	Prezentul document conține informațiile aprobate referitoare la produs pentru Wezenla, cu evidențierea modificărilor aduse de la procedura anterioară care au afectat informațiile referitoare la produs (EMA/VR/0000332249).

Mai multe informații se pot găsi pe site-ul Agenției Europene pentru Medicamente: https://www.ema.europa.eu/en/medicines/human/EPAR/wezenla



















ANEXA I

[image: BT_1000x858px]Acest medicament face obiectul unei monitorizări suplimentare. Acest lucru va permite identificarea rapidă de noi informații referitoare la siguranță. Profesioniștii din domeniul sănătății sunt rugați să raporteze orice reacții adverse suspectate. Vezi pct. 4.8 pentru modul de raportare a reacțiilor adverse.


1.	DENUMIREA COMERCIALĂ A MEDICAMENTULUI

WEZENLA 130 mg concentrat pentru soluție perfuzabilă


2.	COMPOZIŢIA CALITATIVĂ ŞI CANTITATIVĂ

Fiecare flacon conţine ustekinumab 130 mg în 26 ml (5 mg/ml).

Ustekinumab este un anticorp monoclonal IgG1к uman complet anti-interleukină (IL) 12/23 produs pe o linie de celule ovariene de hamster chinezesc, obţinut prin utilizarea tehnologiei recombinării ADN‑ului.

Excipient cu efect cunoscut

Acest medicament conține 10,4 mg polisorbat 80 (E 433) per fiecare doză.

Pentru lista tuturor excipienţilor, vezi pct. 6.1.


3.	FORMA FARMACEUTICĂ

Concentrat pentru soluție perfuzabilă.

Soluţia este limpede până la opalescentă, incoloră până la galben deschis. Soluția are un pH de aproximativ 6,0 și o osmolalitate de aproximativ 280 mOsm/kg.


4.	DATE CLINICE

4.1	Indicaţii terapeutice

Boala Crohn la adulți

WEZENLA este indicat în tratamentul pacienților adulți cu boală Crohn activă, moderată până la severă, care au avut un răspuns necorespunzător, au încetat să mai răspundă sau au dezvoltat intoleranță fie la tratamentele convenționale, fie la antagoniști TNFα.

Boala Crohn la copii și adolescenți

WEZENLA este indicat în tratamentul pacienților copii și adolescenți cu o greutate corporală de cel puțin 40 kg, cu boală Crohn activă, moderată până la severă, care au avut un răspuns necorespunzător sau au dezvoltat intoleranță, fie la tratamentele convenționale, fie la tratamentele biologice.

4.2	Doze şi mod de administrare

WEZENLA concentrat pentru soluție perfuzabilă este recomandat să se utilizeze sub îndrumarea şi supravegherea medicilor cu experienţă în diagnosticarea şi tratamentul bolii Crohn. WEZENLA concentrat pentru soluție perfuzabilă trebuie utilizat doar pentru administrarea intravenoasă a dozei de inducție.

Doze

Adulți

Boală Crohn

Tratamentul cu WEZENLA se va iniția cu o singură doză intravenoasă în funcție de greutatea corporală. Soluția perfuzabilă se va obține din numărul de flacoane de WEZENLA 130 mg după cum este indicat în tabelul 1 (vezi pct. 6.6 pentru preparare).

Tabelul 1. Doza intravenoasă inițială de WEZENLA

	Greutatea corporală a pacientului în momentul administrării
	Doza recomandatăa
	Numărul de flacoane de WEZENLA 130 mg

	≤ 55 kg
	260 mg
	2

	> 55 kg până la ≤ 85 kg
	390 mg
	3

	> 85 kg
	520 mg
	4


a Approximativ 6 mg/kg

Prima doză subcutanată trebuie să se administreze în săptămâna 8 după doza intravenoasă. Pentru dozele schemei ulterioare de tratament administrat subcutanat, vezi pct. 4.2 din RCP-ul WEZENLA soluție injectabilă (flacon) și soluție injectabilă în seringă preumplută sau în stilou injector (pen) preumplut.

Vârstnici (≥ 65 ani)

Nu este necesară ajustarea dozei la pacienţii vârstnici (vezi pct. 4.4).

Insuficienţa renală şi hepatică

Ustekinumab nu a fost studiat la aceste grupuri de pacienţi. Nu se pot face recomandări privind dozele. 

Copii şi adolescenţi

Boala Crohn la copii și adolescenți (pacienți cu greutatea corporală de cel puțin 40 kg)

Tratamentul cu WEZENLA se va iniția prin administrarea intravenoasă a unei doze unice stabilite în funcție de greutatea corporală. Soluția perfuzabilă se va obține din numărul de flacoane de WEZENLA 130 mg după cum este indicat în tabelul 2 (vezi pct. 6.6 pentru preparare).

Tabelul 2. Doza inițială de WEZENLA cu administrare intravenoasă

	Greutatea corporală a pacientului în momentul administrării
	Doza recomandatăa
	Numărul de flacoane de WEZENLA 130 mg 

	≥ 40 kg până la ≤ 55 kg
	260 mg
	2

	> 55 kg până la ≤ 85 kg
	390 mg
	3

	> 85 kg
	520 mg
	4


a Aproximativ 6 mg/kg

Prima doză cu administrare subcutanată trebuie utilizată în săptămâna 8 după doza administrată intravenos. Pentru dozele schemei ulterioare de tratament administrat subcutanat, vezi pct. 4.2 din RCP-ul WEZENLA soluție injectabilă (flacon) și soluție injectabilă în seringă preumplută.

Nu a fost stabilită siguranţa şi eficacitatea ustekinumab în tratamentul bolii Crohn la pacienții copii și adolescenți cu o greutate corporală mai mică de 40 kg. Nu sunt disponibile date.

Mod de administrare

WEZENLA 130 mg trebuie administrată exclusiv pe cale intravenoasă. Administrarea trebuie să se facă în decurs de minimum o oră. Pentru instrucțiuni privind diluarea medicamentului înainte de administrare, vezi pct. 6.6.

4.3	Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1. 

Infecţie activă, cu importanţă clinică (de exemplu tuberculoză activă, vezi pct. 4.4).

4.4	Atenţionări şi precauţii speciale pentru utilizare

Trasabilitate

Pentru a avea sub control trasabilitatea medicamentelor biologice, numele și numărul lotului medicamentului administrat trebuie înregistrate cu atenție.

Infecţii

Ustekinumab poate avea potenţialul de a creşte riscul infecţiilor şi de a reactiva infecţiile latente.
În studiile clinice și într-un studiu observațional post punere pe piaţă la pacienții cu psoriazis, au fost observate infecţii grave bacteriene, fungice şi virale la pacienţii care au fost tratați cu ustekinumab (vezi pct. 4.8).

Au fost raportate infecţii oportuniste, inclusiv reactivarea tuberculozei, alte infecții bacteriene oportuniste (inclusiv infecții micobacteriene atipice, meningita provocată de listeria, pneumonia provocată de legionella și nocardioză), infecții fungice oportuniste, infecții virale oportuniste (inclusiv encefalita provocată de herpes simplex 2) și infecții parazitare (inclusiv toxoplasmoză oculară) la pacienţii trataţi cu ustekinumab.

Utilizarea medicamentului WEZENLA trebuie făcută cu precauţie la pacienţii cu infecţii cronice sau cu antecedente de infecţii recurente (vezi pct. 4.3).

Înainte de a începe tratamentul cu WEZENLA, pacienţii trebuie evaluaţi pentru infecţia tuberculoasă. WEZENLA nu trebuie administrat pacienţilor cu forme active de tuberculoză (vezi pct. 4.3).
Tratamentul infecţiei tuberculoase latente trebuie început înaintea administrării WEZENLA. De asemenea, la pacienţii cu antecedente de tuberculoză latentă sau activă la care nu poate fi confirmată o cură de tratament adecvat, terapia antituberculoasă trebuie avută în vedere înaintea începerii tratamentului cu WEZENLA. Pacienţii care utilizează WEZENLA trebuie monitorizaţi atent pentru semne şi simptome de tuberculoză activă în timpul tratamentului şi după tratament.

Pacienţii trebuie instruiţi să ceară sfatul medicului dacă observă semne şi simptome sugestive ale unei infecţii. Dacă un pacient dezvoltă o infecţie severă, acesta trebuie să fie atent monitorizat şi WEZENLA nu mai trebuie administrat până la dispariţia infecţiei.

Afecţiuni maligne

Medicamentele imunosupresoare precum ustekinumab au potenţial de a creşte riscul de afecţiuni maligne. Unii dintre pacienţii care au utilizat ustekinumab în studii clinice și într-un studiu observațional post punere pe piaţă, au dezvoltat afecţiuni maligne cutanate şi necutanate (vezi pct. 4.8). Riscul de afecțiuni maligne poate fi mai mare la pacienții cu psoriazis care au fost tratați cu alte medicamente biologice în perioada de evoluție a bolii.

Nu s-au efectuat studii care să includă pacienţi cu antecedente de boli maligne sau care să continue tratamentul la pacienţii care dezvoltă afecţiuni maligne în timpul tratamentului cu ustekinumab. Din acest motiv utilizarea medicamentului ustekinumab la aceşti pacienţi trebuie făcută cu precauţie.

Toţi pacienţii, în special cei cu vârsta peste 60 de ani, pacienţii cu antecedente medicale de terapie imunosupresoare prelungită sau cei cu antecedente de tratament PUVA, trebuie monitorizaţi pentru apariţia cancerului de piele (vezi pct. 4.8).

Reacţii de hipersensibilitate respiratorii şi sistemice

Sistemice

După punerea pe piaţă au fost raportate reacţii de hipersensibilitate grave, în unele cazuri la câteva zile după administrare. Au apărut anafilaxia şi angioedemul. Dacă apare o reacţie anafilactică sau o altă reacţie de hipersensibilitate gravă, trebuie instituită o terapie adecvată, iar administrarea medicamentului WEZENLA trebuie întreruptă imediat (vezi pct. 4.8).

Reacţii asociate perfuzării

În studiile clinice, au fost observate reacţii asociate perfuzării (vezi pct. 4.8). Reacţii grave asociate perfuzării, printre care reacţii anafilactice la perfuzie, au fost raportate după punerea pe piaţă. Dacă este observată o reacţie gravă sau cu potenţial letal, trebuie instituită terapie adecvată, iar tratamentul cu ustekinumab trebuie întrerupt.

Respiratorii

În timpul utilizării ustekinumab după aprobarea de punere pe piaţă, au fost raportate cazuri de alveolită alergică, pneumonie eozinofilică și pneumonie organizată non-infecțioasă. Prezentările clinice au inclus tuse, dispnee și infiltraţii interstițiale după administrarea a una până la trei doze. Urmările grave au inclus insuficiență respiratorie și spitalizare prelungită. Îmbunătățirea stării de sănătate a fost raportată după întreruperea administrării ustekinumab și, în unele cazuri, după administrarea de corticosteroizi. Dacă infecția a fost exclusă și diagnosticul este confirmat, administrarea ustekinumab trebuie întreruptă și trebuie iniţiat tratamentul corespunzător (vezi pct. 4.8).

Evenimente cardiovasculare

Au fost raportate evenimente cardiovasculare, inclusiv infarct miocardic și accident vascular cerebral, la pacienții cu psoriazis expuși la ustekinumab în cadrul unui studiu observațional post punere pe piaţă. În timpul tratamentului cu WEZENLA trebuie evaluați periodic factorii de risc pentru boli cardiovasculare.

Vaccinări

Se recomandă ca vaccinurile virale sau bacteriene vii [cum ar fi vaccinul cu bacilul Calmette-Guérin (BCG)] să nu fie administrate concomitent cu WEZENLA. Nu s-au efectuat studii specifice la pacienţii cărora li s-au administrat recent vaccinuri virale sau bacteriene vii. Nu există date disponibile cu privire la transmiterea secundară a infecţiei prin vaccinurile vii la pacienţii cărora li se administrează ustekinumab. Înainte de vaccinarea cu vaccinuri vii virale sau bacteriene, tratamentul cu WEZENLA trebuie întrerupt timp de minimum 15 săptămâni după ultima doză şi poate fi reluat cel mai devreme la 2 săptamâni după vaccinare. Prescriptorii trebuie să consulte Rezumatul Caracteristicilor Produsului vaccinului pentru informaţii suplimentare şi îndrumare pentru o utilizare concomitentă a medicamentelor imunosupresoare ulterior vaccinării.

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.5 și pct. 4.6). Dacă există un beneficiu clinic clar pentru sugar, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

Pacienţii care utilizează WEZENLA pot utiliza concomitent vaccinuri inactivate sau vaccinuri non-vii.

Tratamentul pe termen lung cu WEZENLA nu suprimă răspunsul imun umoral la vaccinurile pneumococic polizaharidic sau antitetanos (vezi pct. 5.1).

Terapie imunosupresoare concomitentă

În studiile pentru psoriazis, siguranţa şi eficacitatea medicamentului ustekinumab în asociere cu imunosupresoare, inclusiv medicamente biologice, sau fototerapia, nu au fost evaluate. În studiile pentru artrita psoriazică, aparent, utilizarea concomitentă de MTX nu a influenţat siguranţa sau eficacitatea ustekinumab. În studiile pentru boală Crohn și colită ulcerativă, aparent, utilizarea concomitentă de imunosupresoare sau corticosteroizi nu a influenţat siguranţa sau eficacitatea ustekinumab. Este necesară prudenţă când se ia în considerare utilizarea concomitentă a altor imunosupresoare cu WEZENLA sau când se face trecerea de la alte medicamente biologice imunosupresoare (vezi pct. 4.5).

Imunoterapie

Ustekinumab nu a fost evaluată la pacienţii care au efectuat imunoterapie pentru alergie. Nu se cunoaşte dacă WEZENLA poate influenţa imunoterapia pentru alergie.

Afecţiuni cutanate grave

La pacienţii cu psoriazis, dermatita exfoliativă a fost raportată după tratamentul cu ustekinumab (vezi pct. 4.8). Pacienţii cu psoriazis în plăci pot dezvolta psoriazis eritrodermic, ca parte a cursului normal al bolii lor, cu simptome care ar putea fi imposibil de distins de dermatita exfoliativă. Ca parte a monitorizării pacientului cu psoriazis, medicii trebuie să fie atenţi la simptomele psoriazisului eritrodermic sau al dermatitei exfoliative. Dacă apar aceste simptome, trebuie instituit tratamentul corespunzător. Tratamentul cu WEZENLA trebuie întrerupt dacă se suspectează o reacţie adversă la medicament.

Afecțiuni asociate lupusului

Au fost raportate cazuri de afecțiuni asociate lupusului în cazul pacienților tratați cu ustekinumab, inclusiv lupus eritematos cutanat și sindrom similar lupusului. Dacă apar leziuni, în special în zonele pielii care sunt expuse la soare sau dacă leziunile sunt însoțite de artralgie, pacientul trebuie să solicite imediat asistență medicală. Dacă diagnosticul de afecțiune asociată lupusului este confirmat, tratamentul cu ustekinumab trebuie întrerupt și trebuie inițiat un tratament adecvat.

Grupe speciale de pacienţi

Vârstnici (≥ 65 ani)

În general, comparativ cu pacienţii mai tineri, la pacienţii cu vârsta de 65 de ani şi peste, care au utilizat ustekinumab nu s-au observat diferenţe în ceea ce priveşte siguranţa şi eficacitatea medicamentului în cadrul studiilor clinice pentru indicațiile aprobate; cu toate acestea, numărul de pacienţi cu vârsta de 65 de ani şi peste nu este suficient pentru a stabili dacă aceştia au un răspuns diferit comparativ cu pacienţii mai tineri. Deoarece la populaţia vârstnică există în general o incidenţă mai crescută a infecţiilor, se recomandă prudenţă în tratamentul vârstnicilor.

Conținut de sodiu

WEZENLA conține sodiu mai puțin de 1 mmol (23 mg) per doză, adică practic „nu conţine sodiu”. WEZENLA este însă diluat în clorură de sodiu 9 mg/ml (0,9%) soluție perfuzabilă. Acest lucru trebuie luat în cosiderare la pacienții care au o dietă hiposodată (vezi pct. 6.6).

Polisorbat 80

WEZENLA conține 10,4 mg de polisorbat 80 (E 433) per fiecare doză, echivalent cu 0,40 mg/ml. Polisorbații pot determina reacții alergice.

4.5	Interacţiuni cu alte medicamente şi alte forme de interacţiune

Vaccinurile vii nu trebuie administrate concomitent cu WEZENLA.

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.5 și pct. 4.6). Dacă există un beneficiu clinic clar pentru sugar, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

În analizele farmacocinetice realizate la o populaţie de pacienţi din studii clinice de fază 3, a fost evaluat efectul administrării concomitente a medicamentelor utilizate cel mai frecvent la pacienţii cu psoriazis (incluzând paracetamol, ibuprofen, acid acetilsalicilic, metformină, atorvastatină, levotiroxină) asupra farmacocineticii ustekinumab. Nu s-au observat indicii privind interacţiunea ustekinumab cu aceste medicamente administrate concomitent. La baza acestei analize stă faptul că minimum 100 pacienţi (> 5% din populaţia studiată) au fost trataţi concomitent cu aceste medicamente, pe durata a minimum 90% din perioada studiului. Farmacocinetica ustekinumab nu a fost influenţată de utilizarea concomitentă de MTX, AINS, 6‑mercaptopurină, azatioprină şi corticosteroizi orali la pacienții cu artrită psoriazică, boală Crohn sau colită ulcerativă sau de expunerea anterioară la agenţi anti-TNFα în cazul pacienților cu artrită psoriazică sau boală Crohn sau de expunerea anterioară la terapiile biologice (adică agenți anti-TNFα și/sau vedolizumab) în cazul pacienților cu colită ulcerativă.

Rezultatele unui studiu in vitro și ale unui studiu de fază 1 la subiecți cu boala Crohn activă nu sugerează necesitatea ajustării dozei la pacienţii care utilizează concomitent medicamente metabolizate de către CYP450 (vezi pct. 5.2).

În studiile pentru psoriazis, siguranţa şi eficacitatea medicamentului ustekinumab în asociere cu imunosupresoare, inclusiv produse biologice sau fototerapia, nu au fost evaluate. În studiile pentru artrita psoriazică, aparent, utilizarea concomitentă de MTX nu a influenţat siguranţa sau eficacitatea ustekinumab. În studiile pentru boală Crohn și colită ulcerativă, aparent, utilizarea concomitentă de imunosupresoare sau corticosteroizi nu a influenţat siguranţa sau eficacitatea ustekinumab (vezi pct. 4.4).

4.6	Fertilitatea, sarcina şi alăptarea

Femeile aflate la vârsta fertilă

Femeile aflate la vârsta fertilă trebuie să utilizeze metode contraceptive eficace în timpul tratamentului şi până la 15 săptămâni după întreruperea acestuia.

Sarcina

Datele dintr-un număr moderat de sarcini, colectate prospectiv în urma expunerii la ustekinumab, cu rezultate cunoscute, incluzând peste 450 de sarcini expuse în primul trimestru, nu indică un risc crescut de malformații congenitale majore la nou-născut. 

Studiile la animale nu indică efecte dăunătoare directe sau indirecte asupra sarcinii, dezvoltării embrionare/fetale, asupra naşterii sau a dezvoltării postnatale (vezi pct. 5.3). 

Cu toate acestea, experiența clinică disponibilă este limitată. Ca o măsură de precauţie, este de preferat să se evite utilizarea WEZENLA în timpul sarcinii.

Ustekinumab traversează bariera placentară și a fost depistat în serul sugarilor născuți de către paciente cărora li s-a administrat ustekinumab în timpul sarcinii. Nu se cunoaște impactul clinic al acestui fapt, însă riscul de infecție la sugarii expuși in utero la ustekinumab ar putea fi mai mare după naștere. Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.4 și pct. 4.5). Dacă există un beneficiu clinic clar pentru sugar, în particular, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

Alăptarea

Datele limitate din literatura de specialitate publicată arată că ustekinumab se excretă în laptele matern în cantităţi foarte mici. Nu se cunoaşte dacă ustekinumab se absoarbe sistemic după ingestie. Datorită riscului de apariţie a reacţiilor adverse ale ustekinumab la copiii alăptaţi, trebuie luată o decizie cu privire fie la întreruperea alăptării în timpul tratamentului şi până la 15 săptămâni după tratament, fie la întreruperea terapiei cu WEZENLA, luând în considerare beneficiul alăptării la sân a copilului faţă de beneficiul terapiei cu WEZENLA pentru mamă.

Fertilitatea

Nu a fost evaluat efectul ustekinumab asupra fertilităţii la om (vezi pct. 5.3).

4.7	Efecte asupra capacităţii de a conduce vehicule şi de a folosi utilaje

WEZENLA nu are nicio influenţă sau are o influenţă neglijabilă asupra capacităţii de a conduce vehicule şi de a folosi utilaje.

4.8	Reacţii adverse

Rezumatul profilului de siguranţă

Cele mai frecvente reacţii adverse (> 5%) raportate în fazele controlate ale studiilor clinice efectuate cu ustekinumab la pacienţii adulți cu psoriazis, artrită psoriazică, boală Crohn și colită ulcerativă au fost rinofaringita și cefaleea. Majoritatea au fost considerate a fi uşoare şi nu au necesitat întreruperea tratamentului cu medicamentul studiat. Cea mai gravă reacţie adversă raportată pentru ustekinumab a fost de tipul reacţiilor grave de hipersensibilitate, inclusiv anafilaxie (vezi pct. 4.4). Profilul general al siguranței a fost similar la pacienții cu psoriazis, artrită psoriazică, boală Crohn și colită ulcerativă.

Lista reacţiilor adverse sub formă de tabel

Datele de siguranţă descrise mai jos reflectă expunerea la ustekinumab la adulți în 14 studii de fază 2 şi fază 3 efectuate la 6 710 pacienţi (4 135 cu psoriazis şi/sau artrită psoriazică, 1 749 cu boala Crohn și 826 de pacienți cu colită ulcerativă). Acestea includ expunere la ustekinumab în perioada controlată și necontrolată a studiilor clinice la pacienți cu psoriazis, artrită psoriazică, boală Crohn sau colită ulcerativă timp de minimum 6 luni (4 577 pacienți) sau cel puțin 1 an (3 648 pacienti). 2 194 pacienți cu psoriazis, boală Crohn sau colită ulcerativă au fost expuși pentru cel puțin 4 ani în timp ce 1 148 pacienți cu psoriazis sau boală Crohn au fost expuși pentru cel puțin 5 ani.

Tabelul 3 prezintă lista reacţiilor adverse raportate în studiile clinice pentru psoriazis, artrită psoriazică, boală Crohn și colită ulcerativă la adulți, precum şi reacţiile adverse raportate după punerea pe piaţă. Reacţiile adverse sunt clasificate pe aparate, sisteme şi organe şi după frecvenţă, folosind următoarea convenţie: foarte frecvente (≥ 1/10), frecvente (≥ 1/100 şi < 1/10), mai puţin frecvente (≥ 1/1 000 şi < 1/100), rare (≥ 1/10 000 şi < 1/1 000), foarte rare (< 1/10 000), cu frecvenţă necunoscută (care nu poate fi estimată din datele disponibile). În cadrul fiecărei grupe de frecvenţă, reacţiile adverse sunt prezentate în ordinea descrescătoare a gravităţii.

Tabelul 3. Lista reacţiilor adverse

	Aparate, sisteme şi organe
	Frecvenţă: reacţii adverse

	Infecţii şi infestări
	Frecvente: infecţii ale căilor respiratorii
superioare, rinofaringită, sinuzită
Mai puţin frecvente: celulită, infecții dentare,
herpes zoster, infecţii ale căilor respiratorii
inferioare, infecţii virale ale căilor respiratorii
superioare, infecții micotice vulvovaginale

	Tulburări ale sistemului imunitar
	Mai puţin frecvente: reacţii de hipersensibilitate
(inclusiv erupţie cutanată tranzitorie, urticarie)
Rare: reacţii de hipersensibilitate grave (inclusiv
anafilaxie, angioedem)

	Tulburări psihice
	Mai puţin frecvente: depresie

	Tuburări ale sistemului nervos
	Frecvente: ameţeli, cefalee
Mai puţin frecvente: paralizie facială

	Tulburări respiratorii, toracice şi mediastinale
	Frecvente: durere orofaringiană
Mai puţin frecvente: congestie nazală
Rare: alveolită alergică, pneumonie eozinofilică
Foarte rare: pneumonie organizată*

	Tulburări gastro-intestinale
	Frecvente: diaree, greaţă, vărsături

	Afecţiuni cutanate şi ale ţesutului subcutanat
	Frecvente: prurit
Mai puţin frecvente: psoriazis pustular, exfoliere
cutanată, acnee
Rare: dermatită exfoliativă, vasculită prin
hipersensibilizare
Foarte rare: pemfigoid bulos, lupus eritematos
cutanat

	Tulburări musculo-scheletice şi ale ţesutului conjunctiv
	Frecvente: durere de spate, mialgie, artralgie
Foarte rare: sindrom similar lupusului

	Tulburări generale şi la nivelul locului de administrare
	Frecvente: fatigabilitate, eritem la locul
injectării, durere la locul injectării
Mai puţin frecvente: reacţii la locul administrării
(inclusiv hemoragie, hematom, induraţie,
tumefacţie şi prurit), astenie


* Vezi pct. 4.4, Reacții de hipersensibilitate sistemice și respiratorii.

Descrierea anumitor reacţii adverse

Infecţii

În studiile placebo controlate efectuate la pacienţi cu psoriazis, artrită psoriazică, boală Crohn și colită ulcerativă, frecvențele infecțiilor sau infecțiilor grave au fost similare între pacienţii trataţi cu ustekinumab şi cei la care s-a administrat placebo. În perioada placebo controlată din cadrul acestor studii clinice, frecvența infecțiilor a fost de 1,36 per pacient-an de urmărire la pacienţii trataţi cu ustekinumab, şi de 1,34 la pacienţii la care s-a administrat placebo. Infecţiile grave au apărut cu o frecvență de 0,03 per pacient-ani de urmărire în grupul tratat cu ustekinumab (30 de infecţii grave la 930 pacient-ani de urmărire) şi 0,03 la pacienţii cărora li s-a administrat placebo (15 infecţii grave la 434 pacient-ani de urmărire) (vezi pct. 4.4).

În perioadele controlate şi necontrolate ale studiilor clinice efectuate la pacienţi cu psoriazis, artrită psoriazică, boală Crohn și colită ulcerativă, reprezentând 15 227 pacient-ani de expunere la ustekinumab la 6 710 pacienţi, durata mediană de urmărire a fost de 1,2 ani; 1,7 ani pentru studiile la pacienţi cu boală psoriazică, 0,6 ani pentru studiile la pacienți cu boala Crohn și 2,3 ani pentru studiile la pacienți cu colită ulcerativă. Frecvenţa de apariţie a infecţiilor a fost de 0,85 per pacient-ani de urmărire la pacienţii trataţi cu ustekinumab şi frecvenţa infecţiilor grave a fost de 0,02 per pacient-ani de urmărire la pacienţii trataţi cu ustekinumab (289 infecţii grave la 15 227 pacient-ani de urmărire); infecţiile grave raportate au inclus pneumonie, abces anal, celulită, diverticulită, gastroenterită și infecții virale.

În studiile clinice, pacienţii cu tuberculoză latentă care au fost trataţi concomitent cu izoniazidă nu au dezvoltat tuberculoză.

Afecţiuni maligne

În perioada placebo controlată din cadrul studiilor clinice efectuate la pacienţi cu psoriazis, artrită psoriazică, boală Crohn și colită ulcerativă, incidenţa afecţiunilor maligne, excluzând cancerul cutanat de tip non‑melanom, a fost de 0,11 per 100 pacient-ani de urmărire pentru pacienţii trataţi cu ustekinumab (1 pacient la 929 pacient-ani de urmărire) comparativ cu 0,23 pentru pacienţii cărora li s-a administrat placebo (1 pacient la 434 pacient-ani de urmărire). Incidenţa cancerului cutanat de tip non‑melanom a fost de 0,43 la 100 pacient-ani de urmărire la pacienţii trataţi cu ustekinumab (4 pacienţi la 929 pacient-ani de urmărire) comparativ cu 0,46 la pacienţii care au utilizat placebo (2 pacienţi la 433 pacient-ani de urmărire).

În perioadele controlate şi necontrolate ale studiilor clinice efectuate la pacienţi cu psoriazis, artrită psoriazică, boală Crohn și colită ulcerativă, reprezentând 15 205 pacient-ani de expunere la ustekinumab la 6 710 pacienţi, durata mediană de urmărire a fost de 1,2 ani; 1,7 ani pentru studiile la pacienţi cu boală psoriazică, 0,6 ani pentru studiile la pacienți cu boala Crohn și 2,3 ani pentru studiile la pacienți cu colită ulcerativă. Au fost raportate afecţiuni maligne, excluzând cancerele cutanate de alt tip decât melanomul malign, la 76 pacienţi la 15 205 pacient-ani de urmărire (incidenţă de 0,50 la 100 pacient-ani de urmărire la pacienţii trataţi cu ustekinumab). Incidenţa afecţiunilor maligne raportată la pacienţii trataţi cu ustekinumab a fost comparabilă cu incidenţa din populaţia generală (rata incidenţei standardizate = 0,94 [interval de încredere 95%; 0,73, 1,18], ajustată în funcţie de vârstă, sex şi rasă). Afecţiunile maligne cel mai frecvent observate, altele decât cancerul cutanat de alt tip decât melanomul malign au fost cancerul de prostată, melanomul malign, cancerul colorectal şi neoplasmul mamar. Incidenţa cancerului cutanat de alt tip decât melanomul malign a fost de 0,46 la 100 pacient-ani de urmărire la pacienţii trataţi cu ustekinumab (69 de pacienţi la 15 165 pacient-ani de urmărire). Raportul dintre pacienții cu carcinom bazocelular și cei cu carcinom spinocelular (3:1) este comparabil cu raportul estimat în cadrul populaţiei generale (vezi pct. 4.4).

Reacţii de hipersensibilitate și asociate perfuzării

În cadrul studiilor cu inducție intravenoasă pentru boală Crohn și colită ulcerativă, nu au fost raportate evenimente de anafilaxie sau alte reacții grave asociate perfuzării după administrarea primei doze intravenoase unice. În aceste studii, 2,2% din cei 785 pacienți la care s-a administrat placebo și 1,9% din cei 790 de pacienți tratați cu doza recomandată de ustekinumab au raportat evenimente adverse care au apărut în timpul sau în decurs de o oră după administrarea perfuziei. După punerea pe piaţă au fost raportate reacţii asociate perfuzării, printre care reacţii anafilactice la perfuzie (vezi pct. 4.4).

Copii și adolescenți

Pacienții copii și adolescenți cu vârsta de 6 ani și peste cu psoriazis în plăci

Siguranța ustekinumab a fost studiată în cadrul a două studii de fază 3 la pacienți copii și adolescenți cu psoriazis în plăci moderat până la sever. Primul studiu a fost efectuat la 110 pacienți cu vârste cuprinse între 12 și 17 ani, tratați pentru o perioadă de până la 60 de săptămâni și al doilea studiu a fost efectuat la 44 de pacienți cu vârste cuprinse între 6 și 11 ani, tratați pentru o perioadă de 56 de săptămâni. În general, evenimentele adverse raportate în cadrul acestor 2 studii cu date de siguranță de până la un an au fost similare celor observate în studiile anterioare la adulți cu psoriazis în plăci.

Pacienții copii și adolescenți cu o greutate corporală de cel puțin 40 kg cu boală Crohn

Siguranța ustekinumab a fost studiată în cadrul unui studiu de fază 1 și al unui studiu de fază 3 la pacienți copii și adolescenți cu boală Crohn activă, moderată până la severă, până în săptămâna 240, respectiv până în săptămâna 52. În general, profilul de siguranță din această cohortă (n = 71) a fost similar celui observat în studiile anterioare la adulți cu boală Crohn.

Raportarea reacţiilor adverse suspectate

Raportarea reacţiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

În cadrul studiilor clinice au fost administrate intravenos doze unice de până la 6 mg/kg, fără toxicitate limitată de doză. În caz de supradozaj, se recomandă monitorizarea pacientului pentru orice semne şi simptome ale reacţiilor adverse şi trebuie instituit imediat un tratament simptomatic adecvat.


5.	PROPRIETĂŢI FARMACOLOGICE

5.1	Proprietăţi farmacodinamice

Grupa farmacoterapeutică: imunosupresoare, inhibitori de interleukină, codul ATC: L04AC05. 

WEZENLA este un medicament biosimilar. Informații detaliate sunt disponibile pe site-ul Agenției Europene pentru Medicamente https://www.ema.europa.eu.

Mecanism de acţiune

Ustekinumab este un anticorp monoclonal complet IgG1k uman care se leagă cu specificitate de subunitatea proteică p40 comună a citokinelor umane interleukina (IL)-12 şi IL-23. Ustekinumab inhibă bio-activitatea IL-12 şi IL-23 împiedicând p40 să se lege de receptorul proteic IL-12Rβ1 exprimat pe suprafaţa celulelor imune. Ustekinumab nu se poate lega de IL-12 sau IL-23 care sunt deja legate de receptorii IL-12Rβ1 de pe suprafaţa celulei. Prin urmare, este puţin probabil ca ustekinumab să contribuie la citotoxicitatea mediată de anticorpi sau de complement a celulelor cu receptori pentru IL-12 şi/sau IL-23. IL-12 şi IL-23 sunt citokine heterodimerice secretate de celule prezentatoare de antigen activate, de exemplu macrofagele şi celulele dendritice şi ambele citokine participă la funcţia imună; IL-12 stimulează celulele natural killer (NK) şi participă la diferenţierea celulei-T CD4+ în fenotipul T helper 1(Th1), IL-23 induce calea fenotipului T helper 17 (Th17). Cu toate acestea, reglarea anormală a IL-12 şi IL-23 a fost asociată cu boli imuno-mediate, cum sunt psoriazis, artrită psoriazică şi boală Crohn.

Prin legarea la subunitatea comună p40 a IL-12 şi IL-23, se presupune că ustekinumab îşi exercită efectele clinice în psoriazis, artrită psoriazică şi boală Crohn prin întreruperea căilor citokinelor Th1 şi Th17, care sunt importante în patologia acestor boli.

La pacienții cu boală Crohn, tratamentul cu ustekinumab a avut ca rezultat o scădere a markerilor inflamatori inclusiv a proteinei C reactive (CRP) și a calprotectinei fecale în timpul fazei de inducție, care s-au menținut ulterior pe parcursul fazei de întreținere. CRP a fost evaluată în timpul extinderii studiului și reducerile observate în timpul întreținerii au fost în general susținute până în săptămâna 252.

Imunizare

În timpul extensiei pe termen lung a Studiului 2 pentru Psoriasis (PHOENIX 2), pacienţii adulți care au fost trataţi cu ustekinumab timp de minimum 3,5 ani au prezentat un răspuns în anticorpi atât la vaccinul pneumococic polizaharidic cât şi la cel antitetanos, similar cu un grup de control cu psoriazis la care nu s-a utilizat tratament sistemic. Proporţii similare de pacienţi adulți au dezvoltat titruri protective de anticorpi antipneumococici şi antitetanus, iar titrurile de anticorpi au fost similare în rândul pacienţilor trataţi cu ustekinumab şi la cei din grupul de control.

Eficacitate și siguranță clinică 

Boală Crohn

Siguranța și eficacitatea ustekinumab au fost evaluate în cadrul a trei studii randomizate, dublu-orb, placebo controlate, multicentrice, desfășurate la pacienți adulți cu boala Crohn activă, moderată până la severă (Index de activitate al bolii Crohn [CDAI] cu un scor între ≥ 220 și ≤ 450). Programul de dezvoltare clinică a constat din două studii cu inducție intravenoasă cu durata de 8 săptămâni (UNITI‑1 și UNITI-2) urmate de un studiu randomizat de întreținere și retragere, cu administrare subcutanată și cu durata de 44 de săptămâni (IM UNITI), reprezentând 52 de săptămâni de tratament.

Studiile de inducție au inclus 1 409 (UNITI-1, n = 769; UNITI-2 , n = 640) pacienți. Criteriul final de evaluare principal pentru ambele studii de inducție a fost procentul de subiecți cu răspuns clinic (definit ca o scădere a scorului CDAI de ≥ 100 de puncte) în săptămâna 6. Datele referitoare la eficacitate au fost colectate și analizate până în săptămâna 8 pentru ambele studii. A fost permisă administrarea concomitentă, pe cale orală, a unor doze de corticosteroizi, imunomodulatoare, aminosalicilați și antibiotice, iar 75% dintre pacienți au continuat să utilizeze cel puțin unul dintre aceste medicamente. În ambele studii, pacienții au fost randomizați în săptămâna 0 pentru a utiliza o singură administrare intravenoasă, fie la doza în trepte recomandată de aproximativ 6 mg/kg (vezi tabelul 1, pct. 4.2), o doză fixă de ustekinumab 130 mg, fie placebo.

Pacienții din UNITI-1 au înregistrat eșec sau au dezvoltat intoleranță la terapia anterioară anti-TNFα. Aproximativ 48% dintre pacienții au avut eșec la 1 terapie anterioară anti-TNFα, iar 52% au eșuat la 2 sau 3 terapii anterioare anti-TNFα. În acest studiu, 29,1% dintre pacienți au avut un răspuns inițial inadecvat (non-responderi primari), 69,4% au răspuns, dar au pierdut răspunsul (non-responderi secundari), iar 36,4% au demonstrat intoleranță la terapiile anti-TNFα.

Pacienții din UNITI-2 au înregistrat eșec la cel puțin un tratament convențional, incluzând corticosteroizi sau imunomodulatoare și fie nu fuseseră tratați anterior cu anti-TNFα (68,6%), fie au fost tratați anterior, dar nu au avut eșec la terapia anti-TNFα (31,4%).

În ambele studii UNITI-1 și UNITI-2, o proporție semnificativ mai mare de pacienți au înregistrat răspuns și remisiune clinică în grupul tratat cu ustekinumab comparativ cu placebo (vezi tabelul 4).
Răspunsul și remisiunea clinică au fost semnificative chiar începând din săptămâna 3 la pacienții tratați cu ustekinumab și au continuat să se îmbunătățească până în săptămâna 8. În aceste studii de inducție, eficacitatea a fost mai mare și mai bine susținută în grupul tratat la doze în trepte comparativ cu grupul tratat la doza de 130 mg și de aceea, pentru inducția intravenoasă doza recomandată este cea în trepte.

Tabelul 4. Inducerea răspunsului clinic și a remisiunii în studiile UNITI-1 și UNITI-2

	
	UNITI-1*
	UNITI-2**

	
	Placebo N = 247
	Doza recomandată de
ustekinumab N = 249
	Placebo N = 209
	Doza recomandată de
ustekinumab N = 209

	Remisiune clinică, săptămâna 8
	18 (7,3%)
	52 (20,9%)a
	41 (19,6%)
	84 (40,2%)a

	Răspuns clinic (100 puncte), săptămâna 6
	53 (21,5%)
	84 (33,7%)b
	60 (28,7%)
	116 (55,5%)a

	Răspuns clinic (100 puncte), săptămâna 8
	50 (20,2%)
	94 (37,8%)a
	67 (32,1%)
	121 (57,9%)a

	Răspuns de 70 puncte, săptămâna 3
	67 (27,1%)
	101 (40,6%)b
	66 (31,6%)
	106 (50,7%)a

	Răspuns de 70 puncte, săptămâna 6
	75 (30,4%)
	109 (43,8%)b
	81 (38,8%)
	135 (64,6%)a


Remisiunea clinică este definită printr-un scor CDAI < 150; răspunsul clinic este definit ca scăderea scorului CDAI cu minimum 100 de puncte sau prin remisiune clinică
Răspunsul de 70 puncte este definit ca o scădere a scorului CDAI cu minimum 70 de puncte
* Pacienți cu eșec la terapii anti-TNFα
** Pacienți cu eșec la terapii convenționale
a p < 0,001
b p < 0,01

Studiul privind tratamentul de întreținere (IM-UNITI) a evaluat 388 pacienți care au obținut un răspuns clinic de 100 de puncte în săptămâna 8 de inducție a tratamentului cu ustekinumab în studiile UNITI-1 și UNITI-2. Pacienții au fost randomizați pentru a utilza un tratament de întreținere administrat subcutanat ce consta fie din ustekinumab 90 mg la interval de 8 săptămâni, ustekinumab 90 mg de la interval de 12 săptămâni, fie placebo, timp de 44 de săptămâni (pentru doza de întreținere recomandată, vezi pct. 4.2 din RCP-ul WEZENLA soluție injectabilă (flacon) și soluție injectabilă în seringă preumplută sau în stilou injector (pen) preumplut).

Un procent semnificativ mai mare de pacienți au menținut remisiunea clinică și răspunsul în grupurile de tratament cu ustekinumab, comparativ cu grupul placebo, în săptămâna 44 (vezi tabelul 5).

Tabelul 5. Menținerea răspunsului clinic și a remisiunii în studiul IM-UNITI (săptămâna 44; 52 săptămâni de la inițierea dozei de inducție)

	
	Placebo*



N = 131†
	ustekinumab
90 mg la
interval de 8
săptămâni
N = 128†
	ustekinumab 90 mg la
interval de 12
săptămâni
N = 129†

	Remisiune clinică
	36%
	53%a
	49%b

	Răspuns clinic
	44%
	59%b
	58%b

	Remisiune clinică în absența corticosteroizilor
	30%
	47%a
	43%c

	Remisiune clinică la pacienții:
	
	
	

	în remisiune la începutul terapiei de întreținere
	46% (36/79)
	67% (52/78)a
	56% (44/78)

	proveniți din studiul CRD3002‡
	44% (31/70)
	63% (45/72)c
	57% (41/72)

	netratați anterior cu anti-TNFα
	49% (25/51)
	65% (34/52)c
	57% (30/53)

	proveniți din studiul CRD3001§
	26% (16/61)
	41% (23/56)
	39% (22/57)


Remisiunea clinică este definită printr-un scor CDAI < 150; răspunsul clinic este definit ca reducerea scorului CDAI cu minimum 100 de puncte sau prin remisiune clinică
* Pacienții din grupul placebo erau pacienți care au răspuns la ustekinumab și care au fost randomizați să utilizeze placebo la inițierea terapiei de întreținere
† Pacienți care au avut un răspuns clinic de 100 de puncte la ustekinumab la începutul terapiei de întreținere
‡ Pacienți care au eșuat la terapia convențională, dar nu și la terapia cu anti-TNFα
§ Pacienții care sunt refractari/prezintă intoleranță la terapia cu anti-TNFα
a p < 0,01
b p < 0,05
c nominal semnificativ (p < 0,05)

În studiul IM-UNITI, 29 din 129 pacienți nu au menținut răspunsul la ustekinumab atunci când au utilizat tratament la interval de 12 săptămâni și li s-a permis ajustarea dozei pentru a utiliza ustekinumab la interval de 8 săptămâni. Pierderea răspunsului a fost definită ca un scor CDAI ≥ 220 de puncte și o creștere de ≥ 100 de puncte față de scorul CDAI la momentul inițial. La acești pacienți, remisiunea clinică a fost atinsă de 41,4% dintre pacienți la 16 săptămâni după ajustarea dozei.

Pacienții care nu au înregistrat răspuns clinic la inducția cu ustekinumab în săptămâna 8 a studiilor de inducție UNITI-1 și UNITI-2 (476 pacienți) au intrat în faza ne-randomizată a studiului de întreținere (IM-UNITI) și au utilizat la momentul respectiv o injecție subcutanată cu ustekinumab 90 mg. Opt săptămâni mai târziu, 50,5% dintre pacienți au obținut un răspuns clinic și au continuat să utilizeze doze de întreținere la interval de 8 săptămâni; dintre acești pacienți la care s-a administrat în continuare doza de întreținere, majoritatea au menținut răspunsul (68,1%) și au obținut remisiunea (50,2%) în săptămâna 44, în procente similare pacienților care au răspuns inițial la tratamentul cu ustekinumab.

Din 131 pacienți care au răspuns la tratamentul de inducție cu ustekinumab și au fost randomizați în grupul placebo la începutul studiului de întreținere, 51 au pierdut ulterior răspunsul și au utilizat ustekinumab 90 mg subcutanat administrat la interval de 8 săptămâni. Majoritatea pacienților care au pierdut răspunsul și au reluat tratamentul cu ustekinumab au făcut acest lucru în termen de 24 de săptămâni după perfuzia de inducție. Dintre acești 51 de pacienți, 70,6% au obținut răspuns clinic, iar 39,2% la sută au obținut remisiune clinică la 16 săptămâni după ce au utilizat prima doză de ustekinumab administrată subcutanat.

În studiul IM-UNITI, pacienţii care au rămas în studiu până la săptămâna 44 au fost eligibili pentru continuarea tratamentului într-un studiu de extensie. Dintre 567 pacienţi care au intrat şi au fost trataţi cu ustekinumab în studiul de extensie, remisiunea clinică şi răspunsul la tratament au fost, în general, menţinute până în săptămâna 252 atât pentru pacienţii la care terapiile cu TNF au eşuat, cât şi pentru pacienţii la care terapiile convenţionale au eşuat.

Nu au fost identificate motive noi de îngrijorare cu privire la siguranţă în cazul pacienţilor cu boală Crohn la care s-a administrat tratamentul timp de până la 5 ani în acest studiu de extensie.

Endoscopie

Aspectul endoscopic al mucoasei a fost evaluat în cadrul unui substudiu la 252 pacienți care au fost eligibili, deoarece prezentau activitate endoscopică a bolii la momentul inițial. Criteriul final de evaluare principal a fost modificarea valorii inițiale a Scorului Endoscopic Simplificat de Severitate a bolii pentru Boala Crohn (SES-CD), un scor compus pentru 5 segmente ileo-colonice privind existența/dimensiunea ulcerelor, procentul suprafeței mucoasei acoperite de ulcere, procentul suprafeței mucoasei afectate de orice alte leziuni și prezența/tipul de îngustare/stricturi. În săptămâna 8, după o doză unică de inducție intravenoasă, modificarea scorului SES-CD a fost mai mare în grupul de tratament cu ustekinumab (n = 155, modificarea medie = −2,8) comparativ cu grupul placebo (n = 97, modificarea medie = −0,7, p = 0,012).

Răspunsul fistulei

La un subgrup de pacienți cu fistulă de drenaj la momentul inițial (8,8%; n = 26), 12/15 (80%) dintre pacienții tratați cu ustekinumab au obținut un răspuns al fistulei în decurs de 44 săptămâni (definit ca o scădere de ≥ 50% a numărului fistulelor de drenaj față de valoarea inițială în studiul de inducție), comparativ cu 5/11 (45,5%) dintre pacienții care au utilizat placebo.

Calitatea vieții corelată cu starea de sănătate

Calitatea vieții corelată cu starea de sănătate a fost evaluată prin chestionarul de evaluare a bolii inflamatorii intestinale (IBDQ) și chestionarul SF-36. În săptămâna 8, pacienții care au utilizat ustekinumab au demonstrat îmbunătățiri statistic semnificativ superioare și clinic semnificative a scorului total din IBDQ și a scorului rezumat al Componentei Mentale din SF-36, atât în studiul UNITI-1, cât și în studiul UNITI-2, precum și a scorului rezumat al Componentei Fizice din SF-36 în studiul UNITI-2, comparativ cu placebo. Aceste îmbunătățiri au fost, în general, mai bine menținute la pacienții tratați cu ustekinumab în studiul IM-UNITI până în săptămâna 44, comparativ cu placebo.
Îmbunătăţirea calităţii vieţii corelată cu starea de sănătate a fost, în general, menţinută în timpul studiul de extensie până în săptămâna 252.

Imunogenitate

În timpul tratamentului cu ustekinumab se pot dezvolta anticorpi la ustekinumab, majoritatea fiind neutralizanți. La pacienţii cu boala Crohn, formarea anticorpilor anti‑ustekinumab este asociată cu clearance crescut al ustekinumab. Nu s-a observat o scădere a eficacităţii. Nu există nicio corelaţie aparentă între prezenţa anticorpilor anti-ustekinumab şi apariţia reacţiilor la locul injectării.

Copii și adolescenți

Agenția Europeană pentru Medicamente a suspendat temporar obligația de depunere a rezultatelor studiilor efectuate cu ustekinumab la una sau mai multe subgrupe de copii și adolescenți cu boală Crohn (vezi pct 4.2 pentru informații privind utilizarea la copii și adolescenți).

Boala Crohn la copii și adolescenți

Siguranța și eficacitatea ustekinumab au fost evaluate la 48 de pacienți copii și adolescenți cu greutatea corporală de cel puțin 40 kg, într-o analiză intermediară a unui studiu multicentric de fază 3 (UNITI-Jr) efectuat la copii și adolescenți cu boală Crohn activă, moderată până la severă (definită printr-un scor al Indicelui de activitate al bolii Crohn la copii și adolescenți [PCDAI] >30) până la 52 de săptămâni de tratament (8 săptămâni de tratament de inducție și 44 de tratament de întreținere). Pacienții incluși în studiu fie nu răspunseseră adecvat la, fie nu toleraseră tratamentul biologic anterior sau tratamentul convențional pentru boala Crohn. Studiul a inclus o fază în regim deschis cu tratament de inducție cu o doză unică de ustekinumab administrată intravenos, de aproximativ 6 mg/kg (vezi pct. 4.2), urmată de o fază randomizată, în regim dublu-orb, cu tratament de întreținere cu utilizare subcutanată, cu doza de ustekinumab 90 mg administrată fie la interval de 8 săptămâni, fie la interval de 12 săptămâni.

Rezultate privind eficacitatea

Criteriul final principal de evaluare al studiului a fost remisiunea clinică în săptămâna 8 a tratamentului de inducție (definită ca scor PCDAI ≤ 10). Proporția pacienților care au obținut remisiunea clinică a fost de 52,1% (25/48) și este comparabilă cu cea observată în studiile de fază 3 cu ustekinumab la adulți.

Răspunsul clinic a fost observat încă din săptămâna 3. Proporția pacienților cu răspuns clinic în săptămâna 8 (definit ca o scădere față de momentul inițial al scorului PCDAI de >12,5 puncte, cu un scor PCDAI total de cel mult 30) a fost de 93,8% (45/48).

Tabelul 6 prezintă analizele pentru criteriile finale secundare de evaluare până în săptămâna 44 a tratamentului de întreținere.

Tabelul 6. Rezumatul criteriilor finale secundare de evaluare până în săptămâna 44 a tratamentului de întreținere

	
	90 mg ustekinumab la interval de 8 săptămâni
N = 23
	90 mg ustekinumab la interval de 12 săptămâni
N = 25
	Număr total de pacienți
N = 48

	Remisiune clinică* 
	43,5% (10/23)
	60,0% (15/25)
	52,1% (25/48)

	Remisiune clinică în absența utilizării de corticosteroizi§ 
	43,5% (10/23)
	60,0% (15/25)
	52,1% (25/48)

	Remisiune clinică la pacienții care au fost în remisiune clinică în săptămâna 8 a tratamentului de inducție* 
	64,3% (9/14)
	54,5% (6/11)
	60,0% (15/25)

	Răspuns clinic† 
	52,2% (12/23)
	60,0% (15/25)
	56,3% (27/48)

	Răspuns endoscopic£ 
	22,7% (5/22)
	28,0% (7/25)
	25,5% (12/47)


* Remisiunea clinică este definită ca scor PCDAI ≤10 puncte.
§ Remisiunea în absența utilizării de corticosteroizi este definită ca scor PCDAI ≤10 puncte și fără administrare de corticosteroizi timp de cel puțin 90 de zile înainte de săptămâna 44 a tratamentului de întreținere.
† Răspunsul clinic este definit ca o scădere față de momentul inițial a scorului PCDAI de ≥12,5 puncte, cu un scor PCDAI total de cel mult 30.
£ Răspunsul endoscopic este definit ca o scădere a scorului SES-CD de ≥50% sau un scor SES-CD ≤2, la pacienții cu un scor inițial SES-CD ≥3.

[bookmark: _Hlk192840580]Ajustarea frecvenței schemei terapeutice

Pacienții care au intrat în schema de tratament de întreținere și au prezentat pierdere a răspunsului (LOR), definită pe baza scorului PCDAI, au fost eligibili pentru ajustarea dozei. Pacienții fie au fost trecuți de la schema de tratament cu administrare la interval de 12 săptămâni la schema de tratament cu administrare la interval de 8 săptămâni, fie au continuat schema de tratament cu administrare la interval de 8 săptămâni (ajustare simulată). 2 pacienţi au avut frecvența schemei terapeutice ajustată la intervalul mai scurt de administrare a dozei. La aceşti pacienţi, remisiunea clinică a fost obţinută la 100% (2/2) dintre pacienţi, la 8 săptămâni după ajustarea dozei.

Profilul de siguranță al schemei pentru tratamentul de inducție și al ambelor scheme pentru tratamentul de întreținere la copii și adolescenți cu o greutate de cel puțin 40 kg este comparabil cu cel stabilit la pacienții adulți cu boală Crohn (vezi pct. 4.8).

Biomarkeri inflamatori serici și fecali

Modificarea medie față de valoarea inițială în săptămâna 44 a tratamentului de întreținere a concentrațiilor proteinei C-reactive (CRP) și a calprotectinei fecale a fost de -11,17 mg/l (24,159), respectiv de -538,2 mg/kg (1271,33).

Calitatea vieții legate de sănătate

Scorurile totale IMPACT-III și toate subdomeniile (simptome intestinale, simptome sistemice legate de oboseală și stare de bine) au demonstrat îmbunătățiri semnificative clinic după 52 de săptămâni.

5.2	Proprietăţi farmacocinetice

În urma dozei de inducție intravenoase recomandate, mediana concentrației plasmatice maxime de ustekinumab observată la o oră după perfuzie, a fost de 126,1 μg/ml la pacienții cu boală Crohn.

Distribuţie

Volumul de distribuţie median în timpul fazei terminale (Vz) după o singură administrare intravenoasă la pacienţii cu psoriazis a variat de la 57 la 83 ml/kg.

Metabolizare

Nu se cunoaşte calea exactă de metabolizare a ustekinumab.

Eliminare

Clearance-ul sistemic (CL) median după o singură administrare intravenoasă la pacienţii cu psoriazis a variat de la 1,99 la 2,34 ml/zi şi kg. Timpul de înjumătăţire (t1/2) plasmatică median al ustekinumab a fost de aproximativ 3 săptămâni la pacienţii cu boala Crohn, psoriazis şi/sau artrită psoriazică, cu variaţii de la 15 la 32 de zile, în toate studiile de psoriazis şi artrită psoriazică.

Linearitate

Expunerea sistemică la ustekinumab (Cmax şi ASC) a crescut într-un mod aproximativ proporţional cu doza după o singură administrare intravenoasă de doze cuprinse între 0,09 mg/kg şi 4,5 mg/kg

Grupe speciale de pacienţi

Nu sunt disponibile date farmacocinetice pentru pacienţii cu insuficiență renală sau hepatică.

Nu au fost efectuate studii specifice pentru pacienţi vârstnici sau copii și adolescenți cu o greutate corporală mai mică de 40 kg cu ustekinumab administrat intravenos.

La pacienții cu boală Crohn, variabilitatea clearance-ului ustekinumab a fost influențată de greutatea corporală, valoarea albuminei serice, genul și statusul anticorpilor la ustekinumab, în timp ce greutatea corporală a fost co-variabila principală care influențează volumul de distribuție. În plus, în boala Crohn, clearance-ul a fost afectat de proteina C reactivă, statusul eșecului la tratamentul cu antagonist TNF și rasă (asiatică versus celelalte rase). Impactul acestor co‑variabiles‑a situat într-un interval de ± 20% de valori normale sau de referință ale respectivului parametru PK, prin urmare ajustarea dozei nu este justificată în cazul acestor co-variabile. Utilizarea concomitentă a imunomodulatoarelor nu a exercitat un impact semnificativ asupra distribuirii ustekinumab.

Reglarea enzimelor CYP450

Efectul IL-12 sau al IL-23 asupra reglării enzimelor CYP450 a fost evaluat într-un studiu in vitro utilizând hepatocite umane, care a demonstrat că IL-12 şi/sau IL-23 la valori de 10 ng/ml nu a influenţat activitatea enzimatică a CYP450 uman (CYP1A2, 2B6, 2C9, 2C19, 2D6 sau 3A4; vezi pct. 4.5).

Studiul CNTO1275CRD1003, un studiu de fază 1, deschis, de interacțiune medicamentoasă, a fost efectuat pentru a evalua efectul ustekinumab asupra activităților enzimelor citocromului P450 după dozele de inducție și de întreținere la pacienții cu boală Crohn activă (n = 18). Nu s-au observat modificări semnificative clinic în expunerea la cafeină (substrat CYP1A2), warfarină (substrat CYP2C9), omeprazol (substrat CYP2C19), dextrometorfan (substrat CYP2D6) sau midazolam (substrat CYP3A), atunci când sunt utilizate concomitent cu ustekinumab în doza recomandată aprobată, la pacienți cu boala Crohn (vezi pct. 4.5).

Copii și adolescenți

Concentrațiile serice de ustekinumab la pacienții copii și adolescenți cu boală Crohn, cu greutatea de cel puțin 40 kg, tratați cu doza recomandată în funcție de greutate au fost, în general, comparabile cu cele la pacienții adulți cu boală Crohn, tratați cu doza pentru adulți, stabilită în funcție de greutate.

5.3	Date preclinice de siguranţă

Datele non-clinice nu au evidenţiat niciun risc special (de exemplu toxicitate pentru organele interne) pentru om, pe baza studiilor privind toxicitatea după doze repetate şi toxicitatea asupra funcţiei de reproducere şi dezvoltării, incluzând şi evaluările de siguranţă farmacologică. În studiile de toxicitate asupra funcţiei de reproducere şi a dezvoltării efectuate la maimuţele cynomolgus, nu au fost observate efecte adverse nici asupra indicilor de fertilitate la masculi şi nici anomalii congenitale sau toxicitate asupra dezvoltării. Folosind un anticorp analog faţă de IL-12/23, nu au fost observate efecte adverse asupra indicilor de fertilitate feminină la şoareci.

Dozele utilizate în studiile la animale au fost până la de 45 de ori mai mari decât echivalentul celei mai mari doze care urma să fie administrată pacienţilor cu psoriazis şi au avut ca rezultat concentraţii plasmatice maxime la maimuţe, cu valori de 100 de ori mai mari decât cele observate la om.

Nu s-au efectuat studii de carcinogenicitate cu ustekinumab din cauza absenţei unor modele adecvate pentru un anticorp fără reactivitate încrucişată cu IL-12/23 p40 de la rozătoare.


6.	PROPRIETĂŢI FARMACEUTICE

6.1	Lista excipienţilor

EDTA disodic dihidrat 
L-histidină
Clorhidrat de L-histidină monohidrat 
L-metionină
Polisorbat 80 (E 433)
Zahăr
Hidroxid de sodiu (pentru ajustarea pH-ului)
Apă pentru preparate injectabile

6.2	Incompatibilităţi

În absenţa studiilor de compatibilitate, acest medicament nu trebuie amestecat cu alte medicamente. WEZENLA trebuie diluat doar cu soluție de clorură de sodiu 9 mg/ml (0,9%). WEZENLA nu trebuie administrat concomitent cu alte medicamente în aceeași linie intravenoasă.

6.3	Perioada de valabilitate

3 ani

După diluare, stabilitatea chimică și fizică în cursul utilizării a fost demonstrată pentru concentrații cuprinse între 0,86 mg/ml și 2,60 mg/ml, timp de 35 de zile la temperaturi de 2°C–8°C, urmate de încă 72 de ore la temperatura camerei, până la 30°CDupă diluarea între 0,86 mg/ml și 2,60 mg/ml, stabilitatea chimică și fizică în timpul utilizării a fost demonstrată timp de 24 de ore, la 15 °C - 25 °C. A nu se reintroduce în frigider soluția perfuzabilă diluată după ce a fost păstrată la temperatura camerei. Soluția perfuzabilă diluată trebuie păstrată protejată de lumină. În timpul preparării și administrării, soluția perfuzabilă diluată poate fi expusă la lumină timp de până la 24 de ore..

Din punct de vedere microbiologic medicamentul trebuie utilizat imediat., Dacă nu este utilizat imediat, timpii și condițiile de păstrare în cursul utilizării înainte de administrare sunt responsabilitatea utilizatorului și, în mod normal, nu trebuie să depășească 8 ore la temperaturi de până la 25°C, cu excepția cazului în care diluarea a fost efectuată în condiții aseptice controlate și validate.dacă metoda de diluare nu exclude riscul de contaminare microbiană, medicamentul trebuie utilizat imediat. În cazul în care nu este utilizat imediat, timpul și condițiile de păstrare sunt responsabilitatea utilizatorului.

6.4	Precauţii speciale pentru păstrare

A se păstra la frigider (2°C – 8°C). 
A nu se congela.
A se păstra flaconul în ambalajul secundar pentru a fi protejat de lumină. 

Pentru condițiile de păstrare ale medicamentului după diluare, vezi pct. 6.3.

6.5	Natura şi conţinutul ambalajului

26 ml soluţie, în flacon de sticlă de tip I, cu capacitate de 30 ml, închis cu un dop din elastomer. 

WEZENLA este disponibil în ambalaj cu 1 flacon.

6.6	Precauţii speciale pentru eliminarea reziduurilor şi alte instrucţini de manipulare

Soluţia din flaconul cu WEZENLA nu trebuie agitată. Înaintea administrării, soluţia trebuie inspectată vizual pentru a detecta eventuale particule sau modificări de culoare. Soluţia este limpede până la opalescentă, incoloră până la galben deschis. Medicamentul nu trebuie folosit dacă soluţia prezintă modificări de culoare sau este tulbure, sau dacă sunt prezente particule străine.

Diluarea

WEZENLA concentrat pentru soluție perfuzabilă trebuie diluat și preparat de un specialist din domeniul sănătății, utilizând tehnica aseptică.

1.	Se calculează doza și numărul de flacoane de WEZENLA necesare în funcție de greutatea pacientului (vezi pct. 4.2, tabelul 1). Fiecare flacon de 26 ml de WEZENLA conține ustekinumab 130 mg. Utilizați numai flacoane întregi de WEZENLA.
2.	Extrageți și aruncați din punga de perfuzie de 250 ml un volum de soluție de clorură de sodiu 9 mg/ml (0,9%) egal cu volumul de WEZENLA care urmează să fie adăugat (eliminați 26 ml de clorură de sodiu pentru fiecare flacon de WEZENLA necesar, pentru 2 flacoane se vor elimina 52 ml, pentru 3 flacoane se vor elimina 78 ml, pentru 4 flacoane se vor elimina 104 ml).
3.	Extrageți 26 ml de WEZENLA din fiecare flacon necesar și adăugați-l în punga de perfuzie de 250 ml. Volumul final din punga de perfuzie ar trebui să fie de 250 ml. Se amestecă ușor.
4.	Examinați vizual soluția diluată înainte de administrare. A nu se utiliza dacă se observă particule vizibil opace, modificări de culoare sau particule străine.
5.	Administrați soluția diluată în decurs de minimum o oră.
6.	Folosiți doar un set de perfuzie prevăzut cu filtru încorporat în linia de perfuzie, steril, apirogen, cu legare redusă a proteinelor (dimensiunea porilor de 0,2 microni).
7.	Fiecare flacon este pentru o singură utilizare și orice medicament neutilizat trebuie eliminat în conformitate cu reglementările locale.

Informaţii detaliate privind acest medicament sunt disponibile pe site-ul Agenţiei Europene pentru Medicamente: .


[image: BT_1000x858px]Acest medicament face obiectul unei monitorizări suplimentare. Acest lucru va permite identificarea rapidă de noi informații referitoare la siguranță. Profesioniștii din domeniul sănătății sunt rugați să raporteze orice reacții adverse suspectate. Vezi pct. 4.8 pentru modul de raportare a reacțiilor adverse.


1.	DENUMIREA COMERCIALĂ A MEDICAMENTULUI

WEZENLA 45 mg soluţie injectabilă
WEZENLA 45 mg soluţie injectabilă în seringă preumplută 
WEZENLA 90 mg soluţie injectabilă în seringă preumplută


2.	COMPOZIŢIA CALITATIVĂ ŞI CANTITATIVĂ

WEZENLA 45 mg soluţie injectabilă

Fiecare flacon conţine ustekinumab 45 mg în 0,5 ml soluţie.

WEZENLA 45 mg soluţie injectabilă în seringă preumplută

Fiecare seringă preumplută conţine ustekinumab 45 mg în 0,5 ml soluţie.

WEZENLA 90 mg soluţie injectabilă în seringă preumplută

Fiecare seringă preumplută conţine ustekinumab 90 mg în 1 ml soluţie.

Ustekinumab este un anticorp monoclonal IgG1к uman complet anti-interleukină (IL) 12/23 produs pe o linie de celule ovariene de hamster chinezesc, obţinut prin utilizarea tehnologiei recombinării ADN‑ului.

Excipient cu efect cunoscut

Acest medicament conține 0,02 mg (45 mg/0,5 ml) sau 0,04 mg (90 mg/1,0 ml) de polisorbat 80 (E 433) per fiecare doză.

Pentru lista tuturor excipienţilor, vezi pct. 6.1.


3.	FORMA FARMACEUTICĂ

WEZENLA 45 mg soluţie injectabilă 

Soluţie injectabilă.

WEZENLA 45 mg soluţie injectabilă în seringă preumplută 

Soluţie injectabilă.

WEZENLA 90 mg soluţie injectabilă în seringă preumplută 

Soluţie injectabilă.

Soluţia este limpede până la opalescentă, incoloră până la galben deschis. Soluția are un pH de aproximativ 6,0 și o osmolalitate de aproximativ 280 mOsm/kg.


4.	DATE CLINICE

4.1	Indicaţii terapeutice

Psoriazis în plăci

WEZENLA este indicat pentru tratamentul pacienţilor adulţi cu psoriazis în plăci, forme moderate până la severe, care au prezentat fie rezistenţă, fie contraindicaţii, fie intoleranţă la alte terapii sistemice incluzând ciclosporina, metotrexatul (MTX) sau PUVA (psoralen şi ultraviolete A) (vezi pct. 5.1).

Psoriazis în plăci la copii și adolescenți

WEZENLA este indicat pentru tratamentul pacienţilor copii și adolescenți cu vârsta de 6 ani și peste, cu psoriazis în plăci, forme moderate până la severe, care nu obțin un control adecvat sau prezintă intoleranţă la alte terapii sistemice sau fototerapii (vezi pct. 5.1).

Artrita psoriazică (APs)

WEZENLA, în monoterapie sau în asociere cu MTX este indicat pentru tratamentul pacienţilor adulţi cu artrită psoriazică activă care au avut un răspuns insuficient la tratamentul anterior cu medicamente antireumatice non-biologice modificatoare ale evoluţiei bolii (MARMB) (vezi pct. 5.1).

Boala Crohn la adulți

WEZENLA este indicat în tratamentul pacienților adulți cu boală Crohn activă, moderată spre severă, care au avut un răspuns necorespunzător, au încetat să mai răspundă sau au dezvoltat intoleranță fie la terapiile convenționale, fie la antagoniști TNFα.

Boala Crohn la copii și adolescenți

WEZENLA este indicat în tratamentul pacienților copii și adolescenți cu o greutate de cel puțin 40 kg cu boală Crohn activă, moderată până la severă, care au avut un răspuns necorespunzător sau au dezvoltat intoleranță fie la tratamentele convenționale, fie la tratamentele biologice.

4.2	Doze şi mod de administrare

WEZENLA este recomandat să se utilizeze sub îndrumarea şi supravegherea unor medici cu experienţă în diagnosticarea şi tratamentul afecțiunilor pentru care are indicație WEZENLA.

Doze

Psoriazis în plăci

Posologia recomandată pentru WEZENLA este o doză iniţială de 45 mg administrată subcutanat, urmată de o doză de 45 mg 4 săptămâni mai târziu, şi apoi la interval de 12 săptămâni.

La pacienţii care nu au răspuns după 28 săptămâni de tratament trebuie luată în considerare întreruperea tratamentului.

Pacienţi cu greutate corporală > 100 kg

Pentru pacienţii cu o greutate corporală > 100 kg, doza iniţială este de 90 mg administrată subcutanat, urmată de o doză de 90 mg administrată 4 săptămâni mai târziu, şi apoi la interval de 12 săptămâni. La aceşti pacienţi, a fost, de asemenea, eficace doza de 45 mg. Cu toate acestea, doza de 90 mg a demonstrat o eficacitate mai mare (vezi pct. 5.1, tabelul 4).

Artrită psoriazică (APs)

Posologia recomandată pentru WEZENLA este o doză iniţială de 45 mg administrată subcutanat, urmată de o doză de 45 mg la 4 săptămâni, şi apoi la interval de 12 săptămâni. Alternativ, la pacienţii cu o greutate corporală > 100 kg se poate utiliza o doză de 90 mg.

La pacienţii care nu au răspuns după 28 săptămâni de tratament trebuie luată în considerare întreruperea tratamentului.

Vârstnici (≥ 65 ani)

Nu este necesară ajustarea dozei la pacienţii vârstnici (vezi pct. 4.4).

Insuficienţă renală şi hepatică

Ustekinumab nu a fost studiat la aceste grupuri de pacienţi. Nu pot fi făcute recomandari privind dozajul.

Copii şi adolescenţi

Nu a fost stabilită siguranţa şi eficacitatea ustekinumab la copii cu psoriazis cu vârsta mai mică de 6 ani sau la copii cu artrită psoriazică cu vârsta mai mică de 18 ani.

Psoriazis în plăci la copii și adolescenți (cu vârsta de 6 ani și peste)

Doza recomandată de WEZENLA în funcție de greutatea corporală este indicată mai jos (vezi tabelele 1 și 2). WEZENLA trebuie administrat subcutanat în săptămânile 0 și 4 și ulterior o dată la 12 săptămâni.

Tabelul 1. Doza recomandată de WEZENLA în psoriazis la copii și adolescenți

	Greutatea corporală în momentul administrării dozei
	Doza recomandată

	< 60 kg
	0,75 mg/kg

	≥ 60 -≤ 100 kg
	45 mg

	> 100 kg
	90 mg



Pentru a calcula volumul injecției (ml) la pacienții < 60 kg, utilizați formula următoare: greutatea corporală (kg) x 0,0083 (ml/kg) sau consultați tabelul 2. Volumul calculat trebuie rotunjit până la cea mai apropiată valoare de 0,01 ml și trebuie administrat folosind o seringă gradată de 1 ml. Este disponibil un flacon de 45 mg pentru pacienții copii și adolescenți care au nevoie de o doză inferioară celei de 45 mg.

Tabelul 2. Volumele injecției de WEZENLA la pacienți copii și adolescenți < 60 kg, cu psoriasis

	Greutatea corporală în momentul administrării dozei (kg)
	Doza (mg)
	Volumul injecției (ml)

	15
	11,3
	0,12

	16
	12,0
	0,13

	17
	12,8
	0,14

	18
	13,5
	0,15

	19
	14,3
	0,16

	20
	15,0
	0,17

	21
	15,8
	0,17

	22
	16,5
	0,18

	23
	17,3
	0,19

	24
	18,0
	0,20

	25
	18,8
	0,21

	26
	19,5
	0,22

	27
	20,3
	0,22

	28
	21,0
	0,23

	29
	21,8
	0,24

	30
	22,5
	0,25

	31
	23,3
	0,26

	32
	24,0
	0,27

	33
	24,8
	0,27

	34
	25,5
	0,28

	35
	26,3
	0,29

	36
	27,0
	0,30

	37
	27,8
	0,31

	38
	28,5
	0,32

	39
	29,3
	0,32

	40
	30,0
	0,33

	41
	30,8
	0,34

	42
	31,5
	0,35

	43
	32,3
	0,36

	44
	33,0
	0,37

	45
	33,8
	0,37

	46
	34,5
	0,38

	47
	35,3
	0,39

	48
	36,0
	0,40

	49
	36,8
	0,41

	50
	37,5
	0,42

	51
	38,3
	0,42

	52
	39,0
	0,43

	53
	39,8
	0,44

	54
	40,5
	0,45

	55
	41,3
	0,46

	56
	42,0
	0,46

	57
	42,8
	0,47

	58
	43,5
	0,48

	59
	44,3
	0,49



Trebuie avută în vedere întreruperea tratamentului la pacienții care nu prezintă niciun răspuns până la 28 de săptămâni de tratament.

Adulți

Boală Crohn

Ca parte a schemei de tratament, prima doză de WEZENLA se administrează intravenos. Pentru doza schemei de tratament intravenos, vezi pct 4.2 din RCP-ul WEZENLA 130 mg concentrat pentru soluție perfuzabilă.

Prima administrare subcutanată de 90 mg WEZENLA trebuie să aibă loc în săptămâna 8 după doza intravenoasă. După aceasta, se recomandă administrarea dozei la interval de 12 săptămâni.

Pacienții care răspund inadecvat la 8 săptămâni după administrarea subcutanată a primei doze, pot primi o a doua doză subcutanată în acest moment (vezi pct 5.1).

Pacienții care pierd răspunsul la administrarea la interval de 12 săptămâni pot beneficia de o creștere a frecvenței administrării la interval de 8 săptămâni (vezi pct. 5.1 şi 5.2).

Ulterior, pacienții pot beneficia de administrarea la interval de 8 săptămâni sau de 12 săptămâni, în conformitate cu evaluarea clinică (vezi pct 5.1).

Trebuie luată în considerare întreruperea tratamentului la pacienții care nu prezintă nicio dovadă de beneficii terapeutice după 16 săptămâni de la administrarea dozei de inducție IV sau după 16 săptămâni de la trecerea la doza de întreținere administrată la interval de 8 săptămâni.

Terapia cu imunomodulatoare și/sau corticosteroizi poate fi continuată în timpul tratamentului cu ustekinumab. La pacienții care au răspuns la tratamentul cu ustekinumab, doza de corticosteroizi se poate reduce sau terapia se poate întrerupe, în conformitate cu standardul de îngrijire.

În boala Crohn, dacă tratamentul este întrerupt, reluarea tratamentului cu administrare subcutanată la interval de 8 săptămâni este sigură și eficientă.

Vârstnici (≥ 65 ani)

Nu este necesară ajustarea dozei la pacienții vârstnici (vezi pct 4.4).

Insuficiență renală și hepatică

Ustekinumab nu a fost studiat la aceste grupuri de pacienți. Nu pot fi făcute recomandari privind dozajul.

Copii și adolescenți

Boala Crohn la copii și adolescenți (pacienți cu o greutate corporală de cel puțin 40 kg)

În schema de tratament, prima doză de WEZENLA se administrează intravenos. Pentru dozele schemei de tratament cu administrare intravenoasă, vezi pct 4.2 din RCP-ul WEZENLA 130 mg concentrat pentru soluție perfuzabilă.

Prima administrare subcutanată a dozei de WEZENLA 90 mg trebuie efectuată în săptămâna 8 după doza administrată intravenos. După aceasta, se recomandă administrarea dozei la interval de 12 săptămâni.

Pacienții care pierd răspunsul în cazul administrării la interval de 12 săptămâni pot beneficia de o creștere a frecvenței administrării la interval de 8 săptămâni (vezi pct. 5.1, pct. 5.2).

Ulterior, pacienții pot beneficia de administrarea la interval de 8 săptămâni sau de 12 săptămâni, în conformitate cu evaluarea clinică (vezi pct 5.1).

Trebuie luată în considerare întreruperea tratamentului la pacienții care nu prezintă nicio dovadă de beneficiu terapeutic după 16 săptămâni de la administrarea dozei de inducție IV sau după 16 săptămâni de la ajustarea dozei.

Terapia cu imunomodulatoare, cu compuși de 5-aminosalicilați (5-ASA), cu antibiotice și/sau cu corticosteroizi poate fi continuată în timpul tratamentului cu WEZENLA. La pacienții care au răspuns la tratamentul cu WEZENLA, dozele acestor medicamente pot fi reduse sau administrarea poate fi întreruptă, în conformitate cu standardul de îngrijire.

Siguranța și eficacitatea ustekinumab în tratamentul bolii Crohn la pacienții copii și adolescenți cu o greutate corporală mai mică de 40 kg nu au fost încă stabilite. Nu sunt disponibile date.

Mod de administrare

WEZENLA 45 mg în flacoane sau 45 mg şi 90 mg seringi preumplute sunt destinate exclusiv injectării subcutanate. Dacă este posibil, zonele de piele acoperite de psoriazis trebuie evitate ca loc de injectare.

După o instruire adecvată în tehnica injectării subcutanate, pacientul sau aparţinătorul acestuia pot injecta WEZENLA, dacă medicul stabileşte că acestă acţiune este adecvată. Totuşi, medicul trebuie să asigure supravegherea adecvată a pacienţilor. Pacienţii sau aparţinătorii acestora trebuie instruiţi să injecteze cantitatea prescrisă de WEZENLA, potrivit indicaţiilor din prospect. Instrucţiuni complete pentru utilizare sunt oferite în prospect.

Pentru instrucţiuni suplimentare pentru preparare şi precauţii speciale de manipulare, vezi pct. 6.6.

4.3	Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1.

Infecţie activă, cu importanţă clinică (de exemplu, tuberculoză activă, vezi pct. 4.4).

4.4	Atenţionări şi precauţii speciale pentru utilizare

Trasabilitate

Pentru a avea sub control trasabilitatea medicamentelor biologice, numele și numărul lotului medicamentului administrat trebuie înregistrate cu atenție.

Infecţii

Ustekinumab poate avea potenţialul de a creşte riscul infecţiilor şi de a reactiva infecţiile latente. În studiile clinice și într-un studiu observațional post punere pe piaţă la pacienții cu psoriazis, au fost observate infecţii grave bacteriene, fungice şi virale la pacienţii care au fost tratați cu ustekinumab (vezi pct. 4.8).

Au fost raportate infecţii oportuniste, inclusiv reactivarea tuberculozei, alte infecții bacteriene oportuniste (inclusiv infecții micobacteriene atipice, meningita provocată de listeria, pneumonia provocată de legionella și nocardioză), infecții fungice oportuniste, infecții virale oportuniste (inclusiv encefalita provocată de herpes simplex 2) și infecții parazitare (inclusiv toxoplasmoză oculară) la pacienţii trataţi cu ustekinumab.

Utilizarea medicamentului WEZENLA trebuie făcută cu precauţie la pacienţii cu infecţii cronice sau cu antecedente de infecţii recurente (vezi pct. 4.3).

Înainte de a începe tratamentul cu WEZENLA, pacienţii trebuie evaluaţi pentru infecţia tuberculoasă. WEZENLA nu trebuie administrat pacienţilor cu forme active de tuberculoză (vezi pct. 4.3).
Tratamentul infecţiei tuberculoase latente trebuie început înaintea administrării de WEZENLA. De asemenea, la pacienţii cu antecedente de tuberculoză latentă sau activă la care nu poate fi confirmată o cură de tratament adecvat, terapia antituberculoasă trebuie avută în vedere înaintea începerii tratamentului cu WEZENLA. Pacienţii care utilizează WEZENLA trebuie monitorizaţi atent pentru semne şi simptome de tuberculoză activă în timpul tratamentului şi după tratament.

Pacienţii trebuie instruiţi să ceară sfatul medicului dacă observă semne şi simptome sugestive ale unei infecţii. Dacă un pacient dezvoltă o infecţie severă, acesta trebuie să fie atent monitorizat şi WEZENLA nu mai trebuie administrat până la dispariţia infecţiei.

Afecţiuni maligne

Medicamentele imunosupresoare precum ustekinumab au potenţial de a creşte riscul de afecţiuni maligne. Unii dintre pacienţii care au utilizat ustekinumab în studii clinice și într-un studiu observațional post punere pe piaţă, au dezvoltat afecţiuni maligne cutanate şi necutanate (vezi pct. 4.8). Riscul de afecțiuni maligne poate fi mai mare la pacienții cu psoriazis care au fost tratați cu alte medicamente biologice în perioada de evoluție a bolii.

Nu s-au efectuat studii care să includă pacienţi cu antecedente de boli maligne sau care să continue tratamentul la pacienţii care dezvoltă afecţiuni maligne în timpul tratamentului cu ustekinumab. Din acest motiv utilizarea medicamentului ustekinumab la aceşti pacienţi trebuie făcută cu precauţie.

Toţi pacienţii, în special cei cu vârsta peste 60 de ani, pacienţii cu antecedente medicale de terapie imunosupresoare prelungită sau cei cu istoric de tratament PUVA, trebuie monitorizaţi pentru apariţia cancerului de piele (vezi pct. 4.8).

Reacţii de hipersensibilitate respiratorii şi sistemice

Sistemice

După punerea pe piaţă au fost raportate reacţii de hipersensibilitate grave, în unele cazuri la câteva zile după administrare. Au apărut anafilaxia şi angioedemul. Dacă apare o reacţie anafilactică sau o altă reacţie de hipersensibilitate gravă, trebuie instituită o terapie adecvată, iar administrarea medicamentului WEZENLA trebuie întreruptă imediat (vezi pct. 4.8).

Respiratorii

În timpul utilizării ustekinumab după aprobarea de punere pe piaţă, au fost raportate cazuri de alveolită alergică, pneumonie eozinofilică și pneumonie organizată non-infecțioasă. Prezentările clinice au inclus tuse, dispnee și infiltraţii interstițiale după administrarea a una până la trei doze. Urmările grave au inclus insuficiență respiratorie și spitalizare prelungită. Îmbunătățirea stării de sănătate a fost raportată după întreruperea administrării ustekinumab și, în unele cazuri, după administrarea de corticosteroizi. Dacă infecția a fost exclusă și diagnosticul este confirmat, administrarea ustekinumab trebuie întreruptă și trebuie iniţiat tratamentul corespunzător (vezi pct. 4.8).

Evenimente cardiovasculare

Au fost raportate evenimente cardiovasculare, inclusiv infarct miocardic și accident vascular cerebral, la pacienții cu psoriazis expuși la ustekinumab în cadrul unui studiu observațional post punere pe piaţă. În timpul tratamentului cu WEZENLA trebuie evaluați periodic factorii de risc pentru boli cardiovasculare.

Vaccinări

Se recomandă ca vaccinurile virale sau bacteriene vii [cum ar fi vaccinul cu bacilul Calmette-Guérin (BCG)] să nu fie administrate concomitent cu WEZENLA. Nu s-au efectuat studii specifice la pacienţii cărora li s-au administrat recent vaccinuri virale sau bacteriene vii. Nu există date disponibile cu privire la transmiterea secundară a infecţiei prin vaccinurile vii la pacienţii cărora li se administrează ustekinumab. Înainte de vaccinarea cu vaccinuri vii virale sau bacteriene, tratamentul cu WEZENLA trebuie întrerupt timp de minimum 15 săptămâni după ultima doză şi poate fi reluat cel mai devreme la 2 săptamâni după vaccinare. Prescriptorii trebuie să consulte Rezumatul Caracteristicilor Produsului vaccinului pentru informaţii suplimentare şi îndrumare pentru o utilizare concomitentă a medicamentelor imunosupresoare post-vaccinare.

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.5 și pct. 4.6). Dacă există un beneficiu clinic clar pentru sugar, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

Pacienţii care utilizează WEZENLA pot primi concomitent vaccinuri inactivate sau vaccinuri non-vii.

Tratamentul pe termen lung cu WEZENLA nu suprimă răspunsul imun umoral la vaccinurile pneumococic polizaharidic sau antitetanos (vezi pct. 5.1).

Terapie imunosupresoare concomitentă

În studiile pentru psoriazis, siguranţa şi eficacitatea medicamentului ustekinumab în asociere cu imunosupresoare, inclusiv medicamente biologice, sau fototerapia, nu au fost evaluate. În studiile pentru artrita psoriazică, aparent, utilizarea concomitentă de MTX nu a influenţat siguranţa sau eficacitatea ustekinumab. În studiile pentru boală Crohn și colită ulcerativă, aparent, utilizarea concomitentă de imunosupresoare sau corticosteroizi nu a influenţat siguranţa sau eficacitatea ustekinumab. Este necesară prudenţă când se ia în considerare utilizarea concomitentă a altor imunosupresoare cu WEZENLA sau când se face trecerea de la alte medicamente biologice imunosupresoare (vezi pct. 4.5).

Imunoterapie

Ustekinumab nu a fost evaluată la pacienţii care au efectuat imunoterapie pentru alergie. Nu se cunoaşte dacă WEZENLA poate influenţa imunoterapia pentru alergie.

Afecţiuni cutanate grave

La pacienţii cu psoriazis, dermatita exfoliativă a fost raportată după tratamentul cu ustekinumab (vezi pct. 4.8). Pacienţii cu psoriazis în plăci pot dezvolta psoriazis eritrodermic, ca parte a cursului normal al bolii lor, cu simptome care ar putea fi imposibil de distins de dermatita exfoliativă. Ca parte a monitorizării pacientului cu psoriazis, medicii trebuie să fie atenţi la simptomele psoriazisului eritrodermic sau al dermatitei exfoliative. Dacă apar aceste simptome, trebuie instituit tratamentul corespunzător. Tratamentul cu WEZENLA trebuie întrerupt dacă se suspectează o reacţie adversă la medicament.

Afecțiuni asociate lupusului

Au fost raportate cazuri de afecțiuni asociate lupusului în cazul pacienților tratați cu ustekinumab, inclusiv lupus eritematos cutanat și sindrom similar lupusului. Dacă apar leziuni, în special în zonele pielii care sunt expuse la soare sau dacă leziunile sunt însoțite de artralgie, pacientul trebuie să solicite imediat asistență medicală. Dacă diagnosticul de afecțiune asociată lupusului este confirmat, tratamentul cu ustekinumab trebuie întrerupt și trebuie inițiat un tratament adecvat.

Grupe speciale de pacienţi

Vârstnici (≥ 65 ani)

În general, comparativ cu pacienţii mai tineri, la pacienţii cu vârsta de 65 de ani şi peste, care au utilizat ustekinumab nu s-au observat diferenţe în ceea ce priveşte siguranţa şi eficacitatea medicamentului în cadrul studiilor clinice pentru indicațiile aprobate; cu toate acestea, numărul de pacienţi cu vârsta de 65 de ani şi peste nu este suficient pentru a stabili dacă aceştia au un răspuns diferit comparativ cu pacienţii mai tineri. Deoarece la populaţia vârstnică există în general o incidenţă mai crescută a infecţiilor, se recomandă prudenţă în tratamentul vârstnicilor.

Polisorbat 80

WEZENLA conține 0,02 mg (45 mg/0,5 ml) sau 0,04 mg (90 mg/1,0 ml) de polisorbat 80 (E 433) per fiecare doză, echivalent cu 0,04 mg/ml. Polisorbații pot determina reacții alergice.

4.5	Interacţiuni cu alte medicamente şi alte forme de interacţiune

Vaccinurile vii nu trebuie administrate concomitent cu WEZENLA.

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.5 și pct. 4.6). Dacă există un beneficiu clinic clar pentru sugar, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

În analizele farmacocinetice realizate la o populaţie de pacienţi din studii clinice de fază 3, a fost evaluat efectul administrării concomitente a medicamentelor utilizate cel mai frecvent la pacienţii cu psoriazis (incluzând paracetamol, ibuprofen, acid acetilsalicilic, metformină, atorvastatină, levotiroxină) asupra farmacocineticii ustekinumab. Nu s-au observat indicii privind interacţiunea ustekinumab cu aceste medicamente administrate concomitent. La baza acestei analize stă faptul că minimum 100 pacienţi (> 5% din populaţia studiată) au fost trataţi concomitent cu aceste medicamente, pe durata a minimum 90% din perioada studiului. Farmacocinetica ustekinumab nu a fost influenţată de utilizarea concomitentă de MTX, AINS, 6‑mercaptopurină, azatioprină şi corticosteroizi orali la pacienții cu artrită psoriazică, boală Crohn sau colită ulcerativă sau de expunerea anterioară la agenţi anti-TNFα în cazul pacienților cu artrită psoriazică sau boală Crohn sau de expunerea anterioară la terapiile biologice (adică agenți anti-TNFα și/sau vedolizumab) în cazul pacienților cu colită ulcerativă.

Rezultatele unui studiu in vitro și ale unui studiu de fază 1 la subiecți cu boala Crohn activă nu sugerează necesitatea ajustării dozei la pacienţii care utilizează concomitent medicamente metabolizate de către CYP450 (vezi pct. 5.2).

În studiile pentru psoriazis, siguranţa şi eficacitatea medicamentului ustekinumab în asociere cu imunosupresoare, inclusiv produse biologice sau fototerapia, nu au fost evaluate. În studiile pentru artrita psoriazică, aparent, utilizarea concomitentă de MTX nu a influenţat siguranţa sau eficacitatea ustekinumabului. În studiile pentru boală Crohn și cele pentru colită ulcerativă, aparent, utilizarea concomitentă de imunosupresoare sau corticosteroizi nu a influenţat siguranţa sau eficacitatea ustekinumabului (vezi pct. 4.4).

4.6	Fertilitatea, sarcina şi alăptarea

Femeile aflate la vârsta fertilă

Femeile aflate la vârsta fertilă trebuie să utilizeze metode contraceptive eficace în timpul tratamentului şi până la 15 săptămâni după întreruperea acestuia.

Sarcina

Datele dintr-un număr moderat de sarcini, colectate prospectiv în urma expunerii la ustekinumab, cu rezultate cunoscute, incluzând peste 450 de sarcini expuse în primul trimestru, nu indică un risc crescut de malformații congenitale majore la nou-născut. 

Studiile la animale nu indică efecte dăunătoare directe sau indirecte asupra sarcinii, dezvoltării embrionare/fetale, asupra naşterii sau a dezvoltării postnatale (vezi pct. 5.3). 

Cu toate acestea, experiența clinică disponibilă este limitată. Ca o măsură de precauţie, este de preferat să se evite utilizarea WEZENLA în timpul sarcinii.

Ustekinumab traversează bariera placentară și a fost depistat în serul sugarilor născuți de către paciente cărora li s-a administrat ustekinumab în timpul sarcinii. Nu se cunoaște impactul clinic al acestui fapt, însă riscul de infecție la sugarii expuși in utero la ustekinumab ar putea fi mai mare după naștere. 

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.4 și pct. 4.5). Dacă există un beneficiu clinic clar pentru sugar, în particular, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

Alăptarea

Datele limitate din literatura de specialitate publicată arată că ustekinumab se excretă în laptele matern uman în cantităţi foarte mici. Nu se cunoaşte dacă ustekinumab se absoarbe sistemic după ingestie.
Datorită riscului de apariţie a reacţiilor adverse ale ustekinumab la copiii alăptaţi, trebuie luată o decizie cu privire fie la întreruperea alăptării în timpul tratamentului şi până la 15 săptămâni după tratament, fie la întreruperea terapiei cu WEZENLA, luând în considerare beneficiul alăptării la sân a copilului faţă de beneficiul terapiei cu WEZENLA pentru mamă.

Fertilitatea

Nu a fost evaluat efectul ustekinumab asupra fertilităţii la om (vezi pct. 5.3).

4.7	Efecte asupra capacităţii de a conduce vehicule şi de a folosi utilaje

WEZENLA nu are nicio influenţă sau are o influenţă neglijabilă asupra capacităţii de a conduce vehicule şi de a folosi utilaje.

4.8	Reacţii adverse

Rezumatul profilului de siguranţă

Cele mai frecvente reacţii adverse (> 5%) raportate în fazele controlate ale studiilor clinice efectuate cu ustekinumab la pacienţii adulți cu psoriazis, artrită psoriazică, boală Crohn și colită ulcerativă au fost rinofaringita și cefaleea. Majoritatea au fost considerate a fi uşoare şi nu au necesitat întreruperea tratamentului cu medicamentul studiat. Cea mai gravă reacţie adversă raportată pentru ustekinumab a fost de tipul reacţiilor grave de hipersensibilitate, inclusiv anafilaxie (vezi pct. 4.4).Profilul general al siguranței a fost similar la pacienții cu psoriazis, artrită psoriazică, boală Crohn și colită ulcerativă.

Lista reacţiilor adverse sub formă de tabel

Datele de siguranţă descrise mai jos reflectă expunerea la ustekinumab la adulți în 14 studii de fază 2 şi fază 3 efectuate la 6 710 pacienţi (4 135 cu psoriazis şi/sau artrită psoriazică, 1 749 cu boala Crohn și 826 de pacienți cu colită ulcerativă). Acestea includ expunere la ustekinumab în perioada controlată și necontrolată a studiilor clinice la pacienții cu psoriazis, artrită psoriazică, boală Crohn sau colită ulcerativă timp de minimum 6 luni (4 577 pacienți) sau timp de minimum 1 an (3 648 pacienți). 2 194 pacienţi cu psoriazis, boală Crohn sau colită ulcerativă au fost expuși timp de minimum 4 în timp ce 1 148 pacienți cu psoriazis sau boală Crohn au fost expuși pentru cel puțin 5 ani.

Tabelul 3 prezintă lista reacţiilor adverse raportate în studiile clinice pentru psoriazis, artrită psoriazică, boală Crohn și colită ulcerativă la adulți, precum şi reacţiile adverse raportate după punerea pe piaţă. Reacţiile adverse sunt clasificate pe aparate, sisteme şi organe şi după frecvenţă, folosind următoarea convenţie: foarte frecvente (≥ 1/10), frecvente (≥ 1/100 şi < 1/10), mai puţin frecvente (≥ 1/1 000 şi < 1/100), rare (≥ 1/10 000 şi < 1/1 000), foarte rare (< 1/10 000), cu frecvenţă necunoscută (care nu poate fi estimată din datele disponibile). În cadrul fiecărei grupe de frecvenţă, reacţiile adverse sunt prezentate în ordinea descrescătoare a gravităţii.

Tabelul 3. Lista reacţiilor adverse

	Aparate, sisteme şi organe
	Frecvenţă: Reacţii adverse

	Infecţii şi infestări
	Frecvente: infecţii ale căilor respiratorii superioare, rinofaringită, sinuzită
Mai puţin frecvente: celulită, infecţii dentare, herpes zoster, infecţii ale căilor respiratorii inferioare, infecţii virale ale căilor respiratorii superioare, infecții micotice vulvovaginale

	Tulburări ale sistemului imunitar
	Mai puţin frecvente: reacţii de hipersensibilitate (inclusiv erupţie cutanată tranzitorie, urticarie) Rare: reacţii de hipersensibilitate grave (inclusiv anafilaxie, angioedem)

	Tulburări psihice
	Mai puţin frecvente: depresie

	Tuburări ale sistemului nervos
	Frecvente: ameţeli, cefalee
Mai puţin frecvente: paralizie facială

	Tulburări respiratorii, toracice şi mediastinale
	Frecvente: durere orofaringiană
Mai puţin frecvente: congestie nazală
Rare: alveolită alergică, pneumonie eozinofilică
Foarte rare: pneumonie organizată*

	Tulburări gastro-intestinale
	Frecvente: diaree, greaţă, vărsături

	Afecţiuni cutanate şi ale ţesutului subcutanat
	Frecvente: prurit
Mai puţin frecvente: psoriazis pustular, exfoliere cutanată, acnee
Rare: dermatită exfoliativă, vasculită prin hipersensibilizare
Foarte rare: pemfigoid bulos, lupus eritematos
cutanat

	Tulburări musculo-scheletice şi ale ţesutului conjunctiv
	Frecvente: durere de spate, mialgie, artralgie
Foarte rare: sindrom similar lupusului

	Tulburări generale şi la nivelul locului de administrare
	Frecvente: fatigabilitate, eritem la locul injectării, durere la locul injectării
Mai puţin frecvente: reacţii la locul administrării (inclusiv hemoragie, hematom, induraţie,
tumefacţie şi prurit), astenie


* Vezi pct. 4.4, Reacții de hipersensibilitate sistemice și respiratorii.

Descrierea anumitor reacţii adverse

Infecţii

În studiile placebo controlate efectuate la pacienţi cu psoriazis, artrită psoriazică, boală Crohn și colită ulcerativă, frecvențele infecțiilor sau infecțiilor grave au fost similare între pacienţii trataţi cu ustekinumab şi cei la care s-a administrat placebo. În perioada placebo controlată din cadrul acestor studii clinice, frecvența infecțiilor a fost de 1,36 per pacient-an de urmărire la pacienţii trataţi cu ustekinumab, şi de 1,34 la pacienţii la care s-a administrat placebo. Infecţiile grave au apărut cu o frecvență de 0,03 per pacient-ani de urmărire în grupul tratat cu ustekinumab (30 de infecţii grave la 930 pacient-ani de urmărire) şi 0,03 la pacienţii cărora li s-a administrat placebo (15 infecţii grave la 434 pacient-ani de urmărire) (vezi pct. 4.4).

În perioadele controlate şi necontrolate ale studiilor clinice efectuate la pacienţi cu psoriazis, artrită psoriazică, boala Crohn și colită ulcerativă, reprezentând 15 227 pacient-ani de expunere la ustekinumab la 6 710 pacienţi, durata mediană de urmărire a fost de 1,2 ani; 1,7 ani pentru studiile la pacienţi cu boală psoriazică, 0,6 ani pentru studiile la pacienți cu boala Crohn și 2,3 ani pentru studiile la pacienți cu colită ulcerativă. Frecvenţa de apariţie a infecţiilor a fost de 0,85 per pacient-ani de urmărire la pacienţii trataţi cu ustekinumab şi frecvenţa infecţiilor grave a fost de 0,02 per pacient-ani de urmărire la pacienţii trataţi cu ustekinumab (289 infecţii grave la 15 227 pacient-ani de urmărire); infecţiile grave raportate au inclus pneumonie, abces anal, celulită, diverticulită, gastroenterită și infecții virale.

În studiile clinice, pacienţii cu tuberculoză latentă care au fost trataţi concomitent cu izoniazidă nu au dezvoltat tuberculoză.

Afecţiuni maligne

În perioada placebo controlată din cadrul studiilor clinice efectuate la pacienţi cu psoriazis, artrită psoriazică, boală Crohn şi colită ulcerativă, incidenţa afecţiunilor maligne, excluzând cancerul cutanat de tip non‑melanom, a fost de 0,11 per 100 pacient-ani de urmărire pentru pacienţii trataţi cu ustekinumab (1 pacient la 929 pacient-ani de urmărire) comparativ cu 0,23 pentru pacienţii cărora li s-a administrat placebo (1 pacient la 434 pacient-ani de urmărire). Incidenţa cancerului cutanat de tip non‑melanom a fost de 0,43 la 100 pacient-ani de urmărire la pacienţii trataţi cu ustekinumab (4 pacienţi la 929 pacient-ani de urmărire) comparativ cu 0,46 la pacienţii care au utilizat placebo (2 pacienţi la 433 pacient-ani de urmărire).

În perioadele controlate şi necontrolate ale studiilor clinice efectuate la pacienţi cu psoriazis, artrită psoriazică, boală Crohn şi colită ulcerativă, reprezentând 15 205 pacient-ani de expunere la ustekinumab la 6 710 pacienţi, durata mediană de urmărire a fost de 1,2 ani; 1,7 ani pentru studiile la pacienţi cu boală psoriazică, 0,6 ani pentru studiile la pacienți cu boala Crohn şi 2,3 ani pentru studiile la pacienţi cu colită ulcerativă. Au fost raportate afecţiuni maligne, excluzând cancerele cutanate de alt tip decât melanomul malign, la 76 pacienţi la 15 205 pacient-ani de urmărire (incidenţă de 0,50 la 100 pacient‑ani de urmărire la pacienţii trataţi cu ustekinumab). Incidenţa afecţiunilor maligne raportată la pacienţii trataţi cu ustekinumab a fost comparabilă cu incidenţa din populaţia generală (rata incidenţei standardizate = 0,94 [interval de încredere 95%; 0,73, 1,18], ajustată în funcţie de vârstă, sex şi rasă). Afecţiunile maligne cel mai frecvent observate, altele decât cancerul cutanat de alt tip decât melanomul malign au fost cancerul de prostată, melanomul malign, cancerul colorectal şi neoplasmul mamar. Incidenţa cancerului cutanat de alt tip decât melanomul malign a fost de 0,46 la 100 pacient-ani de urmărire la pacienţii trataţi cu ustekinumab (69 de pacienţi la 15 165 pacient-ani de urmărire). Raportul dintre pacienţii cu carcinom bazocelular și cei cu carcinom spinocelular (3:1) este comparabil cu raportul estimat în cadrul populaţiei generale (vezi pct. 4.4).

Reacţii de hipersensibilitate

În perioadele controlate ale studiilor clinice cu ustekinumab efectuate la pacienţi cu psoriazis şi artrită psoriazică, erupţia cutanată tranzitorie şi urticaria au fost observate la < 1% dintre pacienţi (vezi
pct. 4.4).

Copii și adolescenți

Pacienții copii și adolescenți cu vârsta de 6 ani și peste cu psoriazis în plăci

Siguranța ustekinumab a fost studiată în cadrul a două studii de fază 3 la pacienți copii și adolescenți cu psoriazis în plăci moderat până la sever. Primul studiu a fost efectuat la 110 pacienți cu vârste cuprinse între 12 și 17 ani, tratați pentru o perioadă de până la 60 de săptămâni și al doilea studiu a fost efectuat la 44 de pacienți cu vârste cuprinse între 6 și 11 ani, tratați pentru o perioadă de până la 56 de săptămâni. În general, evenimentele adverse raportate în cadrul acestor 2 studii cu date de siguranță de până la un an au fost similare celor observate în studiile anterioare la adulți cu psoriazis în plăci.

Pacienți copii și adolescenți cu o greutate corporală de cel puțin 40 kg cu boală Crohn

Siguranța ustekinumab a fost studiată în cadrul unui studiu de fază 1 și al unui studiu de fază 3 la pacienți copii și adolescenți cu boală Crohn activă, moderată până la severă, până în săptămâna 240, respectiv până în săptămâna 52. În general, profilul de siguranță din această cohortă (n = 71) a fost similar celui observat în studiile anterioare la adulți cu boală Crohn.

Raportarea reacţiilor adverse suspectate

Raportarea reacţiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

În cadrul studiilor clinice au fost administrate intravenos doze unice de până la 6 mg/kg, fără toxicitate limitată de doză. În caz de supradozaj, se recomandă monitorizarea pacientului pentru orice semne şi simptome ale reacţiilor adverse şi trebuie instituit imediat un tratament simptomatic adecvat.


5.	PROPRIETĂŢI FARMACOLOGICE

5.1	Proprietăţi farmacodinamice

Grupa farmacoterapeutică: imunosupresoare, inhibitori de interleukină, codul ATC: L04AC05. 

WEZENLA este un medicament biosimilar. Informații detaliate sunt disponibile pe site-ul Agenției Europene pentru Medicamente https://www.ema.europa.eu.

Mecanism de acţiune

Ustekinumab este un anticorp monoclonal complet IgG1k uman care se leagă cu specificitate de subunitatea proteică p40 comună a citokinelor umane interleukina (IL)-12 şi IL-23. Ustekinumab inhibă bio-activitatea IL-12 şi IL-23 împiedicând p40 să se lege de receptorul proteic IL-12Rβ1 exprimat pe suprafaţa celulelor imune. Ustekinumab nu se poate lega de IL-12 sau IL-23 care sunt deja legate de receptorii IL-12Rβ1 de pe suprafaţa celulei. Prin urmare, este puţin probabil ca ustekinumab să contribuie la citotoxicitatea mediată de anticorpi sau de complement a celulelor cu receptori pentru IL-12 şi/sau IL-23. IL-12 şi IL-23 sunt citokine heterodimerice secretate de celule prezentatoare de antigen activate, de exemplu macrofagele şi celulele dendritice şi ambele citokine participă la funcţia imună; IL-12 stimulează celulele natural killer (NK) şi participă la diferenţierea celulei-T CD4+ în fenotipul T helper 1(Th1), IL-23 induce calea fenotipului T helper 17 (Th17). Cu toate acestea, reglarea anormală a IL-12 şi IL-23 a fost asociată cu boli imuno-mediate, cum sunt psoriazis, artrită psoriazică şi boală Crohn.

Prin legarea la subunitatea comună p40 a IL-12 şi IL-23, se presupune că ustekinumab îşi exercită efectele clinice în psoriazis, artrită psoriazică şi boală Crohn prin întreruperea căilor citokinelor Th1 şi Th17, care sunt importante în patologia acestor boli.

La pacienții cu boală Crohn tratamentul cu ustekinumab a avut ca rezultat o scădere a markerilor inflamatori inclusiv a proteinei C reactive (CRP) și a calprotectinei fecale în timpul fazei de inducție, care s-au menținut ulterior pe parcursul fazei de întreținere. CRP a fost evaluată în timpul extinderii studiului și reducerile observate în timpul întreținerii au fost în general susținute până în săptămâna 252.

Imunizare

În timpul extensiei pe termen lung a Studiului 2 pentru Psoriasis (PHOENIX 2), pacienţii adulți care au fost trataţi cu ustekinumab timp de minimum 3,5 ani au prezentat un răspuns în anticorpi atât la vaccinul pneumococic polizaharidic cât şi la cel antitetanos, similar cu un grup de control cu psoriazis la care nu s-a utilizat tratament sistemic. Proporţii similare de pacienţi adulți au dezvoltat titruri protective de anticorpi antipneumococici şi antitetanus, iar titrurile de anticorpi au fost similare în rândul pacienţilor trataţi cu ustekinumab şi la cei din grupul de control.

Eficacitate și siguranță clinică

Psoriazis în plăci (adulți)

Siguranţa şi eficacitatea ustekinumab au fost evaluate la 1 996 pacienţi în două studii clinice randomizate, dublu-orb, controlate cu placebo, la pacienţi cu psoriazis în plăci, forme moderate până la severe şi care erau selectaţi pentru fototerapie sau terapie sistemică. În plus, un studiu clinic randomizat, orb, controlat activ, a comparat ustekinumab şi etanercept la pacienţii cu psoriazis în plăci, formă moderată până la severă, care au avut un răspuns inadecvat, intoleranţă, sau contraindicaţii la ciclosporină, MTX sau PUVA.

Studiul 1 pentru psoriazis (PHOENIX 1) a evaluat 766 pacienţi. 53% dintre aceşti pacienţi erau fie rezistenţi, fie intoleranţi, fie aveau o contraindicaţie la altă terapie sistemică. Pacienţii randomizaţi pentru tratament cu ustekinumab au primit doze de 45 mg sau 90 mg în săptămânile 0 şi 4, urmată de aceeaşi doză la interval de 12 săptămâni. Pacienţii randomizaţi pentru tratament cu placebo în săptămânile 0 şi 4 au fost trecuţi la ustekinumab (fie 45 mg, fie 90 mg) în săptămânile 12 şi 16, urmate de doze la interval de 12 săptămâni. Pacienţii randomizaţi iniţial pentru tratament cu ustekinumab, care au avut un răspuns de 75 al Indexului de suprafaţă afectată şi de gravitate a psoriazisului (Psoriasis Area and Severity Index) (îmbunătăţirea PASI cu minimum 75% faţă de valoarea iniţială) în săptămânile 28 şi 40 au fost re-randomizaţi pentru a primi ustekinumab la interval de 12 săptămâni sau la placebo (de exemplu întreruperea terapiei). Pacienţii care au fost re-randomizaţi pentru a primi placebo în săptămâna 40 au reînceput tratamentul cu ustekinumab cu dozajul lor iniţial când au suferit o pierdere de minimum 50% din ameliorarea PASI obţinută în săptămâna 40. Toţi pacienţii au fost urmăriţi până la 76 săptămâni după prima administrare a tratamentului studiat.

Studiul 2 pentru psoriazis (PHOENIX 2) a evaluat 1 230 pacienţi. 61% dintre aceşti pacienţi erau fie rezistenţi, fie intoleranţi, fie aveau o contraindicaţie la altă terapie sistemică. Pacienţii care au fost randomizaţi pentru tratament cu ustekinumab au primit doze de 45 mg sau 90 mg în săptămânile 0 şi 4, urmată de o doză suplimentară în săptămâna 16. Pacienţii randomizaţi să primească placebo în săptămânile 0 şi 4 au fost trecuţi la ustekinumab (fie 45 mg, fie 90 mg) în săptămânile 12 şi 16.
Toţi pacienţii au fost urmăriţi până la 52 săptămâni după prima administrare a tratamentului studiat.

Studiul 3 pentru psoriazis (ACCEPT) a evaluat 903 pacienţi cu forme clinice moderate până la severe care au răspuns inadecvat la, au avut intoleranţă la, sau au avut contraindicaţii pentru alte tratamente sistemice, şi a comparat eficacitatea ustekinumab faţă de etanercept şi a evaluat siguranţa ustekinumab şi etanercept. În cursul perioadei controlate activ a studiului, de 12 săptămâni, pacienţii au fost randomizaţi să primească etanercept (50 mg de două ori pe săptămână), ustekinumab 45 mg în săptămânile 0 şi 4, sau ustekinumab 90 mg în săptămânile 0 şi 4.

Caracteristicile iniţiale ale bolii au fost în general comparabile pentru toate grupele de tratament în studiile de psoriazis 1 şi 2, cu un scor PASI iniţial median de la 17 la 18, o arie a suprafeţei corporale iniţială mediană (ASC ≥ 20) şi un Indice Dermatologic al Calităţii Vieţii (IDCV) mediu variind de la 10 la 12. Aproximativ o treime (Studiul 1 pentru psoriazis) şi un sfert (Studiul 2 pentru psoriazis) dintre subiecţi au avut Artrită Psoriazică (APs). Un grad similar de severitate a bolii a fost de asemenea observat în Studiul 3 pentru psoriazis.

Criteriul final principal de evaluare din aceste studii a fost proporţia de pacienţi care au atins răspunsul PASI 75 faţă de valoarea iniţială, în săptămâna 12 (vezi tabelele 4 şi 5).

Tabelul 4. Rezumatul răspunsului clinic în Studiul 1 pentru Psoriazis (PHOENIX 1) şi Studiul 2 pentru Psoriazis (PHOENIX 2)

	
	Săptămâna 12
2 doze (Săptămâna 0 şi Săptămâna 4)
	Săptămâna 28
3 doze (Săptămâna 0,
Săptămâna 4 şi
Săptămâna 16)

	
	PBO
	45 mg
	90 mg
	45 mg
	90 mg

	Studiul 1 pentru Psoriazis
	
	
	
	
	

	Numărul de pacienţi randomizaţi
	255
	255
	256
	250
	243

	Răspuns PASI 50 N (%)
	26 (10%)
	213 (84%)a
	220 (86%)a
	228 (91%)
	234 (96%)

	Răspuns PASI 75 N (%)
	8 (3%)
	171 (67%)a
	170 (66%)a
	178 (71%)
	191 (79%)

	Răspuns PASI 90 N (%)
	5 (2%)
	106 (42%)a
	94 (37%)a
	123 (49%)
	135 (56%)

	EGMb liber sau minimal N (%)
	10 (4%)
	151 (59%)a
	156 (61%)a
	146 (58%)
	160 (66%)

	Numărul de pacienţi ≤ 100 kg
	166
	168
	164
	164
	153

	Răspuns PASI 75 N (%)
	6 (4%)
	124 (74%)
	107 (65%)
	130 (79%)
	124 (81%)

	Numărul de pacienţi > 100 kg
	89
	87
	92
	86
	90

	Răspuns PASI 75 N (%)
	2 (2%)
	47 (54%)
	63 (68%)
	48 (56%)
	67 (74%)

	
	
	
	
	
	

	Studiul 2 pentru Psoriazis
	
	
	
	
	

	Numărul de pacienţi randomizaţi
	410
	409
	411
	397
	400

	Răspuns PASI 50 N (%)
	41 (10%)
	342 (84%)a
	367 (89%)a
	369 (93%)
	380 (95%)

	Răspuns PASI 75 N (%)
	15 (4%)
	273 (67%)a
	311 (76%)a
	276 (70%)
	314 (79%)

	Răspuns PASI 90 N (%)
	3 (1%)
	173 (42%)a
	209 (51%)a
	178 (45%)
	217 (54%)

	EGM b liber sau minimal N (%)
	18 (4%)
	277 (68%)a
	300 (73%)a
	241 (61%)
	279 (70%)

	Numărul de pacienţi ≤ 100 kg
	290
	297
	289
	287
	280

	Răspuns PASI 75 N (%)
	12 (4%)
	218 (73%)
	225 (78%)
	217 (76%)
	226 (81%)

	Numărul de pacienţi > 100 kg
	120
	112
	121
	110
	119

	Răspuns PASI 75 N (%)
	3 (3%)
	55 (49%)
	86 (71%)
	59 (54%)
	88 (74%)


a p < 0,001 pentru ustekinumab 45 mg sau 90 mg comparativ cu placebo (PBO)
b EGM = Evaluarea Globală a Medicului

Tabelul 5. Rezumatul răspunsului clinic la Săptămâna 12 în Studiul 3 pentru psoriazis (ACCEPT)

	
	Studiul 3 pentru psoriazis

	
	Etanercept 24 de doze
(50 mg de două ori pe săptămână)
	Ustekinumab
2 doze (Săptămâna 0 şi Săptămâna 4)

	
	
	45 mg
	90 mg

	Numărul de pacienţi randomizaţi
	347
	209
	347

	Răspuns PASI 50 N (%)
	286 (82%)
	181 (87%)
	320 (92%)a

	Răspuns PASI 75 N (%)
	197 (57%)
	141 (67%)b
	256 (74%)a

	Răspuns PASI 90 N (%)
	80 (23%)
	76 (36%)a
	155 (45%)a

	EGM liber sau minimal N (%)
	170 (49%)
	136 (65%)a
	245 (71%)a

	Numărul de pacienţi ≤ 100 kg
	251
	151
	244

	Răspuns PASI 75 N (%)
	154 (61%)
	109 (72%)
	189 (77%)

	Numărul de pacienţi > 100 kg
	96
	58
	103

	Răspuns PASI 75 N (%)
	43 (45%)
	32 (55%)
	67 (65%)


a p < 0,001 pentru ustekinumab 45 mg sau 90 mg comparativ cu etanercept
b p = 0,012 pentru ustekinumab 45 mg comparativ cu etanercept

În Studiul 1 pentru Psoriazis menţinerea PASI 75 a fost în mod semnificativ superioară în grupul de tratament continuu comparativ cu grupul cu tratament întrerupt (p < 0,001). Rezultate asemănătoare au fost observate cu fiecare doză de ustekinumab. La 1 an (în săptămâna 52), 89% dintre pacienţii re‑randomizaţi pentru tratamentul de întreţinere aveau un răspuns PASI 75 comparativ cu 63% dintre pacienţii re-randomizaţi pentru a primi placebo (întreruperea tratamentului) (p < 0,001). La 18 luni (în săptămâna 76), 84% dintre pacienţii re-randomizaţi pentru tratamentul de întreţinere aveau un răspuns PASI 75, comparativ cu 19% dintre pacienţii re-randomizaţi pentru a primi placebo (întreruperea tratamentului). La 3 ani (în săptămâna 148), 82% dintre pacienţii re-randomizaţi pentru tratamentul de întreţinere aveau un răspuns PASI 75. La 5 ani (săptămâna 244), 80% dintre pacienţii re-randomizaţi pentru tratamentul de întreţinere aveau un răspuns PASI 75.

La pacienţii re-randomizaţi pentru a primi placebo, şi care au reînceput tratamentul lor iniţial cu ustekinumab după pierderea a ≥ 50% din ameliorarea PASI, 85% dintre aceştia au avut un nou răspuns PASI 75 în decurs de 12 săptămâni după reînceperea terapiei.

În Studiul 1 pentru Psoriazis, la săptămâna 2 şi săptămâna 12, au fost demonstrate ameliorări semnificativ mai mari faţă de nivelul de bază în IDCV (Indice Dermatologic al Calităţii Vieţii) în fiecare grup tratat cu ustekinumab, comparativ cu placebo. Ameliorarea a fost menţinută până în săptămâna 28. Similar, ameliorări semnificative s-au observat în Studiul 2 pentru Psoriazis în săptămâna 4 şi 12, care au au fost menţinute până în săptămâna 24. În Studiul 1 pentru Psoriazis, ameliorările din psoriazisul unghial (Indice de Severitate al Psoriazisului Unghial), componentele fizice şi mentale ale scorurilor SF-36 şi Scala Analog Vizuală a Pruritului (SAV) au fost de asemenea semnificative la fiecare grup de tratament cu ustekinumab comparativ cu placebo. În Studiul 2 pentru Psoriazis, Scala de Anxietate şi Depresie în Spital (SADS) şi Chestionarul Limitărilor în Muncă (CLM) au fost de asemenea în mod semnificativ îmbunătăţite în fiecare grup de tratament cu ustekinumab comparativ cu placebo.

Artrită psoriazică (APs) (adulți)

La pacienţii adulţi cu APs activă, s-a demonstrat că tratamentul cu ustekinumab îmbunătăţeşte semnele şi simptomele, funcţia fizică şi calitatea vieţii corelată cu starea de sănătate şi reduce rata de progresie a leziunilor articulaţiilor periferice.

Siguranţa şi eficacitatea ustekinumab au fost evaluate la 927 pacienţi în cadrul a două studii clinice randomizate, dublu-orb, controlate cu placebo, la pacienţi cu APs activă (≥ 5 articulaţii inflamate şi ≥ 5 articulaţii sensibile) în ciuda terapiei cu antiinflamatoare nesteroidiene (AINS) sau cu medicamente antireumatice modificatoare ale evoluţiei bolii (MARMB). Pacienţii din aceste studii aveau un diagnostic de APs de minimum 6 luni. Au fost înrolaţi pacienţi cu fiecare subtip de APs, inclusiv cu artrită poliarticulară fără dovezi de noduli reumatoizi (39%), spondilită cu artrită periferică (28%), artrită periferică asimetrică (21%), implicare interfalangeală distală (12%) şi artrită mutilantă (0,5%). Peste 70% şi 40% dintre pacienţii din ambele studii aveau entezită şi respectiv dactilită la momentul iniţial. Pacienţii au fost randomizaţi pentru a primi tratament cu ustekinumab 45 mg, 90 mg, sau placebo, subcutanat, în săptămânile 0 şi 4, urmat de administrarea dozei o dată la 12 săptămâni (q12w). Aproximativ 50% dintre pacienţi au continuat tratamentul cu doze stabile de metotrexat (≤ 25 mg/săptămână).

În Studiul 1 pentru APs (PSUMMIT I) şi Studiul 2 pentru APs (PSUMMIT II), 80% şi respectiv 86% dintre pacienţi au fost trataţi anterior cu MARMB. În Studiul 1, tratamentul anterior cu agenţi antifactor de necroză tumorală (TNF)α nu a fost permis. În studiul 2, majoritatea pacienţilor (58%, n = 180) au fost trataţi anterior cu unul sau mai mulţi agenţi anti-TNFα, iar peste 70% dintre aceştia au întrerupt tratamentul cu anti-TNFα din cauza lipsei de eficacitate sau a intoleranţei în orice moment.

Semne şi simptome

Tratamentul cu ustekinumab a condus la îmbunătăţiri semnificative ale măsurilor de activitate a bolii comparativ cu placebo, în Săptămâna 24. Criteriul de evaluare final principal a fost procentul de pacienţi care au obţinut un răspuns ACR 20 (Colegiul American de Reumatologie) în săptămâna 24. Rezultatele principale referitoare la eficacitate sunt prezentate în tabelul 6 de mai jos.

Tabelul 6. Numărul de pacienţi care au obţinut un răspuns clinic în Studiul 1 pentru artrita psoriazică (PSUMMIT I) şi în Studiul 2 (PSUMMIT II) în Săptămâna 24

	
	Studiul 1 pentru artrita
psoriazică
	Studiul 2 pentru artrita
psoriazică

	
	PBO
	45 mg
	90 mg
	PBO
	45 mg
	90 mg

	Numărul de pacienţi randomizaţi
	206
	205
	204
	104
	103
	105

	Răspuns ACR 20, N (%)
	47 (23%)
	87 (42%)a
	101 (50%)a
	21 (20%)
	45 (44%)a
	46 (44%)a

	Răspuns ACR 50, N (%)
	18 (9%)
	51 (25%)a
	57 (28%)a
	7 (7%)
	18 (17%)b
	24 (23%)a

	Răspuns ACR 70, N (%)
	5 (2%)
	25 (12%)a
	29 (14%)a
	3 (3%)
	7 (7%)c
	9 (9%)c

	Numărul de pacienţi cu ≥ 3% ASCd
	146
	145
	149
	80
	80
	81

	Răspuns PASI 75, N (%)
	16 (11%)
	83 (57%)a
	93 (62%)a
	4 (5%)
	41 (51%)a
	45 (56%)a

	Răspuns PASI 90, N (%)
	4 (3%)
	60 (41%)a
	65 (44%)a
	3 (4%)
	24 (30%)a
	36 (44%)a

	Răspuns combinat
PASI 75 şi ACR 20, N (%)
	8 (5%)
	40 (28%)a
	62 (42%)a
	2 (3%)
	24 (30%)a
	31 (38%)a

	
	
	
	
	
	
	

	Numărul de pacienţi ≤ 100 kg
	154
	153
	154
	74
	74
	73

	Răspuns ACR 20, N (%)
	39 (25%)
	67 (44%)
	78 (51%)
	17 (23%)
	32 (43%)
	34 (47%)

	Numărul de pacienţi cu ≥ 3% ASCd
	105
	105
	111
	54
	58
	57

	Răspuns PASI 75, N (%)
	14 (13%)
	64 (61%)
	73 (66%)
	4 (7%)
	31 (53%)
	32 (56%)

	Numărul de pacienţi > 100 kg
	52
	52
	50
	30
	29
	31

	Răspuns ACR 20, N (%)
	8 (15%)
	20 (38%)
	23 (46%)
	4 (13%)
	13 (45%)
	12 (39%)

	Numărul de pacienţi cu ≥ 3% ASCd
	41
	40
	38
	26
	22
	24

	Răspuns PASI 75, N (%)
	2 (5%)
	19 (48%)
	20 (53%)
	0
	10 (45%)
	13 (54%)


a p < 0,001
b p < 0,05
c p = NS
d Numărul de pacienţi cu afectare cutanată cauzată de psoriazis ≥ 3% ASC la momentul iniţial

Răspunsurile ACR 20, 50 şi 70 s-au îmbunătăţit în continuare sau s-au menţinut până în Săptămâna 52 (Studiul 1 şi 2 în APs) şi Săptămâna 100 (Studiul 1 în APs). În Studiul 1 în APs, un procent de 57% şi 64% au obţinut răspunsuri ACR 20 în Săptămâna 100 pentru 45 mg şi respectiv 90 mg. În Studiul 2 în APs, un procent de 47% şi 48% au obţinut răspunsuri ACR 20 în Săptămâna 52 pentru 45 mg şi respectiv 90 mg.

Procentul de pacienţi care au obţinut un răspuns conform criteriilor modificate de răspuns în APs (PsARC) a fost de asemenea semnificativ mai mare în grupurile tratate cu ustekinumab comparativ cu placebo, în Săptămâna 24. Răspunsurile PsARC s-au menţinut până în Săptămânile 52 şi 100. Un procent mai mare de pacienţi trataţi cu ustekinumab şi care aveau spondilită însoţită de artrită periferică ca prezentare primară, au demonstrat o îmbunătăţire de 50 şi 70 de procente a scorului Indicelui Bath de activitate în spondilita anchilozantă (BASDAI), comparativ cu placebo, în Săptămâna 24.

Răspunsurile observate în grupurile de tratament cu ustekinumab au fost similare atât la pacienţii care primeau terapie simultană cu MTX cât şi la cei fără terapie simultană cu MTX şi s-au menţinut până în Săptămânile 52 şi 100. Pacienţii trataţi anterior cu agenţi anti-TNFα şi care au utilizat ustekinumab au obţinut un răspuns mai bun în Săptămâna 24 comparativ cu pacienţii care au utilizat placebo (răspunsul ACR 20 în Săptămâna 24 pentru dozele de 45 mg şi 90 mg a fost de 37% şi respectiv 34%, comparativ cu placebo 15%; p < 0,05), iar răspunsurile s-au menţinut până în Săptămâna 52.

În Studiul 1 în APs, în săptămâna 24, la pacienţii cu entezită şi/sau dactilită la momentul iniţial, s-a observat o îmbunătăţire semnificativă a scorului pentru entezită şi dactilită la grupurile de tratament cu ustekinumab comparativ cu placebo. În studiul 2 în APs, în Săptămâna 24, s-a observat o îmbunătăţire semnificativă a scorului pentru entezită şi o îmbunătăţire numerică (fără semnificaţie statistică) a scorului pentru dactilită la grupul tratat cu ustekinumab 90 mg (p = NS) comparativ cu placebo.
Îmbunătăţirile scorurilor pentru entezită şi dactilită s-au menţinut până în Săptămânile 52 şi 100.

Răspuns radiologic

Leziunile structurale la nivelul mâinilor şi picioarelor au fost exprimate prin modificarea scorului total van der Heijde-Sharp (scorul vdH-S), modificat pentru APs prin adăugarea articulaţiilor interfalangiene distale de la mână, comparativ cu momentul iniţial. S-a efectuat o analiză integrată pre‑specificată ce a combinat date de la 927 subiecţi din Studiul 1 şi 2 în APs. Ustekinumab a demonstrat o scădere statistic semnificativă a ratei de progresie a leziunilor structurale comparativ cu placebo, măsurată prin modificarea de la momentul iniţial până la Săptămâna 24 a scorului total modificat vdH-S (scorul mediu ± DS a fost de 0,97 ± 3,85 în grupul placebo comparativ cu 0,40 ± 2,11 şi 0,39 ± 2,40 în grupurile de tratament cu ustekinumab 45 mg (p < 0,05) şi, respectiv 90 mg (p < 0,001). Acest efect a fost determinat de Studiul 1 pentru APs. Efectul este considerat demonstrat indiferent de utilizarea concomitentă de MTX şi s-a menţinut până în săptămânile 52 (analiza integrată) şi 100 (Studiul 1 pentru APs).

Funcţia fizică şi calitatea vieţii corelată cu starea de sănătate

Pacienţii trataţi cu ustekinumab au demonstrat o îmbunătăţire semnificativă a funcţiei fizice conform evaluării din Săptămâna 24 prin intermediul Chestionarului de Evaluare a Stării de Sănătate – Indicele de Dizabilitate (HAQ-DI). Procentul de pacienţi care au obţinut o îmbunătăţire clinic semnificativă a scorului HAQ-DI faţă de momentul iniţial a fost de asemenea semnificativ mai mare în grupurile de tratament cu ustekinumab comparativ cu placebo. Îmbunătăţirea scorului HAQ-DI comparativ cu momentul iniţial s-a menţinut până în săptămânile 52 şi 100.

În săptămâna 24, a existat o îmbunătăţire semnificativă a scorurilor DLQI la grupurile de tratament cu ustekinumab comparativ cu placebo, care s-a menţinut până în Săptămânile 52 şi 100.
În Studiul 2 pentru APs a existat o îmbunătăţire semnificativă a scorurilor la Evaluarea Funcţională a terapiei pentru boli cronice - Fatigabilitate (FACIT-F) la grupurile de tratament cu ustekinumab comparativ cu placebo, în săptămâna 24. Procentul de pacienţi care a obţinut o îmbunătăţire clinic semnificativă a scorului pentru fatigabilitate (4 puncte la FACIT-F) a fost de asemenea semnificativ mai mare în grupurile de tratament cu ustekinumab comparativ cu placebo. Îmbunătăţirile scorurilor FACIT s-au menţinut până în Săptămâna 52.

Copii şi adolescenţi

Agenţia Europeană pentru Medicamente a acordat o derogare de la obligaţia de depunere a rezultatelor studiilor cu ustekinumab la toate subgrupele de copii şi adolescenţi cu artrită idiopatică juvenilă (vezi pct. 4.2 pentru informaţii privind utilizarea la copii şi adolescenţi).

Psoriazis în plăci la copii și adolescenți

S-a demonstrat că ustekinumab îmbunătățește semnele și simptomele, precum și calitatea vieții corelată cu starea de sănătate la copii și adolescenți cu vârsta de 6 ani și peste, cu psoriazis în plăci.

Pacienții adolescenți (cu vârste între 12 și 17 ani)

Eficacitatea ustekinumab a fost studiată la 110 copii și adolescenți cu vârsta cuprinsă între 12 și 17 ani, cu psoriazis în plăci forme moderate până la severe în cadrul unui studiu multicentric, de fază 3, randomizat, dublu orb, controlat cu placebo (CADMUS). Pacienții au fost randomizați să primească fie placebo (n = 37) sau doza recomandată de ustekinumab (vezi pct. 4.2; n = 36) sau jumătate din doza recomandată de ustekinumab (n = 37), prin injectare subcutanată în săptămânile 0 și 4, urmată de administrarea dozei o dată la 12 săptămâni (o dată la 12 săptămâni). În săptămâna 12, pacienții la care s-a administrat placebo au fost trecuți pe ustekinumab.

Pacienții cu scor PASI ≥ 12, PGA ≥ 3 și implicare de minimum 10% ASC, care s-au încadrat pentru terapie sistemică sau fototerapie au fost eligibili pentru studiu. Aproximativ 60% dintre pacienți aveau o expunere anterioară la terapie sistemică sau fototerapie convențională. Aproximativ 11% dintre pacienți aveau expunere anterioară la medicamente biologice.

Criteriul final de evaluare principal a fost proporția de pacienți care au atins un scor PGA de vindecare (0) sau manifestări minime ale bolii (1) în Săptămâna 12. Criteriile finale secundare de evaluare au inclus PASI 75, PASI 90, modificarea față de valoarea inițială a Indicelui Dermatologic al Calității Vieții (IDCV) la copii şi adolescenţi, modificarea față de valoarea inițială a scorului total al PedsQL (Inventarul privind calitatea vieții la copii și adolescenți) în săptămâna 12. În săptămâna 12, pacienții tratați cu ustekinumab au prezentat o ameliorare semnificativ mai mare a calității vieții corelate cu psoriazisul și starea de sănătate, comparativ cu placebo (vezi tabelul 7).

Toți pacienții au fost urmăriți pentru eficacitate timp de până la 52 săptămâni după prima administrare a medicamentului de studiu. În săptămâna 4, la prima vizită după momentul inițial, proporția de pacienți cu un scor PGA de vindecare (0) sau manifestări minime ale bolii (1) și proporția care a obținut PASI 75 a indicat o delimitare între grupul tratat cu ustekinumab și grupul placebo, atingând un scor maxim în Săptămâna 12. Îmbunătățirea scorurilor PGA, PASI, IDCV și PedsQL s-a menținut până în Săptămâna 52 (vezi tabelul 7).

Tabelul 7. Rezumatul criteriilor finale de evaluare principale și secundare în Săptămâna 12 și Săptămâna 52

	Studiul pentru psoriazis la copii și adolescenți (CADMUS) (cu vârste cuprinse între 12 și 17 ani)

	
	Săptămâna 12
	Săptămâna 52

	
	Placebo
	Doza recomandată de ustekinumab
	Doza recomandată de ustekinumab

	
	N (%)
	N (%)
	N (%)

	Pacienți randomizați
	37
	36
	35

	PGA

	PGA de vindecare (0) sau manifestări minime (1)
	2 (5,4%)
	25 (69,4%)a
	20 (57,1%)

	PGA de vindecare (0)
	1 (2,7%)
	17 (47,2%)a
	13 (37,1%)

	PASI

	Responderi PASI 75
	4 (10,8%)
	29 (80,6%)a
	28 (80,0%)

	Responderi PASI 90
	2 (5,4%)
	22 (61,1%)a
	23 (65,7%)

	Responderi PASI 100
	1 (2,7%)
	14 (38,9%)a
	13 (37,1%)

	IDCV

	IDCV de 0 sau 1b
	6 (16,2%)
	18 (50,0%)c
	20 (57,1%)

	PedsQL

	Modificarea față de valoarea inițială
Media (DS)d
	3,35 (10,04)
	8,03 (10,44)e
	7,26 (10,92)


a p < 0,001
b IDCV: IDCV este un instrument dermatologic pentru a evalua efectul unei probleme la nivel cutanat asupra calității vieții corelate cu starea de sănătate la pacienți copii și adolescenți, IDCV de 0 sau 1 indică faptul că nu există niciun efect asupra calității vieții copilului,
c p = 0,002
d PedsQL: Scorul total PedsQL este un instrument general privind calitatea vieții corelată cu starea de sănătate, dezvoltat pentru utilizare la pacienți copii și adolescenți. Pentru grupul placebo în Săptămâna 12, N = 36
e p = 0,028

În timpul perioadei controlate cu placebo până în Săptămâna 12, eficacitatea în cadrul grupului de tratament la doza recomandată, cât și în cadrul grupului tratat cu jumătate din doza recomandată a fost în general comparabilă la criteriul final de evaluare principal (69,4% și, respectiv 67,6%), deși au existat dovezi privind răspunsul corelat cu doza pentru criterii de eficacitate de nivel superior (de exemplu, PGA de vindecare (0), PASI 90). După Săptămâna 12, eficacitatea a fost, în general, superioară și mai bine susținută în grupul tratat cu doza recomandată, comparativ cu grupul tratat cu jumătate din doza recomandată, la care spre sfârșitul fiecărui interval de dozare de 12 săptămâni a fost mai frecvent observată o pierdere modestă a eficacității. Profilurile de siguranță ale dozei recomandate și ale unei jumătăți din doza recomandată au fost comparabile.

Copii (6-11 ani)

Eficacitatea ustekinumab a fost studiată la 44 de pacienți pediatrici cu vârsta cuprinsă între 6 și 11 ani, cu psoriazis în plăci, moderat până la sever, în cadrul unui studiu multicentric, de fază 3, deschis, cu un singur braț de tratament (CADMUS Jr.). Pacienții au fost tratați cu doza recomandată de ustekinumab (vezi secțiunea 4.2; n = 44) prin injectare subcutanată în săptămânile 0 și 4, urmată de administrarea dozei o dată la 12 săptămâni (q12w).

Pentru studiu au fost eligibili pacienții cu PASI ≥ 12, PGA ≥ 3 și BSA de cel puțin 10%, care au fost candidați pentru terapie sistemică sau fototerapie. Aproximativ 43% dintre pacienți au fost expuși anterior unei terapii sistemice sau fototerapii convenționale. Aproximativ 5% dintre pacienți au fost expuși anterior la un tratament cu medicamente biologice.

Criteriul final de evaluare principal a fost proporția pacienților care au obținut un scor PGA de vindecare (0) sau manifestări minime (1) în săptămâna 12. Criteriile finale de evaluare secundare au inclus PASI 75, PASI 90 și modificarea nivelului de referință al indicelui dermatologic al calității vieții la copii (Children’s Dermatology Life Quality Index - CDLQI) în săptămâna 12. În săptămâna 12, subiecții tratați cu ustekinumab au prezentat îmbunătățiri clinic semnificative în ceea ce privește calitatea vieții legată de psoriazis și starea de sănătate (vezi tabelul 8).

Toți pacienții au fost monitorizați în ceea ce privește eficacitatea până la 52 de săptămâni de la prima administrare a agentului studiat. Proporția pacienților cu un scor PGA de vindecare (0) sau cu manifestări minime (1) în săptămâna 12 a fost de 77,3%. Eficacitatea (definită ca PGA de 0 sau 1) a fost observată încă de la prima vizită ulterioară nivelului de referință, în săptămâna 4, iar proporția subiecților care au obținut un scor PGA de 0 sau 1 a crescut până în săptămâna 16 și a rămas apoi relativ stabilă până în săptămâna 52. Îmbunătățirile PGA, PASI și CDLQI s-au menținut până în săptămâna 52 (vezi tabelul 8).

Tabelul 8. Rezumatul criteriilor finale de evaluare principale și secundare în săptămâna 12 și în săptămâna 52

	Studiu pediatric privind psoriazisul (CADMUS Jr.) (Vârsta între 6 și 11 ani)

	
	Săptămâna 12
	Săptămâna 52

	
	Doza recomandată de ustekinumab
	Doza recomandată de ustekinumab

	
	N (%)
	N (%)

	Pacienți participanți
	44
	41

	PGA

	PGA de vindecare (0) sau cu manifestări minime (1)
	34 (77,3%)
	31 (75,6%)

	PGA de vindecare (0)
	17 (38,6%)
	23 (56,1%)

	PASI

	Responderi PASI 75
	37 (84,1%)
	36 (87,8%)

	Responderi PASI 90
	28 (63,6%)
	29 (70,7%)

	Responderi PASI 100
	15 (34,1%)
	22 (53,7%)

	CDLQIa

	Pacienți cu CDLQI > 1 la nivelul de referință
	(N = 39)
	(N = 36)

	CDLQI de 0 sau 1
	24 (61,5%)
	21 (58,3%)


a CDLQI: CDLQI este un instrument dermatologic de evaluare a efectului unei probleme de piele asupra calității vieții legate de starea de sănătate a populației pediatrice. Un CDLQI de 0 sau 1 indică faptul că nu există niciun efect asupra calității vieții copilului.

Boală Crohn

Siguranța și eficacitatea ustekinumab au fost evaluate în cadrul a trei studii randomizate, dublu-orb, placebo controlate, multicentrice, desfășurate la pacienți adulți cu boala Crohn activă, moderată până la severă (Index de activitate al bolii Crohn [CDAI] cu un scor între ≥ 220 și ≤ 450). Programul de dezvoltare clinică a constat din două studii cu inducție intravenoasă cu durata de 8 săptămâni (UNITI‑1 și UNITI-2) urmate de un studiu de întreținere și retragere, cu administrare subcutanată și cu durata de 44 de săptămâni (IM-UNITI), reprezentând 52 de săptămâni de tratament.

Studiile de inducție au inclus 1 409 (UNITI-1, n = 769; UNITI-2 n = 640) pacienți. Criteriul final de evaluare principal pentru ambele studii de inducție a fost procentul de subiecți cu răspuns clinic (definit ca o scădere a scorului CDAI de ≥ 100 de puncte) în săptămâna 6. Datele referitoare la eficacitate au fost colectate și analizate până în săptămâna 8 pentru ambele studii. A fost permisă administrarea concomitentă, pe cale orală, a unor doze de corticosteroizi, imunomodulatoare, aminosalicilați și antibiotice, iar 75% dintre pacienți au continuat să utilizeze cel puțin unul dintre aceste medicamente. În ambele studii, pacienții au fost randomizați în săptămâna 0 pentru a utiliza o singură administrare intravenoasă, fie la doza în trepte recomandată de aproximativ 6 mg/kg (vezi pct. 4.2 din RCP-ul WEZENLA 130 mg concentrat pentru soluție perfuzabilă), o doză fixă de ustekinumab 130 mg, fie placebo.

Pacienții din UNITI-1 au înregistrat eșec sau au dezvoltat intoleranță la terapia anterioară anti-TNFα. Aproximativ 48% dintre pacienții au avut eșec la 1 terapie anterioară anti-TNFα, iar 52% au eșuat la 2 sau 3 terapii anterioare anti-TNFα. În acest studiu, 29,1% dintre pacienți au avut un răspuns inițial inadecvat (non-responderi primari), 69,4% au răspuns, dar au pierdut răspunsul (non-responderi secundari), iar 36,4% au demonstrat intoleranță la terapiile anti-TNFα.

Pacienții din UNITI-2 au înregistrat eșec la cel puțin un tratament convențional, incluzând corticosteroizi sau imunomodulatoare, și fie nu fuseseră tratați anterior cu anti-TNFα (68,6%), fie au fost tratați anterior, dar nu au avut eșec la terapia anti-TNFα (31,4%).

În ambele studii UNITI-1 și UNITI-2, o proporție semnificativ mai mare de pacienți au înregistrat răspuns și remisiune clinică în grupul tratat cu ustekinumab comparativ cu placebo (vezi tabelul 9).
Răspunsul și remisiunea clinică au fost semnificative chiar începând din săptămâna 3 la pacienții tratați cu ustekinumab și au continuat să se îmbunătățească până în săptămâna 8. În aceste studii de inducție, eficacitatea a fost mai mare și mai bine susținută în grupul tratat la doze în trepte comparativ cu grupul tratat la doza de 130 mg, și prin urmare pentru inducția intravenoasă doza recomandată este cea în trepte.

Tabelul 9. Inducerea răspunsului clinic și a remisiunii în studiile UNITI-1 și UNITI 2

	
	UNITI-1*
	UNITI-2**

	
	Placebo
N = 247
	Doza recomandată de
ustekinumab N = 249
	Placebo
N = 209
	Doza recomandată de
ustekinumab N = 209

	Remisiune clinică, săptămâna 8
	18 (7,3%)
	52 (20,9%)a
	41 (19,6%)
	84 (40,2%)a

	Răspuns clinic (100 puncte), săptămâna 6
	53 (21,5%)
	84 (33,7%)b
	60 (28,7%)
	116 (55,5%)a

	Răspuns clinic (100 puncte), săptămâna 8
	50 (20,2%)
	94 (37,8%)a
	67 (32,1%)
	121 (57,9%)a

	Răspuns de 70 puncte, săptămâna 3
	67 (27,1%)
	101 (40,6%)b
	66 (31,6%)
	106 (50,7%)a

	Răspuns de 70 puncte, săptîmâna 6
	75 (30,4%)
	109 (43,8%)b
	81 (38,8%)
	135 (64,6%)a


Remisiunea clinică este definită printr-un scor CDAI < 150; răspunsul clinic este definit ca scăderea scorului CDAI cu minimum 100 de puncte sau prin remisiune clinică
Răspunsul de 70 puncte este definit ca o scădere a scorului CDAI cu minimum 70 de puncte
* Pacienți cu eșec la terapii anti-TNFα
** Pacienți cu eșec la terapii convenționale
a p < 0,001
b p < 0,01

Studiul privind tratamentul de întreținere (IM-UNITI) a evaluat 388 pacienți care au obținut un răspuns clinic de 100 de puncte în săptămâna 8 de tratament cu ustekinumab în studiile UNITI-1 și UNITI-2. Pacienții au fost randomizați pentru a utiliza un tratament de întreținere administrat subcutanat ce consta fie din ustekinumab 90 mg la interval de 8 săptămâni, ustekinumab 90 mg la interval de 12 săptămâni, fie placebo, timp de 44 de săptămâni (pentru doza de întreținere recomandată, vezi pct. 4.2 din RCP-ul WEZENLA soluție injectabilă (flacon) și soluție injectabilă în seringă preumplută).

Un procent semnificativ mai mare de pacienți au menținut remisiunea clinică și răspunsul în grupurile de tratament cu ustekinumab, comparativ cu grupul placebo, în săptămâna 44 (vezi tabelul 10).

Tabelul 10. Menținerea răspunsului clinic și al remisiunii în studiul IM-UNITI (săptămâna 44; 52 săptămâni de la inițierea dozei de inducție)

	
	Placebo*


N = 131†
	ustekinumab 90 mg la interval de 8
săptămâni
N = 128†
	ustekinumab 90 mg la interval de 12
săptămâni
N = 129†

	Remisiune clinică
	36%
	53%a
	49%b

	Răspuns clinic
	44%
	59%b
	58%b

	Remisiune clinică în absența corticosteroizilor
	30%
	47%a
	43%c

	Remisiune clinică la pacienții:
	
	
	

	în remisiune la începutul terapiei de întreținere
	46% (36/79)
	67% (52/78)a
	56% (44/78)

	proveniți din studiul CRD3002‡
	44% (31/70)
	63% (45/72)c
	57% (41/72)

	netratați anterior cu Anti-TNFα
	49% (25/51)
	65% (34/52)c
	57% (30/53)

	proveniți din studiul CRD3001§
	26% (16/61)
	41% (23/56)
	39% (22/57)


Remisiunea clinică este definită printr-un scor CDAI < 150; răspunsul clinic este definit ca reducerea scorului CDAI cu minimum 100 de puncte sau prin remisiune clinică
* Pacienții din grupul placebo erau pacienți care au răspuns la ustekinumab și care au fost randomizați să utilizeze placebo la inițierea terapiei de întreținere
† Pacienți care au avut un răspuns clinic de 100 de puncte la ustekinumab la începutul terapiei de întreținere
‡ Pacienți care au eșuat la terapia convențională dar nu și la terapia cu anti-TNFα
§ Pacienții care sunt refractari/prezintă intoleranță la terapia cu anti-TNFα
a p < 0,01
b p < 0,05
c nominal semnificativ (p < 0,05)

În studiul IM-UNITI, 29 din 129 pacienți nu au menținut răspunsul la ustekinumab atunci când au primit tratament la interval de 12 săptămâni și li s-a permis ajustarea dozei pentru a primi ustekinumab la interval de 8 săptămâni. Pierderea răspunsului a fost definită ca un scor CDAI ≥ 220 de puncte și o creștere de ≥ 100 de puncte față de scorul CDAI la momentul inițial. La acești pacienți, remisiunea clinică a fost atinsă de 41,4% dintre pacienți la 16 săptămâni după ajustarea dozei.

Pacienții care nu au înregistrat răspuns clinic la inducția cu ustekinumab în săptămâna 8 a studiilor de inducție UNITI-1 și UNITI-2 (476 pacienți) au intrat în faza ne-randomizată a studiului de întreținere (IM-UNITI) și au utilizat la momentul respectiv o injecție subcutanată cu ustekinumab 90 mg. Opt săptămâni mai târziu, 50,5% dintre pacienți au obținut un răspuns clinic și au continuat să utilizeze doze de întreținere la interval de 8 săptămâni; dintre acești pacienți la care s-a administrat în continuare doza de întreținere, majoritatea au menținut răspunsul (68,1%) și au obținut remisiunea (50,2%) în săptămâna 44, în procente similare pacienților care au răspuns inițial la tratamentul cu ustekinumab.

Din 131 pacienți care au răspuns la tratamentul de inducție cu ustekinumab și au fost randomizați în grupul placebo la începutul studiului de întreținere, 51 au pierdut ulterior răspunsul și au primit ustekinumab 90 mg subcutanat administrat la interval de 8 săptămâni. Majoritatea pacienților care au pierdut răspunsul și au reluat tratamentul cu ustekinumab au făcut acest lucru în termen de 24 de săptămâni după perfuzia de inducție. Dintre acești 51 de pacienți, 70,6% au obținut răspuns clinic, iar 39,2% la sută au obținut remisiune clinică la 16 săptămâni după ce au primit prima doză de ustekinumab administrată subcutanat.

În studiul IM-UNITI, pacienţii care au rămas în studiu până la săptămâna 44 au fost eligibili pentru continuarea tratamentului într-un studiu de extensie. Dintre cei 567 pacienţi care au intrat şi au fost trataţi cu ustekinumab în studiul de extensie, remisiunea clinică şi răspunsul la tratament au fost, în general, menţinute până în săptămâna 252 atât pentru pacienţii la care terapiile cu TNF au eşuat, cât şi pentru pacienţii la care terapiile convenţionale au eşuat.

Nu au fost identificate motive noi de îngrijorare cu privire la siguranţă în cazul pacienţilor cu boală Crohn la care s-a administrat tratamentul timp de până la 5 ani în acest studiu de extensie.

Endoscopie

Aspectul endoscopic al mucoasei a fost evaluat în cadrul unui substudiu la 252 pacienți care au fost eligibili, deoarece prezentau activitate endoscopică a bolii la momentul inițial. Criteriul final de evaluare principal a fost modificarea valorii inițiale a Scorului Endoscopic Simplificat de Severitate a bolii pentru Boala Crohn (SES-CD), un scor compus pentru 5 segmente ileo-colonice privind existența/dimensiunea ulcerelor, procentul suprafeței mucoasei acoperite de ulcere, procentul suprafeței mucoasei afectate de orice alte leziuni și prezența/tipul de îngustare/stricturi. În săptămâna 8, după o doză unică de inducție intravenoasă, modificarea scorului SES-CD a fost mai mare în grupul de tratament cu ustekinumab (n = 155, modificarea medie = −2,8) comparativ cu grupul placebo (n = 97, modificarea medie = −0,7, p = 0,012).

Răspunsul fistulei

La un subgrup de pacienți cu fistulă de drenaj la momentul inițial (8,8%; n = 26), 12/15 (80%) dintre pacienții tratați cu ustekinumab au obținut un răspuns al fistulei în decurs de 44 săptămâni (definit ca o scădere de ≥ 50% a numărului fistulelor de drenaj față de valoarea inițială în studiul de inducție), comparativ cu 5/11 (45,5%) dintre pacienții care au primit placebo.

Calitatea vieții corelată cu starea de sănătate

Calitatea vieții corelată cu starea de sănătate a fost evaluată prin chestionarul de evaluare a bolii inflamatorii interstinale (IBDQ) și chestionarul SF-36. În săptămâna 8, pacienții care au utilizat ustekinumab au demonstrat îmbunătățiri statistic semnificativ superioare și clinic semnificative a scorului total din IBDQ și a scorului rezumat al Componentei Mentale din SF-36, atât în studiul UNITI-1, cât și în studiul UNITI-2, precum și a scorului rezumat al Componentei Fizice din SF-36 în studiul UNITI-2, comparativ cu placebo. Aceste îmbunătățiri au fost, în general, mai bine menținute la pacienții tratați cu ustekinumab în studiul IM‑UNITI până în săptămâna 44, comparativ cu placebo.
Îmbunătăţirea calităţii vieţii corelată cu starea de sănătate a fost, în general, menţinută în timpul studiului de extensie până în săptămâna 252.

Imunogenitate

În timpul tratamentului cu ustekinumab se pot dezvolta anticorpi la ustekinumab, majoritatea fiind neutralizanți. Formarea anticorpilor anti-ustekinumab este asociată atât cu clearance crescut, cât şi cu eficacitate redusă a ustekinumab, cu excepţia pacienţilor cu boală Crohn la care nu s-a observat o scădere a eficacităţii. Nu există nicio corelaţie aparentă între prezenţa anticorpilor anti‑ustekinumab şi apariţia reacţiilor la locul injectării.

Copii și adolescenți

Agenția Europeană pentru Medicamente a suspendat temporar obligația de depunere a rezultatelor studiilor efectuate cu ustekinumab la una sau mai multe subgrupe de copii și adolescenți cu boală Crohn (vezi pct 4.2 pentru informații privind utilizarea la copii și adolescenți).

Boala Crohn la copii și adolescenți

Siguranța și eficacitatea ustekinumab au fost evaluate la 48 de pacienți copii și adolescenți cu greutatea corporală de cel puțin 40 kg, într-o analiză intermediară a unui studiu multicentric de fază 3 (UNITI-Jr), efectuat la copii și adolescenți cu boală Crohn activă, moderată până la severă (definită printr-un scor al Indicelui de activitate al bolii Crohn la copii și adolescenți [PCDAI] >30) până la 52 de săptămâni de tratament (8 săptămâni de tratament de inducție și 44 de tratament de întreținere). Pacienții incluși în studiu fie nu răspunseseră adecvat la, fie nu toleraseră tratamentul biologic anterior sau tratamentul convențional pentru boala Crohn. Studiul a inclus o fază în regim deschis cu tratament de inducție cu o doză unică de ustekinumab administrată intravenos de aproximativ 6 mg/kg (vezi pct. 4.2), urmată de o fază randomizată, în regim dublu-orb, cu tratament de întreținere cu utilizare subcutanată, cu doză de ustekinumab 90 mg administrată fie la interval de 8 săptămâni, fie la interval de 12 săptămâni.

Rezultate privind eficacitatea

Criteriul final principal de evaluare al studiului a fost remisiunea clinică în săptămâna 8 a tratamentului de inducție (definită ca scor PCDAI ≤ 10). Proporția pacienților care au obținut remisiunea clinică a fost de 52,1% (25/48) și este comparabilă cu cea observată în studiile de fază 3 cu ustekinumab la adulți.

Răspunsul clinic a fost observat încă din săptămâna 3. Proporția pacienților cu răspuns clinic în săptămâna 8 (definit ca o reducere față de momentul inițial al scorului PCDAI cu >12,5 puncte, cu un scor PCDAI total de cel mult 30) a fost de 93,8% (45/48).

Tabelul 11 prezintă analizele pentru criteriile finale secundare de evaluare până în săptămâna 44 a tratamentului de întreținere.

Tabelul 11. Rezumatul criteriilor finale secundare de evaluare până în săptămâna 44 a tratamentului de întreținere

	
	90 mg ustekinumab la interval de 8 săptămâni
N = 23
	90 mg ustekinumab la interval de 12 săptămâni
N = 25
	Număr total de pacienți
N = 48

	Remisiune clinică* 
	43,5% (10/23)
	60,0% (15/25)
	52,1% (25/48)

	Remisiune clinică în absența administrării de corticosteroizi§ 
	43,5% (10/23)
	60,0% (15/25)
	52,1% (25/48)

	Remisiune clinică la pacienții care au fost în remisiune clinică în săptămâna 8 a tratamentului de inducție* 
	64,3% (9/14)
	54,5% (6/11)
	60,0% (15/25)

	Răspuns clinic† 
	52,2% (12/23)
	60,0% (15/25)
	56,3% (27/48)

	Răspuns endoscopic£ 
	22,7% (5/22)
	28,0% (7/25)
	25,5% (12/47)


*Remisiunea clinică este definită ca scor PCDAI ≤10 puncte.
§ Remisiunea în absența administrării de corticosteroizi este definită ca scor PCDAI ≤10 puncte și fără administrarea de corticosteroizi timp de cel puțin 90 de zile înainte de săptămâna 44 a tratamentului de întreținere.
† Răspunsul clinic este definit ca o scădere față de momentul inițial a scorului PCDAI de ≥12,5 puncte, cu un scor PCDAI total de cel mult 30.
£ Răspunsul endoscopic este definit ca o scădere a scorului SES-CD de ≥50% sau un scor SES-CD ≤2, la pacienții cu un scor inițial SES-CD ≥3.

Ajustarea frecvenței schemei terapeutice

Pacienții care au intrat în schema de tratament de întreținere și au prezentat pierdere a răspunsului (LOR), definită pe baza scorului PCDAI, au fost eligibili pentru ajustarea dozei. Pacienții fie au fost trecuți de la schema de tratament cu administrare la interval de 12 săptămâni la schema de tratament cu administrare la interval de 8 săptămâni, fie au continuat schema de tratament cu administrare la interval de 8 săptămâni (ajustare simulată). 2 pacienţi au avut frecvența schemei terapeutice ajustată la intervalul mai scurt de administrare a dozei. La aceşti pacienţi, remisiunea clinică a fost obţinută la 100% (2/2) dintre pacienţi, la 8 săptămâni după ajustarea dozei.

Profilul de siguranță al schemei pentru tratamentul de inducție și al ambelor scheme pentru tratamentul de întreținere la copii și adolescenți cu o greutate de cel puțin 40 kg este comparabil cu cel stabilit la pacienții adulți cu boală Crohn (vezi pct. 4.8).

Biomarkeri inflamatori serici și fecali

Modificarea medie față de valoarea inițială în săptămâna 44 a tratamentului de întreținere a concentrațiilor proteinei C-reactive (CRP) și a calprotectinei fecale a fost de -11,17 mg/l (24,159), respectiv de -538,2 mg/kg (1271,33).

Calitatea vieții legate de sănătate

Scorurile totale IMPACT-III și toate subdomeniile (simptome intestinale, simptome sistemice legate de oboseală și stare de bine) au demonstrat îmbunătățiri semnificative clinic după 52 de săptămâni.

5.2	Proprietăţi farmacocinetice

Absorbţie

La subiecţii sănătoşi, timpul mediu pentru a atinge concentraţia serică maximă (tmax) a fost de 8,5 zile după o singură administare subcutanată de 90 mg. După o singură administrare subcutanată fie de 45 mg, fie de 90 mg, valorile mediane ale tmax al ustekinumab la pacienţii cu psoriazis au fost comparabile cu cele observate la subiecţii sănătoşi.

Biodisponibilitatea absolută a ustekinumab după o singură administrare subcutanată a fost estimată a fi de 57,2% la pacienţii cu psoriazis.

Distribuţie

Volumul de distribuţie median în timpul fazei terminale (Vz) după o singură administrare intravenoasă la pacienţii cu psoriazis a variat de la 57 la 83 ml/kg.

Metabolizare

Nu se cunoaşte calea exactă de metabolizare a ustekinumab.

Eliminare

Clearance-ul sistemic (CL) median după o singură administrare intravenoasă la pacienţii cu psoriazis a variat de la 1,99 la 2,34 ml/zi şi kg. Timpul de înjumătăţire (t1/2) plasmatică median al ustekinumab a fost de aproximativ 3 săptămâni la pacienţii cu psoriazis, artrită psoriazică sau boală Crohn cu variaţii de la 15 la 32 de zile, în toate studiile de psoriazis şi artrită psoriazică. Într-o analiză farmacocinetică a populaţiilor, clearance-ul aparent (CL/F) şi volumul aparent de distribuţie (V/F) au fost de 0,456 l/zi şi, respectiv 15,7 l, la pacienţii cu psoriaris. Raportul CL/F al ustekinumabului nu a fost influenţat de sexul pacientului. Analiza farmacocinetică a populaţiilor a demonstrat existenţa unei tendinţe către un clearance crescut al ustekinumabului la pacienţii cu teste pozitive la anticorpi anti‑ustekinumab.

Liniaritate

Expunerea sistemică la ustekinumab (Cmax şi ASC) a crescut într-un mod aproximativ proporţional cu doza după o singură administrare intravenoasă de doze cuprinse între 0,09 mg/kg şi 4,5 mg/kg, sau după o singură administrare subcutanată de doze variind aproximativ între 24 mg şi 240 mg la pacienţii cu psoriazis.

Doză unică comparativ cu doze repetate

În general, profilurile concentraţiei serice de ustekinumab în funcţie de timp au fost previzibile după administrarea subcutanată a unei doze unice sau de doze repetate. La pacienții cu psoriazis, concentraţiile serice la starea de echilibru a ustekinumab au fost atinse în săptămâna 28 după dozele subcutanate iniţiale din săptămâna 0 şi 4, urmate de doze la interval de 12 săptămâni. Valoarea mediană a concentraţiilor plasmatice minime la starea de echilibru a variat de la 0,21 μg/ml până la 0,26 μg/ml (45 mg) şi de la 0,47 μg/ml până la 0,49 μg/ml (90 mg). Nu a existat o acumulare aparentă a concentraţiei serice de ustekinumab în timp, când acesta s-a administrat subcutanat la interval de 12 săptămâni.

La pacienții cu boală Crohn, după o doză intravenoasă de ~ 6 mg/kg, începând cu săptămâna 8 a fost administrată o doză subcutanată de întreținere de 90 mg ustekinumab la interval de 8 sau 12 săptămâni. Concentrația de ustekinumab la starea de echilibru a fost atinsă până la începutul celei de a doua doze de întreținere. La pacienţii cu boală Crohn, mediana concentrațiilor plasmatice minime la starea de echilibru a variat de la 1,97 μg/ml până la 2,24 μg/ml și de la 0,61 μg/ml până la 0,76 μg/ml pentru ustekinumab 90 mg administrat la interval de 8 săptămâni sau respectiv, la interval de 12 săptămâni. Nivelurile minime de ustekinumab la starea de echilibru obținute cu ustekinumab 90 mg administrat la interval de 8 săptămâni au fost asociate cu rate mai mari de remisiune clinică prin comparație cu nivelurile minime la starea de echilibru obținute cu doza de 90 mg administrată la interval de 12 săptămâni.

Impactul greutăţii corporale asupra farmacocineticii

Într-o analiză farmacocinetică a populaţiilor în care s-au utilizat date provenite de la pacienţi cu psoriazis, greutatea corporală s-a demonstrat a fi cea mai semnificativă variabilă concomitentă care afectează clearance‑ul ustekinumab. Raportul CL/F mediu la pacienţii cu greutate > 100 kg a fost cu aproximativ 55% mai mare comparativ cu pacienţii cu greutate ≤ 100 kg. Raportul V/F mediu la pacienţii cu greutate > 100 kg a fost cu aproximativ 37% mai mare comparativ cu pacienţii cu o greutate ≤ 100 kg. Valoarea mediană a concentraţiilor serice minime pentru ustekinumab la pacienţii cu o greutate corporală mai mare (> 100 kg) din grupul căruia i-a fost administrată doza de 90 mg a fost comparabilă cu cea a pacienţilor cu o greutate corporală mai mică (≤ 100 kg) din grupul căruia i-a fost administrată doza de 45 mg. Rezultate similare au fost obţinute într-o analiză farmacocinetică populaţională de confirmare în care s-au utilizat date ce proveneau de la pacienţi cu artrită psoriazică.

Ajustarea frecvenţei de administrare a dozelor

La pacienții cu boala Crohn, pe baza datelor observate și a analizelor farmacocinetice populaționale, subiecții randomizați care au încetat să mai răspundă la tratament au avut, în timp, concentrații serice mai mici de ustekinumab comparativ cu subiecții care nu încetaseră să răspundă la tratament. În boala Crohn, ajustarea dozei de la 90 mg administrată la interval de 12 săptămâni la doza de 90 mg la interval de 8 săptămâni a fost asociată cu o creștere a concentrațiilor serice minime de ustekinumab, însoțită de o creștere a eficacității.

Grupe speciale de pacienţi

Nu sunt disponibile date farmacocinetice pentru pacienţii cu disfuncţii renale sau hepatice. Nu au fost efectuate studii specifice pentru pacienţii vârstnici.

Farmacocinetica ustekinumab la pacienţii cu psoriazis a fost în general comparabilă la populaţia asiatică şi non-asiatică.

La pacienții cu boală Crohn, variabilitatea clearance-ului ustekinumab a fost influențată de greutatea corporală, valoarea albuminei serice, genul, și statusul anticorpilor la ustekinumab, în timp ce greutatea corporală a fost co-variabila principală care influențează volumul de distribuție. În plus, în boala Crohn, clearance-ul a fost afectat de proteina C reactivă, statusul eșecului la tratamentul cu antagonist TNF și rasă (asiatică versus celelalte rase). Impactul acestor co-variabile s-a situat într-un interval de ± 20% de valori normale sau de referință ale respectivului parametru PK, prin urmare ajustarea dozei nu este justificată în cazul acestor co-variabile. Utilizarea concomitentă a imunomodulatoarelor nu a exercitat un impact semnificativ asupra distribuirii ustekinumab.

În analiza farmacocinetică a populaţiilor, nu au existat indicii cu privire la efectul tutunului sau alcoolului etilic asupra farmacocineticii ustekinumab.

Biodisponibilitatea după utilizarea ustekinumab soluție injectabilă în seringă preumplută sau în stilou injector (pen) preumplut a fost similară.

Concentrațiile serice de ustekinumab la pacienții copii și adolescenți cu vârsta între 6 și 17 de ani cu psoriazis tratați cu doza recomandată în funcţie de greutatea corporală au fost în general comparabile cu cele ale populației adulte cu psoriazis tratată cu doza pentru adulți. Concentrațiile serice de ustekinumab la pacienții copii și adolescenți cu vârste cuprinse între 12 și 17 ani cu psoriazis (CADMUS) tratați cu jumătate din doza recomandată în funcţie de greutatea corporală au fost în general mai mici decât cele la adulți.

Concentraţiile serice la starea de echilibru la pacienții copii și adolescenți cu boală Crohn, cu o greutate corporală de cel puțin 40 kg, au fost comparabile cu cele ale pacienților adulți cu boală Crohn.

Reglarea enzimelor CYP450

Efectul IL-12 sau al IL-23 asupra reglării enzimelor CYP450 a fost evaluat într-un studiu in vitro utilizând hepatocite umane, care a demonstrat că IL-12 şi/sau IL-23 la valori de 10 ng/ml nu a influenţat activitatea enzimatică a CYP450 uman (CYP1A2, 2B6, 2C9, 2C19, 2D6 sau 3A4; vezi pct. 4.5).

Studiul CNTO1275CRD1003, un studiu de fază 1, deschis, de interacțiune medicamentoasă, a fost efectuat pentru a evalua efectul ustekinumab asupra activităților enzimelor citocromului P450 după dozele de inducție și de întreținere la pacienții cu boală Crohn activă (n = 18). Nu s-au observat modificări semnificative clinic în expunerea la cafeină (substrat CYP1A2), warfarină (substrat CYP2C9), omeprazol (substrat CYP2C19), dextrometorfan (substrat CYP2D6) sau midazolam (substrat CYP3A), atunci când sunt utilizate concomitent cu ustekinumab în doza recomandată aprobată, la pacienți cu boala Crohn (vezi pct. 4.5).

5.3	Date preclinice de siguranţă

Datele non-clinice nu au evidenţiat niciun risc special (de exemplu toxicitate pentru organele interne) pentru om, pe baza studiilor privind toxicitatea după doze repetate şi toxicitatea asupra funcţiei de reproducere şi dezvoltării, incluzând şi evaluările de siguranţă farmacologică. În studiile de toxicitate asupra funcţiei de reproducere şi a dezvoltării efectuate la maimuţele cynomolgus, nu au fost observate efecte adverse nici asupra indicilor de fertilitate la masculi şi nici anomalii congenitale sau toxicitate asupra dezvoltării. Folosind un anticorp analog faţă de IL-12/23, nu au fost observate efecte adverse asupra indicilor de fertilitate feminină la şoareci.

Dozele utilizate în studiile la animale au fost până la de 45 de ori mai mari decât echivalentul celei mai mari doze care urma să fie administrată pacienţilor cu psoriazis şi au avut ca rezultat concentraţii plasmatice maxime la maimuţe, cu valori de 100 de ori mai mari decât cele observate la om.

Nu s-au efectuat studii de carcinogenicitate cu ustekinumab din cauza absenţei unor modele adecvate pentru un anticorp fără reactivitate încrucişată cu IL-12/23 p40 de la rozătoare.


6.	PROPRIETĂŢI FARMACEUTICE

6.1	Lista excipienţilor

L-histidină
Clorhidrat de L-histidină monohidrat 
Polisorbat 80 (E 433)
Zahăr
Apă pentru preparate injectabile

6.2	Incompatibilităţi

În absenţa studiilor de compatibilitate, acest medicament nu trebuie amestecat cu alte medicamente.

6.3	Perioada de valabilitate

WEZENLA 45 mg soluţie injectabilă 

3 ani

WEZENLA 45 mg soluţie injectabilă în seringă preumplută 

3 ani

WEZENLA 90 mg soluţie injectabilă în seringă preumplută 

3 ani

Seringile preumplute sau flacoanele individuale pot fi păstrate la temperatura camerei până la 30°C pentru o singură perioadă maximă de până la 30 de zile în ambalajul secundar, pentru a fi protejate de lumină. Înregistrați data la care seringa preumplută sau flaconul sunt scoase pentru prima dată din frigider și data eliminării acestora. Data de eliminare nu trebuie să depășească data de expirare inițială imprimată pe cutie. Odată ce o seringă a fost păstrată la temperatura camerei (până la 30°C), aceasta nu trebuie reintrodusă în frigider. După ce a fost păstrată la temperatura camerei, seringa sau flaconul trebuie eliminate dacă nu sunt utilizate în termen de 30 de zile sau până la data de expirare imprimată pe cutie, oricare survine prima.

După extragere în seringă de unică folosință, stabilitatea chimică și fizică în timpul utilizării a fost demonstrată timp de 24 de ore la 15 °C - 25 °C. A nu se reintroduce în frigider.

Din punct de vedere microbiologic, medicamentul trebuie utilizat imediat. În cazul în care nu este utilizat imediat, timpul și condițiile de păstrare sunt responsabilitatea utilizatorului.

6.4	Precauţii speciale pentru păstrare

A se păstra la frigider (2°C – 8°C). 
A nu se congela.
A se păstra flaconul sau seringa preumplută în ambalajul secundar pentru a fi protejat de lumină.
Dacă este nevoie, seringile preumplute sau flacoanele individuale pot fi păstrate la temperatura camerei până la 30 °C (vezi pct. 6.3).

6.5	Natura şi conţinutul ambalajului

WEZENLA 45 mg soluţie injectabilă

0,5 ml soluţie în flacon de sticlă de tip I, cu capacitate de 2 ml, închis cu un dop din elastomer.

WEZENLA 45 mg soluţie injectabilă în seringă preumplută

0,5 ml soluţie în seringă de sticlă de tip I preumplută, cu capacitate de 1 ml, cu un ac fix din oțel inoxidabil și un capac pentru ac. Seringa este prevăzută cu o apărătoare a acului automată.

WEZENLA 90 mg soluţie injectabilă în seringă preumplută

1 ml soluţie în seringă de sticlă de tip I preumplută, cu capacitate de 1 ml, cu un ac fix din oțel inoxidabil și un capac pentru ac. Seringa este prevăzută cu o apărătoare a acului automată.

WEZENLA este disponibil în ambalaj cu 1 flacon sau în ambalaj cu 1 seringă preumplută.

6.6	Precauţii speciale pentru eliminarea reziduurilor şi alte instrucţini de manipulare

Soluţia din flaconul sau seringa preumplută cu WEZENLA nu trebuie agitată. Înaintea administrării subcutanate, soluţia trebuie inspectată vizual pentru a detecta eventuale particule sau modificări de culoare. Soluţia este limpede până la opalescentă, incoloră până la galben deschis. Medicamentul nu trebuie folosit dacă soluţia prezintă modificări de culoare sau este tulbure, sau dacă sunt prezente particule străine. Înainte de administrare, WEZENLA trebuie să atingă temperatura camerei (aproximativ o jumătate de oră). Instrucţiuni detaliate pentru utilizare sunt furnizate în prospectul din ambalaj.

WEZENLA nu conţine conservanţi; prin urmare, orice medicament neutilizat rămas în flacon şi în seringă nu trebuie folosit. WEZENLA este furnizat în flacon steril, de unică folosinţă sau în seringă preumplută. Niciodată, nu trebuie reutilizate seringa, acul și flaconul. Orice medicament neutilizat sau material rezidual trebuie eliminat în conformitate cu reglementările locale.

Atunci când este folosit flaconul cu doză unică, este recomandată o seringă de 1 ml cu un ac cu calibru de 27, ½ inci (13 mm).


7.	DEŢINĂTORUL AUTORIZAŢIEI DE PUNERE PE PIAŢĂ

Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


8.	NUMĂRUL(ELE) AUTORIZAŢIEI DE PUNERE PE PIAŢĂ

WEZENLA 45 mg soluţie injectabilă 

EU/1/24/1823/001

WEZENLA 45 mg soluţie injectabilă în seringă preumplută 

EU/1/24/1823/002

WEZENLA 90 mg soluţie injectabilă în seringă preumplută 

EU/1/24/1823/03


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 20 iunie 2024


10.	DATA REVIZUIRII TEXTULUI


Informaţii detaliate privind acest medicament sunt disponibile pe site-ul Agenţiei Europene pentru Medicamente .


[image: BT_1000x858px]Acest medicament face obiectul unei monitorizări suplimentare. Acest lucru va permite identificarea rapidă de noi informații referitoare la siguranță. Profesioniștii din domeniul sănătății sunt rugați să raporteze orice reacții adverse suspectate. Vezi pct. 4.8 pentru modul de raportare a reacțiilor adverse.

1.	DENUMIREA COMERCIALĂ A MEDICAMENTULUI

WEZENLA 45 mg soluţie injectabilă în stilou injector (pen) preumplut 
WEZENLA 90 mg soluţie injectabilă în stilou injector (pen) preumplut


2.	COMPOZIŢIA CALITATIVĂ ŞI CANTITATIVĂ

WEZENLA 45 mg soluţie injectabilă în stilou injector (pen) preumplut

Fiecare stilou injector (pen) preumplut conţine ustekinumab 45 mg în 0,5 ml soluţie.

WEZENLA 90 mg soluţie injectabilă în stilou injector (pen) preumplut

Fiecare stilou injector (pen) preumplut conţine ustekinumab 90 mg în 1 ml soluţie.

Ustekinumab este un anticorp monoclonal IgG1к uman complet anti-interleukină (IL) 12/23 produs pe o linie de celule ovariene de hamster chinezesc, obţinut prin utilizarea tehnologiei recombinării ADN‑ului.

Excipient cu efect cunoscut

Acest medicament conține 0,02 mg (45 mg/0,5 ml) sau 0,04 mg (90 mg/1,0 ml) de polisorbat 80 (E 433) per fiecare doză.

Pentru lista tuturor excipienţilor, vezi pct. 6.1.


3.	FORMA FARMACEUTICĂ

WEZENLA 45 mg soluţie injectabilă în stilou injector (pen) preumplut 

Soluţie injectabilă (ConfiPen).

WEZENLA 90 mg soluţie injectabilă în stilou injector (pen) preumplut 

Soluţie injectabilă (ConfiPen).

Soluţia este limpede până la opalescentă, incoloră până la galben deschis. Soluția are un pH de aproximativ 6,0 și o osmolalitate de aproximativ 280 mOsm/kg.


4.	DATE CLINICE

4.1	Indicaţii terapeutice

Psoriazis în plăci

WEZENLA este indicat pentru tratamentul pacienţilor adulţi cu psoriazis în plăci, forme moderate până la severe, care au prezentat fie rezistenţă, fie contraindicaţii, fie intoleranţă la alte terapii sistemice incluzând ciclosporina, metotrexatul (MTX) sau PUVA (psoralen şi ultraviolete A) (vezi pct. 5.1).

Artrita psoriazică (APs)

WEZENLA, în monoterapie sau în asociere cu MTX este indicat pentru tratamentul pacienţilor adulţi cu artrită psoriazică activă care au avut un răspuns insuficient la tratamentul anterior cu medicamente antireumatice non-biologice modificatoare ale evoluţiei bolii (MARMB) (vezi pct. 5.1).

Boala Crohn

WEZENLA este indicat în tratamentul pacienților adulți cu boală Crohn activă, moderată spre severă, care au avut un răspuns necorespunzător, au încetat să mai răspundă sau au dezvoltat intoleranță fie la terapiile convenționale, fie la antagoniști TNFα.

4.2	Doze şi mod de administrare

WEZENLA este recomandat să se utilizeze sub îndrumarea şi supravegherea unor medici cu experienţă în diagnosticarea şi tratamentul afecțiunilor pentru care are indicație WEZENLA.

Doze

Psoriazis în plăci

Posologia recomandată pentru WEZENLA este o doză iniţială de 45 mg administrată subcutanat, urmată de o doză de 45 mg 4 săptămâni mai târziu, şi apoi la interval de 12 săptămâni.

La pacienţii care nu au răspuns după 28 săptămâni de tratament trebuie luată în considerare întreruperea tratamentului.

Pacienţi cu greutate corporală > 100 kg

Pentru pacienţii cu o greutate corporală > 100 kg, doza iniţială este de 90 mg administrată subcutanat, urmată de o doză de 90 mg administrată 4 săptămâni mai târziu, şi apoi la interval de 12 săptămâni. La aceşti pacienţi, a fost, de asemenea, eficace doza de 45 mg. Cu toate acestea, doza de 90 mg a demonstrat o eficacitate mai mare (vezi pct. 5.1, tabelul 2).

Artrită psoriazică (APs)

Posologia recomandată pentru WEZENLA este o doză iniţială de 45 mg administrată subcutanat, urmată de o doză de 45 mg la 4 săptămâni, şi apoi la interval de 12 săptămâni. Alternativ, la pacienţii cu o greutate corporală > 100 kg se poate utiliza o doză de 90 mg.

La pacienţii care nu au răspuns după 28 săptămâni de tratament trebuie luată în considerare întreruperea tratamentului.

Vârstnici (≥ 65 ani)

Nu este necesară ajustarea dozei la pacienţii vârstnici (vezi pct. 4.4).

Insuficienţă renală şi hepatică

Ustekinumab nu a fost studiat la aceste grupuri de pacienţi. Nu pot fi făcute recomandari privind dozajul.

Copii şi adolescenţi

Nu a fost stabilită siguranţa şi eficacitatea WEZENLA la copii cu psoriazis cu vârsta mai mică de 6 ani sau la copii cu artrită psoriazică cu vârsta mai mică de 18 ani. Stiloul injector (pen) preumplut nu a fost studiat la copii și adolescenți și nu este recomandată utilizarea acestuia la copii și adolescenți. Pentru doze și mod de administrare la copii și adolescenți cu vârsta de 6 ani și peste, consultați pct. 4.2 din RCP-ul WEZENLA soluție injectabilă în seringă preumplută.

Boală Crohn

Ca parte a schemei de tratament, prima doză de WEZENLA se administrează intravenos. Pentru doza schemei de tratament intravenos, vezi pct 4.2 din RCP-ul WEZENLA 130 mg concentrat pentru soluție perfuzabilă.

Prima administrare subcutanată de 90 mg WEZENLA trebuie să aibă loc în săptămâna 8 după doza intravenoasă. După aceasta, se recomandă administrarea dozei la interval de 12 săptămâni.

Pacienții care răspund inadecvat la 8 săptămâni după administrarea subcutanată a primei doze, pot primi o a doua doză subcutanată în acest moment (vezi pct 5.1).

Pacienții care pierd răspunsul la administrarea la interval de 12 săptămâni pot beneficia de o creștere a frecvenței administrării la interval de 8 săptămâni (vezi pct. 5.1 şi 5.2).

Ulterior, pacienții pot beneficia de administrarea la interval de 8 săptămâni sau de 12 săptămâni, în conformitate cu evaluarea clinică (vezi pct 5.1).

Trebuie luată în considerare întreruperea tratamentului la pacienții care nu prezintă nicio dovadă de beneficii terapeutice după 16 săptămâni de la administrarea dozei de inducție IV sau după 16 săptămâni de la trecerea la doza de întreținere administrată la interval de 8 săptămâni.

Terapia cu imunomodulatoare și/sau corticosteroizi poate fi continuată în timpul tratamentului cu ustekinumab. La pacienții care au răspuns la tratamentul cu ustekinumab, doza de corticosteroizi se poate reduce sau terapia se poate întrerupe, în conformitate cu standardul de îngrijire.

În boala Crohn, dacă tratamentul este întrerupt, reluarea tratamentului cu administrare subcutanată la interval de 8 săptămâni este sigură și eficientă.

Vârstnici (≥ 65 ani)

Nu este necesară ajustarea dozei la pacienții vârstnici (vezi pct 4.4).

Insuficiență renală și hepatică

Ustekinumab nu a fost studiat la aceste grupuri de pacienți. Nu pot fi făcute recomandari privind dozajul.

Copii și adolescenți

Siguranța și eficacitatea ustekinumab pentru tratamentul bolii Crohn la pacienții copii și adolescenți cu o greutate corporală mai mică de 40 kg nu au fost încă stabilite. Nu sunt disponibile date. Stiloul injector (pen) preumplut nu a fost studiat la copii și adolescenți și nu este recomandată utilizarea acestuia la pacienți copii și adolescenți. Pentru doze și mod de administrare la copii și adolescenți cu greutatea corporală de cel puțin 40 kg, cu boală Crohn, consultați pct. 4.2 din RCP pentru concentrat pentru soluția perfuzabilă și pentru seringa preumplută.

Mod de administrare

WEZENLA 45 mg şi 90 mg stilouri injectoare (pen) preumplute sunt destinate exclusiv injectării subcutanate. Dacă este posibil, zonele de piele acoperite de psoriazis trebuie evitate ca loc de injectare.

După o instruire adecvată în tehnica injectării subcutanate, pacientul sau aparţinătorul acestuia pot injecta WEZENLA, dacă medicul stabileşte că acestă acţiune este adecvată. Totuşi, medicul trebuie să asigure supravegherea adecvată a pacienţilor. Pacienţii sau aparţinătorii acestora trebuie instruiţi să injecteze cantitatea prescrisă de WEZENLA, potrivit indicaţiilor din prospect. Instrucţiuni complete pentru utilizare sunt oferite în prospect.

Pentru instrucţiuni suplimentare pentru preparare şi precauţii speciale de manipulare, vezi pct. 6.6.

4.3	Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1.

Infecţie activă, cu importanţă clinică (de exemplu, tuberculoză activă, vezi pct. 4.4).

4.4	Atenţionări şi precauţii speciale pentru utilizare

Trasabilitate

Pentru a avea sub control trasabilitatea medicamentelor biologice, numele și numărul lotului medicamentului administrat trebuie înregistrate cu atenție.

Infecţii

Ustekinumab poate avea potenţialul de a creşte riscul infecţiilor şi de a reactiva infecţiile latente. În studiile clinice și într-un studiu observațional post punere pe piaţă la pacienții cu psoriazis, au fost observate infecţii grave bacteriene, fungice şi virale la pacienţii care au fost tratați cu ustekinumab (vezi pct. 4.8).

Au fost raportate infecţii oportuniste, inclusiv reactivarea tuberculozei, alte infecții bacteriene oportuniste (inclusiv infecții micobacteriene atipice, meningita provocată de listeria, pneumonia provocată de legionella și nocardioză), infecții fungice oportuniste, infecții virale oportuniste (inclusiv encefalita provocată de herpes simplex 2) și infecții parazitare (inclusiv toxoplasmoză oculară) la pacienţii trataţi cu ustekinumab.

Utilizarea medicamentului WEZENLA trebuie făcută cu precauţie la pacienţii cu infecţii cronice sau cu antecedente de infecţii recurente (vezi pct. 4.3).

Înainte de a începe tratamentul cu WEZENLA, pacienţii trebuie evaluaţi pentru infecţia tuberculoasă. WEZENLA nu trebuie administrat pacienţilor cu forme active de tuberculoză (vezi pct. 4.3).
Tratamentul infecţiei tuberculoase latente trebuie început înaintea administrării de WEZENLA. De asemenea, la pacienţii cu antecedente de tuberculoză latentă sau activă la care nu poate fi confirmată o cură de tratament adecvat, terapia antituberculoasă trebuie avută în vedere înaintea începerii tratamentului cu WEZENLA. Pacienţii care utilizează WEZENLA trebuie monitorizaţi atent pentru semne şi simptome de tuberculoză activă în timpul tratamentului şi după tratament.

Pacienţii trebuie instruiţi să ceară sfatul medicului dacă observă semne şi simptome sugestive ale unei infecţii. Dacă un pacient dezvoltă o infecţie severă, acesta trebuie să fie atent monitorizat şi WEZENLA nu mai trebuie administrat până la dispariţia infecţiei.

Afecţiuni maligne

Medicamentele imunosupresoare precum ustekinumab au potenţial de a creşte riscul de afecţiuni maligne. Unii dintre pacienţii care au utilizat ustekinumab în studii clinice și într-un studiu observațional post punere pe piaţă, au dezvoltat afecţiuni maligne cutanate şi necutanate (vezi pct. 4.8). Riscul de afecțiuni maligne poate fi mai mare la pacienții cu psoriazis care au fost tratați cu alte medicamente biologice în perioada de evoluție a bolii.

Nu s-au efectuat studii care să includă pacienţi cu antecedente de boli maligne sau care să continue tratamentul la pacienţii care dezvoltă afecţiuni maligne în timpul tratamentului cu ustekinumab. Din acest motiv utilizarea medicamentului ustekinumab la aceşti pacienţi trebuie făcută cu precauţie.

Toţi pacienţii, în special cei cu vârsta peste 60 de ani, pacienţii cu antecedente medicale de terapie imunosupresoare prelungită sau cei cu istoric de tratament PUVA, trebuie monitorizaţi pentru apariţia cancerului de piele (vezi pct. 4.8).

Reacţii de hipersensibilitate respiratorii şi sistemice

Sistemice

După punerea pe piaţă au fost raportate reacţii de hipersensibilitate grave, în unele cazuri la câteva zile după administrare. Au apărut anafilaxia şi angioedemul. Dacă apare o reacţie anafilactică sau o altă reacţie de hipersensibilitate gravă, trebuie instituită o terapie adecvată, iar administrarea medicamentului WEZENLA trebuie întreruptă imediat (vezi pct. 4.8).

Respiratorii

În timpul utilizării ustekinumab după aprobarea de punere pe piaţă, au fost raportate cazuri de alveolită alergică, pneumonie eozinofilică și pneumonie organizată non-infecțioasă. Prezentările clinice au inclus tuse, dispnee și infiltraţii interstițiale după administrarea a una până la trei doze. Urmările grave au inclus insuficiență respiratorie și spitalizare prelungită. Îmbunătățirea stării de sănătate a fost raportată după întreruperea administrării ustekinumab și, în unele cazuri, după administrarea de corticosteroizi. Dacă infecția a fost exclusă și diagnosticul este confirmat, administrarea ustekinumab trebuie întreruptă și trebuie iniţiat tratamentul corespunzător (vezi pct. 4.8).

Evenimente cardiovasculare

Au fost raportate evenimente cardiovasculare, inclusiv infarct miocardic și accident vascular cerebral, la pacienții cu psoriazis expuși la ustekinumab în cadrul unui studiu observațional post punere pe piaţă. În timpul tratamentului cu WEZENLA trebuie evaluați periodic factorii de risc pentru boli cardiovasculare.

Vaccinări

Se recomandă ca vaccinurile virale sau bacteriene vii [cum ar fi vaccinul cu bacilul Calmette-Guérin (BCG)] să nu fie administrate concomitent cu WEZENLA. Nu s-au efectuat studii specifice la pacienţii cărora li s-au administrat recent vaccinuri virale sau bacteriene vii. Nu există date disponibile cu privire la transmiterea secundară a infecţiei prin vaccinurile vii la pacienţii cărora li se administrează ustekinumab. Înainte de vaccinarea cu vaccinuri vii virale sau bacteriene, tratamentul cu WEZENLA trebuie întrerupt timp de minimum 15 săptămâni după ultima doză şi poate fi reluat cel mai devreme la 2 săptamâni după vaccinare. Prescriptorii trebuie să consulte Rezumatul Caracteristicilor Produsului vaccinului pentru informaţii suplimentare şi îndrumare pentru o utilizare concomitentă a medicamentelor imunosupresoare post-vaccinare.

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.5 și pct. 4.6). Dacă există un beneficiu clinic clar pentru sugar, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

Pacienţii care utilizează WEZENLA pot primi concomitent vaccinuri inactivate sau vaccinuri non-vii.

Tratamentul pe termen lung cu WEZENLA nu suprimă răspunsul imun umoral la vaccinurile pneumococic polizaharidic sau antitetanos (vezi pct. 5.1).

Terapie imunosupresoare concomitentă

În studiile pentru psoriazis, siguranţa şi eficacitatea medicamentului ustekinumab în asociere cu imunosupresoare, inclusiv medicamente biologice, sau fototerapia, nu au fost evaluate. În studiile pentru artrita psoriazică, aparent, utilizarea concomitentă de MTX nu a influenţat siguranţa sau eficacitatea ustekinumab. În studiile pentru boală Crohn și colită ulcerativă, aparent, utilizarea concomitentă de imunosupresoare sau corticosteroizi nu a influenţat siguranţa sau eficacitatea ustekinumab. Este necesară prudenţă când se ia în considerare utilizarea concomitentă a altor imunosupresoare cu WEZENLA sau când se face trecerea de la alte medicamente biologice imunosupresoare (vezi pct. 4.5).

Imunoterapie

Ustekinumab nu a fost evaluată la pacienţii care au efectuat imunoterapie pentru alergie. Nu se cunoaşte dacă WEZENLA poate influenţa imunoterapia pentru alergie.

Afecţiuni cutanate grave

La pacienţii cu psoriazis, dermatita exfoliativă a fost raportată după tratamentul cu ustekinumab (vezi pct. 4.8). Pacienţii cu psoriazis în plăci pot dezvolta psoriazis eritrodermic, ca parte a cursului normal al bolii lor, cu simptome care ar putea fi imposibil de distins de dermatita exfoliativă. Ca parte a monitorizării pacientului cu psoriazis, medicii trebuie să fie atenţi la simptomele psoriazisului eritrodermic sau al dermatitei exfoliative. Dacă apar aceste simptome, trebuie instituit tratamentul corespunzător. Tratamentul cu WEZENLA trebuie întrerupt dacă se suspectează o reacţie adversă la medicament.

Afecțiuni asociate lupusului

Au fost raportate cazuri de afecțiuni asociate lupusului în cazul pacienților tratați cu ustekinumab, inclusiv lupus eritematos cutanat și sindrom similar lupusului. Dacă apar leziuni, în special în zonele pielii care sunt expuse la soare sau dacă leziunile sunt însoțite de artralgie, pacientul trebuie să solicite imediat asistență medicală. Dacă diagnosticul de afecțiune asociată lupusului este confirmat, tratamentul cu ustekinumab trebuie întrerupt și trebuie inițiat un tratament adecvat.

Grupe speciale de pacienţi

Vârstnici (≥ 65 ani)

În general, comparativ cu pacienţii mai tineri, la pacienţii cu vârsta de 65 de ani şi peste, care au utilizat ustekinumab nu s-au observat diferenţe în ceea ce priveşte siguranţa şi eficacitatea medicamentului în cadrul studiilor clinice pentru indicațiile aprobate; cu toate acestea, numărul de pacienţi cu vârsta de 65 de ani şi peste nu este suficient pentru a stabili dacă aceştia au un răspuns diferit comparativ cu pacienţii mai tineri. Deoarece la populaţia vârstnică există în general o incidenţă mai crescută a infecţiilor, se recomandă prudenţă în tratamentul vârstnicilor.

Polisorbat 80

WEZENLA conține 0,02 mg (45 mg/0,5 ml) sau 0,04 mg (90 mg/1,0 ml) de polisorbat 80 (E 433) per fiecare doză, echivalent cu 0,04 mg/ml. Polisorbații pot determina reacții alergice.

4.5	Interacţiuni cu alte medicamente şi alte forme de interacţiune

Vaccinurile vii nu trebuie administrate concomitent cu WEZENLA.

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.5 și pct. 4.6). Dacă există un beneficiu clinic clar pentru sugar, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

În analizele farmacocinetice realizate la o populaţie de pacienţi din studii clinice de fază 3, a fost evaluat efectul administrării concomitente a medicamentelor utilizate cel mai frecvent la pacienţii cu psoriazis (incluzând paracetamol, ibuprofen, acid acetilsalicilic, metformină, atorvastatină, levotiroxină) asupra farmacocineticii ustekinumab. Nu s-au observat indicii privind interacţiunea ustekinumab cu aceste medicamente administrate concomitent. La baza acestei analize stă faptul că minimum 100 pacienţi (> 5% din populaţia studiată) au fost trataţi concomitent cu aceste medicamente, pe durata a minimum 90% din perioada studiului. Farmacocinetica ustekinumab nu a fost influenţată de utilizarea concomitentă de MTX, AINS, 6‑mercaptopurină, azatioprină şi corticosteroizi orali la pacienții cu artrită psoriazică, boală Crohn sau colită ulcerativă sau de expunerea anterioară la agenţi anti-TNFα în cazul pacienților cu artrită psoriazică sau boală Crohn sau de expunerea anterioară la terapiile biologice (adică agenți anti-TNFα și/sau vedolizumab) în cazul pacienților cu colită ulcerativă.

Rezultatele unui studiu in vitro și ale unui studiu de fază 1 la subiecți cu boala Crohn activă nu sugerează necesitatea ajustării dozei la pacienţii care utilizează concomitent medicamente metabolizate de către CYP450 (vezi pct. 5.2).

În studiile pentru psoriazis, siguranţa şi eficacitatea medicamentului ustekinumab în asociere cu imunosupresoare, inclusiv produse biologice sau fototerapia, nu au fost evaluate. În studiile pentru artrita psoriazică, aparent, utilizarea concomitentă de MTX nu a influenţat siguranţa sau eficacitatea ustekinumabului. În studiile pentru boală Crohn și cele pentru colită ulcerativă, aparent, utilizarea concomitentă de imunosupresoare sau corticosteroizi nu a influenţat siguranţa sau eficacitatea ustekinumabului (vezi pct. 4.4).

4.6	Fertilitatea, sarcina şi alăptarea

Femeile aflate la vârsta fertilă

Femeile aflate la vârsta fertilă trebuie să utilizeze metode contraceptive eficace în timpul tratamentului şi până la 15 săptămâni după întreruperea acestuia.

Sarcina

Datele dintr-un număr moderat de sarcini, colectate prospectiv în urma expunerii la ustekinumab, cu rezultate cunoscute, incluzând peste 450 de sarcini expuse în primul trimestru, nu indică un risc crescut de malformații congenitale majore la nou-născut. 

Studiile la animale nu indică efecte dăunătoare directe sau indirecte asupra sarcinii, dezvoltării embrionare/fetale, asupra naşterii sau a dezvoltării postnatale (vezi pct. 5.3). 

Cu toate acestea, experiența clinică disponibilă este limitată. Ca o măsură de precauţie, este de preferat să se evite utilizarea WEZENLA în timpul sarcinii.

Ustekinumab traversează bariera placentară și a fost depistat în serul sugarilor născuți de către paciente cărora li s-a administrat ustekinumab în timpul sarcinii. Nu se cunoaște impactul clinic al acestui fapt, însă riscul de infecție la sugarii expuși in utero la ustekinumab ar putea fi mai mare după naștere. 

Nu se recomandă administrarea de vaccinuri vii (cum ar fi vaccinul BCG) sugarilor expuși in utero la ustekinumab timp de douăsprezece luni după naștere sau până când concentrațiile plasmatice ale ustekinumabului la sugari devin nedetectabile (vezi pct. 4.4 și pct. 4.5). Dacă există un beneficiu clinic clar pentru sugar, în particular, administrarea unui vaccin viu ar putea fi luată în considerare mai devreme, în cazul în care concentrațiile plasmatice ale ustekinumabului la sugar sunt nedetectabile.

Alăptarea

Datele limitate din literatura de specialitate publicată arată că ustekinumab se excretă în laptele matern uman în cantităţi foarte mici. Nu se cunoaşte dacă ustekinumab se absoarbe sistemic după ingestie.
Datorită riscului de apariţie a reacţiilor adverse ale ustekinumab la copiii alăptaţi, trebuie luată o decizie cu privire fie la întreruperea alăptării în timpul tratamentului şi până la 15 săptămâni după tratament, fie la întreruperea terapiei cu WEZENLA, luând în considerare beneficiul alăptării la sân a copilului faţă de beneficiul terapiei cu WEZENLA pentru mamă.

Fertilitatea

Nu a fost evaluat efectul ustekinumab asupra fertilităţii la om (vezi pct. 5.3).

4.7	Efecte asupra capacităţii de a conduce vehicule şi de a folosi utilaje

WEZENLA nu are nicio influenţă sau are o influenţă neglijabilă asupra capacităţii de a conduce vehicule şi de a folosi utilaje.

4.8	Reacţii adverse

Rezumatul profilului de siguranţă

Cele mai frecvente reacţii adverse (> 5%) raportate în fazele controlate ale studiilor clinice efectuate cu ustekinumab la pacienţii adulți cu psoriazis, artrită psoriazică, boală Crohn și colită ulcerativă au fost rinofaringita și cefaleea. Majoritatea au fost considerate a fi uşoare şi nu au necesitat întreruperea tratamentului cu medicamentul studiat. Cea mai gravă reacţie adversă raportată pentru ustekinumab a fost de tipul reacţiilor grave de hipersensibilitate, inclusiv anafilaxie (vezi pct. 4.4).Profilul general al siguranței a fost similar la pacienții cu psoriazis, artrită psoriazică, boală Crohn și colită ulcerativă.

Lista reacţiilor adverse sub formă de tabel

Datele de siguranţă descrise mai jos reflectă expunerea la ustekinumab la adulți în 14 studii de fază 2 şi fază 3 efectuate la 6 710 pacienţi (4 135 cu psoriazis şi/sau artrită psoriazică, 1 749 cu boala Crohn și 826 de pacienți cu colită ulcerativă). Acestea includ expunere la ustekinumab în perioada controlată și necontrolată a studiilor clinice la pacienți cu psoriazis, artrită psoriazică, boală Crohn sau colită ulcerativă timp de minimum 6 luni (4 577 pacienți) sau timp de minimum 1 an (3 648 pacienți).
2 194 pacienți cu psoriazis, boală Crohn sau colită ulcerativă au fost expuși pentru cel puțin 4 ani în
timp ce 1 148 pacienți cu psoriazis sau boală Crohn au fost expuși pentru cel puțin 5 ani.

Tabelul 1 prezintă lista reacţiilor adverse raportate în studiile clinice pentru psoriazis, artrită psoriazică, boală Crohn și colită ulcerativă la adulți, precum şi reacţiile adverse raportate după punerea pe piaţă. Reacţiile adverse sunt clasificate pe aparate, sisteme şi organe şi după frecvenţă, folosind următoarea convenţie: foarte frecvente (≥ 1/10), frecvente (≥ 1/100 şi < 1/10), mai puţin frecvente (≥ 1/1 000 şi < 1/100), rare (≥ 1/10 000 şi < 1/1 000), foarte rare (< 1/10 000), cu frecvenţă necunoscută (care nu poate fi estimată din datele disponibile). În cadrul fiecărei grupe de frecvenţă, reacţiile adverse sunt prezentate în ordinea descrescătoare a gravităţii.

Tabelul 1. Lista reacţiilor adverse

	Aparate, sisteme şi organe
	Frecvenţă: Reacţii adverse

	Infecţii şi infestări
	Frecvente: infecţii ale căilor respiratorii superioare, rinofaringită, sinuzită
Mai puţin frecvente: celulită, infecţii dentare, herpes zoster, infecţii ale căilor respiratorii inferioare, infecţii virale ale căilor respiratorii superioare, infecții micotice vulvovaginale

	Tulburări ale sistemului imunitar
	Mai puţin frecvente: reacţii de hipersensibilitate (inclusiv erupţie cutanată tranzitorie, urticarie) Rare: reacţii de hipersensibilitate grave (inclusiv anafilaxie, angioedem)

	Tulburări psihice
	Mai puţin frecvente: depresie

	Tuburări ale sistemului nervos
	Frecvente: ameţeli, cefalee
Mai puţin frecvente: paralizie facială

	Tulburări respiratorii, toracice şi mediastinale
	Frecvente: durere orofaringiană
Mai puţin frecvente: congestie nazală
Rare: alveolită alergică, pneumonie eozinofilică
Foarte rare: pneumonie organizată*

	Tulburări gastro-intestinale
	Frecvente: diaree, greaţă, vărsături

	Afecţiuni cutanate şi ale ţesutului subcutanat
	Frecvente: prurit
Mai puţin frecvente: psoriazis pustular, exfoliere cutanată, acnee
Rare: dermatită exfoliativă, vasculită prin hipersensibilizare
Foarte rare: pemfigoid bulos, lupus eritematos
cutanat

	Tulburări musculo-scheletice şi ale ţesutului conjunctiv
	Frecvente: durere de spate, mialgie, artralgie
Foarte rare: sindrom similar lupusului

	Tulburări generale şi la nivelul locului de administrare
	Frecvente: fatigabilitate, eritem la locul injectării, durere la locul injectării
Mai puţin frecvente: reacţii la locul administrării (inclusiv hemoragie, hematom, induraţie,
tumefacţie şi prurit), astenie


* Vezi pct. 4.4, Reacții de hipersensibilitate sistemice și respiratorii.

Descrierea anumitor reacţii adverse

Infecţii

În studiile placebo controlate efectuate la pacienţi cu psoriazis, artrită psoriazică, boală Crohn și colită ulcerativă, frecvențele infecțiilor sau infecțiilor grave au fost similare între pacienţii trataţi cu ustekinumab şi cei la care s-a administrat placebo. În perioada placebo controlată din cadrul acestor studii clinice, frecvența infecțiilor a fost de 1,36 per pacient-an de urmărire la pacienţii trataţi cu ustekinumab, şi de 1,34 la pacienţii la care s-a administrat placebo. Infecţiile grave au apărut cu o frecvență de 0,03 per pacient-ani de urmărire în grupul tratat cu ustekinumab (30 de infecţii grave la 930 pacient-ani de urmărire) şi 0,03 la pacienţii cărora li s-a administrat placebo (15 infecţii grave la 434 pacient-ani de urmărire) (vezi pct. 4.4).

În perioadele controlate şi necontrolate ale studiilor clinice efectuate la pacienţi cu psoriazis, artrită psoriazică, boala Crohn și colită ulcerativă, reprezentând 15 227 pacient-ani de expunere la ustekinumab la 6 710 pacienţi, durata mediană de urmărire a fost de 1,2 ani; 1,7 ani pentru studiile la pacienţi cu boală psoriazică, 0,6 ani pentru studiile la pacienți cu boala Crohn și 2,3 ani pentru studiile la pacienți cu colită ulcerativă. Frecvenţa de apariţie a infecţiilor a fost de 0,85 per pacient-ani de urmărire la pacienţii trataţi cu ustekinumab şi frecvenţa infecţiilor grave a fost de 0,02 per pacient-ani de urmărire la pacienţii trataţi cu ustekinumab (289 infecţii grave la 15 227 pacient-ani de urmărire); infecţiile grave raportate au inclus pneumonie, abces anal, celulită, diverticulită, gastroenterită și infecții virale.

În studiile clinice, pacienţii cu tuberculoză latentă care au fost trataţi concomitent cu izoniazidă nu au dezvoltat tuberculoză.

Afecţiuni maligne

În perioada placebo controlată din cadrul studiilor clinice efectuate la pacienţi cu psoriazis, artrită psoriazică, boală Crohn şi colită ulcerativă, incidenţa afecţiunilor maligne, excluzând cancerul cutanat de tip non‑melanom, a fost de 0,11 per 100 pacient-ani de urmărire pentru pacienţii trataţi cu ustekinumab (1 pacient la 929 pacient-ani de urmărire) comparativ cu 0,23 pentru pacienţii cărora li s-a administrat placebo (1 pacient la 434 pacient-ani de urmărire). Incidenţa cancerului cutanat de tip non‑melanom a fost de 0,43 la 100 pacient-ani de urmărire la pacienţii trataţi cu ustekinumab (4 pacienţi la 929 pacient-ani de urmărire) comparativ cu 0,46 la pacienţii care au utilizat placebo (2 pacienţi la 433 pacient-ani de urmărire).

În perioadele controlate şi necontrolate ale studiilor clinice efectuate la pacienţi cu psoriazis, artrită psoriazică, boală Crohn şi colită ulcerativă, reprezentând 15 205 pacient-ani de expunere la ustekinumab la 6 710 pacienţi, durata mediană de urmărire a fost de 1,2 ani; 1,7 ani pentru studiile la pacienţi cu boală psoriazică, 0,6 ani pentru studiile la pacienți cu boala Crohn şi 2,3 ani pentru studiile la pacienţi cu colită ulcerativă. Au fost raportate afecţiuni maligne, excluzând cancerele cutanate de alt tip decât melanomul malign, la 76 pacienţi la 15 205 pacient-ani de urmărire (incidenţă de 0,50 la 100 pacient‑ani de urmărire la pacienţii trataţi cu ustekinumab). Incidenţa afecţiunilor maligne raportată la pacienţii trataţi cu ustekinumab a fost comparabilă cu incidenţa din populaţia generală (rata incidenţei standardizate = 0,94 [interval de încredere 95%; 0,73, 1,18], ajustată în funcţie de vârstă, sex şi rasă). Afecţiunile maligne cel mai frecvent observate, altele decât cancerul cutanat de alt tip decât melanomul malign au fost cancerul de prostată, melanomul malign, cancerul colorectal şi neoplasmul mamar. Incidenţa cancerului cutanat de alt tip decât melanomul malign a fost de 0,46 la 100 pacient-ani de urmărire la pacienţii trataţi cu ustekinumab (69 de pacienţi la 15 165 pacient-ani de urmărire). Raportul dintre pacienţii cu carcinom bazocelular și cei cu carcinom spinocelular (3:1) este comparabil cu raportul estimat în cadrul populaţiei generale (vezi pct. 4.4).

Reacţii de hipersensibilitate

În perioadele controlate ale studiilor clinice cu ustekinumab efectuate la pacienţi cu psoriazis şi artrită psoriazică, erupţia cutanată tranzitorie şi urticaria au fost observate la < 1% dintre pacienţi (vezi
pct. 4.4).

Raportarea reacţiilor adverse suspectate

Raportarea reacţiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

În cadrul studiilor clinice au fost administrate intravenos doze unice de până la 6 mg/kg, fără toxicitate limitată de doză. În caz de supradozaj, se recomandă monitorizarea pacientului pentru orice semne şi simptome ale reacţiilor adverse şi trebuie instituit imediat un tratament simptomatic adecvat.


5.	PROPRIETĂŢI FARMACOLOGICE

5.1	Proprietăţi farmacodinamice

Grupa farmacoterapeutică: imunosupresoare, inhibitori de interleukină, codul ATC: L04AC05. 

WEZENLA este un medicament biosimilar. Informații detaliate sunt disponibile pe site-ul Agenției Europene pentru Medicamente https://www.ema.europa.eu.

Mecanism de acţiune

Ustekinumab este un anticorp monoclonal complet IgG1k uman care se leagă cu specificitate de subunitatea proteică p40 comună a citokinelor umane interleukina (IL)-12 şi IL-23. Ustekinumab inhibă bio-activitatea IL-12 şi IL-23 împiedicând p40 să se lege de receptorul proteic IL-12Rβ1 exprimat pe suprafaţa celulelor imune. Ustekinumab nu se poate lega de IL-12 sau IL-23 care sunt deja legate de receptorii IL-12Rβ1 de pe suprafaţa celulei. Prin urmare, este puţin probabil ca ustekinumab să contribuie la citotoxicitatea mediată de anticorpi sau de complement a celulelor cu receptori pentru IL-12 şi/sau IL-23. IL-12 şi IL-23 sunt citokine heterodimerice secretate de celule prezentatoare de antigen activate, de exemplu macrofagele şi celulele dendritice şi ambele citokine participă la funcţia imună; IL-12 stimulează celulele natural killer (NK) şi participă la diferenţierea celulei-T CD4+ în fenotipul T helper 1(Th1), IL-23 induce calea fenotipului T helper 17 (Th17). Cu toate acestea, reglarea anormală a IL-12 şi IL-23 a fost asociată cu boli imuno-mediate, cum sunt psoriazis, artrită psoriazică şi boală Crohn.

Prin legarea la subunitatea comună p40 a IL-12 şi IL-23, se presupune că ustekinumab îşi exercită efectele clinice în psoriazis, artrită psoriazică şi boală Crohn prin întreruperea căilor citokinelor Th1 şi Th17, care sunt importante în patologia acestor boli.

La pacienții cu boală Crohn tratamentul cu ustekinumab a avut ca rezultat o scădere a markerilor inflamatori inclusiv a proteinei C reactive (CRP) și a calprotectinei fecale în timpul fazei de inducție, care s-au menținut ulterior pe parcursul fazei de întreținere. CRP a fost evaluată în timpul extinderii studiului și reducerile observate în timpul întreținerii au fost în general susținute până în săptămâna 252.

Imunizare

În timpul extensiei pe termen lung a Studiului 2 pentru Psoriasis (PHOENIX 2), pacienţii adulți care au fost trataţi cu ustekinumab timp de minimum 3,5 ani au prezentat un răspuns în anticorpi atât la vaccinul pneumococic polizaharidic cât şi la cel antitetanos, similar cu un grup de control cu psoriazis la care nu s-a utilizat tratament sistemic. Proporţii similare de pacienţi adulți au dezvoltat titruri protective de anticorpi antipneumococici şi antitetanus, iar titrurile de anticorpi au fost similare în rândul pacienţilor trataţi cu ustekinumab şi la cei din grupul de control.

Eficacitate și siguranță clinică

Psoriazis în plăci (adulți)

Siguranţa şi eficacitatea ustekinumab au fost evaluate la 1 996 pacienţi în două studii clinice randomizate, dublu-orb, controlate cu placebo, la pacienţi cu psoriazis în plăci, forme moderate până la severe şi care erau selectaţi pentru fototerapie sau terapie sistemică. În plus, un studiu clinic randomizat, orb, controlat activ, a comparat ustekinumab şi etanercept la pacienţii cu psoriazis în plăci, formă moderată până la severă, care au avut un răspuns inadecvat, intoleranţă, sau contraindicaţii la ciclosporină, MTX sau PUVA.

Studiul 1 pentru psoriazis (PHOENIX 1) a evaluat 766 pacienţi. 53% dintre aceşti pacienţi erau fie rezistenţi, fie intoleranţi, fie aveau o contraindicaţie la altă terapie sistemică. Pacienţii randomizaţi pentru tratament cu ustekinumab au primit doze de 45 mg sau 90 mg în săptămânile 0 şi 4, urmată de aceeaşi doză la interval de 12 săptămâni. Pacienţii randomizaţi pentru tratament cu placebo în săptămânile 0 şi 4 au fost trecuţi la ustekinumab (fie 45 mg, fie 90 mg) în săptămânile 12 şi 16, urmate de doze la interval de 12 săptămâni. Pacienţii randomizaţi iniţial pentru tratament cu ustekinumab, care au avut un răspuns de 75 al Indexului de suprafaţă afectată şi de gravitate a psoriazisului (Psoriasis Area and Severity Index) (îmbunătăţirea PASI cu minimum 75% faţă de valoarea iniţială) în săptămânile 28 şi 40 au fost re-randomizaţi pentru a primi ustekinumab la interval de 12 săptămâni sau la placebo (de exemplu întreruperea terapiei). Pacienţii care au fost re-randomizaţi pentru a primi placebo în săptămâna 40 au reînceput tratamentul cu ustekinumab cu dozajul lor iniţial când au suferit o pierdere de minimum 50% din ameliorarea PASI obţinută în săptămâna 40. Toţi pacienţii au fost urmăriţi până la 76 săptămâni după prima administrare a tratamentului studiat.

Studiul 2 pentru psoriazis (PHOENIX 2) a evaluat 1 230 pacienţi. 61% dintre aceşti pacienţi erau fie rezistenţi, fie intoleranţi, fie aveau o contraindicaţie la altă terapie sistemică. Pacienţii care au fost randomizaţi pentru tratament cu ustekinumab au primit doze de 45 mg sau 90 mg în săptămânile 0 şi 4, urmată de o doză suplimentară în săptămâna 16. Pacienţii randomizaţi să primească placebo în săptămânile 0 şi 4 au fost trecuţi la ustekinumab (fie 45 mg, fie 90 mg) în săptămânile 12 şi 16.
Toţi pacienţii au fost urmăriţi până la 52 săptămâni după prima administrare a tratamentului studiat.

Studiul 3 pentru psoriazis (ACCEPT) a evaluat 903 pacienţi cu forme clinice moderate până la severe care au răspuns inadecvat la, au avut intoleranţă la, sau au avut contraindicaţii pentru alte tratamente sistemice, şi a comparat eficacitatea ustekinumab faţă de etanercept şi a evaluat siguranţa ustekinumab şi etanercept. În cursul perioadei controlate activ a studiului, de 12 săptămâni, pacienţii au fost randomizaţi să primească etanercept (50 mg de două ori pe săptămână), ustekinumab 45 mg în săptămânile 0 şi 4, sau ustekinumab 90 mg în săptămânile 0 şi 4.

Caracteristicile iniţiale ale bolii au fost în general comparabile pentru toate grupele de tratament în studiile de psoriazis 1 şi 2, cu un scor PASI iniţial median de la 17 la 18, o arie a suprafeţei corporale iniţială mediană (ASC ≥ 20) şi un Indice Dermatologic al Calităţii Vieţii (IDCV) mediu variind de la 10 la 12. Aproximativ o treime (Studiul 1 pentru psoriazis) şi un sfert (Studiul 2 pentru psoriazis) dintre subiecţi au avut Artrită Psoriazică (APs). Un grad similar de severitate a bolii a fost de asemenea observat în Studiul 3 pentru psoriazis.

Criteriul final principal de evaluare din aceste studii a fost proporţia de pacienţi care au atins răspunsul PASI 75 faţă de valoarea iniţială, în săptămâna 12 (vezi tabelele 2 şi 3).

Tabelul 2. Rezumatul răspunsului clinic în Studiul 1 pentru Psoriazis (PHOENIX 1) şi Studiul 2 pentru Psoriazis (PHOENIX 2)

	
	Săptămâna 12
2 doze (Săptămâna 0 şi Săptămâna 4)
	Săptămâna 28
3 doze (Săptămâna 0,
Săptămâna 4 şi
Săptămâna 16)

	
	PBO
	45 mg
	90 mg
	45 mg
	90 mg

	Studiul 1 pentru Psoriazis
	
	
	
	
	

	Numărul de pacienţi randomizaţi
	255
	255
	256
	250
	243

	Răspuns PASI 50 N (%)
	26 (10%)
	213 (84%)a
	220 (86%)a
	228 (91%)
	234 (96%)

	Răspuns PASI 75 N (%)
	8 (3%)
	171 (67%)a
	170 (66%)a
	178 (71%)
	191 (79%)

	Răspuns PASI 90 N (%)
	5 (2%)
	106 (42%)a
	94 (37%)a
	123 (49%)
	135 (56%)

	EGMb liber sau minimal N (%)
	10 (4%)
	151 (59%)a
	156 (61%)a
	146 (58%)
	160 (66%)

	Numărul de pacienţi ≤ 100 kg
	166
	168
	164
	164
	153

	Răspuns PASI 75 N (%)
	6 (4%)
	124 (74%)
	107 (65%)
	130 (79%)
	124 (81%)

	Numărul de pacienţi > 100 kg
	89
	87
	92
	86
	90

	Răspuns PASI 75 N (%)
	2 (2%)
	47 (54%)
	63 (68%)
	48 (56%)
	67 (74%)

	
	
	
	
	
	

	Studiul 2 pentru Psoriazis
	
	
	
	
	

	Numărul de pacienţi randomizaţi
	410
	409
	411
	397
	400

	Răspuns PASI 50 N (%)
	41 (10%)
	342 (84%)a
	367 (89%)a
	369 (93%)
	380 (95%)

	Răspuns PASI 75 N (%)
	15 (4%)
	273 (67%)a
	311 (76%)a
	276 (70%)
	314 (79%)

	Răspuns PASI 90 N (%)
	3 (1%)
	173 (42%)a
	209 (51%)a
	178 (45%)
	217 (54%)

	EGM b liber sau minimal N (%)
	18 (4%)
	277 (68%)a
	300 (73%)a
	241 (61%)
	279 (70%)

	Numărul de pacienţi ≤ 100 kg
	290
	297
	289
	287
	280

	Răspuns PASI 75 N (%)
	12 (4%)
	218 (73%)
	225 (78%)
	217 (76%)
	226 (81%)

	Numărul de pacienţi > 100 kg
	120
	112
	121
	110
	119

	Răspuns PASI 75 N (%)
	3 (3%)
	55 (49%)
	86 (71%)
	59 (54%)
	88 (74%)


a p < 0,001 pentru ustekinumab 45 mg sau 90 mg comparativ cu placebo (PBO)
b EGM = Evaluarea Globală a Medicului

Tabelul 3. Rezumatul răspunsului clinic la Săptămâna 12 în Studiul 3 pentru psoriazis (ACCEPT)

	
	Studiul 3 pentru psoriazis

	
	Etanercept 24 de doze
(50 mg de două ori pe săptămână)
	Ustekinumab
2 doze (Săptămâna 0 şi Săptămâna 4)

	
	
	45 mg
	90 mg

	Numărul de pacienţi randomizaţi
	347
	209
	347

	Răspuns PASI 50 N (%)
	286 (82%)
	181 (87%)
	320 (92%)a

	Răspuns PASI 75 N (%)
	197 (57%)
	141 (67%)b
	256 (74%)a

	Răspuns PASI 90 N (%)
	80 (23%)
	76 (36%)a
	155 (45%)a

	EGM liber sau minimal N (%)
	170 (49%)
	136 (65%)a
	245 (71%)a

	Numărul de pacienţi ≤ 100 kg
	251
	151
	244

	Răspuns PASI 75 N (%)
	154 (61%)
	109 (72%)
	189 (77%)

	Numărul de pacienţi > 100 kg
	96
	58
	103

	Răspuns PASI 75 N (%)
	43 (45%)
	32 (55%)
	67 (65%)


a p < 0,001 pentru ustekinumab 45 mg sau 90 mg comparativ cu etanercept
b p = 0,012 pentru ustekinumab 45 mg comparativ cu etanercept

În Studiul 1 pentru Psoriazis menţinerea PASI 75 a fost în mod semnificativ superioară în grupul de tratament continuu comparativ cu grupul cu tratament întrerupt (p < 0,001). Rezultate asemănătoare au fost observate cu fiecare doză de ustekinumab. La 1 an (în săptămâna 52), 89% dintre pacienţii re‑randomizaţi pentru tratamentul de întreţinere aveau un răspuns PASI 75 comparativ cu 63% dintre pacienţii re-randomizaţi pentru a primi placebo (întreruperea tratamentului) (p < 0,001). La 18 luni (în săptămâna 76), 84% dintre pacienţii re-randomizaţi pentru tratamentul de întreţinere aveau un răspuns PASI 75, comparativ cu 19% dintre pacienţii re-randomizaţi pentru a primi placebo (întreruperea tratamentului). La 3 ani (în săptămâna 148), 82% dintre pacienţii re-randomizaţi pentru tratamentul de întreţinere aveau un răspuns PASI 75. La 5 ani (săptămâna 244), 80% dintre pacienţii re-randomizaţi pentru tratamentul de întreţinere aveau un răspuns PASI 75.

La pacienţii re-randomizaţi pentru a primi placebo, şi care au reînceput tratamentul lor iniţial cu ustekinumab după pierderea a ≥ 50% din ameliorarea PASI, 85% dintre aceştia au avut un nou răspuns PASI 75 în decurs de 12 săptămâni după reînceperea terapiei.

În Studiul 1 pentru Psoriazis, la săptămâna 2 şi săptămâna 12, au fost demonstrate ameliorări semnificativ mai mari faţă de nivelul de bază în IDCV (Indice Dermatologic al Calităţii Vieţii) în fiecare grup tratat cu ustekinumab, comparativ cu placebo. Ameliorarea a fost menţinută până în săptămâna 28. Similar, ameliorări semnificative s-au observat în Studiul 2 pentru Psoriazis în săptămâna 4 şi 12, care au au fost menţinute până în săptămâna 24. În Studiul 1 pentru Psoriazis, ameliorările din psoriazisul unghial (Indice de Severitate al Psoriazisului Unghial), componentele fizice şi mentale ale scorurilor SF-36 şi Scala Analog Vizuală a Pruritului (SAV) au fost de asemenea semnificative la fiecare grup de tratament cu ustekinumab comparativ cu placebo. În Studiul 2 pentru Psoriazis, Scala de Anxietate şi Depresie în Spital (SADS) şi Chestionarul Limitărilor în Muncă (CLM) au fost de asemenea în mod semnificativ îmbunătăţite în fiecare grup de tratament cu ustekinumab comparativ cu placebo.

Artrită psoriazică (APs) (adulți)

La pacienţii adulţi cu APs activă, s-a demonstrat că tratamentul cu ustekinumab îmbunătăţeşte semnele şi simptomele, funcţia fizică şi calitatea vieţii corelată cu starea de sănătate şi reduce rata de progresie a leziunilor articulaţiilor periferice.

Siguranţa şi eficacitatea ustekinumab au fost evaluate la 927 pacienţi în cadrul a două studii clinice randomizate, dublu-orb, controlate cu placebo, la pacienţi cu APs activă (≥ 5 articulaţii inflamate şi ≥ 5 articulaţii sensibile) în ciuda terapiei cu antiinflamatoare nesteroidiene (AINS) sau cu medicamente antireumatice modificatoare ale evoluţiei bolii (MARMB). Pacienţii din aceste studii aveau un diagnostic de APs de minimum 6 luni. Au fost înrolaţi pacienţi cu fiecare subtip de APs, inclusiv cu artrită poliarticulară fără dovezi de noduli reumatoizi (39%), spondilită cu artrită periferică (28%), artrită periferică asimetrică (21%), implicare interfalangeală distală (12%) şi artrită mutilantă (0,5%). Peste 70% şi 40% dintre pacienţii din ambele studii aveau entezită şi respectiv dactilită la momentul iniţial. Pacienţii au fost randomizaţi pentru a primi tratament cu ustekinumab 45 mg, 90 mg, sau placebo, subcutanat, în săptămânile 0 şi 4, urmat de administrarea dozei o dată la 12 săptămâni (q12w). Aproximativ 50% dintre pacienţi au continuat tratamentul cu doze stabile de metotrexat (≤ 25 mg/săptămână).

În Studiul 1 pentru APs (PSUMMIT I) şi Studiul 2 pentru APs (PSUMMIT II), 80% şi respectiv 86% dintre pacienţi au fost trataţi anterior cu MARMB. În Studiul 1, tratamentul anterior cu agenţi antifactor de necroză tumorală (TNF)α nu a fost permis. În studiul 2, majoritatea pacienţilor (58%, n = 180) au fost trataţi anterior cu unul sau mai mulţi agenţi anti-TNFα, iar peste 70% dintre aceştia au întrerupt tratamentul cu anti-TNFα din cauza lipsei de eficacitate sau a intoleranţei în orice moment.

Semne şi simptome

Tratamentul cu ustekinumab a condus la îmbunătăţiri semnificative ale măsurilor de activitate a bolii comparativ cu placebo, în Săptămâna 24. Criteriul de evaluare final principal a fost procentul de pacienţi care au obţinut un răspuns ACR 20 (Colegiul American de Reumatologie) în săptămâna 24. Rezultatele principale referitoare la eficacitate sunt prezentate în tabelul 4 de mai jos.

Tabelul 4. Numărul de pacienţi care au obţinut un răspuns clinic în Studiul 1 pentru artrita psoriazică (PSUMMIT I) şi în Studiul 2 (PSUMMIT II) în Săptămâna 24

	
	Studiul 1 pentru artrita
psoriazică
	Studiul 2 pentru artrita
psoriazică

	
	PBO
	45 mg
	90 mg
	PBO
	45 mg
	90 mg

	Numărul de pacienţi randomizaţi
	206
	205
	204
	104
	103
	105

	Răspuns ACR 20, N (%)
	47 (23%)
	87 (42%)a
	101 (50%)a
	21 (20%)
	45 (44%)a
	46 (44%)a

	Răspuns ACR 50, N (%)
	18 (9%)
	51 (25%)a
	57 (28%)a
	7 (7%)
	18 (17%)b
	24 (23%)a

	Răspuns ACR 70, N (%)
	5 (2%)
	25 (12%)a
	29 (14%)a
	3 (3%)
	7 (7%)c
	9 (9%)c

	Numărul de pacienţi cu ≥ 3% ASCd
	146
	145
	149
	80
	80
	81

	Răspuns PASI 75, N (%)
	16 (11%)
	83 (57%)a
	93 (62%)a
	4 (5%)
	41 (51%)a
	45 (56%)a

	Răspuns PASI 90, N (%)
	4 (3%)
	60 (41%)a
	65 (44%)a
	3 (4%)
	24 (30%)a
	36 (44%)a

	Răspuns combinat
PASI 75 şi ACR 20, N (%)
	8 (5%)
	40 (28%)a
	62 (42%)a
	2 (3%)
	24 (30%)a
	31 (38%)a

	
	
	
	
	
	
	

	Numărul de pacienţi ≤ 100 kg
	154
	153
	154
	74
	74
	73

	Răspuns ACR 20, N (%)
	39 (25%)
	67 (44%)
	78 (51%)
	17 (23%)
	32 (43%)
	34 (47%)

	Numărul de pacienţi cu ≥ 3% ASCd
	105
	105
	111
	54
	58
	57

	Răspuns PASI 75, N (%)
	14 (13%)
	64 (61%)
	73 (66%)
	4 (7%)
	31 (53%)
	32 (56%)

	Numărul de pacienţi > 100 kg
	52
	52
	50
	30
	29
	31

	Răspuns ACR 20, N (%)
	8 (15%)
	20 (38%)
	23 (46%)
	4 (13%)
	13 (45%)
	12 (39%)

	Numărul de pacienţi cu ≥ 3% ASCd
	41
	40
	38
	26
	22
	24

	Răspuns PASI 75, N (%)
	2 (5%)
	19 (48%)
	20 (53%)
	0
	10 (45%)
	13 (54%)


a p < 0,001
b p < 0,05
c p = NS
d Numărul de pacienţi cu afectare cutanată cauzată de psoriazis ≥ 3% ASC la momentul iniţial

Răspunsurile ACR 20, 50 şi 70 s-au îmbunătăţit în continuare sau s-au menţinut până în Săptămâna 52 (Studiul 1 şi 2 în APs) şi Săptămâna 100 (Studiul 1 în APs). În Studiul 1 în APs, un procent de 57% şi 64% au obţinut răspunsuri ACR 20 în Săptămâna 100 pentru 45 mg şi respectiv 90 mg. În Studiul 2 în APs, un procent de 47% şi 48% au obţinut răspunsuri ACR 20 în Săptămâna 52 pentru 45 mg şi respectiv 90 mg.

Procentul de pacienţi care au obţinut un răspuns conform criteriilor modificate de răspuns în APs (PsARC) a fost de asemenea semnificativ mai mare în grupurile tratate cu ustekinumab comparativ cu placebo, în Săptămâna 24. Răspunsurile PsARC s-au menţinut până în Săptămânile 52 şi 100. Un procent mai mare de pacienţi trataţi cu ustekinumab şi care aveau spondilită însoţită de artrită periferică ca prezentare primară, au demonstrat o îmbunătăţire de 50 şi 70 de procente a scorului Indicelui Bath de activitate în spondilita anchilozantă (BASDAI), comparativ cu placebo, în Săptămâna 24.

Răspunsurile observate în grupurile de tratament cu ustekinumab au fost similare atât la pacienţii care primeau terapie simultană cu MTX cât şi la cei fără terapie simultană cu MTX şi s-au menţinut până în Săptămânile 52 şi 100. Pacienţii trataţi anterior cu agenţi anti-TNFα şi care au utilizat ustekinumab au obţinut un răspuns mai bun în Săptămâna 24 comparativ cu pacienţii care au utilizat placebo (răspunsul ACR 20 în Săptămâna 24 pentru dozele de 45 mg şi 90 mg a fost de 37% şi respectiv 34%, comparativ cu placebo 15%; p < 0,05), iar răspunsurile s-au menţinut până în Săptămâna 52.

În Studiul 1 în APs, în săptămâna 24, la pacienţii cu entezită şi/sau dactilită la momentul iniţial, s-a observat o îmbunătăţire semnificativă a scorului pentru entezită şi dactilită la grupurile de tratament cu ustekinumab comparativ cu placebo. În studiul 2 în APs, în Săptămâna 24, s-a observat o îmbunătăţire semnificativă a scorului pentru entezită şi o îmbunătăţire numerică (fără semnificaţie statistică) a scorului pentru dactilită la grupul tratat cu ustekinumab 90 mg (p = NS) comparativ cu placebo.
Îmbunătăţirile scorurilor pentru entezită şi dactilită s-au menţinut până în Săptămânile 52 şi 100.

Răspuns radiologic

Leziunile structurale la nivelul mâinilor şi picioarelor au fost exprimate prin modificarea scorului total van der Heijde-Sharp (scorul vdH-S), modificat pentru APs prin adăugarea articulaţiilor interfalangiene distale de la mână, comparativ cu momentul iniţial. S-a efectuat o analiză integrată pre‑specificată ce a combinat date de la 927 subiecţi din Studiul 1 şi 2 în APs. Ustekinumab a demonstrat o scădere statistic semnificativă a ratei de progresie a leziunilor structurale comparativ cu placebo, măsurată prin modificarea de la momentul iniţial până la Săptămâna 24 a scorului total modificat vdH - S (scorul mediu ± DS a fost de 0,97 ± 3,85 în grupul placebo comparativ cu 0,40 ± 2,11 şi 0,39 ± 2,40 în grupurile de tratament cu ustekinumab 45 mg (p < 0,05) şi, respectiv 90 mg (p < 0,001). Acest efect a fost determinat de Studiul 1 pentru APs. Efectul este considerat demonstrat indiferent de utilizarea concomitentă de MTX şi s-a menţinut până în săptămânile 52 (analiza integrată) şi 100 (Studiul 1 pentru APs).

Funcţia fizică şi calitatea vieţii corelată cu starea de sănătate

Pacienţii trataţi cu ustekinumab au demonstrat o îmbunătăţire semnificativă a funcţiei fizice conform evaluării din Săptămâna 24 prin intermediul Chestionarului de Evaluare a Stării de Sănătate – Indicele de Dizabilitate (HAQ-DI). Procentul de pacienţi care au obţinut o îmbunătăţire clinic semnificativă a scorului HAQ-DI faţă de momentul iniţial a fost de asemenea semnificativ mai mare în grupurile de tratament cu ustekinumab comparativ cu placebo. Îmbunătăţirea scorului HAQ-DI comparativ cu momentul iniţial s-a menţinut până în săptămânile 52 şi 100.

În săptămâna 24, a existat o îmbunătăţire semnificativă a scorurilor DLQI la grupurile de tratament cu ustekinumab comparativ cu placebo, care s-a menţinut până în Săptămânile 52 şi 100.
În Studiul 2 pentru APs a existat o îmbunătăţire semnificativă a scorurilor la Evaluarea Funcţională a terapiei pentru boli cronice - Fatigabilitate (FACIT-F) la grupurile de tratament cu ustekinumab comparativ cu placebo, în săptămâna 24. Procentul de pacienţi care a obţinut o îmbunătăţire clinic semnificativă a scorului pentru fatigabilitate (4 puncte la FACIT-F) a fost de asemenea semnificativ mai mare în grupurile de tratament cu ustekinumab comparativ cu placebo. Îmbunătăţirile scorurilor FACIT s-au menţinut până în Săptămâna 52.

Copii şi adolescenţi

Agenţia Europeană pentru Medicamente a acordat o derogare de la obligaţia de depunere a rezultatelor studiilor cu ustekinumab la toate subgrupele de copii şi adolescenţi cu artrită idiopatică juvenilă. Stiloul injector (pen) preumplut nu a fost studiat la copii și adolescenți și nu este recomandată utilizarea acestuia la copii și adolescenți.

Boală Crohn

Siguranța și eficacitatea ustekinumab au fost evaluate în cadrul a trei studii randomizate, dublu-orb, placebo controlate, multicentrice, desfășurate la pacienți adulți cu boala Crohn activă, moderată până la severă (Index de activitate al bolii Crohn [CDAI] cu un scor între ≥ 220 și ≤ 450). Programul de dezvoltare clinică a constat din două studii cu inducție intravenoasă cu durata de 8 săptămâni (UNITI‑1 și UNITI-2) urmate de un studiu de întreținere și retragere, cu administrare subcutanată și cu durata de 44 de săptămâni (IM-UNITI), reprezentând 52 de săptămâni de tratament.

Studiile de inducție au inclus 1 409 (UNITI-1, n = 769; UNITI-2 n = 640) pacienți. Criteriul final de evaluare principal pentru ambele studii de inducție a fost procentul de subiecți cu răspuns clinic (definit ca o scădere a scorului CDAI de ≥ 100 de puncte) în săptămâna 6. Datele referitoare la eficacitate au fost colectate și analizate până în săptămâna 8 pentru ambele studii. A fost permisă administrarea concomitentă, pe cale orală, a unor doze de corticosteroizi, imunomodulatoare, aminosalicilați și antibiotice, iar 75% dintre pacienți au continuat să utilizeze cel puțin unul dintre aceste medicamente. În ambele studii, pacienții au fost randomizați în săptămâna 0 pentru a utiliza o singură administrare intravenoasă, fie la doza în trepte recomandată de aproximativ 6 mg/kg (vezi pct. 4.2 din RCP-ul WEZENLA 130 mg concentrat pentru soluție perfuzabilă), o doză fixă de ustekinumab 130 mg, fie placebo.

Pacienții din UNITI-1 au înregistrat eșec sau au dezvoltat intoleranță la terapia anterioară anti-TNFα. Aproximativ 48% dintre pacienții au avut eșec la 1 terapie anterioară anti-TNFα, iar 52% au eșuat la 2 sau 3 terapii anterioare anti-TNFα. În acest studiu, 29,1% dintre pacienți au avut un răspuns inițial inadecvat (non-responderi primari), 69,4% au răspuns, dar au pierdut răspunsul (non-responderi secundari), iar 36,4% au demonstrat intoleranță la terapiile anti-TNFα.

Pacienții din UNITI-2 au înregistrat eșec la cel puțin un tratament convențional, incluzând corticosteroizi sau imunomodulatoare, și fie nu fuseseră tratați anterior cu anti-TNFα (68,6%), fie au fost tratați anterior, dar nu au avut eșec la terapia anti-TNFα (31,4%).

În ambele studii UNITI-1 și UNITI-2, o proporție semnificativ mai mare de pacienți au înregistrat răspuns și remisiune clinică în grupul tratat cu ustekinumab comparativ cu placebo (vezi tabelul 5). Răspunsul și remisiunea clinică au fost semnificative chiar începând din săptămâna 3 la pacienții tratați cu ustekinumab și au continuat să se îmbunătățească până în săptămâna 8. În aceste studii de inducție, eficacitatea a fost mai mare și mai bine susținută în grupul tratat la doze în trepte comparativ cu grupul tratat la doza de 130 mg, și prin urmare pentru inducția intravenoasă doza recomandată este cea în trepte.

Tabelul 5. Inducerea răspunsului clinic și a remisiunii în studiile UNITI-1 și UNITI 2

	
	UNITI-1*
	UNITI-2**

	
	Placebo
N = 247
	Doza recomandată de
ustekinumab N = 249
	Placebo
N = 209
	Doza recomandată de
ustekinumab N = 209

	Remisiune clinică, săptămâna 8
	18 (7,3%)
	52 (20,9%)a
	41 (19,6%)
	84 (40,2%)a

	Răspuns clinic (100 puncte), săptămâna 6
	53 (21,5%)
	84 (33,7%)b
	60 (28,7%)
	116 (55,5%)a

	Răspuns clinic (100 puncte), săptămâna 8
	50 (20,2%)
	94 (37,8%)a
	67 (32,1%)
	121 (57,9%)a

	Răspuns de 70 puncte, săptămâna 3
	67 (27,1%)
	101 (40,6%)b
	66 (31,6%)
	106 (50,7%)a

	Răspuns de 70 puncte, săptîmâna 6
	75 (30,4%)
	109 (43,8%)b
	81 (38,8%)
	135 (64,6%)a


Remisiunea clinică este definită printr-un scor CDAI < 150; răspunsul clinic este definit ca scăderea scorului CDAI cu minimum 100 de puncte sau prin remisiune clinică
Răspunsul de 70 puncte este definit ca o scădere a scorului CDAI cu minimum 70 de puncte
* Pacienți cu eșec la terapii anti-TNFα
** Pacienți cu eșec la terapii convenționale
a p < 0,001
b p < 0,01

Studiul privind tratamentul de întreținere (IM-UNITI) a evaluat 388 pacienți care au obținut un răspuns clinic de 100 de puncte în săptămâna 8 de tratament cu ustekinumab în studiile UNITI-1 și UNITI-2. Pacienții au fost randomizați pentru a utiliza un tratament de întreținere administrat subcutanat ce consta fie din ustekinumab 90 mg la interval de 8 săptămâni, ustekinumab 90 mg la interval de 12 săptămâni, fie placebo, timp de 44 de săptămâni (pentru doza de întreținere recomandată, vezi pct. 4.2 din RCP-ul WEZENLA soluție injectabilă (flacon) și soluție injectabilă în seringă preumplută).

Un procent semnificativ mai mare de pacienți au menținut remisiunea clinică și răspunsul în grupurile de tratament cu ustekinumab, comparativ cu grupul placebo, în săptămâna 44 (vezi tabelul 6).

Tabelul 6. Menținerea răspunsului clinic și al remisiunii în studiul IM-UNITI (săptămâna 44; 52 săptămâni de la inițierea dozei de inducție)

	
	Placebo*



N = 131†
	ustekinumab 90 mg la interval de 8
săptămâni
N = 128†
	ustekinumab 90 mg la interval de 12
săptămâni
N = 129†

	Remisiune clinică
	36%
	53%a
	49%b

	Răspuns clinic
	44%
	59%b
	58%b

	Remisiune clinică în absența corticosteroizilor
	30%
	47%a
	43%c

	Remisiune clinică la pacienții:
	
	
	

	în remisiune la începutul terapiei de întreținere
	46% (36/79)
	67% (52/78)a
	56% (44/78)

	proveniți din studiul CRD3002‡
	44% (31/70)
	63% (45/72)c
	57% (41/72)

	netratați anterior cu Anti-TNFα
	49% (25/51)
	65% (34/52)c
	57% (30/53)

	proveniți din studiul CRD3001§
	26% (16/61)
	41% (23/56)
	39% (22/57)


Remisiunea clinică este definită printr-un scor CDAI < 150; răspunsul clinic este definit ca reducerea scorului CDAI cu minimum 100 de puncte sau prin remisiune clinică
* Pacienții din grupul placebo erau pacienți care au răspuns la ustekinumab și care au fost randomizați să utilizeze placebo la inițierea terapiei de întreținere
† Pacienți care au avut un răspuns clinic de 100 de puncte la ustekinumab la începutul terapiei de întreținere
‡ Pacienți care au eșuat la terapia convențională dar nu și la terapia cu anti-TNFα
§ Pacienții care sunt refractari/prezintă intoleranță la terapia cu anti-TNFα
a p < 0,01
b p < 0,05
c nominal semnificativ (p < 0,05)

În studiul IM-UNITI, 29 din 129 pacienți nu au menținut răspunsul la ustekinumab atunci când au primit tratament la interval de 12 săptămâni și li s-a permis ajustarea dozei pentru a primi ustekinumab la interval de 8 săptămâni. Pierderea răspunsului a fost definită ca un scor CDAI ≥ 220 de puncte și o creștere de ≥ 100 de puncte față de scorul CDAI la momentul inițial. La acești pacienți, remisiunea clinică a fost atinsă de 41,4% dintre pacienți la 16 săptămâni după ajustarea dozei.

Pacienții care nu au înregistrat răspuns clinic la inducția cu ustekinumab în săptămâna 8 a studiilor de inducție UNITI-1 și UNITI-2 (476 pacienți) au intrat în faza ne-randomizată a studiului de întreținere (IM-UNITI) și au utilizat la momentul respectiv o injecție subcutanată cu ustekinumab 90 mg. Opt săptămâni mai târziu, 50,5% dintre pacienți au obținut un răspuns clinic și au continuat să utilizeze doze de întreținere la interval de 8 săptămâni; dintre acești pacienți la care s-a administrat în continuare doza de întreținere, majoritatea au menținut răspunsul (68,1%) și au obținut remisiunea (50,2%) în săptămâna 44, în procente similare pacienților care au răspuns inițial la tratamentul cu ustekinumab.

Din 131 pacienți care au răspuns la tratamentul de inducție cu ustekinumab și au fost randomizați în grupul placebo la începutul studiului de întreținere, 51 au pierdut ulterior răspunsul și au primit ustekinumab 90 mg subcutanat administrat la interval de 8 săptămâni. Majoritatea pacienților care au pierdut răspunsul și au reluat tratamentul cu ustekinumab au făcut acest lucru în termen de 24 de săptămâni după perfuzia de inducție. Dintre acești 51 de pacienți, 70,6% au obținut răspuns clinic, iar 39,2% la sută au obținut remisiune clinică la 16 săptămâni după ce au primit prima doză de ustekinumab administrată subcutanat.

În studiul IM-UNITI, pacienţii care au rămas în studiu până la săptămâna 44 au fost eligibili pentru continuarea tratamentului într-un studiu de extensie. Dintre cei 567 pacienţi care au intrat şi au fost trataţi cu ustekinumab în studiul de extensie, remisiunea clinică şi răspunsul la tratament au fost, în general, menţinute până în săptămâna 252 atât pentru pacienţii la care terapiile cu TNF au eşuat, cât şi pentru pacienţii la care terapiile convenţionale au eşuat.

Nu au fost identificate motive noi de îngrijorare cu privire la siguranţă în cazul pacienţilor cu boală Crohn la care s-a administrat tratamentul timp de până la 5 ani în acest studiu de extensie.

Endoscopie

Aspectul endoscopic al mucoasei a fost evaluat în cadrul unui substudiu la 252 pacienți care au fost eligibili, deoarece prezentau activitate endoscopică a bolii la momentul inițial. Criteriul final de evaluare principal a fost modificarea valorii inițiale a Scorului Endoscopic Simplificat de Severitate a bolii pentru Boala Crohn (SES-CD), un scor compus pentru 5 segmente ileo-colonice privind existența/dimensiunea ulcerelor, procentul suprafeței mucoasei acoperite de ulcere, procentul suprafeței mucoasei afectate de orice alte leziuni și prezența/tipul de îngustare/stricturi. În săptămâna 8, după o doză unică de inducție intravenoasă, modificarea scorului SES-CD a fost mai mare în grupul de tratament cu ustekinumab (n = 155, modificarea medie = −2,8) comparativ cu grupul placebo (n = 97, modificarea medie = −0,7, p = 0,012).

Răspunsul fistulei

La un subgrup de pacienți cu fistulă de drenaj la momentul inițial (8,8%; n = 26), 12/15 (80%) dintre pacienții tratați cu ustekinumab au obținut un răspuns al fistulei în decurs de 44 săptămâni (definit ca o scădere de ≥ 50% a numărului fistulelor de drenaj față de valoarea inițială în studiul de inducție), comparativ cu 5/11 (45,5%) dintre pacienții care au primit placebo.

Calitatea vieții corelată cu starea de sănătate

Calitatea vieții corelată cu starea de sănătate a fost evaluată prin chestionarul de evaluare a bolii inflamatorii interstinale (IBDQ) și chestionarul SF-36. În săptămâna 8, pacienții care au utilizat ustekinumab au demonstrat îmbunătățiri statistic semnificativ superioare și clinic semnificative a scorului total din IBDQ și a scorului rezumat al Componentei Mentale din SF-36, atât în studiul UNITI-1, cât și în studiul UNITI-2, precum și a scorului rezumat al Componentei Fizice din SF-36 în studiul UNITI-2, comparativ cu placebo. Aceste îmbunătățiri au fost, în general, mai bine menținute la pacienții tratați cu ustekinumab în studiul IM‑UNITI până în săptămâna 44, comparativ cu placebo.
Îmbunătăţirea calităţii vieţii corelată cu starea de sănătate a fost, în general, menţinută în timpul studiului de extensie până în săptămâna 252.

Imunogenitate

În timpul tratamentului cu ustekinumab se pot dezvolta anticorpi la ustekinumab, majoritatea fiind neutralizanți. Formarea anticorpilor anti-ustekinumab este asociată atât cu clearance crescut, cât şi cu eficacitate redusă a ustekinumab, cu excepţia pacienţilor cu boală Crohn la care nu s-a observat o scădere a eficacităţii. Nu există nicio corelaţie aparentă între prezenţa anticorpilor anti‑ustekinumab şi apariţia reacţiilor la locul injectării.

Copii și adolescenți

Agenția Europeană pentru Medicamente a suspendat temporar obligația de depunere a rezultatelor studiilor efectuate cu ustekinumab la una sau mai multe subgrupe de copii și adolescenți cu boală Crohn. Stiloul injector (pen) preumplut nu a fost studiat la copii și adolescenți și nu este recomandată utilizarea acestuia la copii și adolescenți.

5.2	Proprietăţi farmacocinetice

Absorbţie

La subiecţii sănătoşi, timpul mediu pentru a atinge concentraţia serică maximă (tmax) a fost de 8,5 zile după o singură administare subcutanată de 90 mg. După o singură administrare subcutanată fie de 45 mg, fie de 90 mg, valorile mediane ale tmax al ustekinumab la pacienţii cu psoriazis au fost comparabile cu cele observate la subiecţii sănătoşi.

Biodisponibilitatea absolută a ustekinumab după o singură administrare subcutanată a fost estimată a fi de 57,2% la pacienţii cu psoriazis.

Distribuţie

Volumul de distribuţie median în timpul fazei terminale (Vz) după o singură administrare intravenoasă la pacienţii cu psoriazis a variat de la 57 la 83 ml/kg.

Metabolizare

Nu se cunoaşte calea exactă de metabolizare a ustekinumab.

Eliminare

Clearance-ul sistemic (CL) median după o singură administrare intravenoasă la pacienţii cu psoriazis a variat de la 1,99 la 2,34 ml/zi şi kg. Timpul de înjumătăţire (t1/2) plasmatică median al ustekinumab a fost de aproximativ 3 săptămâni la pacienţii cu psoriazis, artrită psoriazică sau boală Crohn cu variaţii de la 15 la 32 de zile, în toate studiile de psoriazis şi artrită psoriazică. Într-o analiză farmacocinetică a populaţiilor, clearance-ul aparent (CL/F) şi volumul aparent de distribuţie (V/F) au fost de 0,456 l/zi şi, respectiv 15,7 l, la pacienţii cu psoriaris. Raportul CL/F al ustekinumabului nu a fost influenţat de sexul pacientului. Analiza farmacocinetică a populaţiilor a demonstrat existenţa unei tendinţe către un clearance crescut al ustekinumabului la pacienţii cu teste pozitive la anticorpi anti‑ustekinumab.

Liniaritate

Expunerea sistemică la ustekinumab (Cmax şi ASC) a crescut într-un mod aproximativ proporţional cu doza după o singură administrare intravenoasă de doze cuprinse între 0,09 mg/kg şi 4,5 mg/kg, sau după o singură administrare subcutanată de doze variind aproximativ între 24 mg şi 240 mg la pacienţii cu psoriazis.

Doză unică comparativ cu doze repetate

În general, profilurile concentraţiei serice de ustekinumab în funcţie de timp au fost previzibile după administrarea subcutanată a unei doze unice sau de doze repetate. La pacienții cu psoriazis, concentraţiile serice la starea de echilibru a ustekinumab au fost atinse în săptămâna 28 după dozele subcutanate iniţiale din săptămâna 0 şi 4, urmate de doze la interval de 12 săptămâni. Valoarea mediană a concentraţiilor plasmatice minime la starea de echilibru a variat de la 0,21 μg/ml până la 0,26 μg/ml (45 mg) şi de la 0,47 μg/ml până la 0,49 μg/ml (90 mg). Nu a existat o acumulare aparentă a concentraţiei serice de ustekinumab în timp, când acesta s-a administrat subcutanat la interval de 12 săptămâni.

La pacienții cu boală Crohn, după o doză intravenoasă de ~ 6 mg/kg, începând cu săptămâna 8 a fost administrată o doză subcutanată de întreținere de 90 mg ustekinumab la interval de 8 sau 12 săptămâni. Concentrația de ustekinumab la starea de echilibru a fost atinsă până la începutul celei de a doua doze de întreținere. La pacienţii cu boală Crohn, mediana concentrațiilor plasmatice minime la starea de echilibru a variat de la 1,97 μg/ml până la 2,24 μg/ml și de la 0,61 μg/ml până la 0,76 μg/ml pentru ustekinumab 90 mg administrat la interval de 8 săptămâni sau respectiv, la interval de 12 săptămâni. Nivelurile minime de ustekinumab la starea de echilibru obținute cu ustekinumab 90 mg administrat la interval de 8 săptămâni au fost asociate cu rate mai mari de remisiune clinică prin comparație cu nivelurile minime la starea de echilibru obținute cu doza de 90 mg administrată la interval de 12 săptămâni.

Impactul greutăţii corporale asupra farmacocineticii

Într-o analiză farmacocinetică a populaţiilor în care s-au utilizat date provenite de la pacienţi cu psoriazis, greutatea corporală s-a demonstrat a fi cea mai semnificativă variabilă concomitentă care afectează clearance‑ul ustekinumab. Raportul CL/F mediu la pacienţii cu greutate > 100 kg a fost cu aproximativ 55% mai mare comparativ cu pacienţii cu greutate ≤ 100 kg. Raportul V/F mediu la pacienţii cu greutate > 100 kg a fost cu aproximativ 37% mai mare comparativ cu pacienţii cu o greutate ≤ 100 kg. Valoarea mediană a concentraţiilor serice minime pentru ustekinumab la pacienţii cu o greutate corporală mai mare (> 100 kg) din grupul căruia i-a fost administrată doza de 90 mg a fost comparabilă cu cea a pacienţilor cu o greutate corporală mai mică (≤ 100 kg) din grupul căruia i-a fost administrată doza de 45 mg. Rezultate similare au fost obţinute într-o analiză farmacocinetică populaţională de confirmare în care s-au utilizat date ce proveneau de la pacienţi cu artrită psoriazică.

Ajustarea frecvenţei de administrare a dozelor

La pacienții cu boala Crohn, pe baza datelor observate și a analizelor farmacocinetice populaționale, subiecții randomizați care au încetat să mai răspundă la tratament au avut, în timp, concentrații serice mai mici de ustekinumab comparativ cu subiecții care nu încetaseră să răspundă la tratament. În boala Crohn, ajustarea dozei de la 90 mg administrată la interval de 12 săptămâni la doza de 90 mg la interval de 8 săptămâni a fost asociată cu o creștere a concentrațiilor serice minime de ustekinumab, însoțită de o creștere a eficacității.

Grupe speciale de pacienţi

Nu sunt disponibile date farmacocinetice pentru pacienţii cu disfuncţii renale sau hepatice. Nu au fost efectuate studii specifice pentru pacienţii vârstnici.

Farmacocinetica ustekinumab la pacienţii cu psoriazis a fost în general comparabilă la populaţia asiatică şi non-asiatică.

La pacienții cu boală Crohn, variabilitatea clearance-ului ustekinumab a fost influențată de greutatea corporală, valoarea albuminei serice, genul, și statusul anticorpilor la ustekinumab, în timp ce greutatea corporală a fost co-variabila principală care influențează volumul de distribuție. În plus, în boala Crohn, clearance-ul a fost afectat de proteina C reactivă, statusul eșecului la tratamentul cu antagonist TNF și rasă (asiatică versus celelalte rase). Impactul acestor co-variabile s-a situat într-un interval de ± 20% de valori normale sau de referință ale respectivului parametru PK, prin urmare ajustarea dozei nu este justificată în cazul acestor co-variabile. Utilizarea concomitentă a imunomodulatoarelor nu a exercitat un impact semnificativ asupra distribuirii ustekinumab.

În analiza farmacocinetică a populaţiilor, nu au existat indicii cu privire la efectul tutunului sau alcoolului etilic asupra farmacocineticii ustekinumab.

Biodisponibilitatea după utilizarea ustekinumab soluție injectabilă în seringă preumplută sau în stilou injector (pen) preumplut a fost similară.

Stiloul injector (pen) preumplut nu a fost studiat la copii și adolescenți și nu este recomandată utilizarea acestuia la copii și adolescenți.

Reglarea enzimelor CYP450

Efectul IL-12 sau al IL-23 asupra reglării enzimelor CYP450 a fost evaluat într-un studiu in vitro utilizând hepatocite umane, care a demonstrat că IL-12 şi/sau IL-23 la valori de 10 ng/ml nu a influenţat activitatea enzimatică a CYP450 uman (CYP1A2, 2B6, 2C9, 2C19, 2D6 sau 3A4; vezi pct. 4.5).

Studiul CNTO1275CRD1003, un studiu de fază 1, deschis, de interacțiune medicamentoasă, a fost efectuat pentru a evalua efectul ustekinumab asupra activităților enzimelor citocromului P450 după dozele de inducție și de întreținere la pacienții cu boală Crohn activă (n = 18). Nu s-au observat modificări semnificative clinic în expunerea la cafeină (substrat CYP1A2), warfarină (substrat CYP2C9), omeprazol (substrat CYP2C19), dextrometorfan (substrat CYP2D6) sau midazolam (substrat CYP3A), atunci când sunt utilizate concomitent cu ustekinumab în doza recomandată aprobată, la pacienți cu boala Crohn (vezi pct. 4.5).

5.3	Date preclinice de siguranţă

Datele non-clinice nu au evidenţiat niciun risc special (de exemplu toxicitate pentru organele interne) pentru om, pe baza studiilor privind toxicitatea după doze repetate şi toxicitatea asupra funcţiei de reproducere şi dezvoltării, incluzând şi evaluările de siguranţă farmacologică. În studiile de toxicitate asupra funcţiei de reproducere şi a dezvoltării efectuate la maimuţele cynomolgus, nu au fost observate efecte adverse nici asupra indicilor de fertilitate la masculi şi nici anomalii congenitale sau toxicitate asupra dezvoltării. Folosind un anticorp analog faţă de IL-12/23, nu au fost observate efecte adverse asupra indicilor de fertilitate feminină la şoareci.

Dozele utilizate în studiile la animale au fost până la de 45 de ori mai mari decât echivalentul celei mai mari doze care urma să fie administrată pacienţilor cu psoriazis şi au avut ca rezultat concentraţii plasmatice maxime la maimuţe, cu valori de 100 de ori mai mari decât cele observate la om.

Nu s-au efectuat studii de carcinogenicitate cu ustekinumab din cauza absenţei unor modele adecvate pentru un anticorp fără reactivitate încrucişată cu IL-12/23 p40 de la rozătoare.


6.	PROPRIETĂŢI FARMACEUTICE

6.1	Lista excipienţilor

L-histidină
Clorhidrat de L-histidină monohidrat 
Polisorbat 80 (E 433)
Zahăr
Apă pentru preparate injectabile

6.2	Incompatibilităţi

În absenţa studiilor de compatibilitate, acest medicament nu trebuie amestecat cu alte medicamente.

6.3	Perioada de valabilitate

WEZENLA 45 mg soluţie injectabilă în stilou injector (pen) preumplut 

3 ani

WEZENLA 90 mg soluţie injectabilă în stilou injector (pen) preumplut 

3 ani

Stilourile injectoare (pen) preumplute individuale pot fi păstrate la temperatura camerei până la 30°C pentru o singură perioadă maximă de până la 30 de zile în ambalajul secundar, pentru a fi protejate de lumină. Înregistrați data la care stiloul injector (pen) preumplut este scos pentru prima dată din frigider și data eliminării acestuia. Data de eliminare nu trebuie să depășească data de expirare inițială imprimată pe cutie. Odată ce un stilou injector (pen) preumplut a fost păstrat la temperatura camerei (până la 30°C), acesta nu trebuie reintrodus în frigider. După ce a fost păstrat la temperatura camerei, stiloul injector (pen) preumplut trebuie eliminat dacă nu este utilizat în termen de 30 de zile sau până la data de expirare imprimată pe cutie, oricare survine prima.

După extragere în stilou injector (pen) de unică folosință, stabilitatea chimică și fizică în timpul utilizării a fost demonstrată timp de 24 de ore la 15 °C - 25 °C. A nu se reintroduce în frigider.

Din punct de vedere microbiologic, medicamentul trebuie utilizat imediat. În cazul în care nu este utilizat imediat, timpul și condițiile de păstrare sunt responsabilitatea utilizatorului.

6.4	Precauţii speciale pentru păstrare

A se păstra la frigider (2°C – 8°C). 
A nu se congela.
A se păstra stiloul injector (pen) preumplut în ambalajul secundar pentru a fi protejat de lumină.
Dacă este nevoie, stilourile injectabile (pen) preumplute individuale pot fi păstrate la temperatura camerei până la 30 °C (vezi pct. 6.3).

6.5	Natura şi conţinutul ambalajului

WEZENLA 45 mg soluţie injectabilă în stilou injector (pen) preumplut

0,5 ml soluţie în seringă de sticlă de tip I, cu capacitate de 1 ml, cu un ac fix din oțel inoxidabil asamblate într-un stilou injector (pen) preumplut.

WEZENLA 90 mg soluţie injectabilă în stilou injector (pen) preumplut

1 ml soluţie în seringă de sticlă de tip I, cu capacitate de 1 ml, cu un ac fix din oțel inoxidabil asamblate într-un stilou injector (pen) preumplut.

WEZENLA este disponibil în ambalaj cu 1 stilou injector (pen) preumplut.

6.6	Precauţii speciale pentru eliminarea reziduurilor şi alte instrucţini de manipulare

Soluţia WEZENLA din stiloul injector (pen) preumplut nu trebuie agitată. Înaintea administrării subcutanate, soluţia trebuie inspectată vizual pentru a detecta eventuale particule sau modificări de culoare. Soluţia este limpede până la opalescentă, incoloră până la galben deschis. Medicamentul nu trebuie folosit dacă soluţia prezintă modificări de culoare sau este tulbure, sau dacă sunt prezente particule străine. Înainte de administrare, WEZENLA trebuie să atingă temperatura camerei (aproximativ o jumătate de oră). Instrucţiuni detaliate pentru utilizare sunt furnizate în prospectul din ambalaj.

WEZENLA nu conţine conservanţi; prin urmare, orice medicament neutilizat rămas în seringă nu trebuie folosit. WEZENLA este furnizat în stilou injector (pen) preumplut steril, pentru o singură utilizare. Stiloul injector (pen) preumplut nu trebuie reutilizat niciodată. Orice medicament neutilizat sau material rezidual trebuie eliminat în conformitate cu reglementările locale.


7.	DEŢINĂTORUL AUTORIZAŢIEI DE PUNERE PE PIAŢĂ

Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


8.	NUMĂRUL(ELE) AUTORIZAŢIEI DE PUNERE PE PIAŢĂ

WEZENLA 45 mg soluţie injectabilă în stilou injector (pen) preumplut 

EU/1/24/1823/005

WEZENLA 90 mg soluţie injectabilă în stilou injector (pen) preumplut 

EU/1/24/1823/006


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 20 iunie 2024


10.	DATA REVIZUIRII TEXTULUI


Informaţii detaliate privind acest medicament sunt disponibile pe site-ul Agenţiei Europene pentru Medicamente .

A.	FABRICANTUL SUBSTANŢEI BIOLOGIC ACTIVE ŞI FABRICANŢII RESPONSABILI PENTRU ELIBERAREA SERIEI

B.	CONDIŢII SAU RESTRICŢII PRIVIND FURNIZAREA ŞI UTILIZAREA

D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI

A.	FABRICANTUL SUBSTANŢEI BIOLOGIC ACTIVE ŞI FABRICANŢII RESPONSABILI PENTRU ELIBERAREA SERIEI

Numele şi adresa fabricantului substanţei biologic active
Immunex Rhode Island Corporation
40 Technology Way
West Greenwich
Rhode Island, 02817
Statele Unite

Numele şi adresa fabricanţilor responsabili pentru eliberarea seriei
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Amgen Europe B.V. 
Minervum 7061 
4817 ZK Breda 
Olanda

Amgen NV
Telecomlaan 5-7
1831 Diegem
Belgia

Prospectul tipărit al medicamentului trebuie să menționeze numele și adresa fabricantului responsabil pentru eliberarea seriei respective.


[bookmark: B._CONDIŢII_SAU_RESTRICŢII_PRIVIND_FURNI]B.	CONDIŢII SAU RESTRICŢII PRIVIND FURNIZAREA ŞI UTILIZAREA

Medicament eliberat pe bază de prescripţie medicală restrictivă (vezi Anexa I: Rezumatul caracteristicilor produsului, pct. 4.2).


[bookmark: C._ALTE_CONDIŢII_SAU_CERINŢE_ALE_AUTORIZ]C.	ALTE CONDIŢII SAU CERINŢE ALE AUTORIZAŢIEI DE PUNERE PE PIAŢĂ

· Rapoartele periodice actualizate privind siguranţa (RPAS)

Cerinţele pentru depunerea RPAS privind siguranţa pentru acest medicament sunt prezentate în lista de date de referinţă şi frecvenţe de transmitere la nivelul Uniunii (lista EURD) menţionată la articolul 107c alineatul (7) din Directiva 2001/83/CE şi orice actualizări ulterioare ale acesteia publicată pe portalul web european privind medicamentele.


[bookmark: D._CONDIŢII_SAU_RESTRICŢII_CU_PRIVIRE_LA]D.	CONDIŢII SAU RESTRICŢII CU PRIVIRE LA UTILIZAREA SIGURĂ ŞI EFICACE A MEDICAMENTULUI

· Planul de management al riscului (PMR)

Deținătorul autorizației de punere pe piață (DAPP) se angajează să efectueze activităţile şi intervenţiile de farmacovigilenţă necesare detaliate PMR-ul aprobat şi prezentat în modulul 1.8.2 al autorizaţiei de punere pe piaţă şi orice actualizări ulterioare aprobate ale PMR-ului.

O versiune actualizată a PMR trebuie depusă:
· la cererea Agenţiei Europene pentru Medicamente;.
· la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă a raportului beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului).

























ANEXA III

ETICHETAREA ŞI PROSPECTUL

A. ETICHETAREA


	INFORMAŢII CARE TREBUIE SĂ APARĂ PE AMBALAJUL SECUNDAR

CUTIE DIN CARTON




	1.	DENUMIREA COMERCIALĂ A MEDICAMENTULUI



WEZENLA 130 mg concentrat pentru soluţie perfuzabilă
ustekinumab


	2.	DECLARAREA SUBSTANŢEI(LOR) ACTIVE



Un flacon conţine ustekinumab 130 mg în 26 ml.


	3.	LISTA EXCIPIENŢILOR



EDTA disodic dihidrat, L-histidină, clorhidrat de L-histidină monohidrat, Lmetionină, polisorbat 80 (E 433), zahăr, hidroxid de sodiu (pentru ajustarea pH-ului), apă pentru preparate injectabile.


	4.	FORMA FARMACEUTICĂ ŞI CONŢINUTUL



Concentrat pentru soluție perfuzabilă
1 flacon


	5.	MODUL ŞI CALEA(CĂILE) DE ADMINISTRARE



A nu se agita.
A se citi prospectul înainte de utilizare.
Pentru o singură utilizare.
Pentru administrare intravenoasă după diluare.


	6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR



A nu se lăsa la vederea şi îndemâna copiilor.


	7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESAR(E)




	8.	DATA DE EXPIRARE



EXP


	9.	CONDIŢII SPECIALE DE PĂSTRARE



A se păstra la frigider.
A nu se congela.
A se păstra flaconul în ambalajul secundar pentru a fi protejat de lumină.


	10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACA ESTE CAZUL




	11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ



Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


	12.	NUMĂRUL(ELE) AUTORIZAŢIEI DE PUNERE PE PIAŢĂ



EU/1/24/1823/004


	13.	SERIA DE FABRICAŢIE



Lot


	14.	CLASIFICARE GENERALĂ PRIVIND MODUL DE ELIBERARE




	15.	INSTRUCŢIUNI DE UTILIZARE




	16.	INFORMAŢII ÎN BRAILLE



Justificare acceptată pentru neincluderea informaţiei în Braille


	17.	IDENTIFICATOR UNIC - COD DE BARE BIDIMENSIONAL



Cod de bare bidimensional care conține identificatorul unic.


	18.	IDENTIFICATOR UNIC - DATE LIZIBILE PENTRU PERSOANE



PC
SN
NN

	MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

ETICHETA DE FLACON




	1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE



WEZENLA 130 mg concentrat pentru soluţie perfuzabilă
ustekinumab


	2.	MODUL DE ADMINISTRARE



Administrare i.v. după diluare.
A nu se agita.


	3.	DATA DE EXPIRARE



EXP


	4.	SERIA DE FABRICAŢIE



Lot


	5.	CONŢINUTUL PE MASĂ, VOLUM SAU UNITATEA DE DOZĂ



130 mg/26 ml


	6.	ALTE INFORMAŢII






	INFORMAŢII CARE TREBUIE SĂ APARĂ PE AMBALAJUL SECUNDAR

CUTIE DIN CARTON PENTRU FLACON




	1.	DENUMIREA COMERCIALĂ A MEDICAMENTULUI



WEZENLA 45 mg soluţie injectabilă
ustekinumab


	2.	DECLARAREA SUBSTANŢEI(LOR) ACTIVE



Un flacon conţine ustekinumab 45 mg în 0,5 ml.


	3.	LISTA EXCIPIENŢILOR



Zahăr, L-histidină, clorhidrat de L-histidină monohidrat, polisorbat 80 (E 433), apă pentru preparate injectabile.


	4.	FORMA FARMACEUTICĂ ŞI CONŢINUTUL



Soluţie injectabilă
1 flacon


	5.	MODUL ŞI CALEA(CĂILE) DE ADMINISTRARE



A nu se agita.
Pentru administrare subcutanată
A se citi prospectul înainte de utilizare.


	6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR



A nu se lăsa la vederea şi îndemâna copiilor.


	7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESAR(E)




	8.	DATA DE EXPIRARE



EXP


	9.	CONDIŢII SPECIALE DE PĂSTRARE



A se păstra la frigider.
A nu se congela.
A se păstra flaconul în ambalajul secundar pentru a fi protejat de lumină.


	10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACA ESTE CAZUL




	11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ



Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


	12.	NUMĂRUL(ELE) AUTORIZAŢIEI DE PUNERE PE PIAŢĂ



EU/1/24/1823/001


	13.	SERIA DE FABRICAŢIE



Lot


	14.	CLASIFICARE GENERALĂ PRIVIND MODUL DE ELIBERARE




	15.	INSTRUCŢIUNI DE UTILIZARE




	16.	INFORMAŢII ÎN BRAILLE



WEZENLA 45 mg flacon


	17.	IDENTIFICATOR UNIC - COD DE BARE BIDIMENSIONAL



Cod de bare bidimensional care conține identificatorul unic.


	18.	IDENTIFICATOR UNIC - DATE LIZIBILE PENTRU PERSOANE



PC
SN
NN

	MINIMUM DE INFORMAŢII CARE TREBUIE SĂ APARĂ PE AMBALAJELELE PRIMARE MICI

ETICHETA DE FLACON




	1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE



WEZENLA 45 mg soluţie injectabilă
ustekinumab
s.c.


	2.	MODUL DE ADMINISTRARE




	3.	DATA DE EXPIRARE



EXP


	4.	SERIA DE FABRICAŢIE



Lot


	5.	CONŢINUTUL PE MASĂ, VOLUM SAU UNITATEA DE DOZĂ



45 mg/0,5 ml


	6.	ALTE INFORMAŢII






	INFORMAŢII CARE TREBUIE SĂ APARĂ PE AMBALAJUL SECUNDAR

CUTIE DIN CARTON PENTRU SERINGĂ PREUMPLUTĂ




	1.	DENUMIREA COMERCIALĂ A MEDICAMENTULUI



WEZENLA 45 mg soluţie injectabilă în seringă preumplută
ustekinumab


	2.	DECLARAREA SUBSTANŢEI(LOR) ACTIVE



Fiecare seringă preumplută conţine ustekinumab 45 mg în 0,5 ml.


	3.	LISTA EXCIPIENŢILOR



Zahăr, L-histidină, clorhidrat de L-histidină monohidrat, polisorbat 80 (E 433), apă pentru preparate injectabile.


	4.	FORMA FARMACEUTICĂ ŞI CONŢINUTUL



Soluţie injectabilă în seringă preumplută
1 seringă preumplută


	5.	MODUL ŞI CALEA(CĂILE) DE ADMINISTRARE



A nu se agita.
Administrare subcutanată
A se citi prospectul înainte de utilizare.


	6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR



A nu se lăsa la vederea şi îndemâna copiilor.


	7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESAR(E)




	8.	DATA DE EXPIRARE



EXP


	9.	CONDIŢII SPECIALE DE PĂSTRARE



A se păstra la frigider.
A nu se congela.
A se păstra seringa preumplută în ambalajul secundar pentru a fi protejată de lumină.


	10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACA ESTE CAZUL




	11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ



Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


	12.	NUMĂRUL(ELE) AUTORIZAŢIEI DE PUNERE PE PIAŢĂ



EU/1/24/1823/002


	13.	SERIA DE FABRICAŢIE



Lot


	14.	CLASIFICARE GENERALĂ PRIVIND MODUL DE ELIBERARE




	15.	INSTRUCŢIUNI DE UTILIZARE




	16.	INFORMAŢII ÎN BRAILLE



WEZENLA 45 mg seringă


	17.	IDENTIFICATOR UNIC - COD DE BARE BIDIMENSIONAL



Cod de bare bidimensional care conține identificatorul unic.


	18.	IDENTIFICATOR UNIC - DATE LIZIBILE PENTRU PERSOANE



PC
SN
NN


MINIMUM DE INFORMAȚII CARE TREBUIE SĂ APARĂ PE BLISTER SAU PE FOLIE TERMOSUDATĂ

SERINGĂ PREUMPLUTĂ AMBALATĂ ÎN BLISTER


1. DENUMIREA COMERCIALĂ A MEDICAMENTULUI

WEZENLA 45 mg injecţie
ustekinumab


2.	NUMELE DEȚINĂTORULUI AUTORIZAȚIEI DE PUNERE PE PIAȚĂ

Amgen


3.	DATA DE EXPIRARE

EXP


4.	SERIA DE FABRICAȚIE<, CODURILE DONAȚIEI ȘI MEDICAMENTULUI>

Lot


5.	ALTE INFORMAȚII

[image: ]



	MINIMUM DE INFORMAŢII CARE TREBUIE SĂ APARĂ PE AMBALAJELELE PRIMARE MICI

ETICHETA DE SERINGĂ PREUMPLUTĂ




	1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE



WEZENLA 45 mg injectabilă
ustekinumab
s.c.


	2.	MODUL DE ADMINISTRARE




	3.	DATA DE EXPIRARE



EXP


	4.	SERIA DE FABRICAŢIE



Lot


	5.	CONŢINUTUL PE MASĂ, VOLUM SAU UNITATEA DE DOZĂ



45 mg/0,5 ml


	6.	ALTE INFORMAŢII






	INFORMAŢII CARE TREBUIE SĂ APARĂ PE AMBALAJUL SECUNDAR

CUTIE DIN CARTON PENTRU SERINGĂ PREUMPLUTĂ




	1.	DENUMIREA COMERCIALĂ A MEDICAMENTULUI



WEZENLA 90 mg soluţie injectabilă în seringă preumplută
ustekinumab


	2.	DECLARAREA SUBSTANŢEI(LOR) ACTIVE



Fiecare seringă preumplută conţine ustekinumab 90 mg în 1 ml.


	3.	LISTA EXCIPIENŢILOR



Zahăr, L-histidină, clorhidrat de L-histidină monohidrat, polisorbat 80 (E 433), apă pentru preparate injectabile.


	4.	FORMA FARMACEUTICĂ ŞI CONŢINUTUL



Soluţie injectabilă în seringă preumplută
1 seringă preumplută


	5.	MODUL ŞI CALEA(CĂILE) DE ADMINISTRARE



A nu se agita.
Pentru administrare subcutanată
A se citi prospectul înainte de utilizare.


	6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR



A nu se lăsa la vederea şi îndemâna copiilor.


	7.	ALTĂ(E) ATENŢIONARE(ĂRI) SPECIALĂ(E) DACĂ ESTE(SUNT) NECESAR(E)




	8.	DATA DE EXPIRARE



EXP


	9.	CONDIŢII SPECIALE DE PĂSTRARE



A se păstra la frigider.
A nu se congela.
A se păstra seringa preumplută în ambalajul secundar pentru a fi protejată de lumină.


	10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACA ESTE CAZUL




	11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ



Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


	12.	NUMĂRUL(ELE) AUTORIZAŢIEI DE PUNERE PE PIAŢĂ



EU/1/24/1823/003


	13.	SERIA DE FABRICAŢIE



Lot


	14.	CLASIFICARE GENERALĂ PRIVIND MODUL DE ELIBERARE




	15.	INSTRUCŢIUNI DE UTULIZARE




	16.	INFORMAŢII ÎN BRAILLE



WEZENLA 90 mg seringă


	17.	IDENTIFICATOR UNIC - COD DE BARE BIDIMENSIONAL



Cod de bare bidimensional care conține identificatorul unic.


	18.	IDENTIFICATOR UNIC - DATE LIZIBILE PENTRU PERSOANE



PC
SN
NN


MINIMUM DE INFORMAȚII CARE TREBUIE SĂ APARĂ PE BLISTER SAU PE FOLIE TERMOSUDATĂ

SERINGĂ PREUMPLUTĂ AMBALATĂ ÎN BLISTER


1. DENUMIREA COMERCIALĂ A MEDICAMENTULUI

WEZENLA 90 mg injecţie
ustekinumab


2.	NUMELE DEȚINĂTORULUI AUTORIZAȚIEI DE PUNERE PE PIAȚĂ

Amgen


3.	DATA DE EXPIRARE

EXP


4.	SERIA DE FABRICAȚIE

Lot


5.	ALTE INFORMAȚII

	MINIMUM DE INFORMAŢII CARE TREBUIE SĂ APARĂ PE AMBALAJELELE PRIMARE MICI

ETICHETA DE SERINGĂ PREUMPLUTĂ




	1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE



WEZENLA 90 mg injectabilă
ustekinumab
s.c.


	2.	MODUL DE ADMINISTRARE




	3.	DATA DE EXPIRARE



EXP


	4.	SERIA DE FABRICAŢIE



Lot


	5.	CONŢINUTUL PE MASĂ, VOLUM SAU UNITATE DE DOZĂ



90 mg/1 ml


	6.	ALTE INFORMAŢII






	INFORMAŢII CARE TREBUIE SĂ APARĂ PE AMBALAJUL SECUNDAR

CUTIE DIN CARTON PENTRU STILOU INJECTOR (PEN) PREUMPLUT




	1.	DENUMIREA COMERCIALĂ A MEDICAMENTULUI



WEZENLA 45 mg soluţie injectabilă în stilou injector (pen) preumplut
ustekinumab


	2.	DECLARAREA SUBSTANŢEI(LOR) ACTIVE



Fiecare stilou injector (pen) preumplut conţine ustekinumab 45 mg în 0,5 ml.


	3.	LISTA EXCIPIENŢILOR



Zahăr, L-histidină, clorhidrat de L-histidină monohidrat, polisorbat 80 (E 433), apă pentru preparate injectabile.


	4.	FORMA FARMACEUTICĂ ŞI CONŢINUTUL



Soluţie injectabilă în stilou injector (pen) preumplut
1 stilou injector (pen) preumplut (ConfiPen)


	5.	MODUL ŞI CALEA(CĂILE) DE ADMINISTRARE



A nu se agita.
Administrare subcutanată
A se citi prospectul înainte de utilizare.
Împingeți pentru a deschide


	6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR



A nu se lăsa la vederea şi îndemâna copiilor.


	7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESAR(E)




	8.	DATA DE EXPIRARE



EXP


	9.	CONDIŢII SPECIALE DE PĂSTRARE



A se păstra la frigider.
A nu se congela.
A se păstra stiloul injector (pen) preumplut în ambalajul secundar pentru a fi protejat de lumină.


	10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACA ESTE CAZUL




	11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ



Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


	12.	NUMĂRUL(ELE) AUTORIZAŢIEI DE PUNERE PE PIAŢĂ



EU/1/24/1823/005


	13.	SERIA DE FABRICAŢIE



Lot


	14.	CLASIFICARE GENERALĂ PRIVIND MODUL DE ELIBERARE




	15.	INSTRUCŢIUNI DE UTILIZARE




	16.	INFORMAŢII ÎN BRAILLE



WEZENLA 45 mg stilou injector (pen)


	17.	IDENTIFICATOR UNIC - COD DE BARE BIDIMENSIONAL



Cod de bare bidimensional care conține identificatorul unic.


	18.	IDENTIFICATOR UNIC - DATE LIZIBILE PENTRU PERSOANE



PC
SN
NN


	MINIMUM DE INFORMAŢII CARE TREBUIE SĂ APARĂ PE AMBALAJELELE PRIMARE MICI

ETICHETA DE STILOU INJECTOR (PEN) PREUMPLUT




	1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE



WEZENLA 45 mg injectabilă
ustekinumab
s.c.


	2.	MODUL DE ADMINISTRARE




	3.	DATA DE EXPIRARE



EXP


	4.	SERIA DE FABRICAŢIE



Lot


	5.	CONŢINUTUL PE MASĂ, VOLUM SAU UNITATEA DE DOZĂ



45 mg/0,5 ml


	6.	ALTE INFORMAŢII






	INFORMAŢII CARE TREBUIE SĂ APARĂ PE AMBALAJUL SECUNDAR

CUTIE DIN CARTON PENTRU STILOU INJECTOR (PEN) PREUMPLUT




	1.	DENUMIREA COMERCIALĂ A MEDICAMENTULUI



WEZENLA 90 mg soluţie injectabilă în stilou injector (pen) preumplut
ustekinumab


	2.	DECLARAREA SUBSTANŢEI(LOR) ACTIVE



Fiecare stilou injector (pen) preumplut conţine ustekinumab 90 mg în 1 ml.


	3.	LISTA EXCIPIENŢILOR



Zahăr, L-histidină, clorhidrat de L-histidină monohidrat, polisorbat 80 (E 433), apă pentru preparate injectabile.


	4.	FORMA FARMACEUTICĂ ŞI CONŢINUTUL



Soluţie injectabilă în stilou injector (pen) preumplut
1 stilou injector (pen) preumplut (ConfiPen)


	5.	MODUL ŞI CALEA(CĂILE) DE ADMINISTRARE



A nu se agita.
Pentru administrare subcutanată
A se citi prospectul înainte de utilizare.
Împingeți pentru a deschide


	6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR



A nu se lăsa la vederea şi îndemâna copiilor.


	7.	ALTĂ(E) ATENŢIONARE(ĂRI) SPECIALĂ(E) DACĂ ESTE(SUNT) NECESAR(E)




	8.	DATA DE EXPIRARE



EXP


	9.	CONDIŢII SPECIALE DE PĂSTRARE



A se păstra la frigider.
A nu se congela.
A se păstra stiloul injector (pen) preumplut în ambalajul secundar pentru a fi protejat de lumină.


	10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACA ESTE CAZUL




	11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ



Amgen Technology (Ireland) UC,
Pottery Road,
Dun Laoghaire,
Co Dublin,
Irlanda


	12.	NUMĂRUL(ELE) AUTORIZAŢIEI DE PUNERE PE PIAŢĂ



EU/1/24/1823/006


	13.	SERIA DE FABRICAŢIE



Lot


	14.	CLASIFICARE GENERALĂ PRIVIND MODUL DE ELIBERARE




	15.	INSTRUCŢIUNI DE UTULIZARE




	16.	INFORMAŢII ÎN BRAILLE



WEZENLA 90 mg stilou injector (pen)


	17.	IDENTIFICATOR UNIC - COD DE BARE BIDIMENSIONAL



Cod de bare bidimensional care conține identificatorul unic.


	18.	IDENTIFICATOR UNIC - DATE LIZIBILE PENTRU PERSOANE



PC
SN
NN


	MINIMUM DE INFORMAŢII CARE TREBUIE SĂ APARĂ PE AMBALAJELELE PRIMARE MICI

ETICHETA DE STILOU INJECTOR (PEN) PREUMPLUT




	1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE



WEZENLA 90 mg injectabilă
ustekinumab
s.c.


	2.	MODUL DE ADMINISTRARE




	3.	DATA DE EXPIRARE



EXP


	4.	SERIA DE FABRICAŢIE



Lot


	5.	CONŢINUTUL PE MASĂ, VOLUM SAU UNITATE DE DOZĂ



90 mg/1 ml


	6.	ALTE INFORMAŢII

B. PROSPECTUL


Prospect: Informaţii pentru utilizator

WEZENLA 130 mg concentrat pentru soluție perfuzabilă
ustekinumab

[image: BT_1000x858px]Acest medicament face obiectul unei monitorizări suplimentare. Acest lucru va permite identificarea rapidă de noi informații referitoare la siguranță. Puteți să fiți de ajutor raportând orice reacții adverse pe care le puteți avea. Vezi ultima parte de la pct. 4 pentru modul de raportare a reacțiilor adverse.

Citiţi cu atenţie şi în întregime acest prospect înainte de a începe să utilizaţi acest medicament, deoarece conţine informaţii importante pentru dumneavoastră.

Acest prospect a fost scris pentru persoana care ia medicamentul.
-	Păstraţi acest prospect. S-ar putea să fie necesar să-l recitiţi.
-	Dacă aveţi orice întrebări suplimentare, adresaţi-vă medicului dumneavoastră sau farmacistului.
-	Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este WEZENLA şi pentru ce se utilizează
2.	Ce trebuie să ştiţi înainte să utilizaţi WEZENLA
3.	Cum să utilizaţi WEZENLA
4.	Reacţii adverse posibile
5.	Cum se păstrează WEZENLA
6.	Conţinutul ambalajului şi alte informaţii


1.	Ce este WEZENLA şi pentru ce se utilizează

Ce este WEZENLA
WEZENLA conţine substanţa activă ustekinumab, un anticorp monoclonal. Anticorpii monoclonali sunt proteine care recunosc şi se leagă specific de anumite proteine din organism.

WEZENLA aparţine unei clase de medicamente numite imunosupresoare. Aceste medicamente acţionează prin slăbirea parţială a activităţii sistemului imunitar.

Pentru ce se utilizează WEZENLA
WEZENLA este utilizată pentru tratamentul bolii Crohn moderate până la severe la adulți și copii cu o greutate corporală de cel puțin 40 kg.

Boala Crohn este o afecțiune inflamatorie intestinală. Dacă suferiți de boala Crohn, la început veți utiliza alte medicamente. Dacă răspunsul dumneavoastră nu este suficient de bun sau dacă prezentați intoleranță la aceste medicamente, puteți utiliza WEZENLA pentru reducerea semnelor și simptomelor bolii de care suferiți.


2.	Ce trebuie să ştiţi înainte să utilizaţi WEZENLA

Nu utilizaţi WEZENLA
· Dacă sunteţi alergic la ustekinumab sau la oricare dintre celelalte componente ale acestui medicament (enumerate la pct. 6).
· Dacă aveţi o infecţie activă pe care medicul dumneavoastră o consideră importantă.

Dacă nu sunteţi sigur că oricare din situaţiile de mai sus se aplică în cazul dumneavoastră, discutaţi cu medicul dumneavoastră sau farmacistul înainte de a utiliza WEZENLA.

Atenționări și precauții
Discutaţi cu medicul dumneavoastră sau cu farmacistul înainte de a utiliza WEZENLA. Medicul dumneavoastră va verifica cât de bine sunteţi înainte de tratament. Asiguraţi-vă că aţi spus medicului dumneavoastră despre orice boală de care suferiţi înaintea fiecărui tratament. De asemenea, spuneţi-i medicului dumneavoastră dacă aţi fost recent în preajma unei persoane care ar putea avea tuberculoză. Medicul dumneavoastră vă va examina şi va efectua un test pentru tuberculoză înainte de a vă prescrie WEZENLA. În cazul în care medicul dumneavoastră consideră că aveţi un risc de a dezvolta tuberculoză, este posibil să vi se administreze medicamente pentru tratamentul acesteia.

Atenţie la reacţiile adverse grave
WEZENLA poate provoca reacţii adverse grave, inclusiv reacţii alergice şi infecţii. Trebuie să fiţi atent la anumite semne de boală în timp ce utilizaţi WEZENLA. Vezi “Reacţii adverse grave” de la pct. 4 pentru lista completă a acestor reacţii adverse.

Înainte de a utiliza WEZENLA spuneţi medicului dumneavoastră:
· Dacă aţi avut vreodată o reacţie alergică la WEZENLA. Întrebaţi medicul dumneavoastră dacă nu sunteţi sigur.
· Dacă aţi avut vreodată orice tip de cancer – aceasta deoarece imunosupresoarele precum WEZENLA slăbesc activitatea sistemului imunitar. Acest lucru poate creşte riscul de cancer.
· Dacă ați fost tratat pentru psoriazis cu alte medicamente biologice (un medicament produs dintr-o sursă biologică și administrat de obicei prin injectare) - riscul de cancer poate fi mai mare.
· Dacă aveţi sau aţi avut o infecţie recentă sau dacă prezentați orificii anormale ale pielii (fistule).
· Dacă aveţi orice leziuni noi sau modificate în zonele afectate de psoriazis sau pe pielea normală.
· Dacă utilizaţi orice alt tratament pentru psoriazis şi/sau artrita psoriazică – precum alt imunosupresor sau fototerapie (când corpul dumneavoastră este tratat cu raze ultraviolete (UV)). Aceste tratamente pot să reducă de asemenea activitatea sistemului imunitar. Utilizarea concomitentă a acestor terapii împreună cu WEZENLA nu a fost investigată. Cu toate acestea, poate creşte riscul bolilor care au legătură cu un sistem imunitar slăbit.
· Dacă vă sunt administrate sau vi s-au administrat vreodată injecţii pentru tratamentul alergiilor – nu se ştie dacă WEZENLA poate afecta acest tratament.
· Dacă aveţi 65 de ani sau peste – este mai probabil să faceţi infecţii.

Dacă nu sunteţi sigur că oricare dintre cele de mai sus se aplică în cazul dumneavoastră, adresaţi-vă medicului dumneavoastră sau farmacistului înainte de a utiliza WEZENLA.

Unii pacienți au prezentat reacții similare lupusului, inclusiv lupus cutanat sau sindrom similar lupusului în timpul tratamentului cu ustekinumab. Discutați imediat cu medicul dumneavoastră dacă prezentați o erupție cutanată roșie, în relief, cu aspect de solzi, uneori cu marginea de culoare mai închisă, în zonele de piele care sunt expuse la soare sau dacă aceasta este însoțită de dureri articulare.

Infarct și accidente vasculare cerebrale
În cadrul unui studiu desfășurat la pacienții cu psoriazis tratați cu ustekinumab au fost raportate cazuri de infarct miocardic și accidente vasculare cerebrale. Medicul dumneavoastră vă va verifica periodic factorii de risc pentru boli de inimă și accident vascular cerebral pentru a se asigura că aceștia sunt tratați corespunzător. Solicitați imediat asistență medicală dacă prezentați dureri în piept, slăbiciune sau senzație anormală pe o parte a corpului, cădere facială sau tulburări de vorbire sau de vedere.

Copii şi adolescenţi
WEZENLA nu este recomandat pentru utilizare la copii cu o greutate corporală mai mică de 40 kg cu boală Crohn, deoarece nu a fost studiat la această grupă.

Alte medicamente, vaccinuri şi WEZENLA
Spuneţi medicului dumneavoastră sau farmacistului:
· Dacă luaţi, aţi luat recent sau aţi putea să luaţi orice alte medicamente.
· Dacă aţi făcut recent sau urmează să faceţi un vaccin. Unele tipuri de vaccinuri (vaccinuri vii) nu trebuie administrate atunci când utilizaţi WEZENLA.
· Dacă ați utilizat WEZENLA în timpul sarcinii, informați-l pe medicul copilului dumneavoastră despre tratamentul dumneavoastră cu WEZENLA înainte să i se administreze copilului orice tip de vaccin, inclusiv vaccinuri vii, cum ar fi vaccinul BCG (utilizat în prevenția tuberculozei). Nu este recomandată administrarea de vaccinuri vii copilului dumneavoastră în primele douăsprezece luni după naștere, dacă dumneavoastră vi s-a administrat WEZENLA în timpul sarcinii, cu excepția cazului în care medicul copilului dumneavoastră vă recomandă altceva.

Sarcina şi alăptarea
· Dacă sunteţi gravidă, credeţi că sunteţi gravidă sau intenţionaţi să deveniţi gravidă, cereți sfatul medicului dvs. înainte de a lua acest medicament.
· Nu a fost observat un risc mai mare de malformații congenitale la copiii expuși la WEZENLA în uter. Cu toate acestea, există o experiență limitată cu WEZENLA la femeile gravide. Prin urmare, este de preferat să evitaţi utilizarea WEZENLA în timpul sarcinii. 
· Dacă sunteţi o femeie aflată la vârstă fertilă, se recomandă să evitaţi o sarcină şi trebuie să utilizaţi metode adecvate de contracepţie în timpul tratamentului cu WEZENLA şi cel puţin 15 săptămâni după ultimul tratament cu WEZENLA.
· WEZENLA poate trece prin intermediul placentei la copilul nenăscut. Dacă vi s-a administrat WEZENLA în timpul sarcinii, copilul dumneavoastră ar putea avea un risc mai mare de infecții.
· Este important să îi informați pe medicii copilului dumneavoastră și pe ceilalți profesioniști din domeniul sănătății care îl îngrijesc pe copilul dumneavoastră dacă vi s-a administrat WEZENLA în timpul sarcinii, înainte să i se administreze copilului dumneavoastră orice tip de vaccin. Vaccinurile vii, cum ar fi vaccinul BCG (utilizat în prevenția tuberculozei), nu sunt recomandate pentru a fi administrate copilului dumneavoastră în primele douăsprezece luni după naștere, dacă dumneavoastră ați primit tratament cu WEZENLA în timpul sarcinii, cu excepția cazului în care medicul copilului dumneavoastră vă recomandă altceva.
· Ustekinumab poate trece în laptele matern în cantități foarte mici. Adresaţi-vă medicului dumneavoastră dacă alăptaţi sau dacă intenţionaţi să alăptaţi. Dumneavoastră împreună cu medicul dumneavoastră veţi decide dacă veţi alăpta sau dacă veţi utiliza WEZENLA. Nu le faceţi pe ambele.

Conducerea vehiculelor şi folosirea utilajelor
WEZENLA nu are nicio influenţă sau are o influenţă neglijabilă asupra capacităţii de a conduce vehicule sau de a folosi utilaje.

WEZENLA conține sodiu
WEZENLA conține sodiu mai puțin de 1 mmol (23 mg) per doză, adică practic „nu conţine sodiu”. Totuși, înainte să vi se administreze WEZENLA, acesta se amestecă cu o soluție care conține sodiu. Adresați-vă medicului dumneavoastră dacă urmați o dietă cu restricţie de sodiu.

WEZENLA conține polisorbat 80
WEZENLA conține 10,4 mg de polisorbat 80 (E 433) per fiecare doza, echivalent cu 0,40 mg/ml. Polisorbații pot cauza reacții alergice. Spuneți medicului dumneavoastră dacă aveți alergii cunoscute.


3.	Cum să utilizaţi WEZENLA

WEZENLA este conceput pentru utilizare sub îndrumarea şi supravegherea unui medic cu experienţă în tratamentul bolii Crohn.

WEZENLA 130 mg concentrat pentru soluție perfuzabilă vă va fi administrată de către medicul dumneavoastră prin intermediul unui cateter în vena brațului dumneavoastră (perfuzie intravenoasă) cu durata de cel puțin o oră. Vorbiți cu medicul dumneavoastră despre când vi se vor administra injecţiile şi următoarele programări pentru control.

Ce cantitate de WEZENLA trebuie administrată
Medicul dumneavoastră va decide care este cantitatea de WEZENLA pe care trebuie să o primiți şi pentru cât timp.

Adulți cu vârsta de 18 ani și peste
· Medicul va calcula doza recomandată pentru dumneavoastră a perfuziei intravenoase pe baza greutății dumneavoastră corporale.

	Greutatea dumneavoastră corporală
	Doza

	≤ 55 kg
	260 mg

	> 55 kg până la ≤ 85 kg
	390 mg

	> 85 kg
	520 mg



· După inițierea dozei intravenoase, următoarea doză de 90 mg WEZENLA vi se va administra sub formă de injecție sub piele (injecție subcutanată) după 8 săptămâni și apoi, la interval de 12 săptămâni.

Copii cu boală Crohn cu o greutate corporală de cel puțin 40 kg
· Medicul va calcula doza recomandată pentru dumneavoastră a perfuziei intravenoase pe baza greutății dumneavoastră corporale.

	Greutatea dumneavoastră corporală
	Doza

	≥ 40 până la ≤ 55 kg
	260 mg

	> 55 kg până la ≤ 85 kg
	390 mg

	> 85 kg
	520 mg



· După doza de inițiere administrată intravenos, următoarea doză de 90 mg WEZENLA vi se va administra sub formă de injecție sub piele (injecție subcutanată) după 8 săptămâni și apoi, la interval de 12 săptămâni.

Cum se administrează WEZENLA
· Prima doză de WEZENLA pentru tratamentul bolii Crohn este administrată de către un medic cu ajutorul unui cateter în vena de la nivelul brațului (perfuzie intravenoasă).
Discutaţi cu medicul dumneavoastră dacă aveţi orice întrebări despre modul în care trebuie să utilizați WEZENLA.

Dacă uitaţi să utilizaţi WEZENLA
Dacă uitaţi o doză sau omiteți o vizită pentru utilizarea dozei, contactaţi medicul dumneavoastră pentru reprogramarea vizitei.

Dacă încetaţi să utilizaţi WEZENLA
Nu este periculos să încetaţi să utilizaţi WEZENLA. Cu toate acestea, dacă încetaţi să utilizaţi WEZENLA, simptomele dumneavoastră s-ar putea să revină.

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Reacţii adverse grave
Unii pacienţi pot avea reacţii adverse grave care pot necesita tratament medical de urgenţă.

Reacţii alergice – acestea pot necesita tratament medical de urgenţă. Spuneți medicului dumneavoastră sau solicitaţi imediat asistenţă medicală de urgenţă dacă observaţi oricare dintre semnele următoare.
· Reacţii alergice grave ("anafilaxie") sunt rare la persoanele care utilizează WEZENLA (pot afecta până la 1 pacient din 1 000). Semnele includ:
-	dificultăţi de respiraţie sau la înghiţire
-	tensiune arterială scăzută care poate produce ameţeală sau uşoară confuzie
-	umflarea feţei, buzelor, gurii sau gâtului.
· Semnele frecvente ale unei reacţii alergice includ erupţia trecătoare pe piele şi urticarie (acestea pot afecta până la 1 pacient din 100).

Reacţii asociate perfuzării – Dacă sunteţi tratat pentru boala Crohn, prima doză de WEZENLA se administrează prin picurarea într-o venă (perfuzie intravenoasă). Unii pacienţi au prezentat reacţii alergice grave în timpul perfuziei.

În cazuri rare, reacții pulmonare alergice și inflamația plămânului au fost raportate la pacienți care au primit ustekinumab. Spuneți imediat medicului dumneavoastră dacă prezentați simptome precum tuse, dificultăți de respirație şi febră.

Dacă aveţi o reacţie alergică gravă, medicul dumneavoastră poate decide să nu mai utilizaţi WEZENLA.

Infecţii – acestea pot necesita tratament de urgenţă. Spuneți imediat medicului dacă observaţi oricare dintre semnele următoare.
· Infecţiile nasului şi gâtului şi răceala sunt frecvente (pot afecta până la 1 pacient din 10)
· Infecţiile la nivelul pieptului sunt mai puţin frecvente (pot afecta până la 1 pacient din 100)
· Infecţiile ţesutului subcutanat ("celulită") sunt mai puţin frecvente (pot afecta până la 1 pacient din 100)
· Herpes zoster (un tip de erupţie cutanată dureroasă cu vezicule) este mai puţin frecventă (poate afecta până la 1 pacient din 100)

WEZENLA vă poate face mai puţin capabil să luptaţi împotriva infecţiilor. Unele infecţii pot deveni grave şi pot include infecţii cauzate de virusuri, ciuperci, bacterii (inclusiv tuberculoză) sau paraziți, printre care infecţii care apar, în principal, la persoane cu un sistem imunitar slăbit (infecţii oportuniste). În cazul pacienților tratați cu ustekinumab au fost raportate infecții oportuniste la nivelul creierului (encefalită, meningită), plămânilor și ochilor.

Trebuie să fiţi atent la semnele de infecţie în timp ce utilizaţi WEZENLA. Acestea includ:
· febră, simptome asemănătoare gripei, transpiraţii nocturne, scădere în greutate
· senzaţie de oboseală sau dificultăţi de respiraţie; tuse care nu trece
· căldură, înroşire şi durere a pielii sau erupţie cutanată dureroasă cu vezicule
· senzaţie de arsură la contactul cu apa
· diaree.
· vedere încețoșată sau pierdere a vederii.
· durere de cap, rigiditate a gâtului, sensibilitate la lumină, amețeală sau confuzie.

Spuneți imediat medicului dumneavoastră dacă observaţi oricare dintre aceste semne de infecție. Acestea pot fi semne de infecţii precum infecţii la nivelul pieptului, infecţii la nivelul pielii, herpes zoster sau infecții oportuniste, care pot avea complicaţii grave. Spuneți medicului dumneavoastră dacă aveţi orice semn de infecţie care nu dispare sau revine. Medicul dumneavoastră va decide dacă nu trebuie să mai utilizaţi WEZENLA până când infecţia nu dispare. Spuneţi de asemenea medicului dumneavoastră dacă aveţi tăieturi deschise sau răni care se pot infecta.

Descuamarea pielii – accentuarea roşeţii şi descuamarea pielii pe o suprafaţă mai mare a corpului pot fi simptomele psoriazisului eritrodermic sau a dermatitei exfoliative, care reprezintă afecţiuni grave ale pielii. Trebuie să spuneți imediat medicului dacă observaţi oricare dintre aceste semne.

Alte reacţii adverse

Reacţii adverse frecvente (pot afecta până la 1 pacient din 10):
· Diaree
· Greaţă
· Vărsături
· Senzaţie de oboseală
· Senzaţie de ameţeală
· Dureri de cap
· Mâncărimi ("prurit")
· Durere de spate, musculară sau articulară
· Dureri în gât
· Înroşire şi durere la locul administrării injecţiei
· Infecție a sinusurilor

Reacţii adverse mai puţin frecvente (pot afecta până la 1 pacient din 100):
· Dureri de dinți
· Candidoză vaginală
· Depresie
· Nas înfundat sau blocat
· Sângerare, învineţire, induraţie, tumefiere şi senzaţie de mâncărime a pielii, în zona de injectare
· Senzație de slăbiciune
· Căderea pleoapei şi lăsarea muşchilor pe o parte a feţei ("paralizie facială" sau "paralizie Bell"), care de obicei sunt temporare
· Modificare a psoriazisului cu roşeaţă şi apariţia unor pustule noi pe piele, mici, de culoare galbenă sau albă, uneori însoţite de febră (psoriazis pustular)
· Descuamare a pielii (exfolierea pielii)
· Acnee

Reacţii adverse rare (pot afecta până la 1 pacient din 1 000):
· Roşeaţă şi descuamare a pielii pe o suprafaţă mai mare a corpului, care pot fi însoţite de mâncărime sau durere (dermatita exfoliativă). Uneori, se dezvoltă simptome similare datorită unei modificări naturale a tipului simptomelor psoriazisului (psoriazis eritrodermic)
· Inflamația vaselor de sânge mici, care poate duce la o erupție pe piele cu mici umflături roșii sau violete, febră sau dureri articulare (vasculită)

Reacţii adverse foarte rare (pot afecta până la 1 pacient din 10 000):
· Formarea de vezicule pe piele, care pot fi roşii, însoţite de mâncărime şi dureroase (pemfigoid bulos)
· Lupus cutanat sau sindrom similar lupusului (erupție pe piele de culoare roșie, în relief, cu aspect de solzi în zonele de piele care sunt expuse la soare, posibil însoțită de dureri articulare).

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează WEZENLA

· WEZENLA 130mg concentrat pentru soluție perfuzabilă se administrează într-un spital sau clinică, iar pacienții nu au nevoie să îl depoziteze sau mânuiască.
· A nu se lăsa la vederea şi îndemâna copiilor.
· A se păstra la frigider (2°C – 8°C). A nu se congela.
· A se păstra flaconul în ambalajul secundar pentru a fi protejat de lumină.
· A nu se agita flacoanele de WEZENLA. Agitarea energică prelungită poate deteriora medicamentul.

A nu se utiliza acest medicament:
· După data de expirare care este înscrisă pe etichetă şi pe cutie după “EXP”. Data de expirare se referă la ultima zi a lunii respective.
· Dacă lichidul prezintă modificări de culoare sau este tulbure sau dacă vedeţi alte particule străine care plutesc în soluţie (vezi pct. 6 ”Cum arată WEZENLA şi conţinutul ambalajului”).
· Dacă ştiţi sau credeţi că a fost expus la temperaturi extreme (de exemplu congelat sau încălzit accidental).
· Dacă produsul a fost agitat energic.
· Dacă sigiliul este rupt.

WEZENLA este de unică folosinţă. Orice soluție perfuzabilă diluată sau produs neutilizat rămas în flacon şi seringă trebuie aruncate în conformitate cu cerințele locale.


6.	Conţinutul ambalajului şi alte informaţii 

Ce conţine WEZENLA
· Substanţa activă este ustekinumab. Un flacon conţine ustekinumab 130 mg în 26 ml.
· Celelalte componente sunt EDTA disodic dihidrat, L-histidină, clorhidrat de L-histidină monohidrat, L-metionină, polisorbat 80 (E 433), zahăr, hidroxid de sodiu (pentru ajustarea pH-ului) şi apă pentru preparate injectabile.

Cum arată WEZENLA şi conţinutul ambalajului
WEZENLA este un concentrat pentru soluție perfuzabilă limpede până la opalescent, incolor până la galben deschis. Este furnizat într-un ambalaj de carton care conţine o singură doză într-un flacon din sticlă cu capacitatea de 30 ml. Un flacon conţine ustekinumab 130 mg în 26 ml de concentrat de soluţie perfuzabilă.

Deţinătorul autorizaţiei de punere pe piaţă şi fabricantul
[bookmark: _Hlk149141526]Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Deţinătorul autorizaţiei de punere pe piaţă
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Fabricantul
Amgen Europe B.V., 
Minervum 7061, 
4817 ZK Breda, 
Olanda

Fabricantul
Amgen NV
Telecomlaan 5-7
1831 Diegem
Belgia

Pentru orice informaţii referitoare la acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:

	België/Belgique/Belgien
s.a. Amgen n.v.
Tél/Tel: +32 (0)2 7752711

	Lietuva
Amgen Switzerland AG Vilniaus filialas
Tel.: +370 5 219 7474


	България
Амджен България ЕООД
Тел.: +359 (0)2 424 7440

	Luxembourg/Luxemburg
s.a. Amgen
Belgique/Belgien
Tél/Tel: +32 (0)2 7752711


	Česká republika
Amgen s.r.o.
Tel.: +420 221 773 500

	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf.: +45 39617500

	Malta
Amgen S.r.l.
Italy
Tel.: +39 02 6241121


	Deutschland
Amgen GmbH
Tel.: +49 89 1490960

	Nederland
Amgen B.V.
Tel.: +31 (0)76 5732500


	Eesti
Amgen Switzerland AG Vilniaus filialas
Tel.: +372 586 09553

	Norge
Amgen AB
Tlf: +47 23308000


	Ελλάδα
Amgen Ελλάς Φαρμακευτικά Ε.Π.Ε.
Τηλ.: +30 210 3447000

	Österreich
Amgen GmbH
Tel.: +43 (0)1 50 217


	España
Amgen S.A.
Tel.: +34 93 600 18 60

	Polska
Amgen Biotechnologia Sp. z o.o.
Tel.: +48 22 581 3000


	Franța
Amgen S.A.S.
Tél: +33 (0)9 69 363 363

	Portugalia
Amgen Biofarmacêutica, Lda.
Tel.: +351 21 4220606


	Hrvatska
Amgen d.o.o.
Tel.: +385 (0)1 562 57 20

	România
Amgen România SRL
Tel.: +4021 527 3000


	Irlanda
Amgen Ireland Limited
Tel.: +353 1 8527400

	Slovenija
AMGEN zdravila d.o.o.
Tel.: +386 (0)1 585 1767


	Ísland
Vistor
Sími: +354 535 7000

	Slovenská republika
Amgen Slovakia s.r.o.
Tel.: +421 2 321 114 49


	Italia
Amgen S.r.l.
Tel.: +39 02 6241121

	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd
Τηλ: +357 22741 741

	Sverige
Amgen AB
Tel.: +46 (0)8 6951100


	Latvija
Amgen Switzerland AG Rīgasfiliāle
Tel: +371 257 25888

	



Acest prospect a fost revizuit în

Alte surse de informații

Informaţii detaliate privind acest medicament sunt disponibile pe site-ul Agenţiei Europene pentru Medicamente: .

---------------------------------------------------------------------------------------------------------------------------

Următoarele informații sunt destinate numai profesioniștilor din domeniul sănătății:

Trasabilitate:

Pentru a avea sub control trasabilitatea medicamentelor biologice, numele și numărul lotului medicamentului administrat trebuie înregistrate cu atenție.

Instrucțiuni pentru diluare:

WEZENLA concentrat pentru soluție perfuzabilă trebuie diluat și preparat de un profesionist din domeniul sănătății, utilizând tehnica aseptică.

1.	Se calculează doza și numărul de flacoane de WEZENLA necesare în funcție de greutatea pacientului(vezi pct. 3, tabelul 1, tabelul 2). Fiecare flacon de 26 ml de WEZENLA conține ustekinumab 130 mg.
2.	Extrageți și apoi aruncați din punga de perfuzie de 250 ml un volum de soluție de clorură de sodiu 9 mg/ml (0,9%) egal cu volumul de WEZENLA care urmează să fie adăugat (eliminați 26 ml de clorură de sodiu pentru fiecare flacon de WEZENLA necesar, pentru 2 flacoane se vor elimina 52 ml, pentru 3 flacoane se vor elimina 78 ml, pentru 4 flacoane se vor elimina 104 ml).
3.	Extrageți 26 ml de WEZENLA din fiecare flacon necesar și adăugați-l în punga de perfuzie de 250 ml. Volumul final din punga de perfuzie ar trebui să fie de 250 ml. Se amestecă ușor.
4.	Examinați vizual soluția diluată înainte de administrare. A nu se utiliza dacă se observă particule vizibil opace, modificări de culoare sau particule străine.
5.	Administrați soluția diluată în decurs de cel puțin o oră.
6.	Folosiți doar un set de perfuzie prevăzut cu filtru încorporat în linia de perfuzie, steril, apirogen, cu legare redusă a proteinelor (dimensiunea porilor de 0,2 microni).
7.	Fiecare flacon este pentru o singură utilizare și orice medicament neutilizat trebuie eliminat în conformitate cu reglementările locale.

Păstrare

Dacă este necesar, soluția perfuzabilă diluată poate fi păstrată la temperatura camerei.

După diluare, stabilitatea chimică și fizică în cursul utilizării a fost demonstrată pentru concentrații cuprinse între 0,86 mg/ml și 2,60 mg/ml, timp de 35 de zile la temperaturi de 2°C - 8°C, urmate de încă 72 de ore la temperatura camerei, până la 30°C. A nu se reintroduce în frigider soluția perfuzabilă diluată după ce a fost păstrată la temperatura camerei. A nu se congela. Soluția perfuzabilă diluată trebuie păstrată protejată de lumină. În timpul preparării și administrării, soluția perfuzabilă diluată poate fi expusă la lumină timp de până la 24 de ore.După diluarea între 0,86 mg/ml și 2,60 mg/ml, stabilitatea chimică și fizică în timpul utilizării a fost demonstrată timp de 24 de ore, la 15 °C - 25 °C. A nu se reintroduce în frigider. A nu se congela.


Prospect: Informaţii pentru utilizator

WEZENLA 45 mg soluţie injectabilă
ustekinumab

[image: BT_1000x858px]Acest medicament face obiectul unei monitorizări suplimentare. Acest lucru va permite identificarea rapidă de noi informații referitoare la siguranță. Puteți să fiți de ajutor raportând orice reacții adverse pe care le puteți avea. Vezi ultima parte de la pct. 4 pentru modul de raportare a reacțiilor adverse.

Citiţi cu atenţie şi în întregime acest prospect înainte de a începe să utilizaţi acest medicament, deoarece conţine informaţii importante pentru dumneavoastră.

Acest prospect a fost scris pentru persoana care ia medicamentul. Dacă sunteți părintele sau aparţinătorul care va administra WEZENLA unui copil, vă rugăm să citiți cu atenție aceste informații.
-	Păstraţi acest prospect. S-ar putea să fie necesar să-l recitiţi.
-	Dacă aveţi orice întrebări suplimentare, adresaţi-vă medicului dumneavoastră sau farmacistului.
-	Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală ca dumneavoastră.
-	Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este WEZENLA şi pentru ce se utilizează
2.	Ce trebuie să ştiţi înainte să utilizaţi WEZENLA
3.	Cum să utilizaţi WEZENLA
4.	Reacţii adverse posibile
5.	Cum se păstrează WEZENLA
6.	Conţinutul ambalajului şi alte informaţii


1.	Ce este WEZENLA şi pentru ce se utilizează 

Ce este WEZENLA
[bookmark: _Hlk164944303]WEZENLA conţine substanţa activă ustekinumab, un anticorp monoclonal. Anticorpii monoclonali sunt proteine care recunosc şi se leagă specific de anumite proteine din organism.

WEZENLA aparţine unei clase de medicamente numite imunosupresoare. Aceste medicamente acţionează prin slăbirea parţială a activităţii sistemului imunitar.

Pentru ce se utilizează WEZENLA
WEZENLA este utilizată pentru tratamentul următoarelor afecţiuni inflamatorii:
· Psoriazis în plăci - la adulți, adolescenţi și copii cu vârsta de 6 ani și peste
· Artrită psoriazică - la adulți
· Boală Crohn moderată până la severă – la adulți și la copii cu o greutate corporală de cel puțin 40 kg

Psoriazis în plăci
Psoriazisul în plăci este o afecţiune a pielii care produce inflamaţie ce afectează pielea şi unghiile. WEZENLA va diminua inflamaţia şi alte semne ale bolii.

WEZENLA este utilizată la adulţi cu psoriazis în plăci forme moderate până la severe, la care nu se pot utiliza ciclosporină, metotrexat sau fototerapie sau care nu răspund la aceste tratamente.

WEZENLA este utilizată la copii şi adolescenţi cu vârsta de 6 ani sau peste, cu psoriazis în plăci forme moderate până la severe care nu tolerează fototerapia sau alte terapii sistemice sau în cazul în care aceste terapii nu au dat rezultate.

Artrită psoriazică
Artrita psoriazică este o afecţiune inflamatorie a articulaţiilor, însoţită de obicei de psoriazis. Dacă aveţi artrită psoriazică activă veţi primi mai întâi alte medicamente. Dacă nu aveţi un răspuns suficient la aceste medicamente, veţi primi WEZENLA pentru:
· Reducerea semnelor şi simptomelor afecţiunii dumneavoastră
· Îmbunătăţirea funcţiei fizice
· Încetinirea leziunilor articulare.

Boală Crohn
Boala Crohn este o afecțiune inflamatorie intestinală. Dacă suferiți de boala Crohn, la început veți utiliza alte medicamente. Dacă răspunsul dumneavoastră nu este suficient de bun sau dacă prezentați intoleranță la aceste medicamente, puteți utiliza WEZENLA pentru reducerea semnelor și simptomelor bolii de care suferiți.


2.	Ce trebuie să ştiţi înainte să utilizaţi WEZENLA

Nu utilizaţi WEZENLA
· Dacă sunteţi alergic la ustekinumab sau la oricare dintre celelalte componente ale acestui medicament (enumerate la pct. 6).
· Dacă aveţi o infecţie activă pe care medicul dumneavoastră o consideră importantă.

Dacă nu sunteţi sigur că oricare din situaţiile de mai sus se aplică în cazul dumneavoastră, discutaţi cu medicul dumneavoastră sau farmacistul înainte de a utiliza WEZENLA.

Atenționări și precauții
Discutaţi cu medicul dumneavoastră sau cu farmacistul înainte de a utiliza WEZENLA. Medicul dumneavoastră va verifica cât de bine sunteţi înainte de fiecare tratament. Asiguraţi-vă că aţi spus medicului dumneavoastră despre orice boală de care suferiţi înaintea fiecărui tratament. De asemenea, spuneţi-i medicului dumneavoastră dacă aţi fost recent în preajma unei persoane care ar putea avea tuberculoză. Medicul dumneavoastră vă va examina şi va efectua un test pentru tuberculoză înainte de a vă prescrie WEZENLA. În cazul în care medicul dumneavoastră consideră că aveţi un risc de a dezvolta tuberculoză, este posibil să vi se administreze medicamente pentru tratamentul acesteia.

Atenţie la reacţiile adverse grave
WEZENLA poate provoca reacţii adverse grave, inclusiv reacţii alergice şi infecţii. Trebuie să fiţi atent la anumite semne de boală în timp ce utilizaţi WEZENLA. Vezi “Reacţii adverse grave” de la pct. 4 pentru lista completă a acestor reacţii adverse.

Înainte de a utiliza WEZENLA spuneţi medicului dumneavoastră:
· Dacă aţi avut vreodată o reacţie alergică la WEZENLA. Întrebaţi medicul dumneavoastră dacă nu sunteţi sigur.
· Dacă aţi avut vreodată orice tip de cancer – aceasta deoarece imunosupresoarele precum WEZENLA slăbesc activitatea sistemului imunitar. Acest lucru poate creşte riscul de cancer.
· Dacă ați fost tratat pentru psoriazis cu alte medicamente biologice (un medicament produs dintr-o sursă biologică și administrat de obicei prin injectare) - riscul de cancer poate fi mai mare.
· Dacă aveţi sau aţi avut o infecţie recentă.
· Dacă aveţi orice leziuni noi sau modificate în zonele afectate de psoriazis sau pe pielea normală.
· Dacă utilizaţi orice alt tratament pentru psoriazis şi/sau artrita psoriazică – precum alt imunosupresor sau fototerapie (când corpul dumneavoastră este tratat cu raze ultraviolete (UV)). Aceste tratamente pot să reducă de asemenea activitatea sistemului imunitar. Utilizarea concomitentă a acestor terapii împreună cu WEZENLA nu a fost investigată. Cu toate acestea, poate creşte riscul bolilor care au legătură cu un sistem imunitar slăbit.
· Dacă vă sunt administrate sau vi s-au administrat vreodată injecţii pentru tratamentul alergiilor – nu se ştie dacă WEZENLA poate afecta acest tratament.
· Dacă aveţi 65 de ani sau peste – este mai probabil să faceţi infecţii.

Dacă nu sunteţi sigur că oricare dintre cele de mai sus se aplică în cazul dumneavoastră, adresaţi-vă medicului dumneavoastră sau farmacistului înainte de a utiliza WEZENLA.

Unii pacienți au prezentat reacții similare lupusului, inclusiv lupus cutanat sau sindrom similar lupusului în timpul tratamentului cu ustekinumab. Discutați imediat cu medicul dumneavoastră dacă prezentați o erupție cutanată roșie, în relief, cu aspect de solzi, uneori cu marginea de culoare mai închisă, în zonele de piele care sunt expuse la soare sau dacă aceasta este însoțită de dureri articulare.

Infarct și accidente vasculare cerebrale
În cadrul unui studiu desfășurat la pacienții cu psoriazis tratați cu WEZENLA au fost raportate cazuri de infarct miocardic și accidente vasculare cerebrale. Medicul dumneavoastră vă va verifica periodic factorii de risc pentru boli de inimă și accident vascular cerebral pentru a se asigura că aceștia sunt tratați corespunzător. Solicitați imediat asistență medicală dacă prezentați dureri în piept, slăbiciune sau senzație anormală pe o parte a corpului, cădere facială sau tulburări de vorbire sau de vedere.

Copii şi adolescenţi
WEZENLA nu este recomandat pentru utilizare la copii cu psoriazis cu vârsta sub 6 ani, la copii cu boală Crohn cu o greutate corporală mai mică de 40 kg sau pentru utilizare la copii cu vârsta sub 18 ani cu artrită psoriazică, deoarece nu a fost studiat la această grupă de vârstă.

Alte medicamente, vaccinuri şi WEZENLA
Spuneţi medicului dumneavoastră sau farmacistului:
· Dacă luaţi, aţi luat recent sau aţi putea să luaţi orice alte medicamente.
· Dacă aţi făcut recent sau urmează să faceţi un vaccin. Unele tipuri de vaccinuri (vaccinuri vii) nu trebuie administrate atunci când utilizaţi WEZENLA.
· Dacă ați utilizat WEZENLA în timpul sarcinii, informați-l pe medicul copilului dumneavoastră despre tratamentul dumneavoastră cu WEZENLA înainte să i se administreze copilului orice tip de vaccin, inclusiv vaccinuri vii, cum ar fi vaccinul BCG (utilizat în prevenția tuberculozei). Nu este recomandată administrarea de vaccinuri vii copilului dumneavoastră în primele douăsprezece luni după naștere, dacă dumneavoastră vi s-a administrat WEZENLA în timpul sarcinii, cu excepția cazului în care medicul copilului dumneavoastră vă recomandă altceva.

Sarcina şi alăptarea
· Dacă sunteţi gravidă, credeţi că sunteţi gravidă sau intenţionaţi să deveniţi gravidă, cereți sfatul medicului dvs. înainte de a lua acest medicament.
· Nu a fost observat un risc mai mare de malformații congenitale la copiii expuși la WEZENLA în uter. Cu toate acestea, există o experiență limitată cu WEZENLA la femeile gravide. Prin urmare, este de preferat să evitaţi utilizarea WEZENLA în timpul sarcinii. 
· Dacă sunteţi o femeie cu potenţial fertil, se recomandă să evitaţi o sarcină şi trebuie să utilizaţi metode adecvate de contracepţie în timpul tratamentului cu WEZENLA şi cel puţin 15 săptămâni după ultimul tratament cu WEZENLA.
· WEZENLA poate trece prin intermediul placentei la copilul nenăscut. Dacă vi s-a administrat WEZENLA în timpul sarcinii, copilul dumneavoastră ar putea avea un risc mai mare de infecții.
· Este important să îi informați pe medicii copilului dumneavoastră și pe ceilalți profesioniști din domeniul sănătății care îl îngrijesc pe copilul dumneavoastră dacă vi s-a administrat WEZENLA în timpul sarcinii, înainte să i se administreze copilului dumneavoastră orice tip de vaccin. Vaccinurile vii, cum ar fi vaccinul BCG (utilizat în prevenția tuberculozei), nu sunt recomandate pentru a fi administrate copilului dumneavoastră în primele douăsprezece luni după naștere, dacă dumneavoastră ați primit tratament cu WEZENLA în timpul sarcinii, cu excepția cazului în care medicul copilului dumneavoastră vă recomandă altceva.
· Ustekinumab poate trece în laptele matern în cantități foarte mici. Adresaţi-vă medicului dumneavoastră dacă alăptaţi sau dacă intenţionaţi să alăptaţi. Dumneavoastră împreună cu medicul dumneavoastră veţi decide dacă veţi alăpta sau dacă veţi utiliza WEZENLA. Nu le faceţi pe ambele.

Conducerea vehiculelor şi folosirea utilajelor
WEZENLA nu are nicio influenţă sau are o influenţă neglijabilă asupra capacităţii de a conduce vehicule sau de a folosi utilaje.

WEZENLA conține polisorbat 80
WEZENLA conține 0,02 mg de polisorbat 80 (E 433) per fiecare doza, echivalent cu 0,04 mg/ml. Polisorbații pot cauza reacții alergice. Spuneți medicului dumneavoastră dacă aveți alergii cunoscute.


3.	Cum să utilizaţi WEZENLA

WEZENLA este conceput pentru utilizare sub îndrumarea şi supravegherea unui medic cu experienţă în tratamentul afecțiunilor pentru care este indicat WEZENLA.

Utilizaţi întotdeauna acest medicament exact aşa cum v-a spus medicul. Discutaţi cu medicul dumneavoastră dacă nu sunteţi sigur. Vorbiți cu medicul dumneavoastră despre când vi se vor administra injecţiile şi următoarele programări pentru control.

Ce cantitate de WEZENLA trebuie administrată
Medicul dumneavoastră va decide care este cantitatea de WEZENLA pe care trebuie să o utilizați şi pentru cât timp.

Adulți cu vârsta de 18 ani și peste 
Psoriazis sau artrită psoriazică
· Doza iniţială recomandată este de 45 mg WEZENLA. Pacienţii care cântăresc mai mult de 100 kilograme (kg) pot începe cu o doză de 90 mg în loc de 45 mg.
· După doza iniţială, veţi primi doza următoare 4 săptămâni mai târziu şi apoi la fiecare 12 săptămâni. Următoarele doze sunt de obicei similare cu doza iniţială.

Boală Crohn
· În timpul tratamentului, prima doză de WEZENLA de aproximativ 6 mg/kg vi se va administra de către medic prin picurare într-o venă la nivelul brațului (perfuzie intravenoasă). După doza inițială, veți primi următoarea doză de 90 mg WEZENLA după 8 săptămâni, iar ulterior o dată la 12 săptămâni prin injecție sub piele (subcutanată).
· La unii pacienți, după prima injecție sub piele, administrarea dozei de 90 mg WEZENLA se poate face o dată la 8 săptămâni. Medicul dumneavoastră va decide când veți primi următoarea doză.

Copii și adolescenți cu vârsta de 6 ani sau peste 
Psoriazis
· Medicul va stabili doza corectă pentru dumneavoastră, inclusiv cantitatea (volumul) de WEZENLA ce trebuie injectat pentru a vă administra doza corectă. Doza corectă pentru dumneavoastră va depinde de greutatea dumneavoastră corporală la momentul administrării fiecărei doze.
· Dacă aveți o greutate sub 60 kg, doza recomandată este de 0,75 mg de WEZENLA per kg de greutate corporală.
· Dacă aveți o greutate între 60 kg și 100 kg, doza recomandată este de 45 mg de WEZENLA.
· Dacă aveți o greutate peste 100 kg, doza recomandată este de 90 mg de WEZENLA.
· După doza inițială, vi se va administra doza următoare după 4 săptămâni, iar apoi o dată la fiecare 12 săptămâni.

Copii cu o greutate corporală de cel puțin 40 kg
Boală Crohn
· În timpul tratamentului, prima doză de WEZENLA de aproximativ 6 mg/kg vi se va administra de către medic prin picurare într-o venă la nivelul brațului (perfuzie intravenoasă). După doza inițială, vi se va administra următoarea doză de 90 mg WEZENLA după 8 săptămâni, iar ulterior o dată la 12 săptămâni, prin injecție sub piele (subcutanată).
· La unii pacienți, după prima injecție sub piele, administrarea dozei de 90 mg WEZENLA se poate face o dată la 8 săptămâni. Medicul dumneavoastră va decide când vi se va administra următoarea doză.

Cum se administrează WEZENLA
· WEZENLA se administrează prin injectare sub piele (subcutanat). La începutul tratamentului dumneavoastră, WEZENLA poate fi administrat de către personalul medical sau de îngrijire.
· Cu toate acestea, dumneavoastră şi medicul dumneavoastră puteţi decide dacă puteţi să vă injectaţi singur(ă) WEZENLA. În această situaţie, veţi fi instruit cum să vă injectaţi singur(ă) WEZENLA.
· Pentru informaţii privind modul în care se injectează WEZENLA, vedeţi „Instrucţiuni de utilizare” de la sfârşitul acestui prospect.

Discutaţi cu medicul dumneavoastră dacă aveţi orice întrebări despre modul în care trebuie să vă administraţi singur injecţia.

Dacă utilizaţi mai mult WEZENLA decât trebuie
Dacă aţi utilizat sau vi s-a administrat prea mult din medicamentul WEZENLA, adresaţi-vă imediat unui medic sau unui farmacist. Trebuie să aveţi întotdeauna cu dumneavoastră ambalajul secundar al medicamentului, chiar dacă este gol.

Dacă uitaţi să utilizaţi WEZENLA
Dacă uitaţi o doză, contactaţi medicul dumneavoastră sau farmacistul. Nu administraţi o doză dublă pentru a compensa doza uitată.

Dacă încetaţi să utilizaţi WEZENLA
Nu este periculos să încetaţi să utilizaţi WEZENLA. Cu toate acestea, dacă încetaţi să utilizaţi WEZENLA, simptomele dumneavoastră s-ar putea să revină.
Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Reacţii adverse grave
Unii pacienţi pot avea reacţii adverse grave care pot necesita tratament medical de urgenţă.

Reacţii alergice – acestea pot necesita tratament medical de urgenţă. Spuneți medicului dumneavoastră sau solicitaţi imediat asistenţă medicală de urgenţă dacă observaţi oricare dintre semnele următoare.
· Reacţii alergice grave („anafilaxie”) sunt rare la persoanele care utilizează ustekinumab (pot afecta până la 1 pacient din 1 000). Semnele includ:
-	dificultăţi de respiraţie sau la înghiţire
-	tensiune arterială scăzută care poate produce ameţeală sau uşoară confuzie
-	umflarea feţei, buzelor, gurii sau gâtului.
· Semnele frecvente ale unei reacţii alergice includ erupţia trecătoare pe piele şi urticarie (acestea pot afecta până la 1 pacient din 100).

În cazuri rare, reacții pulmonare alergice și inflamația plămânului au fost raportate la pacienții care au primit ustekinumab. Spuneți imediat medicului dumneavoastră dacă prezentați simptome cum precum tuse, dificultăți de respirație și febră.

Dacă aveţi o reacţie alergică gravă, medicul dumneavoastră poate decide să nu mai utilizaţi WEZENLA.

Infecţii – acestea pot necesita tratament de urgenţă. Spuneți imediat medicului dumneavoastră dacă observaţi oricare dintre semnele următoare.
· Infecţiile nasului şi gâtului şi răceala sunt frecvente (pot afecta până la 1 pacient din 10)
· Infecţiile la nivelul pieptului sunt mai puţin frecvente (pot afecta până la 1 pacient din 100)
· Infecţiile ţesutului subcutanat („celulită”) sunt mai puţin frecvente (pot afecta până la 1 pacient din 100)
· Herpes zoster (un tip de erupţie cutanată dureroasă cu vezicule) este mai puţin frecventă (poate afecta până la 1 pacient din 100)

WEZENLA vă poate face mai puţin capabil să luptaţi împotriva infecţiilor. Unele infecţii pot deveni grave şi pot include infecţii cauzate de virusuri, ciuperci, bacterii (inclusiv tuberculoză) sau paraziți, printre care infecţii care apar, în principal, la persoane cu un sistem imunitar slăbit (infecţii oportuniste). În cazul pacienților tratați cu ustekinumab au fost raportate infecții oportuniste la nivelul creierului (encefalită, meningită), plămânilor și ochilor.

Trebuie să fiţi atent la semnele de infecţie în timp ce utilizaţi WEZENLA. Acestea includ:
· febră, simptome asemănătoare gripei, transpiraţii nocturne, scădere în greutate
· senzaţie de oboseală sau dificultăţi de respiraţie; tuse care nu trece
· căldură, înroşire şi durere a pielii sau erupţie cutanată dureroasă cu vezicule
· senzaţie de arsură la contactul cu apa
· diaree.
· vedere încețoșată sau pierderea vederii.
· durere de cap, rigiditate a gâtului, sensibilitate la lumină, amețeală sau confuzie

Spuneți imediat medicului dumneavoastră dacă observaţi oricare dintre aceste semne de infecție. Acestea pot fi semne de infecţii precum infecţii la nivelul pieptului, infecţii la nivelul pielii, herpes zoster sau infecții oportuniste, care pot avea complicaţii grave. Spuneți medicului dumneavoastră dacă aveţi orice semn de infecţie care nu dispare sau revine. Medicul dumneavoastră va decide dacă nu trebuie să mai utilizaţi WEZENLA până când infecţia nu dispare. Spuneţi de asemenea medicului dumneavoastră dacă aveţi tăieturi deschise sau răni care se pot infecta.

Descuamarea pielii – accentuarea roşeţii şi descuamarea pielii pe o suprafaţă mai mare a corpului pot fi simptomele psoriazisului eritrodermic sau a dermatitei exfoliative, care reprezintă afecţiuni grave ale pielii. Trebuie să spuneți imediat medicului dacă observaţi oricare dintre aceste semne.

Alte reacţii adverse

Reacţii adverse frecvente (pot afecta până la 1 pacient din 10):
· Diaree
· Greaţă
· Vărsături
· Senzaţie de oboseală
· Senzaţie de ameţeală
· Dureri de cap
· Mâncărimi ("prurit")
· Durere de spate, musculară sau articulară
· Dureri în gât
· Înroşire şi durere la locul administrării injecţiei
· Infecție a sinusurilor

Reacţii adverse mai puţin frecvente (pot afecta până la 1 pacient din 100):
· Dureri de dinți
· Candidoză vaginală
· Depresie
· Nas înfundat sau blocat
· Sângerare, învineţire, induraţie, tumefiere şi senzaţie de mâncărime a pielii, în zona de injectare
· Senzație de slăbiciune
· Căderea pleoapei şi lăsarea muşchilor pe o parte a feţei ("paralizie facială" sau "paralizie Bell"), care de obicei sunt temporare
· Modificare a psoriazisului cu roşeaţă şi apariţia unor pustule noi pe piele, mici, de culoare galbenă sau albă, uneori însoţite de febră (psoriazis pustular)
· Descuamare a pielii (exfolierea pielii)
· Acnee

Reacţii adverse rare (pot afecta până la 1 pacient din 1 000):
· Roşeaţă şi descuamare a pielii pe o suprafaţă mai mare a corpului, care pot fi însoţite de mâncărime sau durere (dermatita exfoliativă). Uneori, se dezvoltă simptome similare datorită unei modificări naturale a tipului simptomelor psoriazisului (psoriazis eritrodermic)
· Inflamația vaselor de sânge mici, care poate duce la o erupție pe piele cu mici umflături roșii sau violete, febră sau dureri articulare (vasculită)

Reacţii adverse foarte rare (pot afecta până la 1 pacient din 10 000):
· Formarea de vezicule pe piele, care pot fi roşii, însoţite de mâncărime şi dureroase (pemfigoid bulos).
· Lupus cutanat sau sindrom similar lupusului (erupție pe piele de culoare roșie, în relief, cu aspect de solzi în zonele de piele care sunt expuse la soare, posibil însoțită de dureri articulare).

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează WEZENLA

· A nu se lăsa la vederea şi îndemâna copiilor.
· A se păstra la frigider (2°C – 8°C). A nu se congela.
· A se păstra flaconul în ambalajul secundar pentru a fi protejat de lumină.
· Dacă este necesar, flacoanele individuale WEZENLA pot fi păstrate la temperatura camerei până la 30 °C pentru o singură perioadă maximă de până la 30 de zile în ambalajul secundar, pentru a fi protejate de lumină. Înregistrați data la care flaconul este scos pentru prima dată din frigider și data eliminării acestuia. Data de eliminare nu trebuie să depășească data de expirare inițială imprimată pe cutie. Odată ce un flacon a fost păstrat la temperatura camerei (până la 30 °C), acesta nu trebuie reintrodus în frigider. După ce a fost păstrat la temperatura camerei, flaconul trebuie eliminat dacă nu este utilizat în termen de 30 de zile sau până la data de expirare imprimată pe cutie, oricare survine prima.
· După extragere în seringă de unică folosință, stabilitatea chimică și fizică în timpul utilizării a fost demonstrată timp de 24 de ore la 15 °C - 25 °C. A nu se reintroduce în frigider. Din punct de vedere microbiologic, medicamentul trebuie utilizat imediat. În cazul în care nu este utilizat imediat, timpul și condițiile de păstrare sunt responsabilitatea utilizatorului.
· A nu se agita flacoanele de WEZENLA. Agitarea energică prelungită poate deteriora medicamentul.

A nu se utiliza acest medicament:
· După data de expirare care este înscrisă pe etichetă şi pe cutie după “EXP”. Data de expirare se referă la ultima zi a lunii respective.
· Dacă lichidul este prezintă modificări de culoare sau este tulbure sau dacă vedeţi alte particule străine care plutesc în soluţie (vezi pct. 6 ”Cum arată WEZENLA şi conţinutul ambalajului”).
· Dacă ştiţi sau credeţi că a fost expus la temperaturi extreme (de exemplu congelat sau încălzit accidental).
· Dacă produsul a fost agitat energic.
· Dacă sigiliul este rupt.

WEZENLA este de unică folosinţă. Orice cantitate de produs neutilizat rămasă în flacon şi seringă trebuie aruncată. Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii 

Ce conţine WEZENLA
· Substanţa activă este ustekinumab. Un flacon conţine ustekinumab 45 mg în 0,5 ml.
· Celelalte componente sunt L-histidină, clorhidrat de L-histidină monohidrat, polisorbat 80 (E 433), zahăr şi apă pentru preparate injectabile.

Cum arată WEZENLA şi conţinutul ambalajului
WEZENLA este o soluţie injectabilă limpede până la opalescentă, incoloră până la galben deschis. Este furnizat într‑un ambalaj de carton care conţine o singură doză, într-un flacon din sticlă de capacitate 2 ml. Un flacon conţine ustekinumab 45 mg în 0,5 ml de soluţie injectabilă.

Deţinătorul autorizaţiei de punere pe piaţă și fabricantul 
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda 

Deţinătorul autorizaţiei de punere pe piaţă
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Fabricantul
Amgen Europe B.V., 
Minervum 7061, 
4817 ZK Breda, 
Olanda

Fabricantul
Amgen NV
Telecomlaan 5-7
1831 Diegem
Belgia

Pentru orice informaţii referitoare la acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:

	België/Belgique/Belgien
s.a. Amgen n.v.
Tél/Tel: +32 (0)2 7752711

	Lietuva
Amgen Switzerland AG Vilniaus filialas
Tel.: +370 5 219 7474


	България
Амджен България ЕООД
Тел.: +359 (0)2 424 7440

	Luxembourg/Luxemburg
s.a. Amgen
Belgique/Belgien
Tél/Tel: +32 (0)2 7752711


	Česká republika
Amgen s.r.o.
Tel.: +420 221 773 500

	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf.: +45 39617500

	Malta
Amgen S.r.l.
Italy
Tel.: +39 02 6241121


	Deutschland
Amgen GmbH
Tel.: +49 89 1490960

	Nederland
Amgen B.V.
Tel.: +31 (0)76 5732500


	Eesti
Amgen Switzerland AG Vilniaus filialas
Tel.: +372 586 09553

	Norge
Amgen AB
Tlf: +47 23308000


	Ελλάδα
Amgen Ελλάς Φαρμακευτικά Ε.Π.Ε.
Τηλ.: +30 210 3447000

	Österreich
Amgen GmbH
Tel.: +43 (0)1 50 217


	España
Amgen S.A.
Tel.: +34 93 600 18 60

	Polska
Amgen Biotechnologia Sp. z o.o.
Tel.: +48 22 581 3000


	Franța
Amgen S.A.S.
Tél: +33 (0)9 69 363 363

	Portugalia
Amgen Biofarmacêutica, Lda.
Tel.: +351 21 4220606


	Hrvatska
Amgen d.o.o.
Tel.: +385 (0)1 562 57 20

	România
Amgen România SRL
Tel.: +4021 527 3000


	Irlanda
Amgen Ireland Limited
Tel.: +353 1 8527400

	Slovenija
AMGEN zdravila d.o.o.
Tel.: +386 (0)1 585 1767


	Ísland
Vistor
Sími: +354 535 7000

	Slovenská republika
Amgen Slovakia s.r.o.
Tel.: +421 2 321 114 49


	Italia
Amgen S.r.l.
Tel.: +39 02 6241121

	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd

Acest prospect a fost revizuit în

Alte surse de informații

Informaţii detaliate privind acest medicament sunt disponibile pe site-ul Agenţiei Europene pentru Medicamente: .

---------------------------------------------------------------------------------------------------------------------------

Instrucţiuni pentru utilizare

La începerea tratamentului, personalul medical vă va asista la prima injecţie. Cu toate acestea, dumneavoastră împreună cu medicul dumeavoastră puteţi decide dacă vă puteţi injecta singur WEZENLA. Dacă se întâmplă acest lucru, veţi fi instruit cum să vă autoinjectaţi WEZENLA. Adresaţi-vă medicului dumneavoastră dacă aveţi întrebări referitoare la autoinjectare.
· Nu amestecaţi WEZENLA cu alte lichide pentru injectare.
· Nu agitaţi flacoanele de WEZENLA. Acest lucru este interzis deoarece agitarea puternică poate deteriora medicamentul. Nu folosiţi medicamentul dacă a fost agitat puternic.

1.	Verificaţi numărul de flacoane şi pregătiţi materialele:

Scoateţi flaconul (flacoanele) din frigider. Lăsaţi flaconul să stea timp de o jumătate de oră la temperatura camerei. Aceasta va permite lichidului să ajungă la o temperatură confortabilă pentru injectare (temperatura camerei).

Verificaţi flaconul (flacoanele) pentru a fi sigur că:
· numărul de flacoane şi concentraţia sunt corecte
-	Dacă doza dumneavoastră este de 45 mg sau mai mică, veţi lua un flacon de 45 mg de WEZENLA
-	Dacă doza dumneavoastră este de 90 mg, veţi lua două flacoane de 45 mg de WEZENLA şi trebuie să vă administraţi două injecţii. Alegeţi două locuri diferite pentru aceste injecţii (de exemplu, o injecţie în coapsa dreaptă şi cealaltă injecţie în coapsa stângă), şi administraţi injecţiile una imediat după cealaltă. Utilizaţi un ac nou şi o seringă nouă pentru fiecare injecţie.
· este medicamentul recomandat
· data expirării nu este depăşită
· flaconul nu este deteriorat şi sigiliul nu este rupt
· soluţia din flacon este limpede până la opalescentă şi incoloră până la galben deschis
· soluţia nu prezintă modificări de culoare sau nu este tulbure şi nu conţine particule străine
· soluţia nu este congelată.

Copiii cu psoriazis cu o greutate sub 60 kg au nevoie de o doză mai mică de 45 mg. Asigurați-vă că știți care este cantitatea (volumul) corectă ce trebuie scoasă din flacon și tipul de seringă de care aveți nevoie pentru administrare. Dacă nu știți care este cantitatea sau tipul de seringă necesară, adresați-vă personalului medical pentru instrucțiuni suplimentare.

Pregătiţi tot ceea ce aveţi nevoie şi aşezaţi-le pe o suprafaţă curată. Acestea includ o seringă, ac, tampoane antiseptice, un tampon de vată sau tifon şi un container pentru obiecte ascuţite (vezi figura 1).

Figura 1

2.	Alegeţi şi pregătiţi locul injectării:

Alegeţi locul injectării (vezi figura 2)
· WEZENLA este administrat prin injectare sub piele (subcutanat).
· Locurile propice pentru injectare sunt partea superioară a coapsei sau la nivelul abdomenului la cel puţin 5 cm distanţă de ombilic (buric).
· Dacă e posibil, nu folosiţi zone ale pielii care prezintă semne de psoriazis.
· Dacă cineva vă asistă la administrarea injecţiei, atunci el sau ea poate alege, de asemenea, partea superioară a braţelor ca loc de injectare.

*Zonele de culoare gri sunt zonele recomandate pentru injectare

Figura 2

Pregătiţi locul de injectare
· Spălaţi-vă foarte bine pe mâini cu apă caldă şi săpun.
· Ştergeţi pielea de la locul injecţiei cu un tampon antiseptic.
· Nu atingeţi din nou această zonă înainte de administrarea injecţiei.

3.	Pregătiţi doza:

· Îndepărtaţi capacul de pe dopul flaconului (vezi figura 3).

Figura 3

· Nu scoateţi dopul.
· Curăţaţi dopul cu un tampon antiseptic.
· Puneţi flaconul pe o suprafaţă netedă.
· Luați seringa și scoateţi capacul acului.
· Nu atingeţi acul sau nu lăsaţi nimic să atingă acul.
· Împingeţi acul prin dopul de cauciuc.
· Întoarceţi flaconul şi seringa cu partea superioară în jos.
· Trageţi de pistonul seringii pentru a umple seringa cu cantitatea de lichid prescrisă de medicul dumneavoastră.
· Este important ca acul să fie întotdeauna plasat în lichid. Acest lucru împiedică formarea bulelor de aer în seringă (vezi figura 4).

Figura 4

· Scoateţi acul din flacon.
· Ţineţi seringa cu acul în sus pentru a vedea dacă există bule de aer în interior.
· Dacă sunt bule de aer în interior, loviţi uşor partea laterală a seringii până când bulele de aer se strâng în partea superioară a seringii (vezi figura 5).

Figura 5

· Apoi apăsaţi pistonul până ce tot aerul (dar nu şi lichidul) a fost eliminat.
· Nu lăsaţi seringa jos sau aveţi grijă ca nimic să nu atingă acul.

4.	Injectaţi doza:

· Strângeţi uşor pielea curăţată între degetul mare şi degetul arătător. Nu strângeţi cu putere.
· Împingeţi acul în pielea strânsă, la un unghi de 45 de grade.
· Împingeţi pistonul seringii cu degetul mare cât de mult puteţi pentru a injecta tot lichidul. Împingeţi uşor şi uniform, ţinând pielea uşor strânsă.
· Când pistonul seringii nu mai poate fi împins, scoateţi acul şi eliberaţi pielea.

5.	După injectare:

· Apăsaţi un tampon antiseptic pe locul injecţiei timp de câteva secunde după injectare.
· La locul de injectare pot apărea câteva picături de sânge sau de lichid. Acest lucru este normal.
· Puteţi apăsa locul de injectare cu un tampon de vată sau tifon şi să-l menţineţi timp de 10 secunde.
· Nu frecaţi pielea la locul de injectare. Puteţi acoperi locul injecţiei cu un mic bandaj adeziv, dacă este necesar.

6.	Îndepărtare:

· Seringile şi acele folosite trebuie plasate într-un container rezistent la înţepare. Pentru siguranţa şi sănătatea dumneavoastră şi pentru siguranţa şi sănătatea celorlalţi, nu reutilizaţi niciodată acele şi seringile. Îndepărtaţi containerul în concordanţă cu reglementările locale.
· Flacoanele goale, tampoanele antiseptice şi alte materiale pot fi îndepărtate odată cu gunoiul menajer.


Prospect: Informaţii pentru utilizator

WEZENLA 45 mg soluţie injectabilă în seringă preumplută
WEZENLA 90 mg soluţie injectabilă în seringă preumplută
ustekinumab

[image: BT_1000x858px]Acest medicament face obiectul unei monitorizări suplimentare. Acest lucru va permite identificarea rapidă de noi informații referitoare la siguranță. Puteți să fiți de ajutor raportând orice reacții adverse pe care le puteți avea. Vezi ultima parte de la pct. 4 pentru modul de raportare a reacțiilor adverse.

Citiţi cu atenţie şi în întregime acest prospect înainte de a începe să utilizaţi acest medicament, deoarece conţine informaţii importante pentru dumneavoastră.

Acest prospect a fost scris pentru persoana care ia medicamentul. Dacă sunteți părintele sau aparţinătorul care va administra WEZENLA unui copil, vă rugăm să citiți cu atenție aceste informații.
-	Păstraţi acest prospect. S-ar putea să fie necesar să-l recitiţi.
-	Dacă aveţi orice întrebări suplimentare, adresaţi-vă medicului dumneavoastră sau farmacistului.
-	Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală ca dumneavoastră.
-	Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este WEZENLA şi pentru ce se utilizează
2.	Ce trebuie să ştiţi înainte să utilizaţi WEZENLA
3.	Cum să utilizaţi WEZENLA
4.	Reacţii adverse posibile
5.	Cum se păstrează WEZENLA
6.	Conţinutul ambalajului şi alte informaţii


1.	Ce este WEZENLA şi pentru ce se utilizează 

Ce este WEZENLA
WEZENLA conţine substanţa activă ustekinumab, un anticorp monoclonal. Anticorpii monoclonali sunt proteine care recunosc şi se leagă specific de anumite proteine din organism.

[bookmark: _Hlk164944313]WEZENLA aparţine unei clase de medicamente numite imunosupresoare. Aceste medicamente acţionează prin slăbirea parţială a activităţii sistemului imunitar.

Pentru ce se utilizează WEZENLA
WEZENLA este utilizată pentru tratamentul următoarelor afecţiuni inflamatorii:
· Psoriazis în plăci - la adulți și copii cu vârsta de 6 ani și peste
· Artrită psoriazică - la adulți
· Boală Crohn moderată până la severă – la adulți și copii cu o greutate corporală de cel puțin 40 kg

Psoriazis în plăci
Psoriazisul în plăci este o afecţiune a pielii care produce inflamaţie ce afectează pielea şi unghiile. WEZENLA va diminua inflamaţia şi alte semne ale bolii.

WEZENLA este utilizată la adulţi cu psoriazis în plăci forme moderate până la severe, la care nu se pot utiliza ciclosporină, metotrexat sau fototerapie sau care nu răspund la aceste tratamente.

WEZENLA este utilizată la copii şi adolescenţi cu vârsta de 6 ani sau peste, cu psoriazis în plăci forme moderate până la severe care nu tolerează fototerapia sau alte terapii sistemice sau în cazul în care aceste terapii nu au dat rezultate.

Artrită psoriazică
Artrita psoriazică este o afecţiune inflamatorie a articulaţiilor, însoţită de obicei de psoriazis. Dacă aveţi artrită psoriazică activă veţi primi mai întâi alte medicamente. Dacă nu aveţi un răspuns suficient la aceste medicamente, veţi primi WEZENLA pentru:
· Reducerea semnelor şi simptomelor bolii de care suferiţi
· Îmbunătăţirea funcţiei fizice
· Încetinirea leziunilor articulare.

Boală Crohn
Boala Crohn este o afecțiune inflamatorie intestinală. Dacă suferiți de boala Crohn, la început veți primi alte medicamente. Dacă răspunsul dumneavoastră nu este suficient de bun sau dacă prezentați intoleranță la aceste medicamente, puteți utiliza WEZENLA pentru reducerea semnelor și simptomelor bolii de care suferiți.


2.	Ce trebuie să ştiţi înainte să utilizaţi WEZENLA

Nu utilizaţi WEZENLA
· Dacă sunteţi alergic la ustekinumab sau la oricare dintre celelalte componente ale acestui medicament (enumerate la pct. 6 ).
· Dacă aveţi o infecţie activă pe care medicul dumneavoastră o consideră importantă.

Dacă nu sunteţi sigur că oricare din situaţiile de mai sus se aplică în cazul dumneavoastră, discutaţi cu medicul dumneavoastră sau farmacistul înainte de a utiliza WEZENLA.

Atenționări și precauții
Discutaţi cu medicul dumneavoastră sau cu farmacistul înainte de a utiliza WEZENLA. Medicul dumneavoastră va verifica cât de bine sunteţi înainte de fiecare tratament. Asiguraţi-vă că aţi spus medicului dumneavoastră despre orice boală de care suferiţi înaintea fiecărui tratament. De asemenea, spuneţi-i medicului dumneavoastră dacă aţi fost recent în preajma unei persoane care ar putea avea tuberculoză. Medicul dumneavoastră vă va examina şi va efectua un test pentru tuberculoză înainte de a vă prescrie WEZENLA. În cazul în care medicul dumneavoastră consideră că aveţi un risc de a dezvolta tuberculoză, este posibil să vi se administreze medicamente pentru tratamentul acesteia.

Atenţie la reacţiile adverse grave
WEZENLA poate provoca reacţii adverse grave, inclusiv reacţii alergice şi infecţii. Trebuie să fiţi atent la anumite semne de boală în timp ce utilizaţi WEZENLA. Vezi “Reacţii adverse grave” de la pct. 4 pentru lista completă a acestor reacţii adverse.

Înainte de a utiliza WEZENLA spuneţi medicului dumneavoastră:
· Dacă aţi avut vreodată o reacţie alergică la WEZENLA. Întrebaţi medicul dumneavoastră dacă nu sunteţi sigur.
· Dacă aţi avut vreodată orice tip de cancer – aceasta deoarece imunosupresoarele precum WEZENLA slăbesc activitatea sistemului imunitar. Acest lucru poate creşte riscul de cancer.
· Dacă ați fost tratat pentru psoriazis cu alte medicamente biologice (un medicament produs dintr-o sursă biologică și administrat de obicei prin injectare) - riscul de cancer poate fi mai mare.
· Dacă aveţi sau aţi avut o infecţie recentă.
· Dacă aveţi orice leziuni noi sau modificate în zonele afectate de psoriazis sau pe pielea normală.
· Dacă utilizaţi orice alt tratament pentru psoriazis şi/sau artrita psoriazică – precum alt imunosupresor sau fototerapie (când corpul dumneavoastră este tratat cu raze ultraviolete (UV)). Aceste tratamente pot să reducă de asemenea activitatea sistemului imunitar. Utilizarea concomitentă a acestor terapii împreună cu WEZENLA nu a fost investigată. Cu toate acestea, poate creşte riscul bolilor care au legătură cu un sistem imunitar slăbit.
· Dacă vă sunt administrate sau vi s-au administrat vreodată injecţii pentru tratamentul alergiilor – nu se ştie dacă WEZENLA poate afecta acest tratament.
· Dacă aveţi 65 de ani sau peste – este mai probabil să faceţi infecţii.

Dacă nu sunteţi sigur că oricare dintre cele de mai sus se aplică în cazul dumneavoastră, adresaţi-vă medicului dumneavoastră sau farmacistului înainte de a utiliza WEZENLA.

Unii pacienți au prezentat reacții similare lupusului, inclusiv lupus cutanat sau sindrom similar lupusului în timpul tratamentului cu ustekinumab. Discutați imediat cu medicul dumneavoastră dacă prezentați o erupție cutanată roșie, în relief, cu aspect de solzi, uneori cu marginea de culoare mai închisă, în zonele de piele care sunt expuse la soare sau dacă aceasta este însoțită de dureri articulare.

Infarct și accidente vasculare cerebrale
În cadrul unui studiu desfășurat la pacienții cu psoriazis tratați cu WEZENLA au fost raportate cazuri de infarct miocardic și accidente vasculare cerebrale. Medicul dumneavoastră vă va verifica periodic factorii de risc pentru boli de inimă și accident vascular cerebral pentru a se asigura că aceștia sunt tratați corespunzător. Solicitați imediat asistență medicală dacă prezentați dureri în piept, slăbiciune sau senzație anormală pe o parte a corpului, cădere facială sau tulburări de vorbire sau de vedere.

Copii şi adolescenţi
WEZENLA nu este recomandat pentru utilizare la copii cu psoriazis cu vârsta sub 6 ani, la copii cu boală Crohn cu o greutate corporală mai mică de 40 kg sau pentru utilizare la copii cu vârsta sub 18 ani cu artrită psoriazică, deoarece nu a fost studiat la această grupă de vârstă.

Alte medicamente, vaccinuri şi WEZENLA
Spuneţi medicului dumneavoastră sau farmacistului:
· Dacă luaţi, aţi luat recent sau aţi putea să luaţi orice alte medicamente.
· Dacă aţi făcut recent sau urmează să faceţi un vaccin. Unele tipuri de vaccinuri (vaccinuri vii) nu trebuie administrate atunci când utilizaţi WEZENLA.
· Dacă ați utilizat WEZENLA în timpul sarcinii, informați-l pe medicul copilului dumneavoastră despre tratamentul dumneavoastră cu WEZENLA înainte să i se administreze copilului orice tip de vaccin, inclusiv vaccinuri vii, cum ar fi vaccinul BCG (utilizat în prevenția tuberculozei). Nu este recomandată administrarea de vaccinuri vii copilului dumneavoastră în primele douăsprezece luni după naștere, dacă dumneavoastră vi s-a administrat WEZENLA în timpul sarcinii, cu excepția cazului în care medicul copilului dumneavoastră vă recomandă altceva.

Sarcina şi alăptarea
· Dacă sunteţi gravidă, credeţi că sunteţi gravidă sau intenţionaţi să deveniţi gravidă, cereți sfatul medicului dvs. înainte de a lua acest medicament.
· Nu a fost observat un risc mai mare de malformații congenitale la copiii expuși la WEZENLA în uter. Cu toate acestea, există o experiență limitată cu WEZENLA la femeile gravide. Prin urmare, este de preferat să evitaţi utilizarea WEZENLA în timpul sarcinii. 
· Dacă sunteţi o femeie cu potenţial fertil, se recomandă să evitaţi o sarcină şi trebuie să utilizaţi metode adecvate de contracepţie în timpul tratamentului cu WEZENLA şi cel puţin 15 săptămâni după ultimul tratament cu WEZENLA.
· WEZENLA poate trece prin intermediul placentei la copilul nenăscut. Dacă vi s-a administrat WEZENLA în timpul sarcinii, copilul dumneavoastră ar putea avea un risc mai mare de infecții.
· Este important să îi informați pe medicii copilului dumneavoastră și pe ceilalți profesioniști din domeniul sănătății care îl îngrijesc pe copilul dumneavoastră dacă vi s-a administrat WEZENLA în timpul sarcinii, înainte să i se administreze copilului dumneavoastră orice tip de vaccin. Vaccinurile vii, cum ar fi vaccinul BCG (utilizat în prevenția tuberculozei), nu sunt recomandate pentru a fi administrate copilului dumneavoastră în primele douăsprezece luni după naștere, dacă dumneavoastră ați primit tratament cu WEZENLA în timpul sarcinii, cu excepția cazului în care medicul copilului dumneavoastră vă recomandă altceva.
· Ustekinumab poate trece în laptele matern în cantități foarte mici. Adresaţi-vă medicului dumneavoastră dacă alăptaţi sau dacă intenţionaţi să alăptaţi. Dumneavoastră împreună cu medicul dumneavoastră veţi decide dacă veţi alăpta sau dacă veţi utiliza WEZENLA. Nu le faceţi pe ambele.

Conducerea vehiculelor şi folosirea utilajelor
WEZENLA nu are nicio influenţă sau are o influenţă neglijabilă asupra capacităţii de a conduce vehicule sau de a folosi utilaje.

WEZENLA conține polisorbat 80
WEZENLA conține 0,02 mg (45 mg/0,5 ml) sau 0,04 mg (90 mg/1,0 ml) mg de polisorbat 80 (E 433) per fiecare doza, echivalent cu 0,04 mg/ml. Polisorbații pot cauza reacții alergice. Spuneți medicului dumneavoastră dacă aveți alergii cunoscute.


3.	Cum să utilizaţi WEZENLA

WEZENLA este conceput pentru utilizare sub îndrumarea şi supravegherea unui medic cu experienţă în tratamentul afecțiunilor pentru care este indicat WEZENLA.

Utilizaţi întotdeauna acest medicament exact aşa cum v-a spus medicul. Discutaţi cu medicul dumneavoastră dacă nu sunteţi sigur. Vorbiți cu medicul dumneavoastră despre când vi se vor administra injecţiile şi următoarele programări pentru control.

Ce cantitate de WEZENLA trebuie administrată
Medicul dumneavoastră va decide care este cantitatea de WEZENLA pe care trebuie să o utilizați şi pentru cât timp.

Adulți cu vârsta de 18 ani și peste 
Psoriazis sau artrită psoriazică
· Doza iniţială recomandată este de 45 mg WEZENLA. Pacienţii care cântăresc mai mult de 100 kilograme (kg) pot începe cu o doză de 90 mg în loc de 45 mg.
· După doza iniţială, veţi primi doza următoare 4 săptămâni mai târziu şi apoi la fiecare 12 săptămâni. Următoarele doze sunt de obicei similare cu doza iniţială.

Boală Crohn
· În timpul tratamentului, prima doză de WEZENLA de aproximativ 6 mg/kg vi se va administra de către medic prin picurare într-o venă la nivelul brațului (perfuzie intravenoasă). După doza inițială, veți primi următoarea doză de 90 mg WEZENLA după 8 săptămâni, iar ulterior o dată la 12 săptămâni prin injecție sub piele (subcutanată).
· La unii pacienți, după prima injecție sub piele, administrarea dozei de 90 mg WEZENLA se poate face o dată la 8 săptămâni. Medicul dumneavoastră va decide când veți primi următoarea doză.

Copii și adolescenți cu vârsta de 6 ani sau peste 
Psoriazis
· Medicul va stabili doza corectă pentru dumneavoastră, inclusiv cantitatea (volumul) de WEZENLA ce trebuie injectat pentru a vă administra doza corectă. Doza corectă pentru dumneavoastră va depinde de greutatea dumneavoastră corporală la momentul administrării fiecărei doze.
· Dacă aveți o greutate sub 60 kg, doza recomandată este de 0,75 mg de WEZENLA per kg de greutate corporală.
· Dacă aveți o greutate între 60 kg și 100 kg, doza recomandată este de 45 mg de WEZENLA.
· Dacă aveți o greutate peste 100 kg, doza recomandată este de 90 mg de WEZENLA.
· După doza inițială, vi se va administra doza următoare după 4 săptămâni, iar apoi o dată la fiecare 12 săptămâni.

Copii cu o greutate corporală de cel puțin 40 kg
Boală Crohn
· În timpul tratamentului, prima doză de WEZENLA de aproximativ 6 mg/kg vi se va administra de către medic prin picurare într-o venă la nivelul brațului (perfuzie intravenoasă). După doza inițială, vi se va administra următoarea doză de 90 mg WEZENLA după 8 săptămâni, iar ulterior o dată la 12 săptămâni, prin injecție sub piele (subcutanată).
· La unii pacienți, după prima injecție sub piele, administrarea dozei de 90 mg WEZENLA se poate face o dată la 8 săptămâni. Medicul dumneavoastră va decide când vi se va administra următoarea doză.

Cum se administrează WEZENLA
· WEZENLA se administrează prin injectare sub piele (subcutanat). La începutul tratamentului dumneavoastră, WEZENLA poate fi administrat de către personalul medical sau de îngrijire.
· Cu toate acestea, dumneavoastră şi medicul dumneavoastră puteţi decide dacă puteţi să vă injectaţi singur(ă) WEZENLA. În această situaţie, veţi fi instruit cum să vă injectaţi singur(ă) WEZENLA.
· Pentru informaţii privind modul în care se injectează WEZENLA, vedeţi „Instrucţiuni de utilizare” de la sfârşitul acestui prospect.
Discutaţi cu medicul dumneavoastră dacă aveţi orice întrebări despre modul în care trebuie să vă administraţi singur injecţia.

Dacă utilizaţi mai mult WEZENLA decât trebuie
Dacă aţi utilizat sau vi s-a administrat prea mult din medicamentul WEZENLA, adresaţi-vă imediat unui medic sau unui farmacist. Trebuie să aveţi întotdeauna cu dumneavoastră ambalajul secundar al medicamentului, chiar dacă este gol.

Dacă uitaţi să utilizaţi WEZENLA
Dacă uitaţi o doză, contactaţi medicul dumneavoastră sau farmacistul. Nu administraţi o doză dublă pentru a compensa doza uitată.

Dacă încetaţi să utilizaţi WEZENLA
Nu este periculos să încetaţi să utilizaţi WEZENLA. Cu toate acestea, dacă încetaţi să utilizaţi WEZENLA, simptomele dumneavoastră s-ar putea să revină.

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Reacţii adverse grave
Unii pacienţi pot avea reacţii adverse grave care pot necesita tratament medical de urgenţă.

Reacţii alergice – acestea pot necesita tratament medical de urgenţă. Spuneți medicului dumneavoastră sau solicitaţi imediat asistenţă medicală de urgenţă dacă observaţi oricare dintre semnele următoare.
· Reacţii alergice grave ("anafilaxie") sunt rare la persoanele care utilizează ustekinumab (pot afecta până la 1 pacient din 1 000). Semnele includ:
-	dificultăţi de respiraţie sau la înghiţire
-	tensiune arterială scăzută care poate produce ameţeală sau uşoară confuzie
-	umflare a feţei, buzelor, gurii sau gâtului.
· Semnele frecvente ale unei reacţii alergice includ erupţie trecătoare pe piele şi urticarie (acestea pot afecta până la 1 pacient din 100).

În cazuri rare, reacții pulmonare alergice și inflamația plămânului au fost raportate la pacienți care au primit ustekinumab. Spuneți imediat medicului dumneavoastră dacă prezentați simptome cum tuse, dificultăți de respiraţie şi febră.

Dacă aveţi o reacţie alergică gravă, medicul dumneavoastră poate decide să nu mai utilizaţi WEZENLA.

Infecţii – acestea pot necesita tratament de urgenţă. Spuneți imediat medicului dumneavoastră dacă observaţi oricare dintre aceste semne.
· Infecţiile nasului şi gâtului şi răceala sunt frecvente (pot afecta până la 1 pacient din 10)
· Infecţiile la nivelul pieptului sunt mai puţin frecvente (pot afecta până la 1 pacient din 100)
· Infecţiile ţesutului subcutanat ("celulită") sunt mai puţin frecvente (pot afecta până la 1 pacient din 100)
· Herpes zoster (un tip de erupţie cutanată dureroasă cu vezicule) este mai puţin frecventă (poate afecta până la 1 pacient din 100).

WEZENLA vă poate face mai puţin capabil să luptaţi împotriva infecţiilor. Unele infecţii pot deveni grave şi pot include infecţii cauzate de virusuri, ciuperci, bacterii (inclusiv tuberculoză) sau paraziți, printre care infecţii care apar, în principal, la persoane cu un sistem imunitar slăbit (infecţii oportuniste). În cazul pacienților tratați cu ustekinumab au fost raportate infecții oportuniste la nivelul creierului (encefalită, meningită), plămânilor și ochilor.
Trebuie să fiţi atent la semnele de infecţie în timp ce utilizaţi WEZENLA. Acestea includ:
· febră, simptome asemănătoare gripei, transpiraţii nocturne, scădere în greutate
· senzaţie de oboseală sau dificultăţi de respiraţie; tuse care nu trece
· căldură, înroşire şi durere a pielii sau erupţie cutanată dureroasă cu vezicule
· senzaţie de arsură la contactul cu apa
· diaree
· vedere încețoșată sau pierderea vederii.
· durere de cap, rigiditate a gâtului, sensibilitate la lumină, amețeală sau confuzie

Spuneți imediat medicului dumneavoastră dacă observaţi oricare dintre aceste semne de infecție. Acestea pot fi semne de infecţii precum infecţii la nivelul pieptului, infecţii la nivelul pielii herpes zoster sau infecții oportuniste, care pot avea complicaţii grave. Spuneți medicului dumneavoastră dacă aveţi orice semn de infecţie care nu dispare sau revine. Medicul dumneavoastră va decide dacă nu trebuie să mai utilizaţi WEZENLA până când infecţia nu dispare. Spuneţi de asemenea medicului dumneavoastră dacă aveţi tăieturi deschise sau răni care se pot infecta.

Descuamarea pielii – accentuarea roşeţii şi descuamarea pielii pe o suprafaţă mai mare a corpului pot fi simptomele psoriazisului eritrodermic sau a dermatitei exfoliative, care reprezintă afecţiuni grave ale pielii. Trebuie să spuneți imediat medicului dacă observaţi oricare dintre aceste semne.

Alte reacţii adverse

Reacţii adverse frecvente (pot afecta până la 1 pacient din 10):
· Diaree
· Greaţă
· Vărsături
· Senzaţie de oboseală
· Senzaţie de ameţeală
· Dureri de cap
· Mâncărimi ("prurit")
· Durere de spate, musculară sau articulară
· Dureri în gât
· Înroşire şi durere la locul administrării injecţiei
· Infecție a sinusurilor

Reacţii adverse mai puţin frecvente (pot afecta până la 1 pacient din 100):
· Dureri de dinți
· Candidoză vaginală
· Depresie
· Nas înfundat sau blocat
· Sângerare, învineţire, induraţie, tumefiere şi senzaţie de mâncărime a pieliiîn zona de injectare
· Senzație de slăbiciune
· Căderea pleoapei şi lăsarea muşchilor pe o parte a feţei ("paralizie facială" sau "paralizie Bell"), care de obicei sunt temporare
· O modificare a psoriazisului cu roşeaţă şi apariţia unor pustule noi pe piele, mici, de culoare galbenă sau albă, uneori însoţite de febră (psoriazis pustular)
· Descuamare a pielii (exfolierea pielii)
· Acnee

Reacţii adverse rare (pot afecta până la 1 pacient din 1 000):
· Roşeaţă şi descuamare a pielii pe o suprafaţă mai mare a corpului, care pot fi însoţite de mâncărime sau durere (dermatita exfoliativă). Uneori, se dezvoltă simptome similare datorită unei modificări naturale a tipului simptomelor psoriazisului (psoriazis eritrodermic)
· Inflamația vaselor de sânge mici, care poate duce la o erupție pe piele cu mici umflături roșii sau violete, febră sau dureri articulare (vasculită)

Reacţii adverse foarte rare (pot afecta până la 1 pacient din 10 000):
· Formarea de vezicule pe piele, care pot fi roşii, însoţite de mâncărime şi dureroase (pemfigoid bulos)
· Lupus cutanat sau sindrom similar lupusului (erupție pe piele de culoare roșie, în relief, cu aspect de solzi în zonele de piele care sunt expuse la soare, posibil însoțită de dureri articulare).

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea pot fi şi reacţii adverse care nu sunt menţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează WEZENLA

· A nu se lăsa la vederea şi îndemâna copiilor.
· A se păstra la frigider (2°C – 8°C). A nu se congela.
· A se păstra seringa preumplută în ambalajul secundar pentru a fi protejată de lumină.
· Dacă este necesar, seringile preumplute individuale WEZENLA pot fi păstrate și la temperatura camerei până la 30°C pentru o singură perioadă maximă de până la 30 de zile în ambalajul secundar, pentru a fi protejate de lumină. Înregistrați data la care seringa preumplută este scoasă pentru prima dată din frigider și data eliminării acesteia. Data de eliminare nu trebuie să depășească data de expirare inițială imprimată pe cutie. Odată ce o seringă a fost păstrată la temperatura camerei (până la 30°C), aceasta nu trebuie reintrodusă în frigider. După ce a fost păstrată la temperatura camerei, seringa trebuie eliminată dacă nu este utilizată în termen de 30 de zile sau până la data de expirare imprimată pe cutie, oricare survine prima.
· A nu se agita seringile preumplute de WEZENLA. Agitarea energică prelungită poate deteriora medicamentul.

A nu se utiliza acest medicament
· După data de expirare care este înscrisă pe etichetă şi pe cutie după “EXP”. Data de expirare se referă la ultima zi a lunii respective.
· Dacă lichidul prezintă modificări de culoare sau este tulbure sau dacă vedeţi alte particule străine care plutesc în soluţie (vezi pct. 6 ”Cum arată WEZENLA şi conţinutul ambalajului”).
· Dacă ştiţi sau credeţi că a fost expus la temperaturi extreme (de exemplu congelat sau încălzit accidental).
· Dacă produsul a fost agitat energic.

WEZENLA este de unică folosinţă. Orice cantitate de produs neutilizat rămasă în seringă trebuie aruncată. Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii 

Ce conţine WEZENLA
· Substanţa activă este ustekinumab. Fiecare seringă preumplută conţine ustekinumab 45 mg în 0,5 ml sau ustekinumab 90 mg în 1 ml.
· Celelalte componente sunt L- histidină, clorhidrat de L-histidină monohidrat, polisorbat 80 (E 433), zahăr şi apă pentru preparate injectabile.

Cum arată WEZENLA şi conţinutul ambalajului
WEZENLA este o soluţie injectabilă limpede până la opalescentă, incoloră până la galben deschis. Este furnizat într‑un ambalaj de carton care conţine o singură doză, într-o seringă preumplută din sticlă de capacitate 1 ml. O seringă preumplută conţine ustekinumab 45 mg în 0,5 ml de soluţie injectabilă sau ustekinumab 90 mg în 1 ml de soluţie injectabilă.

Deţinătorul autorizaţiei de punere pe piaţă şi fabricantul 
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Deţinătorul autorizaţiei de punere pe piaţă
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Fabricantul
Amgen Europe B.V., 
Minervum 7061, 
4817 ZK Breda, 
Olanda

Fabricantul
Amgen NV
Telecomlaan 5-7
1831 Diegem
Belgia

Pentru orice informaţii referitoare la acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:

	België/Belgique/Belgien
s.a. Amgen n.v.
Tél/Tel: +32 (0)2 7752711

	Lietuva
Amgen Switzerland AG Vilniaus filialas
Tel.: +370 5 219 7474


	България
Амджен България ЕООД
Тел.: +359 (0)2 424 7440

	Luxembourg/Luxemburg
s.a. Amgen
Belgique/Belgien
Tél/Tel: +32 (0)2 7752711


	Česká republika
Amgen s.r.o.
Tel.: +420 221 773 500

	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf.: +45 39617500

	Malta
Amgen S.r.l.
Italy
Tel.: +39 02 6241121


	Deutschland
Amgen GmbH
Tel.: +49 89 1490960

	Nederland
Amgen B.V.
Tel.: +31 (0)76 5732500


	Eesti
Amgen Switzerland AG Vilniaus filialas
Tel.: +372 586 09553

	Norge
Amgen AB
Tlf: +47 23308000


	Ελλάδα
Amgen Ελλάς Φαρμακευτικά Ε.Π.Ε.
Τηλ.: +30 210 3447000

	Österreich
Amgen GmbH
Tel.: +43 (0)1 50 217


	España
Amgen S.A.
Tel.: +34 93 600 18 60

	Polska
Amgen Biotechnologia Sp. z o.o.
Tel.: +48 22 581 3000


	Franța
Amgen S.A.S.
Tél: +33 (0)9 69 363 363

	Portugalia
Amgen Biofarmacêutica, Lda.
Tel.: +351 21 4220606


	Hrvatska
Amgen d.o.o.
Tel.: +385 (0)1 562 57 20

	România
Amgen România SRL
Tel.: +4021 527 3000


	Irlanda
Amgen Ireland Limited
Tel.: +353 1 8527400

	Slovenija
AMGEN zdravila d.o.o.
Tel.: +386 (0)1 585 1767


	Ísland
Vistor
Sími: +354 535 7000

	Slovenská republika
Amgen Slovakia s.r.o.
Tel.: +421 2 321 114 49


	Italia
Amgen S.r.l.
Tel.: +39 02 6241121

	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd
Τηλ: +357 22741 741

	Sverige
Amgen AB
Tel.: +46 (0)8 6951100


	Latvija
Amgen Switzerland AG Rīgas filiāle
Tel: +371 257 25888

	



Acest prospect a fost revizuit în

Alte surse de informații

Informaţii detaliate privind acest medicament sunt disponibile pe site-ul Agenţiei Europene pentru Medicamente: https://www.ema.europa.eu.

---------------------------------------------------------------------------------------------------------------------------




INSTRUCTIUNI DE UTILIZARE

Aceste Instrucţiuni de utilizare conţin informaţii despre cum să vă injectaţi WEZENLA cu o seringă preumplută.

Această seringă preumplută eliberează WEZENLA prin administrarea unei injecţii sub piele (injecţie subcutanată). Pentru informaţii despre medicament, consultaţi prospectul.

	Faceţi cunoştinţă cu seringa dumneavoastră preumplută


	Capul
pistonului
	[image: ]
	

	
	
	Tija pistonului

	Clemele
sistemului de protecţie a acului
	
	

	Regiune de apucare
cu degetele
	
	Piston (Locaţia pistonului poate varia)

	
	
	Corp

	Etichetă
	
	

	Capacul acului
(acul este în interior)
	
	Fereastră
de inspecţie


	
	
	



	1 Informaţii importante pe care trebuie să le cunoaşteţi înainte de a vă injecta WEZENLA	

	
Dozare: 
· WEZENLA este disponibil în două doze diferite: 45 mg/0,5 ml şi 90 mg/1,0 ml. Verificaţi-vă reţeta pentru a vă asigura că aveţi doza corectă.
· Aspectul seringii preumplute este diferit pentru fiecare doză. Cantitatea de medicament din seringa preumplută este, de asemenea, diferită pentru fiecare doză.
· Doza de 45 mg/0,5 ml are o cantitate mai mică de medicament decât cea de 90 mg/1,0 ml. Verificaţi ilustraţiile de mai jos pentru a vedea cum arată doza dumneavoastră furnizată din seringa preumplută.

	[image: ]


	45 mg/0.5 ml
	90 mg/1,0 ml






Utilizarea seringii dumneavoastră preumplute WEZENLA:
· Este important să nu încercaţi să vă administraţi injecţia decât dacă aţi fost instruit cum să faceţi acest lucru de către medicul dumneavoastră sau de către furnizorul de asistenţă medicală.
· La copiii cu vârsta de 12 ani şi peste cu psoriazis care cântăresc 60 kg sau mai mult, se recomandă ca WEZENLA să fie utilizat de către sau sub supravegherea unui părinte sau a unui îngrijitor.
· Nu utilizaţi seringa preumplută în cazul în care cutia este deteriorată sau sigiliul este rupt.
· Nu utilizaţi seringa preumplută dacă data de expirare este depăşită.
· Nu agitaţi seringa preumplută.
· Nu scoateţi capacul acului din seringa preumplută decât când sunteţi gata să vă injectaţi.
· Nu utilizaţi seringa preumplută dacă a fost congelată.
· Nu utilizaţi seringa preumplută dacă a fost scăpată pe o suprafaţă tare. Este posibil ca o componentă a seringii preumplute să fie spartă, chiar dacă spărtura nu se vede. Dacă este disponibilă, utilizaţi o seringă preumplută nouă şi adresaţi-vă medicului sau furnizorului de asistenţă medicală.
Important: Nu lăsaţi la vederea sau la îndemâna copiilor seringa preumplută şi recipientul pentru eliminarea obiectelor ascuţite.



	2 Pregătirea pentru injectarea WEZENLA

	2a Prindeţi seringa preumplută de corpul seringii şi scoateţi-o din tavă. 

	[image: ]

	· Nu apucaţi tija pistonului, regiunea pentru apucare cu degetele sau capacul acului.
· Nu apucaţi clemele sistemului de protecţie a acului.
· Scoateţi numărul de seringi preumplute de care aveţi nevoie pentru injecţie.
· Puneţi toate seringile preumplute nefolosite înapoi în frigider.


	2b Aşteptaţi 30 de minute pentru ca seringa preumplută să ajungă la temperatura camerei. 

	
AŞTEPTAŢI
30
minute


	· Lăsaţi seringa preumplută să se încălzească în mod natural.

	· Nu o încălziţi cu apă fierbinte, în cuptorul cu microunde sau prin expunere la lumina directă a soarelui.

	· Nu agitaţi niciodată seringa preumplută.
· Utilizarea seringii preumplute la temperatura camerei permite o injectare mai confortabilă.


	2c Adunaţi şi puneţi articolele necesare pentru injectare pe o suprafaţă curată şi bine luminată.

	Şerveţel cu alcool

	
	
	Plasture

	Recipient pentru eliminarea
obiectelor ascuţite
	
	Tampon de vată
sau tampon de tifon

	· Seringă preumplută WEZENLA (temperatura camerei)
· Recipient pentru eliminarea obiectelor ascuţite

	· Şerveţele cu alcool

	· Plasture

	· Tampon de vată sau tampon de tifon

	



	3 Pregătirea pentru administrarea injecţiei

	3a Inspectaţi medicamentul. Acesta trebuie să fie o soluţie limpede până la opalescentă, incoloră până la galben-deschis.

		[image: ]
	
Medicament




	· Este în regulă dacă vedeţi bule de aer în seringa preumplută.

	· Nu utilizaţi dacă medicamentul este înghețat, tulbure, prezintă modificări de culoare sau conţine particule străine care plutesc în el.



	3b Verificaţi data de expirare (EXP) şi inspectaţi seringa preumplută.

	Data de expirare 



· Nu utilizaţi dacă data de expirare este depăşită. 

	· Nu utilizaţi seringa preumplută dacă:

	· Capacul acului lipseşte sau este slăbit.

	· Prezintă crăpături sau componente rupte.

	· A fost scăpată pe o suprafaţă tare.

	· Asiguraţi-vă că aveţi medicamentul şi doza corecte. 


	3c Injectaţi într-unul dintre aceste locuri. 

	Braţ

	
	Abdomen

	
	Coapsă




	· Injectaţi-vă în coapsă sau în burtă (cu excepţia regiunii de 5 cm din jurul ombilicului).

	· Alegeţi un loc diferit pentru fiecare injecţie.
· O altă persoană vă poate administra injecţia în coapsă, în burtă sau în regiunea exterioară a braţului. 
Important: Evitați zonele cu cicatrici, vergeturi sau în care pielea este sensibilă, învinețită, roșie sau dură. Dacă este posibil, nu utilizați zone ale pielii care prezintă semne de psoriazis.


	3d Spălaţi-vă bine mâinile cu apă şi săpun.

	

	3e Curăţaţi locul de injectare cu un şerveţel cu alcool.

	· Lăsaţi pielea să se usuce singură.

	· Nu atingeţi din nou această regiune înainte de a injecta.



	4 Injectarea WEZENLA

	4a Trageţi direct capacul acului în timp ce ţineţi corpul seringii preumplute.

	[image: A drawing of a hand holding a needle and a needle

AI-generated content may be incorrect.]Important: Scoateţi capacul acului numai când vă puteţi injecta imediat (în decurs de 5 minute), deoarece medicamentul se poate usca.


	· Nu răsuciţi şi nu îndoiţi capacul acului.

	· Nu puneţi niciodată capacul acului înapoi. Acest lucru poate determina deteriorarea acului.

	· Nu lăsaţi nimic să atingă acul după îndepărtarea capacului acului.

	· Nu aşezaţi seringa preumplută fără capac pe nicio suprafaţă după ce capacul acului a fost îndepărtat.

	· Nu încercaţi să împingeţi afară bulele de aer din seringa preumplută. Este în regulă dacă vedeţi bule de aer.

	· Prezenţa unei picături de medicament este normală.


Important: Continuați să prindeți pielea între degete până la finlizarea injecției.


	4b Prindeţi între degete pielea din jurul locului de injectare, înainte de injectare. 

	PRINDERE CU DEGETELE

	[image: A drawing of a hand with a needle

AI-generated content may be incorrect.]

	· Prindeţi pielea între degetul mare şi arătător, creând o proeminenţă pentru injectare.
· Dacă este posibil, proeminenţa trebuie să aibă aproximativ 5 cm lăţime.

	

	4c. Introduceţi acul în pielea prinsă între degete.

	INTRODUCERE

	[image: A drawing of a hand holding a syringe

AI-generated content may be incorrect.]


	· Introduceţi acul în pielea prinsă între degete, la un unghi de 45 de grade.

	· Nu puneţi degetul pe tija pistonului în timp ce introduceţi acul, deoarece acest lucru poate duce la pierderea medicamentului.



	4d Apăsaţi încet capul pistonului în jos până când acesta ajunge complet între clemele sistemului de protecţie a acului. 

INJECTARE
[image: A drawing of a person getting an injection

	· Nu trageţi niciodată înapoi tija pistonului.

	· Nu scoateţi acul până când nu este administrat tot medicamentul.

	

	4e Menţineţi presiune aplicată pe capul pistonului şi scoateţi acul din piele.
RETRAGERE
[image: A drawing of a hand holding a caliper

	· Mențineți presiunea asupra capului pistonului și scoateți acul din piele. 
· Daţi drumul pielii după ce acul este îndepărtat.
· Ridicaţi lent degetul mare de pe capul pistonului. Acest lucru va permite ca pistonul seringii preumplute goale să se ridice în sus până când întregul ac ajunge să fie acoperit în întregime de sistemul de protecţie a acului.

	
Dacă este necesară o a doua injecție…


	4f Repetați pașii 2a-4e dacă este necesară o a doua injecție.
· Verificaţi-vă doza prescrisă în reţetă. Dacă doza dumneavoastră este de 90 mg, veţi primi fie o seringă preumplută de 90 mg, fie două seringi preumplute de 45 mg.
· Dacă primiţi două seringi preumplute de 45 mg pentru o doză de 90 mg, va trebui să vă faceţi o a doua injecţie, imediat după prima.

	· Repetaţi paşii 2a–4e pentru a vă face a doua injecţie folosind o nouă seringă preumplută. Alegeţi un alt loc pentru a doua injecţie. 


Nu aruncaţi seringa preumplută împreună cu gunoiul menajer.


	5 Terminarea injectării şi eliminarea la deşeuri a WEZENLA
Important: Nu puneţi niciodată capacul acului înapoi.



	5a Eliminaţi la deşeuri seringa preumplută folosită şi capacul acului în recipientul pentru eliminarea obiectelor ascuţite. 

	· Nu reutilizați seringa preumplută. 



	5b Verificaţi locul injectării.

	[image: A band aid and some white balls

	· Nu frecaţi locul injectării.

	· Dacă curge sânge, apăsaţi un tampon de vată sau un tampon de tifon pe locul injectării. Aplicaţi un plasture, dacă este necesar.



Orice produs neutilizat rămas în seringă trebuie aruncat. Nu aruncaţi niciun medicament pe calea apei reziduale sau a deşeurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


Prospect: Informaţii pentru utilizator

WEZENLA 45 mg soluţie injectabilă în stilou injector (pen) preumplut
WEZENLA 90 mg soluţie injectabilă în stilou injector (pen) preumplut
ustekinumab

[image: BT_1000x858px]Acest medicament face obiectul unei monitorizări suplimentare. Acest lucru va permite identificarea rapidă de noi informații referitoare la siguranță. Puteți să fiți de ajutor raportând orice reacții adverse pe care le puteți avea. Vezi ultima parte de la pct. 4 pentru modul de raportare a reacțiilor adverse.

Citiţi cu atenţie şi în întregime acest prospect înainte de a începe să utilizaţi acest medicament, deoarece conţine informaţii importante pentru dumneavoastră.

Acest prospect a fost scris pentru persoana care ia medicamentul.
-	Păstraţi acest prospect. S-ar putea să fie necesar să-l recitiţi.
-	Dacă aveţi orice întrebări suplimentare, adresaţi-vă medicului dumneavoastră sau farmacistului.
-	Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală ca dumneavoastră.
-	Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este WEZENLA şi pentru ce se utilizează
2.	Ce trebuie să ştiţi înainte să utilizaţi WEZENLA
3.	Cum să utilizaţi WEZENLA
4.	Reacţii adverse posibile
5.	Cum se păstrează WEZENLA
6.	Conţinutul ambalajului şi alte informaţii


1.	Ce este WEZENLA şi pentru ce se utilizează 

Ce este WEZENLA
WEZENLA conţine substanţa activă ustekinumab, un anticorp monoclonal. Anticorpii monoclonali sunt proteine care recunosc şi se leagă specific de anumite proteine din organism.

WEZENLA aparţine unei clase de medicamente numite imunosupresoare. Aceste medicamente acţionează prin slăbirea parţială a activităţii sistemului imunitar.

Pentru ce se utilizează WEZENLA
WEZENLA este utilizată pentru tratamentul următoarelor afecţiuni inflamatorii:
· Psoriazis în plăci - la adulți 
· Artrită psoriazică - la adulți
· Boală Crohn moderată până la severă – la adulți

Psoriazis în plăci
Psoriazisul în plăci este o afecţiune a pielii care produce inflamaţie ce afectează pielea şi unghiile. WEZENLA va diminua inflamaţia şi alte semne ale bolii.

WEZENLA este utilizată la adulţi cu psoriazis în plăci forme moderate până la severe, la care nu se pot utiliza ciclosporină, metotrexat sau fototerapie sau care nu răspund la aceste tratamente.

Artrită psoriazică
Artrita psoriazică este o afecţiune inflamatorie a articulaţiilor, însoţită de obicei de psoriazis. Dacă aveţi artrită psoriazică activă veţi primi mai întâi alte medicamente. Dacă nu aveţi un răspuns suficient la aceste medicamente, veţi primi WEZENLA pentru:
· Reducerea semnelor şi simptomelor bolii de care suferiţi
· Îmbunătăţirea funcţiei fizice
· Încetinirea leziunilor articulare.

Boală Crohn
Boala Crohn este o afecțiune inflamatorie intestinală. Dacă suferiți de boala Crohn, la început veți primi alte medicamente. Dacă răspunsul dumneavoastră nu este suficient de bun sau dacă prezentați intoleranță la aceste medicamente, puteți utiliza WEZENLA pentru reducerea semnelor și simptomelor bolii de care suferiți.


2.	Ce trebuie să ştiţi înainte să utilizaţi WEZENLA

Nu utilizaţi WEZENLA
· Dacă sunteţi alergic la ustekinumab sau la oricare dintre celelalte componente ale acestui medicament (enumerate la pct. 6 ).
· Dacă aveţi o infecţie activă pe care medicul dumneavoastră o consideră importantă.

Dacă nu sunteţi sigur că oricare din situaţiile de mai sus se aplică în cazul dumneavoastră, discutaţi cu medicul dumneavoastră sau farmacistul înainte de a utiliza WEZENLA.

Atenționări și precauții
Discutaţi cu medicul dumneavoastră sau cu farmacistul înainte de a utiliza WEZENLA. Medicul dumneavoastră va verifica cât de bine sunteţi înainte de fiecare tratament. Asiguraţi-vă că aţi spus medicului dumneavoastră despre orice boală de care suferiţi înaintea fiecărui tratament. De asemenea, spuneţi-i medicului dumneavoastră dacă aţi fost recent în preajma unei persoane care ar putea avea tuberculoză. Medicul dumneavoastră vă va examina şi va efectua un test pentru tuberculoză înainte de a vă prescrie WEZENLA. În cazul în care medicul dumneavoastră consideră că aveţi un risc de a dezvolta tuberculoză, este posibil să vi se administreze medicamente pentru tratamentul acesteia.

Atenţie la reacţiile adverse grave
WEZENLA poate provoca reacţii adverse grave, inclusiv reacţii alergice şi infecţii. Trebuie să fiţi atent la anumite semne de boală în timp ce utilizaţi WEZENLA. Vezi “Reacţii adverse grave” de la pct. 4 pentru lista completă a acestor reacţii adverse.

Înainte de a utiliza WEZENLA spuneţi medicului dumneavoastră:
· Dacă aţi avut vreodată o reacţie alergică la WEZENLA. Întrebaţi medicul dumneavoastră dacă nu sunteţi sigur.
· Dacă aţi avut vreodată orice tip de cancer – aceasta deoarece imunosupresoarele precum WEZENLA slăbesc activitatea sistemului imunitar. Acest lucru poate creşte riscul de cancer.
· Dacă ați fost tratat pentru psoriazis cu alte medicamente biologice (un medicament produs dintr-o sursă biologică și administrat de obicei prin injectare) - riscul de cancer poate fi mai mare.
· Dacă aveţi sau aţi avut o infecţie recentă.
· Dacă aveţi orice leziuni noi sau modificate în zonele afectate de psoriazis sau pe pielea normală.
· Dacă utilizaţi orice alt tratament pentru psoriazis şi/sau artrita psoriazică – precum alt imunosupresor sau fototerapie (când corpul dumneavoastră este tratat cu raze ultraviolete (UV)). Aceste tratamente pot să reducă de asemenea activitatea sistemului imunitar. Utilizarea concomitentă a acestor terapii împreună cu WEZENLA nu a fost investigată. Cu toate acestea, poate creşte riscul bolilor care au legătură cu un sistem imunitar slăbit.
· Dacă vă sunt administrate sau vi s-au administrat vreodată injecţii pentru tratamentul alergiilor – nu se ştie dacă WEZENLA poate afecta acest tratament.
· Dacă aveţi 65 de ani sau peste – este mai probabil să faceţi infecţii.

Dacă nu sunteţi sigur că oricare dintre cele de mai sus se aplică în cazul dumneavoastră, adresaţi-vă medicului dumneavoastră sau farmacistului înainte de a utiliza WEZENLA.

Unii pacienți au prezentat reacții similare lupusului, inclusiv lupus cutanat sau sindrom similar lupusului în timpul tratamentului cu ustekinumab. Discutați imediat cu medicul dumneavoastră dacă prezentați o erupție cutanată roșie, în relief, cu aspect de solzi, uneori cu marginea de culoare mai închisă, în zonele de piele care sunt expuse la soare sau dacă aceasta este însoțită de dureri articulare.

Infarct și accidente vasculare cerebrale
În cadrul unui studiu desfășurat la pacienții cu psoriazis tratați cu WEZENLA au fost raportate cazuri de infarct miocardic și accidente vasculare cerebrale. Medicul dumneavoastră vă va verifica periodic factorii de risc pentru boli de inimă și accident vascular cerebral pentru a se asigura că aceștia sunt tratați corespunzător. Solicitați imediat asistență medicală dacă prezentați dureri în piept, slăbiciune sau senzație anormală pe o parte a corpului, cădere facială sau tulburări de vorbire sau de vedere.

Copii şi adolescenţi
Stiloul injector (pen) preumplut cu WEZENLA nu este recomandat pentru utilizare la copii și adolescenți cu vârsta sub 18 ani cu psoriazis sau cu boală Crohn, deoarece nu a fost studiat la această grupă de vârstă. În cazul copiilor cu vârsta de 6 ani și peste și al adolescenților cu psoriazis trebuie utilizate, în schimb, seringa preumplută sau flaconul. În cazul copiilor cu o greutate corporală de cel puțin 40 kg cu boală Crohn trebuie utilizate, în schimb, soluția perfuzabilă, soluția injectabilă în flacon sau seringa preumplută.

WEZENLA nu este recomandat pentru utilizare la copii și adolescenți cu vârsta sub 18 ani cu artrită psoriazică sau la copii cu boală Crohn cu o greutate corporală mai mică de 40 kg, deoarece nu a fost studiat la această grupă de vârstă.

Alte medicamente, vaccinuri şi WEZENLA
Spuneţi medicului dumneavoastră sau farmacistului:
· Dacă luaţi, aţi luat recent sau aţi putea să luaţi orice alte medicamente.
· Dacă aţi făcut recent sau urmează să faceţi un vaccin. Unele tipuri de vaccinuri (vaccinuri vii) nu trebuie administrate atunci când utilizaţi WEZENLA.
· Dacă ați utilizat WEZENLA în timpul sarcinii, informați-l pe medicul copilului dumneavoastră despre tratamentul dumneavoastră cu WEZENLA înainte să i se administreze copilului orice tip de vaccin, inclusiv vaccinuri vii, cum ar fi vaccinul BCG (utilizat în prevenția tuberculozei). Nu este recomandată administrarea de vaccinuri vii copilului dumneavoastră în primele douăsprezece luni după naștere, dacă dumneavoastră vi s-a administrat WEZENLA în timpul sarcinii, cu excepția cazului în care medicul copilului dumneavoastră vă recomandă altceva.

Sarcina şi alăptarea
· Dacă sunteţi gravidă, credeţi că sunteţi gravidă sau intenţionaţi să deveniţi gravidă, cereți sfatul medicului dvs. înainte de a lua acest medicament.
· Nu a fost observat un risc mai mare de malformații congenitale la copiii expuși la WEZENLA în uter. Cu toate acestea, există o experiență limitată cu WEZENLA la femeile gravide. Prin urmare, este de preferat să evitaţi utilizarea WEZENLA în timpul sarcinii. 
· Dacă sunteţi o femeie cu potenţial fertil, se recomandă să evitaţi o sarcină şi trebuie să utilizaţi metode adecvate de contracepţie în timpul tratamentului cu WEZENLA şi cel puţin 15 săptămâni după ultimul tratament cu WEZENLA.
· WEZENLA poate trece prin intermediul placentei la copilul nenăscut. Dacă vi s-a administrat WEZENLA în timpul sarcinii, copilul dumneavoastră ar putea avea un risc mai mare de infecții.
· Este important să îi informați pe medicii copilului dumneavoastră și pe ceilalți profesioniști din domeniul sănătății care îl îngrijesc pe copilul dumneavoastră dacă vi s-a administrat WEZENLA în timpul sarcinii, înainte să i se administreze copilului dumneavoastră orice tip de vaccin. Vaccinurile vii, cum ar fi vaccinul BCG (utilizat în prevenția tuberculozei), nu sunt recomandate pentru a fi administrate copilului dumneavoastră în primele douăsprezece luni după naștere, dacă dumneavoastră ați primit tratament cu WEZENLA în timpul sarcinii, cu excepția cazului în care medicul copilului dumneavoastră vă recomandă altceva.
· Ustekinumab poate trece în laptele matern în cantități foarte mici. Adresaţi-vă medicului dumneavoastră dacă alăptaţi sau dacă intenţionaţi să alăptaţi. Dumneavoastră împreună cu medicul dumneavoastră veţi decide dacă veţi alăpta sau dacă veţi utiliza WEZENLA. Nu le faceţi pe ambele.

Conducerea vehiculelor şi folosirea utilajelor
WEZENLA nu are nicio influenţă sau are o influenţă neglijabilă asupra capacităţii de a conduce vehicule sau de a folosi utilaje.

WEZENLA conține polisorbat 80
WEZENLA conține 0,02 mg (45 mg/0,5 ml) sau 0,04 mg (90 mg/1,0 ml) mg de polisorbat 80 (E 433) per fiecare doza, echivalent cu 0,04 mg/ml. Polisorbații pot cauza reacții alergice. Spuneți medicului dumneavoastră dacă aveți alergii cunoscute.


3.	Cum să utilizaţi WEZENLA

WEZENLA este conceput pentru utilizare sub îndrumarea şi supravegherea unui medic cu experienţă în tratamentul afecțiunilor pentru care este indicat WEZENLA.

Utilizaţi întotdeauna acest medicament exact aşa cum v-a spus medicul. Discutaţi cu medicul dumneavoastră dacă nu sunteţi sigur. Vorbiți cu medicul dumneavoastră despre când vi se vor administra injecţiile şi următoarele programări pentru control.

Ce cantitate de WEZENLA trebuie administrată
Medicul dumneavoastră va decide care este cantitatea de WEZENLA pe care trebuie să o utilizați şi pentru cât timp.

Adulți cu vârsta de 18 ani și peste 
Psoriazis sau artrită psoriazică
· Doza iniţială recomandată este de 45 mg WEZENLA. Pacienţii care cântăresc mai mult de 100 kilograme (kg) pot începe cu o doză de 90 mg în loc de 45 mg.
· După doza iniţială, veţi primi doza următoare 4 săptămâni mai târziu şi apoi la fiecare 12 săptămâni. Următoarele doze sunt de obicei similare cu doza iniţială.

Boală Crohn
· În timpul tratamentului, prima doză de WEZENLA de aproximativ 6 mg/kg vi se va administra de către medic prin picurare într-o venă la nivelul brațului (perfuzie intravenoasă). După doza inițială, veți primi următoarea doză de 90 mg WEZENLA după 8 săptămâni, iar ulterior o dată la 12 săptămâni prin injecție sub piele (subcutanată).
· La unii pacienți, după prima injecție sub piele, administrarea dozei de 90 mg WEZENLA se poate face o dată la 8 săptămâni. Medicul dumneavoastră va decide când veți primi următoarea doză.

Cum se administrează WEZENLA
· WEZENLA se administrează prin injectare sub piele (subcutanat). La începutul tratamentului dumneavoastră, WEZENLA poate fi administrat de către personalul medical sau de îngrijire.
· Cu toate acestea, dumneavoastră şi medicul dumneavoastră puteţi decide dacă puteţi să vă injectaţi singur(ă) WEZENLA. În această situaţie, veţi fi instruit cum să vă injectaţi singur(ă) WEZENLA.
· Pentru informaţii privind modul în care se injectează WEZENLA, vedeţi „Instrucţiuni de utilizare” de la sfârşitul acestui prospect.
Discutaţi cu medicul dumneavoastră dacă aveţi orice întrebări despre modul în care trebuie să vă administraţi singur injecţia.

Dacă utilizaţi mai mult WEZENLA decât trebuie
Dacă aţi utilizat sau vi s-a administrat prea mult din medicamentul WEZENLA, adresaţi-vă imediat unui medic sau unui farmacist. Trebuie să aveţi întotdeauna cu dumneavoastră ambalajul secundar al medicamentului, chiar dacă este gol.

Dacă uitaţi să utilizaţi WEZENLA
Dacă uitaţi o doză, contactaţi medicul dumneavoastră sau farmacistul. Nu administraţi o doză dublă pentru a compensa doza uitată.

Dacă încetaţi să utilizaţi WEZENLA
Nu este periculos să încetaţi să utilizaţi WEZENLA. Cu toate acestea, dacă încetaţi să utilizaţi WEZENLA, simptomele dumneavoastră s-ar putea să revină.

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Reacţii adverse grave
Unii pacienţi pot avea reacţii adverse grave care pot necesita tratament medical de urgenţă.

Reacţii alergice – acestea pot necesita tratament medical de urgenţă. Spuneți medicului dumneavoastră sau solicitaţi imediat asistenţă medicală de urgenţă dacă observaţi oricare dintre semnele următoare.
· Reacţii alergice grave ("anafilaxie") sunt rare la persoanele care utilizează ustekinumab (pot afecta până la 1 pacient din 1 000). Semnele includ:
-	dificultăţi de respiraţie sau la înghiţire
-	tensiune arterială scăzută care poate produce ameţeală sau uşoară confuzie
-	umflare a feţei, buzelor, gurii sau gâtului.
· Semnele frecvente ale unei reacţii alergice includ erupţie trecătoare pe piele şi urticarie (acestea pot afecta până la 1 pacient din 100).

În cazuri rare, reacții pulmonare alergice și inflamația plămânului au fost raportate la pacienți care au primit ustekinumab. Spuneți imediat medicului dumneavoastră dacă prezentați simptome cum tuse, dificultăți de respiraţie şi febră.

Dacă aveţi o reacţie alergică gravă, medicul dumneavoastră poate decide să nu mai utilizaţi WEZENLA.

Infecţii – acestea pot necesita tratament de urgenţă. Spuneți imediat medicului dumneavoastră dacă observaţi oricare dintre aceste semne.
· Infecţiile nasului şi gâtului şi răceala sunt frecvente (pot afecta până la 1 pacient din 10)
· Infecţiile la nivelul pieptului sunt mai puţin frecvente (pot afecta până la 1 pacient din 100)
· Infecţiile ţesutului subcutanat ("celulită") sunt mai puţin frecvente (pot afecta până la 1 pacient din 100)
· Herpes zoster (un tip de erupţie cutanată dureroasă cu vezicule) este mai puţin frecventă (poate afecta până la 1 pacient din 100).

WEZENLA vă poate face mai puţin capabil să luptaţi împotriva infecţiilor. Unele infecţii pot deveni grave şi pot include infecţii cauzate de virusuri, ciuperci, bacterii (inclusiv tuberculoză) sau paraziți, printre care infecţii care apar, în principal, la persoane cu un sistem imunitar slăbit (infecţii oportuniste). În cazul pacienților tratați cu ustekinumab au fost raportate infecții oportuniste la nivelul creierului (encefalită, meningită), plămânilor și ochilor.
Trebuie să fiţi atent la semnele de infecţie în timp ce utilizaţi WEZENLA. Acestea includ:
· febră, simptome asemănătoare gripei, transpiraţii nocturne, scădere în greutate
· senzaţie de oboseală sau dificultăţi de respiraţie; tuse care nu trece
· căldură, înroşire şi durere a pielii sau erupţie cutanată dureroasă cu vezicule
· senzaţie de arsură la contactul cu apa
· diaree
· vedere încețoșată sau pierderea vederii.
· durere de cap, rigiditate a gâtului, sensibilitate la lumină, amețeală sau confuzie

Spuneți imediat medicului dumneavoastră dacă observaţi oricare dintre aceste semne de infecție. Acestea pot fi semne de infecţii precum infecţii la nivelul pieptului, infecţii la nivelul pielii herpes zoster sau infecții oportuniste, care pot avea complicaţii grave. Spuneți medicului dumneavoastră dacă aveţi orice semn de infecţie care nu dispare sau revine. Medicul dumneavoastră va decide dacă nu trebuie să mai utilizaţi WEZENLA până când infecţia nu dispare. Spuneţi de asemenea medicului dumneavoastră dacă aveţi tăieturi deschise sau răni care se pot infecta.

Descuamarea pielii – accentuarea roşeţii şi descuamarea pielii pe o suprafaţă mai mare a corpului pot fi simptomele psoriazisului eritrodermic sau a dermatitei exfoliative, care reprezintă afecţiuni grave ale pielii. Trebuie să spuneți imediat medicului dacă observaţi oricare dintre aceste semne.

Alte reacţii adverse

Reacţii adverse frecvente (pot afecta până la 1 pacient din 10):
· Diaree
· Greaţă
· Vărsături
· Senzaţie de oboseală
· Senzaţie de ameţeală
· Dureri de cap
· Mâncărimi ("prurit")
· Durere de spate, musculară sau articulară
· Dureri în gât
· Înroşire şi durere la locul administrării injecţiei
· Infecție a sinusurilor

Reacţii adverse mai puţin frecvente (pot afecta până la 1 pacient din 100):
· Dureri de dinți
· Candidoză vaginală
· Depresie
· Nas înfundat sau blocat
· Sângerare, învineţire, induraţie, tumefiere şi senzaţie de mâncărime a pieliiîn zona de injectare
· Senzație de slăbiciune
· Căderea pleoapei şi lăsarea muşchilor pe o parte a feţei ("paralizie facială" sau "paralizie Bell"), care de obicei sunt temporare
· O modificare a psoriazisului cu roşeaţă şi apariţia unor pustule noi pe piele, mici, de culoare galbenă sau albă, uneori însoţite de febră (psoriazis pustular)
· Descuamare a pielii (exfolierea pielii)
· Acnee

Reacţii adverse rare (pot afecta până la 1 pacient din 1 000):
· Roşeaţă şi descuamare a pielii pe o suprafaţă mai mare a corpului, care pot fi însoţite de mâncărime sau durere (dermatita exfoliativă). Uneori, se dezvoltă simptome similare datorită unei modificări naturale a tipului simptomelor psoriazisului (psoriazis eritrodermic)
· Inflamația vaselor de sânge mici, care poate duce la o erupție pe piele cu mici umflături roșii sau violete, febră sau dureri articulare (vasculită)

Reacţii adverse foarte rare (pot afecta până la 1 pacient din 10 000):
· Formarea de vezicule pe piele, care pot fi roşii, însoţite de mâncărime şi dureroase (pemfigoid bulos)
· Lupus cutanat sau sindrom similar lupusului (erupție pe piele de culoare roșie, în relief, cu aspect de solzi în zonele de piele care sunt expuse la soare, posibil însoțită de dureri articulare).

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea pot fi şi reacţii adverse care nu sunt menţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează WEZENLA

· A nu se lăsa la vederea şi îndemâna copiilor.
· A se păstra la frigider (2°C – 8°C). A nu se congela.
· A se păstra stiloul injector (pen) preumplut în ambalajul secundar pentru a fi protejat de lumină.
· Dacă este necesar, stilourile injectoare (pen) preumplute individuale WEZENLA pot fi păstrate și la temperatura camerei până la 30°C pentru o singură perioadă maximă de până la 30 de zile în ambalajul secundar, pentru a fi protejate de lumină. Înregistrați data la care stiloul injector (pen) preumplut este scos pentru prima dată din frigider și data eliminării acestuia. Data de eliminare nu trebuie să depășească data de expirare inițială imprimată pe cutie. Odată ce un stilou injector (pen) preumplut a fost păstrat la temperatura camerei (până la 30°C), acesta nu trebuie reintrodus în frigider. După ce a fost păstrat la temperatura camerei, stiloul injector (pen) preumplut trebuie eliminat dacă nu este utilizat în termen de 30 de zile sau până la data de expirare imprimată pe cutie, oricare survine prima.
· A nu se agita stilourile injectoare (pen) preumplute de WEZENLA. Agitarea energică prelungită poate deteriora medicamentul.

A nu se utiliza acest medicament
· După data de expirare care este înscrisă pe etichetă şi pe cutie după “EXP”. Data de expirare se referă la ultima zi a lunii respective.
· Dacă lichidul prezintă modificări de culoare sau este tulbure sau dacă vedeţi alte particule străine care plutesc în soluţie (vezi pct. 6 ”Cum arată WEZENLA şi conţinutul ambalajului”).
· Dacă ştiţi sau credeţi că a fost expus la temperaturi extreme (de exemplu congelat sau încălzit accidental).
· Dacă produsul a fost agitat energic.

WEZENLA este de unică folosinţă. Orice cantitate de produs neutilizat rămasă în stiloul injector (pen) preumplut trebuie aruncată. Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii 

Ce conţine WEZENLA
· Substanţa activă este ustekinumab. Fiecare stilou injector (pen) preumplut conţine ustekinumab 45 mg în 0,5 ml sau ustekinumab 90 mg în 1 ml.
· Celelalte componente sunt L- histidină, clorhidrat de L-histidină monohidrat, polisorbat 80 (E 433), zahăr şi apă pentru preparate injectabile.

Cum arată WEZENLA şi conţinutul ambalajului
WEZENLA este o soluţie injectabilă limpede până la opalescentă, incoloră până la galben deschis. Este furnizat într‑un ambalaj de carton care conţine o singură doză, într-un stilou injector (pen) preumplut din sticlă de capacitate 1 ml. Un stilou injector (pen) preumplut conţine ustekinumab 45 mg în 0,5 ml de soluţie injectabilă sau ustekinumab 90 mg în 1 ml de soluţie injectabilă.

Deţinătorul autorizaţiei de punere pe piaţă şi fabricantul 
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Deţinătorul autorizaţiei de punere pe piaţă
Amgen Technology (Ireland) UC,
Pottery Road,
Dun Laoghaire,
Co Dublin,
Irlanda

Fabricantul
Amgen NV
Telecomlaan 5-7
1831 Diegem
Belgia

Pentru orice informaţii referitoare la acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:

	België/Belgique/Belgien
s.a. Amgen n.v.
Tél/Tel: +32 (0)2 7752711

	Lietuva
Amgen Switzerland AG Vilniaus filialas
Tel.: +370 5 219 7474


	България
Амджен България ЕООД
Тел.: +359 (0)2 424 7440

	Luxembourg/Luxemburg
s.a. Amgen
Belgique/Belgien
Tél/Tel: +32 (0)2 7752711


	Česká republika
Amgen s.r.o.
Tel.: +420 221 773 500

	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf.: +45 39617500

	Malta
Amgen S.r.l.
Italy
Tel.: +39 02 6241121


	Deutschland
Amgen GmbH
Tel.: +49 89 1490960

	Nederland
Amgen B.V.
Tel.: +31 (0)76 5732500


	Eesti
Amgen Switzerland AG Vilniaus filialas
Tel.: +372 586 09553

	Norge
Amgen AB
Tlf: +47 23308000


	Ελλάδα
Amgen Ελλάς Φαρμακευτικά Ε.Π.Ε.
Τηλ.: +30 210 3447000

	Österreich
Amgen GmbH
Tel.: +43 (0)1 50 217


	España
Amgen S.A.
Tel.: +34 93 600 18 60

	Polska
Amgen Biotechnologia Sp. z o.o.
Tel.: +48 22 581 3000


	Franța
Amgen S.A.S.
Tél: +33 (0)9 69 363 363

	Portugalia
Amgen Biofarmacêutica, Lda.
Tel.: +351 21 4220606


	Hrvatska
Amgen d.o.o.
Tel.: +385 (0)1 562 57 20

	România
Amgen România SRL
Tel.: +4021 527 3000


	Irlanda
Amgen Ireland Limited
Tel.: +353 1 8527400

	Slovenija
AMGEN zdravila d.o.o.
Tel.: +386 (0)1 585 1767


	Ísland
Vistor
Sími: +354 535 7000

	Slovenská republika
Amgen Slovakia s.r.o.
Tel.: +421 2 321 114 49


	Italia
Amgen S.r.l.
Tel.: +39 02 6241121

	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd
Τηλ: +357 22741 741

	Sverige
Amgen AB
Tel.: +46 (0)8 6951100


	Latvija
Amgen Switzerland AG Rīgas filiāle
Tel: +371 257 25888

	



Acest prospect a fost revizuit în

Alte surse de informații

Informaţii detaliate privind acest medicament sunt disponibile pe site-ul Agenţiei Europene pentru Medicamente: https://www.ema.europa.eu.

---------------------------------------------------------------------------------------------------------------------------




	INSTRUCȚIUNI DE UTILIZARE


	Aceste Instrucţiuni de utilizare conţin informaţii despre cum să vă injectaţi WEZENLA cu un stilou injector (pen) preumplut (ConfiPen). 

	Acest stilou injector (pen) preumplut eliberează WEZENLA prin administrarea unei injecţii sub piele (injecţie subcutanată). Pentru informaţii despre medicament, consultaţi prospectul.



	Faceţi cunoştinţă cu stiloul injector (pen) preumplut

	
	[image: ]
	

	
	
	Data expirării

	Fereastră
	
	Piston (poate fi vizibil în fereastră; locația poate varia)

	
	
	Medicament

	
	
	

	Element de protecție de culoare galbenă sub capac (acul este în interior)
	
	

	
	
	Capac

	
	
	



	Informații importante pe care trebuie să le cunoașteți înainte de a vă injecta WEZENLA

	Dozare:

	· WEZENLA este disponibil în două doze diferite: 45 mg/0,5 ml şi 90 mg/1,0 ml. Verificaţi-vă reţeta pentru a vă asigura că aveţi doza corectă. 

	· Culoarea etichetei și dimensiunea ferestrei stiloului injector (pen) preumplut vor fi diferite pentru fiecare doză. Cantitatea de medicament din stiloul injector (pen) preumplut va fi, de asemenea, diferită pentru fiecare doză. 

	[image: ]
45 mg/0,5 ml
	[image: ]
90 mg/1,0 ml

	

	Important:
· Dacă doza este de 90 mg, veţi primi fie un stilou injector (pen) preumplut de 90 mg, fie două stilouri injectoare (pen) preumplute de 45 mg.
· Dacă primiţi două stilouri injectoare (pen) preumplute de 45 mg pentru o doză de 90 mg, va trebui să faceţi o a doua injecţie imediat după prima.
· Repetaţi paşii 1‑14 pentru cea de-a doua injecţie utilizând un stilou injector (pen) preumplut nou. 
· Alegeţi un loc diferit pentru cea de-a doua injecţie.

	Utilizarea stiloului injector (pen) dumneavoastră preumplut WEZENLA:

	· Este important să nu încercaţi să vă administraţi injecţia decât dacă aţi fost instruit cum să faceţi acest lucru de către medicul dumneavoastră sau de către furnizorul de asistenţă medicală. 

	· Nu utilizaţi stiloul injector (pen) preumplut în cazul în care cutia este deteriorată sau sigiliul este rupt. 

	· Nu utilizaţi stiloul injector (pen) preumplut dacă data de expirare este depăşită. 

	· Nu agitaţi stiloul injector (pen) preumplut. 

	· Nu scoateţi capacul acului din stiloul injector (pen) preumplut decât când sunteţi gata să vă injectaţi. 

	· Nu utilizaţi stiloul injector (pen) preumplut dacă a fost congelat. 

	· Nu utilizaţi stiloul injector (pen) preumplut dacă a fost scăpat pe o suprafaţă tare. Este posibil ca o componentă a stiloului injector (pen) preumplut să fie spartă, chiar dacă spărtura nu se vede. Dacă este disponibil, utilizaţi un stilou injector (pen) preumplut nou şi adresaţi-vă medicului sau furnizorului de asistenţă medicală. 

	

	Important: Nu lăsaţi la vederea sau la îndemâna copiilor stiloul injector (pen) preumplut şi recipientul pentru eliminarea obiectelor ascuţite.



	Pregătirea pentru injectarea WEZENLA

	1
	Aşteptaţi 30 de minute pentru ca stiloul injector (pen) preumplut să ajungă la temperatura camerei.

	
AŞTEPTAŢI
30
minute


	· Scoateţi din frigider numărul de stilouri injectoare (pen) preumplute de care aveţi nevoie pentru injecţie.

	· Lăsaţi stiloul injector (pen) preumplut să se încălzească în mod natural.

	· Nu încălziţi stiloul injector (pen) preumplut cu apă fierbinte, în cuptorul cu microunde sau prin expunere la lumina directă a soarelui.

	· Nu îl puneţi înapoi în frigider după ce stiloul injector (pen) preumplut ajunge la temperatura camerei.

	· Nu agitaţi niciodată stiloul injector (pen) preumplut.

	· Utilizarea stiloului injector (pen) preumplut la temperature camerei asigură administrarea întregii doze şi permite o injectare mai confortabilă.

	[image: ]
	

	
	Medicament

	2
	Inspectaţi medicamentul. Acesta trebuie să fie o soluţie limpede până la opalescentă, incoloră până la galben-deschis.

	· Este în regulă dacă vedeţi bule de aer.

	· Nu utilizaţi WEZENLA dacă medicamentul este congelat, tulbure, prezintă modificări de culoare sau conţine multe particule sau particule străine.

	Data de expirare

	3
	Verificaţi data de expirare (EXP) şi inspectaţi stiloul injector (pen) preumplut pentru a vedea dacă este deteriorat.

	· Nu utilizaţi stiloul injector (pen) preumplut dacă data de expirare este depăşită.

	· Nu utilizaţi stiloul injector (pen) preumplut dacă:

	· capacul lipseşte sau este slăbit,

	· prezintă crăpături sau componente rupte sau

	· a fost scăpat pe o suprafaţă tare.

	· Asiguraţi-vă că aveţi medicamentul şi doza corecte. 



	Pregătiţi-vă să injectaţi WEZENLA

	Şerveţel cu alcool

	
	
	Plasture

	Recipient pentru eliminarea obiectelor ascuţite
	
	Tampon de vată sau tampon de tifon




	4
	Adunaţi şi puneţi articolele necesare pentru injectare pe o suprafaţă curată şi bine luminată:

	· Stilou injector (pen) preumplut WEZENLA (temperatura camerei),

	· Recipient pentru eliminarea obiectelor ascuţite,

	· Şerveţele cu alcool,

	· Plasture şi

	· Tampon de vată sau tampon de tifon.

	Abdomen

	
	Coapsă






	5
	Alegeţi unul dintre aceste locuri de injectare.

	· Alegeţi partea din faţă a coapsei sau abdomenul (cu excepţia regiunii de 5 cm din jurul ombilicului).

	· O altă persoană vă poate administra injecţia în coapsă sau în abdomen.

	

	Important: Evitați zonele cu cicatrici, vergeturi sau în care pielea este sensibilă, învinețită, roșie sau dură. Dacă este posibil, nu utilizați zone ale pielii care prezintă semne de psoriazis.



	6
	Spălaţi-vă bine mâinile cu apă şi săpun.



	7
	Curăţaţi locul de injectare cu un şerveţel cu alcool.

	· Lăsaţi pielea să se usuce singură.

	· Nu atingeţi din nou această zonă înainte de injectare.



	
Injectarea WEZENLA

	
	

	Important: Scoateţi capacul numai atunci când vă puteţi injecta imediat (în decurs de 5 minute), deoarece medicamentul se poate usca. Nu puneţi capacul înapoi.

	Fereastra ar trebui să fie izibilă
	




	8
	Apucaţi pen-ul preumplut astfel încât să puteți vedea fereastra. Trageţi tare pentru a scoate capacul. Puteţi răsuci capacul pentru a-l scoate.

	· Nu puneți niciodată capacul acului înapoi. Acesta poate deteriora acul.

	· Este normal să vedeți o picătură de medicament la capătul acului sau al elementului de protecţie de culoare galbenă.

	

	Important: Nu atingeți și nu împingeți elementul de protecţie de culoare galbenă. Nu introduceți degetul în interiorul elementului de protecţie de culoare galbenă.

	9
	Ciupiţi pielea pentru a crea o suprafață fermă la locul injectării.
Așezați elementul de protecție de culoare galbenă perpendicular pe pielea ciupită.

	· Mențineți pielea ciupită până la terminarea injecţiei. 

	· Asigurați-vă că puteți vedea fereastra.

	· Asigurați-vă că stiloul injector (pen) preumplut este poziționat perpendicular pe locul de injectare (la un unghi de 90 de grade).



	APĂSAŢI ŞI MENŢINEŢI APĂSAT

	în jos pentru a începe injectarea

	10
	Împingeţi ferm stiloul injector (pen) preumplut în jos până când elementul de protecţie de culoare galbenă nu se mai mişcă. Ţineţi stiloul injector (pen) preumplut în jos, nu îl ridicaţi.

	· Acul se va introduce automat şi injecţia va începe. 

	· Este posibil să auziţi sau să simţiţi un clic. 

	· Ţineţi stiloul injector (pen) preumplut drept şi stabil pe piele. 



	OBSERVAŢI

	fereastra va deveni complet galbenă

	11
	Continuaţi să împingeţi în jos stiloul injector (pen) preumplut. Aşteptaţi ca fereastra să devină complet galbenă.

	· Finalizarea injecţiei poate dura până la 15 secunde. Este posibil să auziţi sau să simţiţi un clic. 

	· După ce fereastra devine complet galbenă, ridicați stiloul injector (pen) preumplut de pe piele.



	Verificarea locului de injectare şi eliminarea stiloului injector (pen) preumplut

	CONFIRMAŢI

	Fereastra este complet galbenă

	Nu s-a scurs medicament (o picătură mica este în regulă)
	
	




	12
	Confirmați injectarea unei doze complete de medicament.

	· Nu atingeţi elementul de protecţie de culoare galbenă.

	· O cantitate mică de lichid la locul de injectare este în regulă.

	

	Important: Dacă fereastra nu a devenit complet galbenă, dacă se pare că medicamentul iese în continuare sau dacă vedeţi mai multe picături de medicament, nu aţi primit o doză completă. Contactaţi-vă imediat furnizorul de servicii medicale.

	13
	Verificaţi locul injectării.

	· Nu frecaţi locul injectării.

	· Dacă curge sânge, apăsaţi un tampon de vată sau un tampon de tifon pe locul injectării.

	· Aplicaţi un plasture, dacă este necesar.

	14
	Puneţi pen-ul preumplut folosit şi capacul în recipientul pentru eliminarea la deşeuri a obiectelor ascuţite.

	
	

	Important: Nu eliminați pen-ul preumplut în deșeurile menajere.

	

	· Nu refolosiţi pen-ul preumplut.

	· Nu atingeţi elementul de protecție de culoare galbenă.



Orice produs neutilizat rămas în stiloul injector (pen) preumplut trebuie aruncat. Nu aruncaţi niciun medicament pe calea apei reziduale sau a deşeurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.

